
श्री अमोघवज् वज्त्राचायं 
(ने सं. १०३०-ने. सं १०६६) 


स्वर्गीय श्री अमोघबजूया स्मृतिस 


स्वर्गीय पण्डित श्री अमोघबज्त्रया बिवाहिता धर्मपत्नी स्वर्गीय 
कुलप्रभा खः । अन जिमित किजापूजा यानात:हा तता जिमि तः+ 
मांया म्ह्याय्‌ खः । श्री अमोघवज्त्र जिमि जिचादाजु खः । थुगुकथं 
अननाप जिमिगु सम्बन्ध दःसां अनयात लुमंके माःगुया कारण थ्व 
जक मखु । वि. सं. १०९८ सालं स्वर्गीय पूज्य गुरु गुद्यहर्ष 
(सानुकाजीं) जिमित दीक्षा बियाबिज्यात । व दीक्षाय्‌ उपाध्याय 
अमोघंवज्त्रया पिता श्री नीलवज खः: । कल्याण गुरु थकालि जिमि 
पाजु मोहनलाल खः । चचापा गुरुया मुख्यह्य श्री अमोघबज्ञ खः । 
व घुंकाः दछि तक्क लय्‌ पूजा, अनं दछि पीठ पूजा वनेगु ज्या 
जुल । थ्व निर्देया दुने अर्नाप नाप आपालं सहवास जुल । अनपिसं 
आपालं पूजाकर्म काण्डया विषयय्‌ जितः प्रेरणा बिल तर जिगु 
ह्लायपनय्‌ दुहां मवं । अवले जि बल्लाःनि ल्यायृह्म तिनि। व 
दोक्षा असाधारणगु किरण दीक्षा खनी धकाः बल्ल आःतिनि सिल । 
छन्हु गुरु श्री सानुकाजीं कीगु कुल धर्म स्थिर याये माः थ्व यायेत 
संस्कृत मसयेक मज्यू जिमि कायूपिन्त'छ संस्कृत स्यनाब्यु धकाः आज्ञा 
जुल । अनयागु आज्ञा अनुसार जि छिह्यति मस्तय्‌त संस्कृत स्यना 
बियागु नं खः। अनुभवयागु हीनतां यानाः जि सफल मजुल । 
प्यदेति संस्कृत स्यने घुंकाः व ज्या दिनां तुं वन । 

थ्वहे प्यदँपा दुने छन्हु गुरु नौलवज्त्र अमोधवर्‍्त्र ब जितः वज्र- 
यानया खं बांलाक सयेकेसा कालचक्रया टीका विमलप्रभा निह्यसिनं 


अ 


नापं च्वनाः स्वयेगु या धका: आज्ञा जुल । अनयागु आज्ञा अनुसारं छु 
समय विमलप्रभा स्वयेगु ज्या जुल । अवलेंनिसें अमोधवज्त्रनाप जिगु 
घनिष्ठ संवन्ध जुल । न्ह्यागु ज्या जूसां अंनं जिके सल्ला-साहुति 
याना बिज्याइगु जुल जि नं न्ह्यागु न्यने मा:सां अनयाके वना: न्यनेगु 
जुल. । अनं जितः थःगुहे ह्लातं च्वयाः गुरुमण्डल समाधि, रहस्य 
मण्डल पूजा विधि, अर्थ विनिश्चय सूत्र, नाममन्त्राथेवलोकिनी टीका 
सहित नाम सद्धीति, बिया बिज्याःगु दु। उलि जक मखु श्री 
नीलबज् गुरु ह्लिल्लि जिगु छे य्‌ बिज्यानाः चचा स्यं बिज्यात । 
- जिगु दुर्वेलगु बुद्धि व ज्ञान जि लाना काये मखन नत श्री अमोघबब्त्रया 
"पाखे हे जि सयेके फत । 
श्री गुरु सानुकाजी उगु समयय्‌ असाधारण नृत्य मुद्रा पूजाया 
विशेषज्ञ खः'। अथेहे गुरु नीलबज्त्र नं कर्मकाण्डया विशेषज्ञ खः । 
अनपि थें उगु बखतय्‌ सुंहे मदु धाःसां ज्यू । थ्व खं जिगु दुबुं द्धि 
आःतिनि सिल । छाय्‌ धाःसा अनपि निह्मसिगुं शिक्षा दीक्षा कयातया 
बिज्याःह्य अमोघबञ्त्र दनिगुलि छुं कर्मकाण्ड अर्कय्‌ जूगु जि अनुभव 
अयाना । थ्व खें मेपिसंनं अनुभव या:हे जुइ । 
खला अमोघबज् संस्कृत नं स: थःत मा:छि ज्योतिष नं स: । 
थ्व नितां सुं संस्कृत तथा ज्योतिष सःपिके स्यनाकाये फु थुगु विषययू 
नं जितः पीर मदु । अथे बुद्ध धर्मयागु दर्शन नं अनं येका तःगु दु । 
व नं संस्कृतयागु आधार छु ज्ञान बढयूयाये फु । मण्डल च्वयेगु विधि नं 
अनयाके गाक्क ज्ञान दु । तथा व च्वयेत माःगु द्यःपिनिगु ध्यान चिह्न 
तथा मुद्रायागु नं अनयात आपालं ज्ञान दु । थ्व विषयनं मेहनत या:सा 
संस्कृतयागु आधारं पुनरुद्धार याये फे धैगु जितः आश दु । चेत्य 
तथा बिहार आदि प्राचीन ताल दयेकेत माःगु वास्तु बिद्यायागु ज्ञान 
नं अनयात मदुगु मंखु । थ्व नं कुतःयाःसा सयेके फे तिनि घेगु जिशः 
“विश्वास दु तर नेपाःया गुरुजुपिनिगु मूगु विषय सिन्दूरमत पूजा, 
अहोरात्र होम विधि, षड्त्रिशत मत पूजा, त्रयोदशमत पूजा थें ज्याःगु 


ज्ञा 


बज्चयोगयात संवृतिसत्य कथं नृत्यय्‌ परिणत यानाः पूजा कर्मय्‌ 
दुथ्याका तःगु अभिनय पदसाधन, आक्षेप, स्थान आदि ह्वाः, तुति, 
म्हुतु, मिखा, मे संकाः यायेगु विधित संस्कृतयागु भरं जक आः 
याये फे मखुला कि धकाः जितः ग्यासें वः । थ्वहे विषय श्रीगुरू 
सानुकाजी तथा नीलबज्रयाके अमोघबज्त्र आपा: मखुसां माःछि 
सयेका कया तया बिज्याःगु जि स्यू । मेपिसं नं स्यू हे जुइ । थुलिजक 
मखु पूजा दुसां मदुसां थः सःगु चचा तथा नृत्य मुद्रा आदि क्रियात 
फुर्सदय्‌ दत्त चित्त जुया: अभ्यास याना च्वनेगु अध्ययन याना च्वनेगु 
नं श्री अमोघबज््रया अमोघगु गुण ख: । 

आः थ्व फुक्क विषयया ज्ञान छह्मसिकेहे दै थें मच्वं । छह्मसिनं 
चचा सःसा छह्वासिनं नृत्य सयेफु । छह्वासिया संस्कृत ज्ञान दुसा छह्य- 
सिनं कर्मकाण्ड जक सया च्वंगु खने दु । थुगुकथं बज्राचार्य ज्ञान 
उखेलाः थुखेलाः जूगु खने दु । थ्व फुकं संकलन याये फुसा तिनि जि 
“श्री अमोधबज्त्रयात ल्वःमंके फे । 


व्द््यिखज्त्र 
महाबौद्ध, काठमाडौं 


ef का 


घलःपौ 

भूमिका 


बोधिसत्वपिनिगु संख्यागुण वर्णन नव ब्याकरण आदि आपालं बौद्ध 
ग्रन्यय्‌ उल्लेख याना तःगु दु । थुलि मध्यय्‌ श्री मदार्य्यावलोक्तिश्रर करुणा- 
मययागु गुण महात्म्य वर्णन विशेष उप्वः जुयाच्वंगु थन नेपालय्‌ जक मखु 
भारत, चीन, जापान आदि पूर्वीय देश विदेश पतिक श्री मदार्यावलोकितेश्वरया 
मूर्ति चा, सिं, ल्वहं, धातु आदि दयेकाः आपालं बिहार बोद्ध स्थान बिहार 
पतिकं विशेष अप्वः जुयाच्वंगु खनेदु । आर्य्यावलोकितेश्वरया उत्पति स्थान वया 
मां बौ दाजुकिजा आदिया वर्णन च्वयातःगु करुणापुण्डरीकस उल्लेख याना 
तःगु कथं श्री श्वेतमच्छेन्द्रनाथ (जनबाहाः द्यः) या बाखनय्‌ च्वयातःगु दु । 
मुख्य आर्य्यावलोकितेश्वरया मूल सिद्धान्त सत्वप्राणो दक्वयात बुद्ध पद मलायेकं 
जि बुद्ध जुइमखु धइगु दृढ प्रतिज्ञा महायानया मतानुसारं याना बिज्याःगु 
खः। अथेया निति थन नेपाल देशय्‌ श्री अवलोकितेश्वरया शुक्ल अष्टमौः 
ब्रत धकाः अष्टमो तिथि पतिकं लय्‌ छक्वः खुलाय्‌ छक्वः दछी छक्वः 
अथवा जन्मय्‌ छक्ष्वः हे जूसां अष्टशील पालन यानाः ब्रत यानाच्वंपि बोद्ध 
जनतापि यक्वं दु विशेष यानाः थन नेपालया उपत्यकाया दुने प्यह्म लोकेश्वर 
छिनिलाया भिनिह्य लोकेश्वर धकाः नं अप्वः मान्यता ब्रियाच्चंगु दु! उलि 
मध्यय्‌ प्यह्य लोकेश्वरि अमरावतीपुर बुंग देशम्‌ अथे हे ललिततुर तःबाहालय्‌ 
रक्तमस्स्येरद्र नाथ बुंग द्यः (१) अनं कच्छपाल पर्वतय्‌ आदिनाथ लोकेश्चर, 
श्री आनन्दादि लोकेश्तरयात खसर्पण लोकेश्वर धकाः स्वयम्भू पुरानया प्रमाणं 
प्रख्यात जुयच्वन । (२) अनंलि नालागिरि (नाला) देशय्‌ श्री सृष्टिकान्त 
(सृष्टिकर्ता लोकेश्वर) धकाः प्रख्यात जुयाच्वन । (३) थथे हे ये देशय्‌ 
कनक चेत्य विहार प्राचीन भाषां जमलणन्थिविहार थों कह्वय्‌ जनबहालय्‌ 
श्रो श्वेतमस्स्येन्द्र नाथ धकाः प्रसिद्ध जुयाः सानय्‌ यानाच्वंगु सकसिनं सिया 
च्वंगु डु । वसपोलयात यमलेश्वर जनबाहाःचः धकाः नं सकसिनं मान्यता 
बियाच्वन । थुगु जमगन्थि (जनबाहाः ययः) यागु ऐतिहासिक लेख श्री धनबज्त्र 
बज्त्राचायंया पारखे प्राप्त जूगु नं थुको समाबेश यानातयागु दु। 

वसपोलया भव्य मन्दिर जनबाहाःयःया देगः छचाःखेरं उत्तरपाखेनिसं 
दक्षिण-पुव कोणतक सछि व च्याह्य १०८ लोकेश्वरया मति सिंपतिस च्वयाः 
ह्लापाया दातापिसं चित्र च्वयाः स्थापना यानातःगु आपालं वर्ष इयाः निभाः 


(क) 


था, फसं ब बलंचातयगु मल एभ्याबि शवा; ब भूतित आपा: हे धयाधें अस्पष्ट 
जुपाः रंगया बर्ण समेत सोपदपाः ध्याव ज्यंसा आवि सोपदया च्यंगुलि कतक 
चैत्पमहाविहार सुधार समितियां पाखे हाकत जोर्णोद्वार यायेत सकल 
श्रद्ठालु महातुभाबापकते अनुरोध याना! प्राप्त जूगु आथिक सहायता थ्व १०८ 
हा लोकेश्वरया भूति च्बकेगु ज्या शुभारम्भ जुल । तर उक्त मतिया छग्‌ 
तिग्‌ प्रतिलिपि ब इण्डियन बुद्धिष्ट इकोनप्राफि धयागु सफू नं प्रकाश जुया- 
च्षंगु दु । उफोलं उक्त १०८ म्ह लोकेश्वर भूति समाबेत जुपात्थंगु दु । तर 
उक्त ठिपोत ब किताबस न्हापाया अस्पष्ट मूर्तियानाः आपालं गलत जुयाः 
नां ध्यात मिलय्‌ सजूगु खने बव । आ: हाने कूंगु सति च्वकेत साधतमाला 
निष्पस्तयोगाबलिस प्राच्चीन उक्त लोकेश्वरया मन्रिवय्‌ तुनालय्‌ श्रंकित 
यात्तातर्थधयप हानं छस्याबहिलीया तुनालय्‌ च्याप अथे हे एवपबेशया चतुग्रम्ह- 
बिहार॒या तुनालय्‌ पतिक कित जुयास्बाप हानं थायूथासम्‌ देव स्थान पतिकं 
स्थापना जुयाध्वपि १०८ म्ह लोकेश्वरया मूति फक्ब अस्वेशन यानाः आपालं 
समय बिका: बिचाः यानाः नाम ब ध्यान मिले यानाः नेपाल सम्बत १०८६ 
सालप्‌ श्री कसकचेत्पपहाबिहारपा लोकेश्वरया सन्दिरस पुन स्थापन जुल । 
संयोगवश उक्त मात जापान देशपा श्री तकाओका धयाम्हसिया चित्तय 
आकर्षित जुयाः छुं समयतक अध्ययन यानाः व सूर्तित दक्व फोटो कयाः व 
१०८ म्ह लोकेश्वरया प्राप्त जुक्ब अनुसन्धान यानाः दकव बाखं व धारणौ 
स्तोत्र ब ध्यान समेत तथाः किताब पिकायेगु इच्छा याना: श्री अवलोकितेश्वर 
प्रति अगाढ श्रद्धा तयाः जापान देशय्‌ श्री अवलोकितेश्वर संघ स्थापित जुल । 
आः थुगु सफ्‌ पिकायेत सम्बन्धित महाशय पण्डिर्तापलिसे सल्लाह व अनुसन्धान 
यानाः प्रकाश यानागु जुल । थुकी मुख्य यानाः श्री कनकचेत्य जमगन्थि- 
बिहारय्‌ स्थापित जुयाच्वंम्ह श्री श्वे तमत्स्येन्द्रनाथ आर्यर्यावलोकितेश्वर (जन- 
बाहाः द्यः ) निसे आरम्भ यानाः च्त्रप्रागु खः । गुम्ह आर्य्यावलोकितेश्वरया 
बर्णन कारण्डश्यृह महापान सूत्रय्‌ च्वयावंगु थें येन येन रूपेन बेनेय 
सत्वानं तेन तेन रूपेन धर्म्मं देशयति धकाः च्वयावंगु बमोजिम वसपोलं 
गन गन गुगु गुगु रूप कया: लोला यानाः सत्वप्राणीपित उद्धार यायेमाल 
व हे हे रूप कयाः अनेक यानाः धम्मे कथा कना: बिज्यानाच्चंम्ह धकाः 
चयावंथे अनुमान सम्म याना १०८ लोकेश्वरया प्राप्त जुक्व जक बाखं 
उल्लेख यायेफत । गुगुं गुगुं छण्‌ बाखनय्‌ निम्ह स्वम्ह तक लोकेश्वरया नां 


(इ) 


प्रिलय्‌ यानाः च्वयागु ढु भ्वपा सें अप्व; बाज दुगु अथवा मिले मजूगु बाखं 
दत धाःसा नं सुं महाशय बिद्वानपिके दुगु जूसा सूचना प्राप्त जुल धाःसा 
पुन सुधार यानाः जापात बेशया लोकेश्वर संघया शुभेच्छा ब परिश्रम नं 
सफल जुइ । 

उक्त लोकेश्वरपितिगु ध्यात ब बा विवरण साधनमाला, निष्पस्त- 
योगावलि स्वयम्भूपुराण आदि ग्रन्थ स्वयाः समाबेश याना तयागु ढु । 
थुकिसन सहाशय बिद्वानवर्गपिसं (विचलित मयासे सुधार याधेगुलो मन 
लगय्‌ यानाः अपूर्णं जुयाच्वंगु धारणी स्तोत्र आदि नं थन थन धयागु 
सचना बिया बिज्यात धाःसा धन्यवाद सहित सुगृहीत याना यंके धयागु 
ने ब्यबस्था यानाच्यनागु दु । 

थ्व १०८ लोकेश्वरया मतिया ध्यान ज्वेंसा वर्ण महात्म्य (बाखं) स्तोत्र 
धारणो आदि मिले याघेगुली पूर्ण सहयोग प्रदान याना बिज्याःपि सकसितं 
आंपालं धन्यवाद देछाया । 

श्री लोकेश्वरपिनि धारणी स्तोत्र आदि लिपा प्रकाश याये धइगु 
बिचार दुगुलि सद्धर्ममय्‌ श्रध्दा याना बिज्याःपिसं ग्वहालि याना बिज्याःसा 
आपालं उपकार जुइ धकाः सकलयाकेलं क्षमा प्रार्थना याना च्वनागु ढु । 

थ्व सफू थगुकथं पिथनेत फुफुकथं ग्बहालि याना ब्रिज्याःपि दीपि श्री 
दिब्यबज्त बप्त्राचार्यं व श्री दयावीर सिंह कंसकार अले१०८ म्ह लोकेश्वरया 
मू्तिया ज्वंसा, वर्ण, महात्म्य (बाखं), स्तोत्र, धारणी आदि कथंहंकेत' फुगु 
सहयोग याना बिज्याःपि श्री सिध्दिहषं प्रमुखं सकसित नं नुगर्लोनिसे धन्यवाद 
दृहलपा । 


अस्नोघ्यबजत्र बजत्राच्यार्यय 


(न) 


भाककथन 


नेपालय्‌ लोकेश्वरया प्रति श्रद्धा भक्ति आःतं आपालं दनिगु खें प्रत्यक्षया 
विषय खः । अथेजूसां आः आपाल दुर्लभ जुजु वःगु खनेदु । थ्वया मुख्य 
कारण विद्याया प्रचार मदुगुलि खनेडु । नये, त्वने, तीगु जक हे जीवनया 
उद्देश्य खः घैंगु समाजय्‌ वृद्धि जूगुलि हे थःगु कला संस्कृति लोप जुजु 
वल । थ्व खे विद्वान वर्गपिनि न्ह्यःने व्यक्त यायेमाःगु मख । जनबाहाः 
द्यःया देगलय्‌ सलंसः दे न्ह्यः लिपुती १०८४ लोकेश्वरया कलापूर्ण चित्र 
च्वया तःगु खः। व चित्र जीणं जुया बँसँलि श्री कनक चैत्यमहाविहार सुधार 
समितिपाखं जीर्णोद्धार जुल । साविक ढुगुली साविक चित्र च्वयेगु ज्या 
जुल हुया चनाः सीहे सदुगु आवालं चित्र श्री अमोघवज्त्र वज्राचार्य 
प्रतिलिपि तयार यानाः च्वके बिया बिज्यात । 

छु. समयलिपा आः तया तःगु १०८ ह्य लोकेश्वरया चित्र नं स्यना 
वनेफु । लिपा हाक जोर्णोद्धार यायेमाल धाःसा सुविधा जुयेमा धकाः 
आः दुगु चित्र व विवरण सहित प्रकाश यायेत “जापानया लोकेश्वर संघ" 
"पाखे कुतः याःगु जुल । 

अष्टोत्तरशात्त लोकेश्वरया नामं पाठ यायेगु चलन थन नेपालय आपालं 
दनि। सुथ ह्वापां जतबाहा.द्यः खेचायेकी बलय्‌ श्रद्धालु छथ्वः मिसातसं 
ह्लियाह्लियं पाठ याना च्वनिगु खं सकसिनं स्यू । थ्व अष्टोत्तरशत्त लोकेश्वरया 
नामावलि सकसियां समान मजू । श्री अमोघवप्त्र बज्त्राचार्यया संग्रहय्‌ अष्टो- 
स्तरात लोकेश्वरया नामावलि खुग प्रकारया ढु। व क्वय्‌ च्वयागु सूत्र 
पाखे मुंगु ख :-- 

+ थये सिपुती तथा शअ्रंगलय्‌ थासय्‌ चित्र च्वयेगु ह्लापानं खनेदु । 
'दरभङ्गा प्रकाशित गन्धब्यूह सूत्र ४१३ पृष्ठय्‌ नं सुधन कुमार बोधिचर्याया 
ज्ञान लापेत आपांलं बोषिसत्वपिथाय्‌ बिज्याज्यां कथंहुनं मेत्रय बोधिसत्व 
या प्रासाद विमाद कुटागारस दुहां बिज्यात । अन अंगलयू तयातःगु बोधिसत्व 
मेत्रयया ह्वापा याता वःगु आपाल चित्रत भ्रंगलय्‌ च्वयातःगु जुयाच्वन ॥ 
व चित्रत स्ववाः सुधन कुमारयात आपालं ज्ञान लाभ जुल। 


(च) 


१. स्व. श्री निष्ठातन्द वज्ताचामयापाखे 
२. कालात या श्री वाचस्पति वजाचायेपाखे' 
३. गन्टी बिहारया स्व. श्री नोलबजूयापाखे' 
४. भोमसेनस्थातया श्री जीततारायण साहुपाखे' 
५. जनबाहालय्‌ देगलय्‌ च्वयातःगु कथं 
६. पं. श्री आज्ञाकाजीपाखे 
पव खुगू लोकेश्वरया नामावलि मध्य्‌ जनबाहाःलय्‌ तयातःगु कथं 
अष्टोत्तरशत लोकेश्वरया चित्र सहित थ्व सफूलो वर्णन यायेगु ज्याय्‌ 
लेखकणा श्रम खनेदु । हि 
खला ३६० ह्य लोकेश्वरया नांनं पाठ यायेगु चलत दु । थ्व ३६० हा 
लोकेश्वरया नामावली नं श्वहे सफूती प्रकाश ज्‌गुवु । 
थुगुकथं लोकेश्वर धेह्य ब्यक्ति सु खनि धकाः बिचार याना स्वयेबलय्‌ 


लोकेश्वरपिन्त न्यागू श्रेणो विभाजन यायेफु । (१) अमिताभ लोकेश्वर 
आदि तथागत श्रेणो (२) आर्य्यावलोकितेश्वर वोधिसत्व श्रेणी (३) उसविल्व 
काइयप आदि अहत श्रेणी (४) बजूपाणि आदि यक्ष श्रेणी (५) बजुसत्व 
आदि तान्त्रिक देवला श्रेणी लाना च्वंगु खनेदु । अत लोकं मानय याता 
तःप ईश्वर हे लोकेश्वर खः घंगु साधारण अर्थ स्पष्ट ज्‌ । 


(१) गोतम बुद्धया सिवे ह्वापा ह्वापा जुया वना बिज्याःपि बुद्धपिन्त 
हे तथागत धकाः धयागु खः । खला स्थबिरवादीपिस दीपंकर आदि 
२८ हा धकाः उल्लेख याना तल । तर महायानीपिसं आपलं तयागर्ताप 
जुयावंगु वर्णन याना तल । थ्व खे अमिताभया विवरणय व्यक्त जुइ । 

(२) बुद्पिनिगु ज्ञान कयाः राग, द्वेष, मोह क्षय याना बिज्याइ- 
पित अर्हत धकाः धाइ । 

. (३) बुद्धपिनिगु उपदेश कयाः लोकहित जुइगु ज्या यानाः भविष्यय्‌ 
खुद्ध जुया बिज्याइपिन्त बोधिसत्व धाइ। 

(४) बोद्ध साहित्यय्‌ यक्षया विषयय्‌ आपालं खे दु । अम्बेनं प्रकाशित 
जुगु दिर्घ निकाय्‌ १०३ पृष्ठय्‌ नं बजूपाणि यक्षयागु खं दु । अथेहे तन्त्र 
ग्रन्थयूला बज्‌पाणिपागु ब्यापक रूपं प्रचार दु । भृकुटी तरङ्ग प्रभुखे 
रनःतेवंजुपाणिभिः ॥ धकाः आपालं वजूपार्णिप दुगु खनेद्‌ । अनपित नं 
यक्ष धकाः धयातल । वसपोल थे ज्यापत यक्ष श्रेणी धयागु खः। 

(५) त्रिपितक तया महायानया सूत्रय्‌ नं वर्णन मदुपि तर तन्त्र ग्रन्थय्‌ 
वर्णन दुपिन्त तान्त्रिक श्रेणीया देवता धकाः धयागु खः। 


(७) 


थुगु कथं लोकेश्वर धेगु हे लोकया ईश्वर खःसां सुखाबती व्यूह्या' 
बाखंकथं लोकेश्वरराज तथागतया भिक्षु धर्भ्माकशं थःगु प्रणिधान पूर्ण 
यानाः अमिताभ तथागत धायेका बिज्यात । वसपोल अमिताभ तथागतया 


परमोपासक बोधिसत्व अवलोकितेश्वर व महास्थान प्राप्त जुया बिज्यात 
घैगु खं सुखावतो ब्यूहस च्वयातल । श्व परम्परा स्वयेबलय्‌ लोलेश्वर राज 
तथागतया परम्पराय्‌ बिज्यानाच्बंप बोघिसत्वपिन्त हे लोकेश्वर धायेगु 
चलन जुया वया च्बंगु थे चबं । उलिजक मखु साधन मालाय खसपंन 
साधन पुष्ठ ४१ स " सबसबवान लोकेश्वर पदे प्रतिष्ठाप्य अर्थात सम्पूर्ण 
प्राणीपिन्त लोकेश्वर सम्प्रदायय्‌ तया” धइगु बाक्यं नं जगतसत्वयात 
हित सुख जुइगु अनुत्तर पद लाभ याके भफुत्तले जि बुद्ध जुइमखु धइगु 
सिद्धास्त प्रतिपालम याइपित हे लोकेश्वर धायेगु चलन बःगु खनेदु । अत 
थन १०८ लोकेश्वरपि नं जगत उद्धार यायेगु कायंय्‌ तत्पर जुया बिज्याःपि 
जुड धइगु व्यक्त ज्‌ । 
निगू प्रकारया वोधिचित्त 

बोधिचित्त आपालं प्रकारयागु उल्लेख याना तःगु दःसाने निश्‌ प्रकार- 

यागु बोधिचित्त बोधिचर्य्याबतारस कता तल । 
बोधि प्रणिधिचित्त 

संसारस च्वॉप सकल प्राणोयात हित सुख ज्वोगु धर्म उपदेश यायेत 
जि बुद्ध जुये फयेसा धेगु प्रार्थना चित्तयात बोधि प्रनिधि चित्त धाइ । थ्व 
हे चित्त बुद्धत्व लाभ याये माःगुलि बुद्धत्वया बोज (पुसा) धकाः धेतल । 
भ्व बोधिप्रणिधि चित्त जक दुह्य बोधिसत्वयात नं सुरङ्कः सूभ गन्धब्यह सूत्र 
बीर दत्त परिपुक्षास आपाछ प्रशंसा याना तःगुदु धका: धेतल । 


बोधि प्रस्थान चित्त 


शील संवर ग्रहण याताः ज्ञान संभार ब पुण्य संभार पूर्ण यायेत प्रबजित 
जुयाः जगतसत्वपिन्त हित सुख यानाः उद्धार यानाः जि बुद्ध जुइ धेगु 
निरन्तर चानं हिने परहित कार्ययू लगे जुयेगु यात योधि प्रस्थान चित्त 
धाइ। भ्व चित्त दुह्य बोधिसत्वयात समाधिराज सूत्र तथा सुबाहु पृच्छा 
सूत्रस आपाल प्रशंसा याता तःगु द्‌ धका: धया तल । 


(ब). 


चन बोधिसत्वपिनिंगु आचार, नियम, ५ सिद्धान्तया वारेतं छ्‌ खं च्वयेगु 
उपयुक्त जुई । ख ला आपालं घोधिसत्वपिनि | नियम आपालं प्रकारयागु 
दश्सान मुख्य मुख्यगु सिद्धान्त छगू हे जूगुलि थन शिक्षा सभुच्ययया 
कथं थन वोधि चर्य्याया नियम च्वया च्वना । 

बोधिचर्य्या 

च्यागू लक्षणं अलग्ग जुया च्वनिगु नं दुलंभ खः । मनुष्य जुया च्वनियुनं 
दर्लम खः । बुद्धया ज्ञान लाभ यायेत समय लाभ जुइगु नं बुलभ खः । बुद्ध 
उत्पन्न ज्बीणु नं दुलभ खः । न्हाय्‌, ग्हामूपं मिखा आदि इन्द्रियं पूर्ण झुयाच्यते 
इगुमं दुर्लम खः । बुद्धधर्म न्यवेगु नं दुर्लभ खः। सत्‌पुरुषपित्तिगु संगत यायेदइगु 
नं दुर्लभ खः । थः्यात भिगु मागे कयना बिज्याईप कल्याण मित्रत नं 
दुलभ खः । खःगु मागंय्‌ लाःवनिगु नं दुलंभ खः । भिगु जीविका याना 
च्वने दइगु नं दुलभ खः । मनुष्य लोकम्‌ भिगु धर्मया अनुकूल जुइगु प्रयत्न 
यायेगु नं दुर्लभ खः। 

अज्याःगु दुलंभ क्षण संपति (मौका) लाभ जुल नं जि छ पुण्य लाभ 
यापे मफतसा लिपा जि छ्‌ याये फड श्वञ्याःगु सौका गुसय्‌याये सज्यू घेगु 
सुमंझाः प्रथम ह्वापं जि द्धा बल्लाके माल भद्धा हे पुण्पया सूल खः धकाः 
सिक्काः बोधिचित्त सत तइ | 

यदि जितः थ्व यः वइत ने थ्व यह जितः थ्व सयो चइत नं थ्व यइमखु 
जि थ्व खनाः ग्याः वनं थ्व खनाः ग्याइ घैगु थः कतः समान भाःपाः थः 
अनुकूल थ्ये कतःयात नं अनुकूल जुइगु ज्या यायेगु हे मुरूपगु ज्या बोधि- 
सत्वपिनिगु खः । 

थःगु व कर्किगु दुःख तं मदयेकेणु इच्छा याइह्य वर्याक्त परस सुख- 
मय शान्ति लाभ यायेत दकलप्‌ हारा ज्ञान लाभ याघेप्रा: दढ श्रद्धा 
यायेसाः । अद्धा दुह्मस्यां हे बुदयात हासिके फइ । बुद्धया अनुयाह ज्ुया 
बिज्याःपि अष्डपुद्गल संघ हासिके फड । बसपोलपित हासिके फःसा हे ज्ञान 


लास जु । शद्धा सडुसा सद्धर्म चुलिजापा बये फेमखु । अद्धा हे ज्ञानया 
जननि खः । 


हानि शरीर थःगु घत सम्पलि थम्हु यानागु पुण्य हारा न॑ सर्बसत्व 
भाणीप उद्धार जुइसा धेगु चित्त सदानं जागरुक याता तयेमा:ःग्‌ खः १ 
“हतु छगू ज्यो छगू यायेगु स्वभाव त्बःले साःगु खः । थुगु प्रकार दात्त 


(ष) 


पारमिता पूर्ण यायेत प्रयत्न यायेगु नं बोधिसत्वया मुर्प कर्तव्य खः । 

थःगु शरीर, थःगु सम्पति, थःगु पुण्यद्वारा सकल प्राणोपि उद्धार 
जुपेमा, हित सुख जुयेमा धैगु दुढ चित्त याइह्य बोधिसत्वं थःगु शरीरयात 
पालन पोषन यापे मज्यू घेगु मखु गुलि फत उलि थःग॒झरीरयात रक्षायाये 
फत उलि हे लोकपिनिगु सेवा याये फई धेगु भाव नं त्वःते मज्य्‌ । 

बोधिचर्यर्याया नियम पालन याइह्य व्यक्ति थःत उपदेश बियाः मखुगु 
कर्तव्यं पनाः सद्ज्ञान बिया बिज्याइपि कल्याण मित्रतथ्‌गु सत्संङ्गत सेवा 
सहवास यायेगु त्वःते मज्यू । न्ह्यावले कल्याण मित्र धाप बैद्य समान खः। 
बसपोर्लापसं बिया बिज्याःगु उपदेश वासः खः । जिगु अज्ञान रोग खः घंगु 
मत्ती तयाः थःगु अज्ञानरूपी ल्वय्‌ लंकेत वसपोलया उपदेश रूपी वासःयात 
सेवन यायेगु त्वःते मज्यू घेगु धारणा यानाः कल्याण मित्रपिनिद्वारा थःत रक्षा 
यायेगु स्वयेगु नं बोधिसत्वपिनिगु कर्तव्य खः। अभेहे बुद्ध बोधिसत्वपिनिसं 
बियातःगु उपदेश दुगु सूत्र ग्रन्थत बालाक मनन यानाः अध्ययन यायेगु नं 
बोधिसत्वपिनिगु कर्तव्य खः । 

सद्धर्मया ब्याखान यानाः वरावर धर्म उपदेश बिया बिज्यार्डाफ 
धर्मभावकपित रक्षा यायेगु ब सद्धर्म हीन जुया वनिग बषतय्‌ सद्‌- 
धर्म प्रकाश यायेत घमं ग्रन्थत अध्ययन याना: कण्ठ याना तयेगु नं बोधि- 
सत्वपिनिगु कतंब्य खः। 

सद्धं प्रचार याइह्य बोधिसत्वं राजनीति, राजकाजय्‌ सनाच्वंपि 
व्यक्तितनाप सहवास मयायेगु, चाण्डाल, अयूलाःगुलु, नपुंसक, लामीपि, गाता- 
बजाना याइपि, रण्डीतनाप संगत मयायेगु नं बोधिसत्वपिनिगु कतव्य खः । 

बोधिसत्वं थःगु जीविका यायेत नं झूठा, असत्य खं ल्हाये मज्यू ख्याः 
ठट्टा यानाः नं फत्ताहा खे मल्हायेगु कपट व्यवहार मयायेगु, काकियागु सम्पति 
उन्नति खनाः दाहं मयायेगु नं छगू कतव्य खः । 

बोधिसत्वं जगतया लागि थःगु जिउ, धन, सम्पति नं त्याग याघेमाः 
घेगु खं सम्भब मदु धकाः थःगु उत्साह बीर्य घटय्‌ यानाः कुसीद हीन 
बीर्य जुया वने मय्य्‌ घैगु धारणा ह्विया ह्मिथं यायेगु नं छग्‌ कर्तव्य खः । 

अनुचित्तपि व्यक्तितय्‌त विश्वास यायेगु मन्द बुद्धिपि, अनुदारापि व्यक्तितय्‌त 
बोधिचर्य्याया उपदेश बिइगु, उद्धारपि व्यक्तितयुत बोधिचर्य्याया उपदेश 
सबिइगु बोधिसत्वपितिगु भूल खः धकाः सदां नं मती तयेगु न छगू 
कतव्य खः । 


(न) 


छं षटपारमिता याये फैमखु सम्यक संबोधि लाभ णाये फेसखु । महायान 
त्व.ताः छं श्रावक यानय्‌ च्वनाः शीलादि पालन यात धाःसा याकने तरय्‌ 
जुइ धकाः उद्धार बुद्धि डुपि मनुष्यतयूत महायानया उपदेश मविइगु बोधि- 
सत्वपिनिगु मूलापत्ति (मुख्यगु) दोष खः । 

हानं छं श्रावकयानयागु प्रतिमोक्ष वितप्‌ शील आदि पालन याना 
छ तरय्‌ जुइमखु छं बोविचित उत्पन्न यानाः सहायानप्‌ बा। अने छ 
याकनं तरय्‌ जुड धकाः छगू संप्रदायय्‌ च्त्रेपित मेगु संप्रशायप्‌ तथेत स्वयेगु 
नं बोधिसत्वपिनिगु धूलापति (मुख्यगु दोष) खः । 

श्रावक यांतया उपदेश बाखं न्यने सते सहायानया उपदेश बाखं जक 
न्यं ब्ब॑धायेगु नं बोधिसत्वपिनिगु मुख्यगु दोष खः । लाभ सत्कार 
यश कीतिया लोभं महायानया उपदेश बिडगु नं मुख्यगु दोष खः । 

जिपिथे शुद्धपि महायानी मेपि जुड फइमखु धकाः लाभसत्कार प्राप्त 
जपिन्त इर्ष्या दाह यायेगु सं बोधिसत्वपिनिगु मुख्यगु दोष खः । 
` किन्त सस्याधेगु, सदायेगु, सकुनेगु, मचोगु कपिनिगु सम्पत्ति मबीकं 
मकायेगु, जाल झेल खें ल्हानाः हेका: मकायेगु, छलकपट यानाः मकायेगु, 
कपिति मिस्तयूत लोम, डर, त्रास कयना: मस्यकेगु जायाच्वोपन्त फायेत 
चुक्लि मयायेगु, किन्त नुगलय्‌ स्याक्क ब्वः मबिगु, खं मल्हाथेगु ज्या 
स्यलय्‌ मदुगु गफ ठट्टा सयायेगु, कपितिगु धन लोभ मयायेगु, कपिन्त स्यंकेगु 
बिचार मयाथेगु थगु लोकय्‌ न॑ परलोकय्‌ नं प्राणोपित हित सुख मजुइगु 
घर्मयात बिश्वास मयाधेगु नं बोधितत्वपिनिगु कतव्य खः ॥ 

थुलि बोघिसत्वपिनिगु साधारण नियम जुल । 


बोधिसत्वपित्ति दिन चर्य्या 


सुथ ह्वापां दनाः सुचि शौचादि यानाः चेत्य बुद्ध बोधिसत्वपिनिगु 
प्रतिमाया न्ह्यःने च्वनाः सप्त विधानोत्तर पूजा याइ! अर्थात ह्लापां स्वंग्‌ 
करालसं किग दिज्ञायसं विज्याना च्वंपि बुद्ध बोधिसत्वपिन्त मनं, झारीरं, 
वचनं नं वन्दना प्रणाम दण्डवत याइ । अले व वन्दनाया संख्या पृथ्वीड गुलि 
परमाणु दु उलि हे संख्या वन्दना याना धइगु मत्तिइ तइ । 


पूजना 
पृथ्वीया परमाणु समान बुद्ध बोधिसत्वपिनिगु गुण वर्णन यश्येत सकुद्र्‌ 


(ङ) 


गुलि फुति लः दु उलियागु हिसावं वसपोलपिनिगु स्तोत्र जि याना धंगु मतिइ 
त्त । 
गुलितक मधुर स्वरगु बाजं डु व बाज थाना: जि बाद्ययुजा याना 
धकाः मत्तिड तइ । 
बांलाःगु, भिगु कुसाँ कुइकाः वसपोलयात निभाः, लः, नं सुरक्षा याना 
चका: छत्र पुजा याइ । 
सुगन्धि, भिगु घ्यः, चिकंया मत च्याका: वसपोर्लाप बिज्याना च्वंथाय्‌ 
भः भः धायेकाः दीप पूजा याना धकाः मतिइ तइ। 
गुलितक सुगन्धगु धूप दु च्याकाः वसपोलपि बिज्याना च्वंथाय्‌ सुगन्धित 
जुइकाः धप पुजा याना धकाः मतिइ तइ । 
गुलितक बांलाःगु भिगु वस्त्र डु उक न्ययेका वसपोलपिन्त ऋः कः धायुकां 
घकाः वस्त्र पुजा याई । 
गुलितक साःगु भिगु मरि चरि तथा फलफुल नयेगु बस्तु दु च वस्तु 
बुद्ध बोधिसत्वपिन्त दोहलपा धकाः रसपुजा योइ । 
पापदेशना 
राग, द्वेष, मोहया कारणं शरीरं, मनं, म्हुतुं जि यानागु पाप फुक्क 
छलपोलया न्ह्यःने च्वनाः कपत सयासे कनाः बिर्नत याना च्वना । आवंलि 
जि थजःगु पाप याये मखत धकाः थःह्मस्यां याना तइगु फुकक पाप लुसंकाः 
अज्याःगु पाप हानं याये मखूत धकाः पाप देशना याइ । 
अनुमोदना 
फिगू दिशास बिज्याना च्वंपि बुद्ध बोधिसत्व तथा शेक्ष अशेक्षपिसं याना 
बिज्याःगु दानादि पुण्य लुमंकाः बलपोलपिनिगु पुण्य खनाः जि प्रसन्न जुया 
धकाः पुण्यानुमोदना याइ । 
अध्येषणा 
भिगू दिशास बिज्याना च्वोव बोधिसत्वपित प्रार्थना यानाः थ॒गु लोकय्‌ 
समं प्रचार याःबिज्याहुं लोक उद्धार याःबिज्याहु धकाः अध्येषना याइ । 
याचना 
निर्वाण लाम याना बिज्याये त्यैप बुद्धपिन्त निर्वाण जुया बिज्याये 


(र) 


मत्यःनि जगतयात हित सुख जुइगु उपदेश बिया: कल्पान कोटि तक थुगु लोकय्‌ 
च्वना बिज्याहुँ, निर्वाण जुया बिज्यायेगु ई मजूनि धकाः याचना याना च्वनि । 


परिणामना 


जि बुद्ध बोधिसत्वपिनिगु वन्दना, पुजना, पापदेशना अनुमोदना, अध्येषना 
याचना यानागु पुण्यं जगतसत्त्र उद्धार यायेत बुद्ध जुड फय्‌मा । ह्वापायापि 
बुद्धपिन्त नं पूजा याये फय्‌सा । भविष्यया बोधिसत्वपिसँ याकनं बुद्धत्व 
लाभ याये फयूमा । किग दिशाय्‌ च्वंगु फुक्क लोकय्‌ बुद्ध बोधिपिसं पूर्ण 
जुइमा । सकल सत्व प्राणीपिनि हित सुख जुइमा जन्म जन्म पतिकं पूर्व 
जन्मया खँ लुमनेमा । प्रत्येक जन्मय्‌ बुद्ध शासनम्‌ प्रवजित जुड दयमा । 
शुद्धगु छिद्र मढुगु, अखण्डितगु शील पालन याना च्वने फयेमा । देवता- 
पित देवताया! भाषां नाग, यक्ष आदि प्राणीयत अन अनपिनिगु भाषां धर्म 
देशना याये फय्‌मा धकाः पुण्य परिणामना याइ । पारमिता पुरय्‌ याना 
बिज्यार्भव बोधिसत्वपिनिगु चित्त गवळे बिक्षिप्त सजुइमा । माभिगु चित्तया 
आवरण दःसा फुना बनेमा धकाः मतिइ तइ । 

थ्व सप्त विधानोत्तर पूजा भद्दचरि प्रनिधान गाथापाखें नित्य सुथय्‌, 
ह्विनय्‌, बहनिइ हि स्वकः पाठ याइ । 

अले थःगु फूर्सतय्‌ लाभ सत्कारय्‌ आपालं दोष दु । संगणिकाराम 
मनूत छथ्वः मुनाः (ज्यास्यलय्‌ मदुगु) भाष्याराम (म्वाःमदुगु वादविवाद) 
निन्दाराम (ऐश आराम साथ चनेगु) कर्माराम (नाताप्रकारयागु छे जया) 
प्रपंञ्चाराम (नाना प्रकारयागु गृहस्थोतय्‌गु लचना पचना) आदिस दोष 
दु धकाः थज्याःगु ज्यां लिचिलेगु स्वयेत भावना यानाच्वनी । 


कायस्मृत्युपस्थान 

थ्व शरीर तुतिया त्वानाः, खम्पा, त्रिक (छुं वेष्‌), प्वाः, तेषु, 
दुग: क्वेय्‌, नुगःचु, बपि क्वंय्‌, ल्हाः, नाडी, लप्पा, गःपः, ह्वकु, कपाः, 
छूयं सुता: बनय्‌ जुया च्वंगु खः । कर्म आवं दयूका तःगु खः । थुको 
नाना प्रकारया क्लेश उपक्लेश संकल्प विकल्प जाया च्वंगु दु । थुकी 
आपालं सं, चिमिसं, लुसि, वा, क्वँय्‌, छेंगू, ला, दाः संय्‌ प्वांयु, च्वहि, से, 
च्व, खि, आमाशय (भूडी) पक्वाशय, आन्द्रा, हि, खइ, पित्त, घालं बइगु 
हि, ह्लासं बइगु हि, न्हापु, आदि आपालं वस्तु मुनाच्वंग्‌ दु । थुकी 


(र) 


मध्यय्‌ गृगु शरीर खः ? थ्व बिचाः याना स्वथेबलय्‌ थुकी मध्यय छगू नं 
थ्व जिए शरीर खः घेग विद्व मनू । केवल जिगु कल्पना जक खः वास्तवय्‌ 
मदुगुलि थ्व शरीर आकाश समान खः धकाः कायस्मृलि उपस्थित जुया 
चइ । थ्व भावला यायां वनेबलय्‌ वइत जिगु थ्व शरीर धंगु सम्झना बड 
मख । थ्व शरीरया बास्तविक अस्तित्व मरु धइगु निस्वभाव ज्ञान उत्पन्न 
जु । 

सहायावोषिसं थ्व हे कायानुस्मृति भावता यानाः समय बितय याइगु 
धर्म संगिलि सूत्र्‌ उल्लेख याना तःगु ढु । (बोधिचर्यावतार पृष्ठ २३६ 
मिथिला विद्यापीठं प्रकाशित) 

वेदनानुस्मृत्युपस्थान 

ब्पवहारय्‌ दुःख वेदना सुख वेदवा अदुःख सुख वेदना धकाः व्यवहार 
याना तःगु दःसानं काह्म, क्रोध, भय, शोक आकुल जुया च्वंगु बखतय्‌ 
नस्वाःगु स्वांतं साःगु नसा नं सुख उत्पन्न सजुइगूलि थुक सुख ब्य्‌ थुकि थुकि 
दुःख ब्य्‌ धेगु कल्पनाजक हे खः १ ब हे चिज गुम्हेसितं सुख ब्यूता गुम्हेसितं दुःख 
विया च्वनिगुलि सुब आदि वेदना नं कल्पना सिवथ्‌ मेगु मखु धकाः स्मृतिया 
भावना याना च्यनि । थ्वइत हे वेदतातुस्पृत्युपस्थान धकाः धाइ । 

चित्तानुस्मृत्युपस्थान 

व्यवहारथ्‌ जिगु मन धकाः धया च्वंसा नं न ल्हाः तुति हेमन खःन 
त मिखा आदि ईन्द्रिय हे मन खः थुगु कथं झोगु शरीरय्‌ माला स्वल 
धाःसा सन घंगु थ्व हे खः धकाः क्यनेगु छुं मदु अथे ज्गुलि गुगु मन 
रागं युक्त ज्वी तथा द्वष व सोह युक्त जुइ व मनन त भूतकालय्‌ ढु 
नतआःदुन तलिपा दइ। छायधाःसा भूतकालथ्‌ दुगु जूसा आः जरुर 
सदये धुंकल भविष्यत कालयागु मनथाजु छुँ निर्णय मदु आएयागु मन नं 
स्थिर मदु ! थ्व मननत शारीरयुदुनत पिनेदुन त गर्ने हेदु। ह्वापा- 
यापि बुद्धपिसं ने श्व चित्तयात इन्त्र जाल तुल्य कल्पना जक धकाः धया 
तल। गये देवा च्याकेबलयू देवा चछि च्याना च्वन धकाः व्यवहार जुइगु 
खः। तर व देवा बःह्वो च्याःगु मत व सुथय्‌ च्याःगु मत वहे मखु । 
अतिक्षणय्‌ मेमेगु हे चिक च्याना वनाच्वंगु दु । अथे हे हितियागृ लःधाः ह्विछि 
चछि हाया च्वन धायेबलय्‌ व हे लः हायाच्वंगु थें कोत धारणा बः 


(5) 


न 


तर थों हाःगु लः धाः कह्नय्‌ हाःगु लः धाः व हे मखु अथेहे थ्व प्रतिक्षणय्‌ 
परिवतंन जुया वना च्वंग्‌ थःगु अस्तित्व मदुगु आकाश समानगु निस्वभा- 
वग॒ थ्व चित्त मन खः धका: चित्तातुस्मृत्युपस्थानया भावना याइ । 
धर्मानुस्मृत्युपस्थान 

व्यवहारय्‌ कुशलाकुशल गुलि धर्म दु, व फुक्क हेतु प्रत्ययं उतपन्न ज्‌गु 
खः। व फुक्क स्थिर मदु वया थःगू अस्तित्व मदु । धात्ये घाये धाःसा बुद्ध 
धर्म वोधिमार्गया नं थःगु अस्तित्व मद्‌ । थ्व नं निस्वभाव हे खः । व्यव- 
हारय्‌ थ्व कुशल थ्व अकुशल थ्व क्लेष थ्व निक्‍लेश धकाः धया च्यनागु के 
निस्वभाव हे जक खः थ्वया अस्तित्व मद्‌ घंगु ज्ञान उत्पन्न जुल धायेव वयात 
अनावरण महाकरुणा समाधि उत्पन्न जुड थ्व हे घर्मानुस्मृत्युपस्थान थुगुक थं चतु- 
स्मृत्युपस्थान धकाः धाइ। भावनाया अभ्यासं ज्ञेयावरण व क्लेशावरण क्षय जुइ । 

अले क्लेशाबरण ब ज्ञेप्रावरण मदयेकेत शान्तगु, शून्यता सर्वाकाज्ञता, 
या मनन यानाः समय बितथ्‌ याइ । 

थुलि बोधिसत्वपिनिगु दिन चर्य्या जुल । 


(ड) 


उपसंहार 


ऐतिहासिक दृष्टि स्वयेवलय्‌ सर्वार्थसिद्ध गोतम हे मुख्यह्य बोद्ध धर्मया 
प्रवतंक खः घेंगु खनेद्‌ । तर त्रिपितक आदि ग्रन्यय्‌ स्वयेबलय्‌ दीपडूर 
आदि २५-२६ ह्य बुद्धपिनिगु उल्लेख जूगु खनेद्‌ । अले सद्धर्म पुण्डरीका, 
अष्ट सहत्तिका प्रज्ञापारमिता आदि महायान सूत्रय्‌ आपाल हे बुद्धपिनिगु नां 
उल्लेख जगु खनेद्‌ । वसपोर्लाप मध्यय्‌ अमिताभ, अक्षोभ्य, वेरोचनपिनिगु 
नां उपयु क्त ग्रन्थय्‌ उल्लेख जूगु खनेद्‌ । अथेहे १०८ ह्य लोकेश्वरया नामय्‌ 
दुने लाःपि बोधिसर्त्वाप मध्यय्‌ समन्तभद्र, आर्य्यावलोकिकेश्वर, आकाश गर्भ, 
(खगर्भ) वज्पाणि, रत्नपाणि, महास्थाम प्राप्त, सर्वनिवरण विष्कम्भी 
सागरमति, क्षितिगर्भ आदि बोधिसत्वपिनिगु प्रचुर मात्राय्‌ उल्लेख दुगु 
खनेद्‌ । 

अथेहे महायानया आपालं बोधिसर्वाप बस्त्रयानय्‌ दुथ्याका तःगु खें 
१०८ ह्य लोकेश्वरया विवरण स्वल धाःसा नं प्रष्ट जुड तिनि । व हे महा- 
यानया बोधिसर्त्वाप बस्त्रयानय्‌ थ्यनीबलप्‌ वसपोलपिनिगु ध्यान मुद्रा आदि 
फुक्क हे फरक जूग झीसं प्रष्ट सीकाः कायेफु । 

तन्त्र ग्रन्थय्‌ उल्लेख दर्प तर महायानयागु सूत्र ग्रन्थय्‌ उल्लेख मर्दाप 
नीलकण्ठ लोकेश्वर पद्मनृत्येश्वर लोकेश्वर हालाहल लोकेश्वर आदि नं १०८ 
ह्य लोकेश्वरया नामय्‌ दुथ्याःगु खनेद्‌ । तर फरक कारण्डव्यूह सुत्र महायान 
व बज्त्रयानया संमिश्रणग स्थितिइ लाना च्चंगु खनेदु । बोधिसत्वपितिगु 
मिलनसार स्वभावं याना: धार्मिक साम्प्रदायिकता त्वःताः नीलकण्ठ माहाद्यः- 
यात नं लोकेश्वर भालपाः घामिक सहिष्णुताया उदाहरण कयना तःगृ दु । 

कालचक्र तन्त्रय्‌ व वया टिका विमलप्रमाया कथं भगवान बुद्ध महा- 
परिनिर्वाणया खुसः दें लिपा मञ्जुश्री उत्पन्न जुल । अनं च्यासःदं लपा 
मुसलीम धर्म (इस्लाए धर्म) प्रचार जूगु खे सी दु । थ्वया आधारय्‌ मञ्जुश्री 
लोकेश्वर बुद्धया खुसः दे लिपा मञ्जुश्री बोविसत्वपिसं बोधिसत्व चर्य्या 
तथा महायानया सूत्रपात या;गु संकेत प्राप्त जू । 

हेरुक तन्त्रय्‌ तन्त्रशास्त्रया (बज्त्रयान) अध्ययन याइह्यस्यां सर्वास्तिवाद 
स्थविरवाद, सम्मितीवाद, शून्यतावाद, योगाचारया अध्ययन यायेमाः अलेजक 
तन्त्रया अर्थ लगयुजुइ धकाः उल्लेख याना तःगु खनेदु । थ्व खे स्वयेबलय्‌ 


(ड) 


च्वय॒ च्वया वहगु स्वंगू प्यंगू सम्प्रदायया संमिश्रण हे वज्त्रयान खः घेगु निर्णय 
जाव फुक्क सम्प्रदायया खे मसीकं बज्त्रयानया खं ल्हायेगु हे तुसि नं सोमदु 
त्ता नं सीमद जुड फु । 

थों कह्वय्‌ मेमेगु सम्प्रदाय लुप्त जुये धुंकल । दक्षिणय्‌ समुद्रपारी लंका 
'युवय्‌ बर्मा, थाइलाण्ड वनाः छुं भचा स्थविरवादी ल्यना च्वन । उत्तरय्‌ वनाः 
बप्त्रयान व महायानया छुं भचा सफू ल्यना च्वय । अथेहे थन नेपालय्‌ नं 
महायान व बज्त्रयानया नां जक जूसां ल्यना च्वंगु दु । थ्व खें १०८ हा 
लोकेश्वरयागु ध्यान मुद्रा गुगुं ग्रन्थय्‌ प्राप्त याये फुगु व ब गुगुं ध्यान मुद्रा 
ग्राप्त याये मफुगुलि १०० । २०० दे न्ह्यः तक प्राप्त जुग्‌ द्यःया ध्यान आः 
प्राप्त जुइ मफुगुलि नं स्पष्ट सी दु । थ्व हे ख बिचाः यानाः थ्व ग्रन्थ प्रकाश 
जगु ख: 1 

थ्व प्राक्कथन ल्ह्ययेत श्री रत्नमुनि बप्त्रचार्यं आपलं सहयोग याना 
बिज्याःगुली अनयात जिगु पारखे आपलं धन्यवाद दु ॥ 


व्हिङयब्यज्त्र वजत्राच्यार्यय 

श्री अष्टोत्तरशत लोकेश्वर चित्र संग्रह 


थन न्ह्यब्वयागु श्री अष्टोत्तरशत्त लोकेदवर अर्थात सछि क 
च्याह्वा लोकेश्वरया चित्र संग्रह जनवाहा:द्यःया देगलय्‌ छचा:लि दुगु 
सछि व च्याह्वा लोकेश्वरया चित्रय्‌ आधारित ख: | जनवाहाःच्यःया 
देगलयू दुगु चित्रया जीर्णोद्धार जुया: श्री सिद्धिमुनी शाक्य न्हूकथ 
च्वया बिज्याःगु खः । वहे चित्र स्वयाः श्री तान्त्रिकमुनी वज्ञात्रार्य 
च्वया बिज्या:गु चित्र मध्यय्‌ १ निसें ५४ तकया चित्र ह्वापां श्री आङ 
गेल्बु सेपी व श्री गावाङ तासो सेर्पापिनिपाखें सिँयागु ब्लक .दयेका: 
छापय्‌ याना: हानं जिकयागु ब्लक दयेकागु व मेगु फुख चित्र वसपोलं 

च्वया बिज्याःगु चित्रयातु जिक ब्लक दयेकाः छापय्‌ यानागु जुल । 


3 


(१) 


थुगु चित्र संग्रह जनबहालय्‌ दुगु चित्र स्वयाः दयेकागु खःसाः 
अन दुगु चित्रय्‌ छपा: निपातय्‌ दृगु नं जूया नति अथम्हं स्यूथा 
यूतक हृ गु भिका: चित्र च्वकागु दु । 

सछि व च्याहा लोकेश्वरया स्तोत्र सफू नेपालय्‌ जक मखु 
जापान, चीन आदि देशय्‌ नं दुगु खने दु । तर चित्र धाःसा आ:तक 
नेपालं पिने मेथाय्‌ दुगु सीके मफुनि । थथे जूगुलि सछि व च्याहा 
लोकेश्वरया चित्र नेपाल बौद्ध धर्मया छगू विशेषता हे धा:सां ज्यू । 
थ्व चित्र सग्रह धामिक दृष्टिकोणं जक मखु नेपालया कलाया इति- 
हासया दृष्टिकोण नं महत्वपूर्ण जू । सछि व च्याह्वा लोकेश्वरया सछि 
व च्य़ागु हे मुद्रा कल्पना याना: चित्रय्‌ अकित यायेगु ज्या नेपालया 
प्राचीन कलाकारतय्‌ कला साधना व धर्मय्‌ दुगु दुग्यःगु आस्थाया 
फल धायेमाः । उज्व:गु अमर कृतिया संरक्षण थोंतक जुयाच्वने 
फुगु को सकसियां निति सन्तोषया खँ खः । तर दुःखथा खँ छु धा:सां 
थ्व चित्र संम्वन्धी शास्त्रीय ग्रन्थ आःतक लुइके मफुनि । थ्व कारणं 
याताः सछि व च्याह्म लोकेश्वरया चित्र जीर्णोद्धार यायेगु ब हानं 
शुद्ध जुइक न्हकथ दयेकेगु नं थन बांलाक जुइ मफया च्वन । उकि 
थम्हं स्यूथें थन चित्रया संशोधन यानागु दुसां थ्व संशोधनया ज्या 
पूवंक जूगु धाये मफुनि । सुं सज्जन महानुभावपिसं थ्व सग्रहय्‌ गनं 
दरगु खना दिल धाःसा भिकेत खहालि याना दी धकाः आशा ” 
याना । 


(१) | 


ची पदमपानि लाकचजाय नम#॥ ३॥ सी चश्चनाथ साकश्बवाय चम१॥ ४ ॥ 

ची कगाझ्शले साकम्वेयाय नम8॥ ११४ खो विषयक, लाकश्धयाय मम£॥ 120 „ 
न है ॥ 

५ शी चेणक्षतु लाकव्वयाय नमभा ११॥ , खो विष्व लाकव्यजञायनमधा. १३॥ 

ची शुमिगार लावऱ्येगाय जम १९॥ थी बऊघाजु सादन्ययाय नम१॥ २०॥ 

जी विग्वडूग लॉकव्ययाय नम २३॥ 


"घी विवाहन जाकम्वेयाय नमभा २४॥ 

दो वकर॒घु शञाकश्वनाय नेमध। २॥ 


१०१ ची खबसिविचि खाकम्वनायनम४। 201 $ 

जी अचसकगू साकग्वनाय नमशा *९) 


यी असर लोकष्येशयाय गेम ॥ १॥ यी बिकृपासि साकग्येजास नम४॥. ३९॥ 

ऱ्य औमशावकपाधि लाक*्वयाय ममा १९  खोमहवरश्कू शाकग्येयोय नम ४०॥ 

सी मधायहर्न साक्ष्ययाय नस ४३ ॥ छौ महाजरयसूल स्ाकग्वजाय मस ४४॥ 

छी सशवडधाड लाकग्दडाय जम 81 ४१॥ 

शी मशाङ्यैविश लाकथ्ययाय नम2॥ ४७॥ 

थी मशबलकृल जाकम्धबाय नम8॥ ३०॥ 


व्यबाय नम1॥ ४९॥ 

- शी 'मशस्रससूर्य शलोकव्थबाय नम्‌ ७21 (| 'सहमडरु लाकष्वययाय नम आशा 

थी सृदिकान लाकथ्वजाय गम६॥ ७11 थी क्रिगिगर्दै लाकब्थदाय नगा आप ॥ 


५ औ झारागगर्र लाक्षेग्रजाध नम 461: शी गावर दाकदपार करक अर उँ 


(१७) 


शी वकगर लादब्यडाय नम? ॥ ७३ ॥ 

* शी पनिशिनङ्ट लाकब्वयाय नम ९५ 


पै झी सर्वमोवयभधविक्तम्शे लकब्बबाय नम! 1१" झी कारखबूहू साकथ्वनाय नम श्म, 

खो डानधोग लोकग्बेराय जम) 4३॥ 


| क Re 
चौ वदाणेप लाकन्वेयाय नम 8॥ 191 डी गोस्कयोगु लोकेर्‍्थेगाय नम३॥ १5% 


(२१) 


शी विग्थेर्ज लाकंग्वजाय नमा १९३ थी मछावउसल लाकम्वगाय नमश! ८५७ 


(रर ) 


-शी कृप्राचल लाकग्वयाय नम!/॥ ८१॥ शी संखावगी लीरकेग्वबाय मम1॥ ८०॥ 


शो सचिन्द खाकम्वयाय रमभा प्श्ग खा उर्मि लाकम्वयाय नममा ८४॥ - 


थी वश्पाबिकाज लॉक्वयाय नम! ८०॥ शी खसपेश लाकथ्येयाये नमी ८० 


(२४) 

शो नाथ लाकग्ययाय नम ८७ ॥ खरी ये लाय, सुंदगन लाकवजाय नमशा €०॥ 


सी कायीवलाकिगगर लाय नरेश ९१॥ शी मोस्‌क& लाकथ्वनाय नमश {२५ 


(२१) 


शी सगगिसेदभैन लाकव्थमाय नम ९१॥ झी मायाजालकमका4 लाकगवयाय गमश ९४॥ 


सी पगसँगपिग लाकम्क्बाय नसा 441 थी यक्रद लाकग्यगाय नम४॥ ९१४ 


(२) 


'शी जायम्रूकूट लाकश्क्यायु नम&॥ एव ४ शी वजय लो|कब्वेयाय नग 8॥ कप n 


शी कमछुलू लकंग्वगाय नम ईई | श्ची मंचिप्च लाकम्वयाय नम १॥ १००३ 


(२५) 


शी 'पोबपद लाकग्ययाय सम३॥ १९१ | सीजानदादि खौकग्ययाथ गम १०२३ 


जी खस्करी लाकग्वसाय नभश! १०३१ गौ भायाडालूकम जाकम्पराय नधा १०४७ 


(२५) 

ओऔ एदिरुरिसूदिरुजिवास्न लाकभ्वयाय नमश' ११५ शी झालरख साकम्बवाय गम १०१४ 


शी हलाहल लाकम्वजाय नमे 1०१॥ ओ रूयगीव साम्बाय नः+ १०८१ 


(२९) 


१०८ स्ह लोकेश्‍वरया ध्यान 


श्री मदार्य्यावलोकितेश्वर । (श्वेत मत्सेन्द्रनाथ | जनवहा:द्य:) 
तुयू वर्ण जुयाः जव ह्लातं वरद मुद्रा यानाः खव ह्लाःतं 
पलेस्वां ज्वनाः दना बिज्याःह्य । 

श्री वच्चनाथ लोकेश्वर । वंचुगु वर्ण जुयाः जवं वस्त्र ज्वनाः 
खवं चुदुगु पलेस्वां ज्वनाः नृत्य मुद्रा यानाच्वना बिज्या:हा । 
श्री पद्मपाणी लोकेश्वर । ह्याउं वर्ण जुयाः खवं चुदुगु पलेस्वाँ 
जवना: जबं वरद मुद्रा यानाच्वना बिज्या:हा । 

श्री नृत्यनाथ लोकेश्वर । तुयू वर्ण जुयाः झिका द्वाः दुह्य, 
जवपाखेया न्याका हह्वातं जपमाला, शर व पलेस्वां ज्वनाः 
अभय मुद्रा व नृत्य मुद्रा यानाः खवपाखेया ह्हाःतं पा, धनुष, 
दण्ड व गं ज्वनाः जव तुति थकयाः थियाच्वना बिज्याःह्य। 
श्रौ वञ्जस्फोट लोकेश्वर । तुयू वर्ण जुयाः जवं वज्र व खवं 
घलेस्वां ज्वना: दनाच्वना बिज्याःह्या । 

श्री विद्यापति लोकेश्वर । वाउंगु वर्ण जुयाः जवं जपमाला व 
खर्व सफू ज्वनाः दनाच्वना बिज्याःह्य । 

श्री वञ्रपाणी लोकेश्वर । नील वर्ण जुयाः जवं वस्न व खबं 
पलेस्वां ज्वनाः दनाच्वना बिज्याःह्य । 

श्री शङ्कताथ लोकेश्वर । तुयू वणे जुयाः जवं शङ्क नुगलय्‌ 
दिका: खव पलेस्वां जवनाः दनाच्वना विज्याःह्य । 

श्री विष्णुकान्त लोकेश्वर । वाउंगु वर्ण जुयाः जवं चक्र व खर्व 


(२०) 


१६. 


२०. 

पलेस्वां ज्वना: नृत्य मुद्रा यानाच्वना विज्या:म्ह । 

श्री मञ्जुनाथ लोकेश्वर । म्हासुगु वणे जुया: जवं वरद मुद्रा 
याना: खवं नुगलय्‌ सफ्‌ दिका: दनाच्वना विज्या:म्ह । 

श्री कृताञ्जली लोकेश्वर । तुयू वणे जुयाः निपा ल्हातं 
अञ्जलो मुद्रा यानाच्वना बिज्या:म्ह । 

श्री विष्णुचक्र लोकेश्वर । म्हासु वर्ण जुयाः जवं चक्र, खवं 
दण्ड जवनाः दनाच्वना बिज्याःम्ह । 

श्रो शान्तमति लोकेश्वर । तुयू वर्ण जुयाः जवं जपमाः ज्वनाः 
खवं सफू नुगलय्‌ दिकाः दनाच्वना विज्याःम्ह्‌ । 

श्री चिन्तामणि लोकेश्वर । तुयू वर्ण जुयाः जवं वरद मुद्रा 
यानाः खर्व चिन्तामणि सिमाया कचा ज्वनाः दना बिज्याना 
च्वंम्ह । 

श्री चेत्यधातु लोकेश्वर । तुयू वर्ण जुयाः जवं नुगलय्‌ चेत्य 
दिका: खर्व मुख्गु पलेस्वां ज्वनाः दनाच्वना बिज्याःम्ह । 

श्री विश्ववच्य लोकेश्वर । ह्याउँ वर्ण जुयाः जवं चक्र ज्वनाः 
खवं नुगलय्‌ अभय मुद्रा यानाः दनाच्वना बिज्याःम्ह । 

श्री वञ्जसत्वधातु लोकेश्वर । तुयू वर्ण जुयाः जवं नुगलय्‌ 
बस्त्र दिकाः खवं गं ज्वनाः दनाच्वना विःज्याःम्ह । 

श्रौ शाक्यबुद्ध लोकेश्वर । म्हासु वर्ण जुयाः जवं बय्‌ थीथें 
यानाः खर्व पलेस्वां जवनाः दनाच्चना बिज्याःम्ह्‌ । 

श्री अमिताभ लोकेश्वर । ह्याउं वणं जुया: निपाङ्लाःतं ध्यान 
मुद्रा यानाः गुलुपाः जवनाः दनाच्चना विज्या:हा । 

श्रौ वञ्जधातु लोकेश्वर । तुयू वणे जुयाः निपाह्वातं बोध्यंग्री 
मुद्रा याना: दनाच्वना बिज्याःह्या । 

श्री घमेचक्र लोकेश्वर । ह्यासु वर्ण जुयाः जवं अभय मुद्रा यानाः 
चक्र जवनाः खव पिण्डपात्र ज्वना: दनाच्वना बिज्याःह्य । 

आ सिहनाद लोकेश्वर । तुयू वणे जुयाः स्वंगः मिखा दुह्य, 

सपःयागु मुक्‌ तयाः तिसा मदुहा, जवं तुयूह्म सर्प हिनातःगु 
त्रिशूल ज्वना: खवं सुगन्धं जाःगु पात्र ज्वना: वया ल्यूने 
ज्वाला व खड्ग दुगु पलेस्वां तयाः धुंया छ्यंगुली फ्यतुनाः 
सिहया ह्य्‌ राज लीला यानाच्वना बिज्याःह्या । 

श्री विश्वभूत लोकेश्वर । ह्यासु वर्ण जुयाः निपाह्लातं ध्यान 
मुद्रा यानाः दनाच्वना विज्याःह्या । 

श्री हरिवाहन लोकेश्वर । ह्याडँ वर्ण जुयाः जवं नुगलय्‌ 
अभय मुद्रा यानाः खवं चुदुगु पलेस्वां जवनाः सिहया ह्मय्‌ 
लतिताशन याना बिज्याना च्वंह्य । 

श्री धमंधातु लोकेश्वर । ह्यासु वर्ण जुयाः निपा ह्हाःतं 
धर्मचक्र मुद्रा यानाः दनाच्वना विज्याःह्म। 

श्री हरिहर लोकेश्वर । वाउ वणे जुयाः जवं त्रिशूल खर्व 
पलेस्वां ज्वनाः दनाच्यना बिज्याःह्म । 

श्री खरखिरि लोकेश्वर । वाङ बर्ण जुयाः जवं कमण्डलु खवं 
सिसलाकु ज्वना: दना बिज्याना च्वंह्म । 

श्री वज््रदण्ड लोकेश्वर । वाउ वणे जुया जवं वञ्च खव दण्ड 
ज्बनाः दनाच्चना बिज्याःह्य । 

श्री अचलकेतु लोकेइवर । वंचु वर्ण जुयाः जवं खड्ग खबं 
पाश ज्बनाः दनाच्वना बिज्याःह्म । 

श्री खिरिखरा लोकेश्वर । वाउ वणे जुयाः जवं सिसलाकु 
कताकाः अभय मुद्रा यानाः खर्व पिण्डपात्र ज्वनाः दना- 
च्वना बिज्याःह्य । 

श्री रत्नदत्त लोकेश्चर । ह्यासु वणे जुयाः जवं रत्नया कचा 

खबं सफ्‌ ज्वनाः दनाच्चना बिज्याःहा । 

श्री विन्दुपाणो लोकेश्वर । तुयू वणे जुयाः जवं विन्दु मुद्रा व 

खने अभयबिन्दु मुद्रा यानाः दनाच्वना बिज्याःह्वा । 

आ कमलख्द्र लोकेश्वर । तुयू बणे जुयाः जबं पलेस्वा खव 

त्रिशूल ज्वना: दनाच्वना विज्या:ह्या । 

श्री देवदेवता लोकेश्वर । हिया वर्ण जुया: जवं वरद मुद्रा 
खवं पत्ताका मुद्रा याना: दनाच्वना बिज्या:ह्य । 

श्री सार्थवाह लोकेश्वर । तुयू वर्ण जुया: जवं वरद मुद्रा 
याना: खवं रत्नघट ज्वना: दनाच्वना विज्या:हा । 

श्री पिण्डपात्र लोकेश्वर । ह्यासु वर्ण जुया: निपा ह्वाःते 
पिण्डपात्र ज्वना: ध्यान मुद्रा यानाः दनाच्चना विज्या:हा । 
श्री अमोबपाश लोकेश्‍्वर । तुयू वर्ण जुया: च्याका ह्वाः 
दुह्म । जव पाखेया ह्लातं छसिंकथं वन्दना मुद्रा यानाः 
जपमा: ज्वना:, पाश ज्वनाः, वरद मुद्रा यानाः, नुगलय्‌ अभय 
मुद्रा यानाः व खवपाखेया ह्वातं छसिकथं सफ, त्रिशूल, 
पलेस्वां व कमण्डलु ज्वनाः दनाच्वना बिज्या:हा । 

श्री महावज्चन।थ लोकेश्‍वर । प्यपाः ख्वा: दुह्वा- मुगु ख्वा: 
वंचु बर्ण, जवय्‌ तुयू, खवय्‌ ह्याउ व च्वय्‌ ह्यासु बर्ण 
जुयाः च्याका द्वाः दुह्य । जव पासेया वातं वञ्र, खड्ग, 
अंकूश व वाण खबपाखेया ह्लातं गं, त्रिशूल, पाश ब धनुष 
ज्वना: दनाच्वना बिज्याःह्या । 

श्री महावजूपाणि लोकेश्वर । प्यपाः ख्वा: दुह्णा- मूगु स्वा: 
तुयू बर्ण, जवया वंच्‌ वर्ण, खवया हिया वर्ण व फुसया ह्यासु 
वण जुयाः च्याका ह्वा: दुह्य । जवपाखेया ह्हात खड्ग, बञ्ज 
अंकूश व बाण, ज्वना: खवपाखेया ह्भातं छत्र, गं, पाश क 
धनुष जवनाः दनाच्वना बिज्याःह्म । 

श्रो महावजूधुक्‌ लोकेश्वर । प्यपाः स्वा: दुहा- मुगु स्वा: 
ह्याउ वर्ण, जब्या वंच, खबया ह्यासु ब फुसया तुयू वर्ण 
जुयाः च्याका ह्लाः दुह्य । जबपाखेया ह्लातं खड्ग, अंक, 
बाण व वज्‌ जवनाः खबपाखेया ह्वाते मुख्गु पलेस्वो, पाश, 
धनुष ब गे जवना: दनाच्चना बिज्या ह्य । 

श्री महावजधातु लोकेश्वर । प्यपाः ख्वा: दुह्म- मूगु ख्वा: 
वाउ वर्ण, जवया तुयू, खवया ह्यासु व फुसया ह्याउ वर्ण 
जुयाः च्याका ह्वाः दुह्य । जवपाखेया ह्लातं खड्ग, बजू, वाण 
व अंकूश ज्वना: खवपाखेया ह्लातं पलेस्वां, गं, पाश व 
धनुष ज्वना: दनाच्वना बिज्याःह्य । 

श्री महाविश्वभूप लोकेश्वर । प्यपा: ख्वा: दुह्म- मूगु ख्वा: 
वाउ वर्ण, जवया तुयू, खवया ह्याउ' व फुसया ह्यासु वर्ण 
जुया: च्याका ह्वाः दुह्य । जवपासेया ह्लातं खड्ग, बजू, 
वाण व अकूश अले खवपाखेया ह्वाःतं विश्ववजू, गं, धनुष 
व पाश ज्वना: दनाच्वना विज्या:ह्य । 

श्री महामञ्जुभूत लोकेश्वर । प्यपाः ख्वा: दुह्म- मूगु ख्वा: 
तुयू वर्ण, जवया वाउ, खवया ह्यासु व फुसया ह्याउ' वर्ण 
जुया: च्याका ह्वाः दुह्य । जवपाखेथा ह्लातं वज्‌, वाण, पञ्च 
सूचिक, अंकूश व खवपाखेया ह्लातं गं, धनुष, रत्नमञ्जरी 
व पलेस्वां ज्वना: दनाच्वना बिज्याःह्या । 

श्री महाअभयस्थूल लोकेश्वर । प्यपा: ख्वा: दुह्य- मूगु वंचु 
वर्ण, जवया वाउ, खवया तुयू व फुसया ह्यासु वर्ण जुयाः 
खुपा ह्वाः दुह्य । जवपाखेया ह्वातं खड्ग, वज्‌ व ध्वाँय्‌ दुगु 
कलस ज्वना: खवपाखेया ह्वातं जपमा:, विश्ववज्‌ दुगु गं ब 
पलेस्वां दुगु कलस ज्वना: दनाच्वना बिज्या:हा । 

श्री महाभयङ्करी लोकेश्वर । प्यपाः ख्वा: दुह्य- मूगु ख्वा: 
बाउ वर्ण, जवया तुयू व खबया ह्यासु वर्ण जुयाः खुका ह्वाः 
दुह्य । निपा ल्हाः नुगलय्‌ दिकाः अभय मुद्रा यानाः जवया 
निपा ह्वातं वजू व जपमाला, खवं गं व त्रिशूल जवनाः दना- 
च्वना बिज्याःह्या । 

श्री महासूर्यविम्ब. लोकेइवर । 'प्यपाः स्वाः दुम्ह- मूगु ख्वा: 


' ह्याउ वर्ण, जवया वाउ, खबया तुयू वःफुसया ह्याउ वणे 

जुयाः च्याका ह्वाः दुम्ह । जवपाखेया ह्लातं बज्‌, खड्ग, 
अंकश ज्वना: छपा ह्लातं वरद मुद्रा यानाः व खवपाखेया 
ल्वात गं, शंख, पाश व कमण्डलु ज्वनाः दनाच्वना 
बिज्याःम्ह । 

श्री महाचन्द्रविम्ब लोकेश्वर । प्यपाः ख्वा: दुह्वा- मूगु ख्वा: 
तुयू वर्ण, जवया ह्यासुगु, खवया ह्याउँगु व फुसया ह्यासुगु । 
च्याका ह्ला: मध्येय्‌ जवपाखे वञ्त्र, चक्र, पा ब चन्द्रविम्व 
अले खवपाखें गं, पलेस्वां, पात्र व कमण्डलु ज्वना: दनाच्वना 
बिज्याःह्य । 

श्री महामञ्जुदत्त लोकेश्वर । प्यपाः ख्वा: दुह्म-मूगु ख्वा: 
कुमकुम वर्ण, जवया वाउँगु, खबया ह्याउंगु व फुसया 
ह्यासुगु । च्याका द्वाः दयाः जवया स्वपा ह्वातं खड्ग, वज्ञ, 
वाण व खबया स्वपा ह्वातं सफू, गं व धनुष जवनाः निपा 
ह्वातं ध्यान मुद्रायानाः दनाच्वना बिज्याःह्या । 

श्री महाशील लोकेश्वर । स्वपाः छ्वाः दुह्य । स्वपातं ख्वाःपाः 
तुयू वर्ण । खुका ह्वाः मध्येय्‌ जव पाखेया स्वपा ह्लातं वज्ञ, 
खड्ग व रत्नमञ्जरी अले खवपाखेया स्वपा ह्वातं गं, पाश 
व पलेस्वां ज्वनाः दना बिज्याःह्य । 

श्री महारत्नकुल लोकेश्वर । स्वपाः ख्वा: दुह्ा-मूगु ख्वा: तुयू 
वणे, जवया ह्याउंगु व खवया ह्यासुगु वर्ण । खुका ह्वाः 
मध्येय्‌ जवया स्वपा ह्लातं वज्र, विश्ववज्ज व रत्न अले 
खवया स्वपा ह्वात छत्र, गं व कमण्डलु ज्वनाः दना बिज्याना 
च्वंह्म । 

श्री महासहस्नसूरय्यं लोकेश्वर । स्वपाः ख्वा: दुह्ा-मूगु ख्वा: 
ह्याउंगु, जवया ह्यासुगु व खवया तुयूगु वणे । खुका ह्वाः 
मध्येय्‌ जव खवया निपा ह्वातं सुय्येविम्व ज्वना: जवया 
मेंगु निपा 'ह्वात खड्ग व मिज्वाला अले खवय्‌ निपा ह्वातं 

बिश्ववज्र सहितगु गं व पलेस्वाँ ज्वनाः दना बिज्याना 
च्वंह्म । 

श्री महासहस्रभुज लोक्रेश्वर । स्वपातं ख्वा:पा: तुयू वर्ण जुयाः 
खुका ल्हाः दुह्य । जवपाखेया ह्लातं वाण, पद्म, शङ्ख व खव 
पाखेया ह्लातं धनुष, अंकूश व पाश ज्वना: दनाच्वता 
बिज्याःह्वा । 

श्री महारत्नकीति लोकेश्वर । स्वपाः ख्वा:पा: दुह्म-मूगु ख्वा: 
ह्यासु, जवया तुयू व खबया वँचु वर्ण । खुका ह्वाः मध्येय्‌ 
जवपाखें अंकूश, रत्नमञ्जरी, बज्न व खवपाखें पाश, पद्म व 
गं ज्वना: दनाच्वना विज्या:म्ह । 

श्री सहस्रभुज लोकेश्वर । तुयू वर्ण, किछगः छ्यं: द्वःछिका ह्वाः 
या मूगु च्याका ह्वाः मध्येय्‌ निका ह्वातं नुगलय्‌ अभय मुद्रा 
याना: जवपाखेया ह्वातं जपमाला, चक्र, वरद व देपापाखेया 
ल्हातं पद्म, धनुषवाण व कलस ज्वना: दनाच्वना बिज्याःम्ह्‌ । 
श्री अक्षयमति लोकेश्वर । म्ह।सु वर्ण जुया: जवं खड्ग व 
खवं अभयसहित पद्म ज्वना: दनाच्वना विज्याःम्हू । 

श्री समन्तभद्र लोकेश्वर । ह्यासु वर्ण जुया: जवं वरद मुद्रा 
याना: खर्व उफ्वः स्वां दुगु खड्ग ज्वनाच्वना विज्या:म्ह । 
श्री सृष्टिकान्त लोकेश्वर । ह्याउ वर्ण जुयाः वरद मुद्रा याना: 
खवं पद्म ज्वना: दनाच्वना बिज्या:म्ह । 

श्री क्षितिगर्भ लोकेश्वर । म्हासु वर्ण जुयाः जवं भूस्प मुद्रा 
याना: खवय्‌ कल्पवृक्ष दुगु पलेस्वां ज्वना पद्मासनय्‌ बिज्याना 
च्वंम्ह || 

श्री आकाशगर्भ लोकेश्वर । वाउ वर्ण जुया: जवं रत्नमञ्जरी 
व खर्व चिन्तामणि जवनाः पद्मासनय्‌ बिज्याना च्वंम्ह्‌ । 

श्री गगनगञ्ज लोकेश्वर । म्हासु वर्ण जुयाः जवं चिन्तामणि 
रत्न व खवं कल्पवृक्ष दुगु कलस ज्वनाः पद्मासनय्‌ बिज्याना 

श्री रत्नपाणि लोकेश्वर । वाड वर्ण जुया: जवं रत्न व खवं 
पद्मोपरि चन्द्र जवनाः पद्मासनय्‌ विज्याना च्वंह्य । 

श्रो सागरमति लोकेश्वर । तुयू वर्ण जुया: जवं शङ्घ व खवं 
वस्त्र सहित खड्ग ज्वना: पद्मासनय्‌ विज्याना च्वंहा । 

श्री वज्तरगर्भ लोकेश्वर । वँचु वणे जुयाः जव ह्वातं वस्त्र व 
खव लह्वातं सफ्‌ दुगु पलेस्वां सफ्‌ जवनाः पद्मासनय्‌ विज्याना 
च्वंह्य । 

श्री अवलोकितेश्वर लोकेश्वर । तुयू वर्ण जुयाः जवं वरद व 
खवं पलेस्वां ज्वनाः पद्मासनय्‌ च्वंच्वना विज्या:ह्य । 

श्री महास्थामप्राप्त लोकेश्वर । ह्यासु वर्ण जुयाः जवं खड्ग 
व खर्व पलेस्वां ज्वना: पद्मासनय्‌ च्वंच्वना विज्या:हा । 

श्री चन्द्रप्रभ लोकेश्वर । तुयू वर्ण जुयाः जवं वस्न ढुगु चक्र 
जवनाः खवं चन्द्र दुगु पलेस्वां जवनाः पद्मासनय्‌ विज्याना 
च्वंह्य । 

श्री जालिनीप्रभ लोकेश्वर । गुलाव रंगया वर्ण जुया: जवं 
खड्ग ज्वना: खर्व सूर्य दुगु पलेस्वां ज्वनाः पद्मासनय्‌ 
विज्याना च्वंह्या । 

श्री अमितप्रभ लोकेश्वर । तुयूगु वर्ण । जवं विश्ववज्न व खर्व 
कलस दुगु पलेस्वां ज्वना: पद्मासनय्‌ विज्याना च्वंह्वा । 

श्री प्रतिभानकुट लोकेश्वर । म्हासुगु वर्ण । जवया ह्वातं 
छोटिका मुद्रा याना: खवया ह्वातं खड्ग दुगु पलेस्वाँ 
ज्वना: पद्मासनय्‌ बिज्याना च्वंम्ह्‌ । 

श्री सवेशोकतमोनिर्घातमति लोकेश्वर ! कुमकुम वर्ण जुयाः 
जवं न्याच्वः दुगु वज्र ज्वना: वं शक्ति कयूच्याना: पद्मासनय्‌ 
बिज्याना च्वंम्ह । 

श्री सवेनिवरणविष्काम्भी लोकेश्‍वर । वेंचु वर्ण जुया: जर्व 
खड्ग व खर्व विश्वबज्‌ दुगु ध्वांय्‌ ज्वना: पद्मासनय्‌ बिज्याना 

च्वंम्ह । 

श्री कारण्डव्यूह लोकेश्वर । तुयू वर्ण जुया: प्यका ल्हा: दुह्य । 
निपा ह्लात कृताञ्जलि मुद्रा यानाः मेगु जवया छपा ल्हातं 
जयमाला व खवया छपा ल्हात मणि दुगु पलेस्वां ज्वनाः 
पद्मासनय्‌ विज्याना च्वंम्ह । 

श्री ज्ञानधातु लोकेव्वर । ह्याउं वर्ण जुयाः च्याका ल्हाः 
दुम्ह । निका स्हातं कृताञ्जलि मुद्रा यानाः, निका ल्हातं 
घ्यान मुद्रा याना: जञया मेगु स्हातं खड्ग व त्रिशूल अले 
खवया मेगु निपा ल्हातं सफू व पाश ज्वनाः दनाच्चना 
बिज्याःस्ह 1 

श्री पञ्चनृत्येश्वर लोकेश्वर । तुयू वर्ण जुयाः च्याका ह्वाः 
दुह्य । निका ह्लात नृत्यमुद्रा यानाः खुका ल्हातं पलेस्वां 
ज्वनाः अघेपर्ये ङ्क नृत्यपदय्‌ च्वना बिज्या:हा । 

श्री वञ्चोष्णीष लोकेश्वर । म्हासु वर्ण जुयाः खुका ल्हाः 
दुह्य । जवपाखेया इह्यातं जपमाला, त्रिशूल ज्वना: अभयमुद्रा 
यानाः खवपाखेया ल्हात सफू व पाञ ज्वनाः छपा ल्हातं वरद 
मुद्रा यानाः दनाच्वना बिज्याःह्य । 

श्री ज्ञाक्यधातु लोकेस्वर । पीत वा वंचु वर्ण जया: खुका 
ल्हाः दुह्ण । जवपाखें बस्न, खड्ग व पलेस्वां ज्वनाः खवपाखें 
गुलुपा:, रत्नया थल व मुष्टि गं ज्वनाः ललितासनय्‌ विज्याना 
च्वंम्ह । 

श्रो ज्ञान्तश्वी लोकेश्वर । तुयू वर्ण जुयाः खुका ह्वाः दुह्य । 
नुगलय्‌ जवया छपा ल्हातं अभयमुद्रा यानाः निषा ल्हातं जप- 
माला व दण्ड ज्वनाः खवया स्वपा ल्हातं कलस, सफू व पाञ्च 
ज्वनाः दनाच्चना बिज्या:म्हू । 

शी यमदण्ड लोकेश्वर । तुयू वर्ण जुयाः प्यका ल्हा: दुम्ह ^ 
जवय्‌ यमदण्ड, वाण व खबय्‌ धनुष व पाश ज्बना: दनाच्वना 

बिज्याःम्ह्‌ । 
श्री विश्वहर लोकेश्वर । म्हासु वर्ण जुयाः खुका ल्हाः दुह्य । 
जवया स्वपा ल्हातं खड्ग, वाण व चक्र, खवया स्वपा ह्वाः 
मध्येय्‌ निपा ल्हातं पाश व धनुष ज्वनाः छपा ल्हातं नुगलय्‌ 
अभयमुद्रा यानाः बज्रासनय्‌ च्वंच्वना बिज्या:म्ह । 
श्री महावजूसत्व लोकेश्वर । तुयू वर्ण जुयाः च्याका ल्हाः 
दुम्ह ! जवया प्यपा ल्हातं विश्ववज्‌, खड्ग, जपमाला व चक्र 
अले खवया ल्हातं गं, पाश, त्रिशूल, शङ्ख जवना: बजासनय्‌ 
बिज्याना च्वंम्ह । 
श्री कुष्णाचल लोकेश्वर । कुष्णवर्ण जुयाः खुका ल्हाः दुम्ह्‌ । 
जवपाखे पलेस्वां, वाण ज्वना: छपा ल्हातं वरद मुद्रा यानाः 
खवपाखेया निपा ल्हातं सफू व धनुष ज्वना: छपा ल्हातं 
अभय मुद्रा याना: ललितासनय्‌ विञ्याना च्वंम्ह । 
श्री सुखावती लोकेश्वर । तुयू वर्ण जुयाः स्वपाः ख्वाःपाः व 
खुका ल्हा: दुम्ह । जवपाखे वाण व जपमालः ज्वनाः वरदमुद्रा 
यानाः खवपाखे धनुष ज्वनाः पच्चसहित शक्ति ज्वना बिज्याना 
च्चंम्ह । 
श्री अचिन्त्य लोकेश्वर । हिया वर्ण जुयाः खुका ल्हा: दुह्य । 
जवपाखें खड्ग व वज्‌ ज्वना: वरदमुद्रा थाना: खवपाखे 
ढाल व गं ज्वना: अभयमुद्रा यानाः ललितासनय्‌ बिज्याना 
च्चेम्ह्‌ । 
श्री उन्नति लोकेश्वर । कृष्ण वर्ण जुयाः खुका स्हाः दुह्य । 
जवपाखे छपा ह्वात नुगलय्‌ अभयमुद्वा यानाः निपा द्भातं 
जपमाला व वज्‌ ज्वना: खबपाखे पा, कलस ब पात्र ज्वना: 
उत्कुटकासनय्‌ च्वना बिज्याःस्ह । 
श्री प्रवर लोकेश्वर । हासु व तुयू वणे जुयाः प्या जवाः 
दुह्य । जवया छपा ह्हात अभयमुद्रा यानाः छपा हात जप- 

माला ज्वना: अले खवया निपा हह्वातं सफू व पलेस्वां ज्वनाः 
बजासनय्‌ बिज्याना च्वंह्म । 

श्री वजुधर्म लोकेश्वर । गुलाव रंगया वर्ण जुयाः जवया 
ह्लातं नुगलय्‌ अभयमुद्रा याना: खवया ह्वात पलेस्वां जवनाः 
हायखाथा द्यःने वजासनय्‌ च्वना विज्याःह्म । 


श्री वव्याधिकार लोकेश्वर । ह्याउ वर्ण जुयाः प्यका ह्वा: 
दुह्य । निका ह्वातं कृताञ्जलि मुद्रा यानाः जवं ह्याउ 
पलेस्वां व खर्व पाश ज्वना: दनाच्वना विज्याःह्य । 

श्री खसर्पण लोकेश्वर । तुयू वर्ण जुयाः जव ह्वातं अमृतधारा 
हायेकाः खव ह्वातं पलेस्वां जवनाः ललितासनय्‌ विज्याना 
च्वंह्य । 

श्री सिहनाथ लोकेश्वर । ह्याउ वर्ण जुयाः खुका ह्वाः दुहा । 
निका ह्वातं कृताञ्जलि मुद्रा यानाः जवया मेगु निपा ह्वलातं 
खड्ग व जपमालाज्वनाः खवं ढाल व सफू ज्वनाः उत्कुट- 
कासनय्‌ विज्याना च्वंह्म । 

श्री त्रेलोक्यसंदर्शन लोकेश्वर । ह्याउ' वर्ण जुयाः स्वंगः 
मिखा दुह्य । जवं अंकूश व खवं वजांकित पाश ज्वना: दना 
च्वना विज्याःह्य । 

श्री रक्तार्य्यावलोकितेशवर लोकेश्वर । ह्याउ वर्ण जुयाः 
प्यका ह्वाः दुह्य । जवय्‌ वाण, अंकूश व खवय्‌ पाश, धनुष 
जवनाः अस्वेस्वानं कुयाच्वना विज्याःह्य । 

श्री नीलकण्ठ लोकेश्वर । तुयू वर्ण जुयाः तिसा मदुह्म, निह्माः 
सर्प क्वखायाः कथुइ विष दुह्म । जव ल्हाः च्वय्‌ छवया: रत्न 
दुगु कपाः ज्वनाच्वंह्म । खव ल्हाः मुलय्‌ दिकाः समाधि मुद्रा 
यानाः: ध्यानासनय्‌ बिज्याना च्वंह्य । 

श्री सुगतिसंदशेन लोकेश्वर । तुयू वर्ण जुयाः खुका ल्हाः 
दुह्य । जवं वरदमुद्रा व अभयमुद्रा यानाः जपमाला ज्वनाः 

च्वंह्य व खवं पलेस्वां, कमण्डलु व त्रिदण्ड ज्वनाः दनाच्वना 
विज्याःह्य । 

श्री मायाजालक्रमक्रोध लोकेइवर । न्यापा: ख्वा: दुह्य । सुगु 
ख्वा: वँचु वर्ण, जवया तुयू व ह्याङ , खबया ह्यासु व वाउँ 
वर्ण जुयाः किनिका ह्वाः दुह्म । जवपाख डमरु, खट्वाङ्ग, 
अंकूश, पाश, वस्त्र व वाण ज्वना: खवपाखे तर्जनी, कपाल, 
रक्त कमल, मणि, चक्र ब धनुष ज्वनाः घेवा पिकयाः ग्याना 
पुगु ख्वा: ज्याना: मनूया छ्यंमाः क्वखाया: धु छ्यंगुलि न्यया 
च्वंह्य । स्वंगः स्वंगः मिखा दुह्य कवं छयंया मुक्‌ पुया: हाडा 
भरण थजाःगु सियूगु सँ दया: प्रत्यालिढ पदय्‌ बिज्याना च्वंह्म । 
श्री प्रेतसंतपि लोकेश्वर । तुयू वर्ण जुयाः खुका ह्वाः दुह्य । 
निपा ह्वातं वरद मुद्रा, निपा ह्लातं रत्न व सफ्‌, निपा ह्वातं 
जपमाला व त्रिदण्ड ज्वनाः चन्द्रासनय्‌ द्यःने दनाच्चना 
बिज्याःह्य । 

श्री ब्रह्मदण्ड लोकेश्वर । कुमकुम वर्ण जुयाः प्यका ह्वाः 
दुह्य । जवपाखे छपा ह्लातं वरद मुद्रा यानाः छपा ह्वातं 
त्रिदण्ड जवना: खवपाखे कलश ज्वनाः शक्ति कयूच्यानःः 
ललितासनय्‌ विज्याना च्वंह्वा । 

श्री जटामुकुट लोकेश्वर । निपा: ख्वा: द्रुह्य । मूगु ख्वा: नील 
वर्ण, फुसया ह्याउ वर्ण जुया: प्यका ह्वाः दुह्य । जवपाखे 
छपा ह्लातं वरद मुद्रा यानाः छपा ह्लातं जपमाला ञ्वनाः 
खवया निपा ह्वात उफ्वःस्वां व कलस ज्वनाः दनाच्वना 
विज्याःह्वा । 

श्री वरद लोकेश्वर | तुयू वर्ण जुयाः खुका ह्वाः दुद्या । निपा 
ह्वातं कृताञ्जलि मुद्रा याना: जवपाखेया ह्वातं वरद मुद्रा 
यानाः व जपमाला ज्वना: खवपाखेया ह्वातं सफू व पलेस्वां 
ज्वनाः दनाच्वना बिज्या:हा । 

8. 


१००. 


१०१. 


१०२. 


१०२. 


१०४. 


१०५. 


१०६. 


श्री कमण्डलु लोकेश्वर । पीत वर्ण जुयाः खुका ह्वाः दुह्य । 
निपा ह्वातं शराक्षेप मुद्रा यानाः जवया निपा ह्वात वस्न 
व चक्र अले खबया निपा ह्वातं गं व कमण्डलु ज्वनाः दना- 
च्वना विज्याःह्य । 

श्री मणिपझ लोकेश्वर। तुयू वर्ण जुयाः प्यका ह्वाः दुह्य । 
निपा ह्वाते मणि सहित कृताञ्जलि मुद्रा यानाः जवं जपमाला 
व खर्व पलेस्वां जवनाः वज्त्रासनय्‌ विज्याना च्बंह्य । 


श्री पीतपट्ट लोकेश्वर ।॥* ह्याउ' वर्णहा। पिण्डपात्र सहित 
ध्यान मुद्रा यानाः ह्यासु वस्त्र पुनाः वज्चासनय्‌ च्वंच्वना 
बिज्याःम्ह । 

श्री आनन्दादि लोकेश्वर । ह्याउ वर्ण जुयाः जव ह्वातं 
पलेस्वां जवनाः खव ह्लातं वरद मुद्रा यानाः दनाच्वना 
बिज्याःह्य । 

श्री षडक्षरी लोकेश्वर । तुयू वर्ण जुयाः प्यका ह्वाः दुह्य 1 
निपा हह्वातं कृतार्ञ्जाल मुद्रा यानाः जव ह्लवातं जपमाला व 
खव ह्वातं पलेस्वां ज्वनाः बस्त्रासनय्‌ बिज्याना च्वंम्ह्‌ । 

श्रो मायाजालक्रम लोकेश्वर । खुपाः रूवाःपाः दुह्य । मूगु स्वा: 
तुयू बर्ण, जवया ह्यासु व वंचु, खबया ह्याउं, वंचु अले फुसया 
नील वर्ण जुयाः छिनिका ह्वाः दुह्य । जवय्‌ त्रिशूल, दण्ड, चक्र, 
अंकूश, वज्र व जपमाला, खवय्‌ पात्र, पाश, पलेस्वां, मणि, 
डफ्वःस्वां व चक्र ज्वनाः दनाच्वना बिज्याःह्य । 

श्री हरिहरिहरिहरिवाहन लोकेश्वर । तुयू वर्ण जुयाः खुका 
ह्लाः दुम्ह । जवया स्वपा ह्वाः मध्येय्‌ छुपा ह्वातं साक्षि 
मुद्रा, छपा ह्वातं जपमाला ज्वनाः छपा ह्वातं उपदेश मुद्रा 
यानाः खवया स्वपा ।ह्वातं दण्ड, कृष्णाजिन, कमण्डलु ज्बनाः 
नाग, सिह, गरुड नारायण आसनय्‌ बिज्याना च्वंम्ह । 


श्री हालाहल लोकेइवर । तुयू वर्ण जुयाः स्वपाः रूबाः दुम्ह । 

१०७. 


१०८. 


मूगु ख्वाः तुयू वणे, जवया नील वर्ण व खवया ह्याउ वर्णे । 
खका ह्वाः दयाः जवपाखे वरद, अक्षमाला व वाण, खवपाखे 
धनुष, पलेस्वां व शक्ति सहित कुच मुद्रा यानाः ललितासनय्‌ 
बिज्याना च्वम्हू । 

श्री हलाहल लोकेश्वर | स्वपाः ख्वा: दुम्ह । मूणु स्वाः तुयू 
वणे, जवया म्हासु व खवया वँचु वर्ण । खुका ह्वाः दयाः 
स्वंगः मिखा दुम्ह । जवं वरद, माला व वाण ज्वना: खबय्‌ 
छपा ह्वातं कुच मुद्रा यान. निपा ह्लातं पलेस्वां व धनुष 
जवनाः धु या छयंगुलि हिना: दनाच्वना बिज्याःम्ह । 

श्री हयग्रीव लोकेश्वर | ह्याउ वर्ण व बेक्वः मिखाफुसि 
जुया: ग्यानापुगु ख्वा: याना: धंवा पिकया च्वंम्ह । जबया 
ह्लातं जपमाला सहित वन्दनाभिनयन मुद्रा यानाः खबं दण्ड 
जवनाः सर्पया तिसां तियाः दनाच्वना बिज्या:म्ह । ध्वसपोलया 
प्वाथय्‌ खुशू लोकया चक्र दया: प्वाः तर्वःम्ह व बागःचाम्ह्‌ 


खने दू । 

श्री लोकेश्वर बाखं संग्रह 


क 


सछि व च्याम्ह लोकेश्वरया वाख मुना: पिकायेगु कुतः यानां नं 
फुक लोकेश्वरपिनि वाख प्राप्त मजगुलि आ:तक नेपालय्‌ प्रचलित 
वाखं थीथी श्रोतं थन मुनेगु ज्या जूगु दु | थुकी वंशावलि, स्वयम्भू 
पुराण, गुणक्रारण्डव्यूह आदि प्राचीन ग्रन्थ व सःस्यूपि जनपिनि 
आधारं नं मुने फक्व वाखं मुना: न्ह्यब्वयागु जुल । 

छम्हहे लोकेश्वरया निथी स्वथो वाखं दुसां उकियात नं थीथी 
याना: हे मुना व लोकेश्वरथा नां नं छम्ह्या तःता दया: उक्थं हे 
मपाकुसे वाखनय्‌ तयागु दु । 


श्री लोकेश्वर जन्मया बाखं 


पूर्वकालय्‌ धारण नांगु कल्पय्‌ अरणेमि धयाह्य चक्रवर्ती जुजु 
जुयावंगु दु । वया महारानी सुभद्रा धयाह्य व कायूपि द्रःछिह्म दया- 
च्वंगु जुल । उह्या जुजुया समुद्ररेणु छयाह्य ब्राह्मण पुरोहित जुयाच्वन । 
चया समुद्रगर्भ धयाह्या सुइनिता लक्षणं जा:हा काय्‌ दु । व समुद्रगर्भे 
थःगु छे त्वःताः तपोवनय्‌ वनाः दृष्करचर्य्या याना: सकल मारतयूत 
त्याकाः रत्नगर्भं धयाह्म तथागत जुल । 


अरणेमि जुजु व समुद्रेण ब्राह्मण आदि सकसिनं रत्नगर्भं 
तथागतयागु सेवा याना च्वंच्वं समुद्ररेणु ब्राह्मण अरणेमि जुजु प्रमुखं 
सकल राज परिवारपित वोधिचर्य्या चले याकाः अरणेमि जुजुयात 
समुद्ररेण्‌ ब्राह्मणं रत्नगर्भ तथागतयाथाय्‌ छबया: बुद्धपद फ्वंके 
छवर्साल रत्नगर्भ तथागतं वहै सुखावती लोक धातुस अमिताभ 
्तथागत जुयेमा धकाः व्याकरण बिया विज्यात । अरणेमि राजाया 
ज्येष्ठ पुत्र अनिमिष राजकुमारयात नं समुद्ररेणु ब्राह्मणं रत्नगर्भ 
तथागतया थासय्‌ छवया: व्याकरण फ्वंके छवल । अले श्रीरत्नगर्भ 
तथागतं वहे सुखावतीलोक धातुस आरर्य्यावलोकितेश्वर वोधिसत्व 
जुयाः अमिताभ तथागतया धर्मलोप जुयेव वहे बुद्ध क्षेत्रय्‌ श्रीकूट 
राज धयाह्म तथागत जुयेमा धका: व्याकरण विया बिज्यात । 

थ्वहे प्रकारं निह्यह्य निमि राजकुमारयात अहे बुद्ध क्षेत्रय्‌ महा- 
स्थान प्राप्त बोधिसत्व जुयाः लिपा सुप्रतिष्ठित कूट धयाह्य तथागत 


(४५), 


जुइमा धका: व्याकरण बिया बिज्यात । 

थथेहे स्वह्मह्य राजकुमार इन्द्रगणयात वहे बुद्ध क्षेत्रय्‌ मञ्जुश्री 
बोधिसत्व जुया: लिपा समन्तदर्शी धयाहा तथागतयागु व्याकरण 
बियाविज्यात्त । 


प्यह्वाह्मा अनङ्ग राजकुमारयात वज्रछेद प्रज्ञावभास धयाह्वा 
वोधिसत्व जुया: समन्तभद्र धयाह्य तथागतयागु व्याकरण बिया 
बिज्यात । 

न्याह्मह्म अभय राजकुमारयात गगनमुद्रा नाम वोधिसत्व जुया: 
लिपा अग्नि दिशापाखे पद्मा धयागु लोकधातुस पद्मोत्तर धयाह्म तथा- 
गतयागु व्याकरण वियाबिज्यात । 

खुह्ाह्म अरणेमि जुजुया काय्‌ अम्वर राजकुमारयात पूर्वपाखे 
आदित्य सोम धयागु लोकध्रातुस वेरोचन नांह्य वोधिसत्व जुयाः 
लिपा धर्मवशवर्तीश्चर धयाह्म तथागतयागु व्याकरण वियाविज्यात ॥ 

थनंलि न्हयूह्मह्म अंगज राजकुमारयात च्वयूयागु भागय्‌ नील- 
गन्ध प्रभासश्री धयागु लोकधातुस सिहगन्ध धयाह्य वोधिसत्व जुयाः 
प्रभासविरज समुच्छ्य गन्धेश्वर धयाह्य तथागतयागु व्याकरण बिया 
बिज्यात । 

हानं च्याह्मह्म आमेघ राजकुमारयात ज्ञानतोय सुवि शुद्ध लोक 
धातुस समन्तभद्र वोधिसत्व जुयाः ज्ञानवस्त्र विज॒म्मितेश्वरकेतु 
छ्याह्य तथागतयागु व्याकरण बियाबिज्यात । 

हानं अरणेमि जुजुया गुह्मह्म काय्‌ अमिध राजकुमारयात अक्षोभ्य 
नाम बोधिसत्व जुयाः लिपा पूर्वपाखे अभिरति लोक धातुस अक्षोभ्य 
तथागत जुइमा धइगु व्याकरण बियाबिज्यात । 

किह्यह्म हिममणि राजकुमारयात थ्वहे लोकधातुस गन्धहस्ति 
धयाह्य वोधिसत्व जुयाः लिपा सुवर्णं पुष्प धयाह्म तथागतया व्याक- 
रण वियाबिज्यात । 

छिछहाम्ह सिह नाम राजकुमारयात वहे लोकधातु लिपा जय- 

सोम लोक धातु जुयाः रत्नकेतु धयाम्ह वोधिसत्व लिपा नागविनदि- 
तेश्वर धयाम्ह तथागतया व्याकरण विया विज्यात । 

थुगु प्रकारं मेपि न्यासःम्ह राजकुमारपिसं गगनमुद्रा वोधिसत्वया 
-प्रणिधान कथं बुद्धक्षेत्र पवना: व्याकरण काल । 

थथेहे प्यसःम्ह राजकुमारपिसं नं वज्रच्छेद प्रज्ञावभास वोधि- 
-सत्वं थें प्रणिधान याना: व्याकरण काल 1 

थुगु प्रकारं गुइम्ह राजकुमार्रापसं नं समन्तभद्र वोधिसत्वं 
अणिधान याःथें याना: व्याकरण काल । 

फुकं यानाः द्वःछिम्ह राजकुमारपिसं व्याकरण काल । 

थथेहे चयूप्यद्व: कोट्ट राजापि व मेपि स्वंगू कोटि प्राणीपिन्त 
थःथःगु इच्छा कथंया बुद्धक्षेत्र विया: रत्नगर्भं तथागतं व्याकरण 
'बियाबिज्यात । 

थनंलि समुद्ररेणु ब्राम्हणया चयूम्ह कायूपि दु। उलि मध्यय्‌ 
रत्नगर्भ तथागतया किजा समुद्रश्चर भुवियात रत्नकूट धयाम्ह 
तथागतया ब्याकरण वियाविज्यात । 

निम्हम्ह सम्भवयात वैरोचन कुसुम धयाम्ह तथागतया व्याकरण 
वियाविज्यात । 

स्वम्हम्ह समुद्ररेणुयात ज्योतिगन्ध तथागतया व्याकरण विया 
बिज्यात । 

थथे हे रत्नगर्भ तथागतं समुद्ररेणु बाम्हणया मेमेपि कायूपिन्त 

जं थःथःगु इच्छा कथं व्याकरण बिया विज्यात । 

थनंलि समुद्ररेणु ब्राम्हणया क्यवया लुखाय्‌ पाः च्वनीपि आदि 
स्वंगू कोटि प्राणीपिन्त नं व्याकरण विया बिज्या:गु मध्येय्‌ थुगु भद्र 
कल्पय्‌ विपश्ची, शिखी, विश्वभू धुपि स्वम्ह तथागतपिसं नं व्याकरण 
याना विज्यात । 

थुगु कथं व्याकरण विया विज्याःगु १०८ सच्छिव च्याम्ह लोके- 
श्वर मध्येय्‌ आर्यावलोकितेश्वरयागु नां नं प्रधान रूपं वःगु थन व्यक्त 
ज्‌ । थ्व खं करुणापुण्डरीक ग्रन्थय्‌ उल्लेख जूगु दु । 

श्री अमिताभ लोकेश्वरया बाखं 


छगू समयय्‌ भगवान्‌ श्री शाक्यमुनि राजगृहया गृद्धकूट पवतय्‌ 
बिज्याना च्वंगु जुल । अन कौण्डिन्य आदि आपालं श्रावकगणनं 
भगवानयाके धर्मया चर्चा यानाच्वन । अले आयुष्मान्‌ आनन्दं भग- 
वान्‌ गौतमया सुवर्ण समान मुखवर्णया वारे चर्चा याना विज्यात । 
उगु हे प्रसङ्गय्‌ भगवानं कल्प कल्प न्हापायामि तथागतपिनिगु 
ख्वा:यागु प्रभा सुन्दरताया वारे खं ह्वाना विज्यात । 

ह्वापा ह्वापान आपालं बुद्ध जुया बिज्याये धु कल । दीपंकर 
बुद्ध निसं कया: लोकेश्वरराज बुद्ध तकया दुने चयूछम्ह बुद्ध जुया 
बिज्याये धु कल । + 

वसपोल श्री लोकेश्वरराज तथागतया धर्माकर धेम्ह छम्ह भिक्षु 
दयाच्वन । 

छन्हु धर्माकर भिक्षु लोकेश्वरराज तथागतयात स्वाः स्वयाः 
विनयपूर्वक बिन्ति यात, “प्रभु ! जि नं सम्यक्‌ संबुद्ध जुइगु इच्छा 
जुल । जि छु याःसा असाधारणगु बुद्धत्व लाभ याये फइ ? ।” 

थ्व प्रार्थना न्यनाः श्री लोकेश्चरराज तथागतं आज्ञा जुया 
विज्यात, “धर्माकर ! छ हे ल्ययाका, गञ्याःगु गुणं युक्तगु बुद्धत्व व 


कँ चय्छम्ह बुद्धपिनिग नाम मिथिला विद्यापीठं प्रकाशित 
महायान सूत्र संग्रह २२३ पृष्ठय्‌ स्वया दिसँ । थ्व वाखं नं वे ग्रन्थय्‌ 
सुखावत्तीव्युहय्‌ उल्लेख जूगु दु । 


(न) 


बुद्ध क्षेत्र य: । धर्माकर बुद्ध क्षेत्रया वारे छ मस्यूगुलि बुद्ध क्षेत्र व 
बुद्धत्वया वारे श्री लोकेश्वर राज कोटान कोटि वर्षतक्क आपालं 
बुद्ध क्षेत्रयागु वारे धर्म व्याख्यान याना विज्यात । अले असंख्य बुद्ध 
क्षेत्रयागु गुण लुमंकाः धर्माकर भिक्षु श्री लोकेश्वर राज तथागतयात 
विन्तियात, प्रभु छलपोलं गुलि बुद्धपितिगु व बुद्ध क्षेत्रयागु गुण 
घर्णन याना विज्यात व गुण फुक्क दुगु जिगु बुद्ध क्षेत्र दयेमा धका: 
विन्तियात । अथे जसा अथे हे प्रणिधान (प्रतिज्ञा) यायेमा:, छंगु 
प्रणिधान पूर्ण यायेमा: अले लिपा वइपि वोधिसत्वपिसं छंगु बुद्ध 
क्षेत्रम्‌ अवतार कायेगु इच्छा याइ धकाः श्री लोकेश्वर राज तथागतं 
आज्ञा जूगु वचन न्यनाः धर्माकर भिक्षु तथागतया न्ह्यःने थथे प्रणि- 
धान याना बिज्यात- जि बुद्ध जुझगु थासय्‌ (बुद्ध क्षेत्रय्‌) देव व 
मनुष्य बाहेक तिथंगूयोनि प्रेत असुरयोनिपि प्राणी मदयेमा । जिगु 
बुद्ध कषेत्रय्‌ जन्मकाःव-पि च्युत जुयाः तिर्येग्योनि . प्रेत असुरयोनि 
जन्मका: मवनेमा । आपलं प्रभा तेज दुपि सुवर्ण वर्णपि जुथेमा । दिव्य 
चक्षु, दिव्य श्रोत्र, परिचित्तज्ञान, जातिस्मरण, आदि व ऋद्धि वशिता 
पूर्ण जुयाः क्षणभर हे सम्पूर्ण लोक धातुइ वनाः जगत उद्धार याये 
फुपि जुयेमा । जि जिगु घँगु परिग्रह्‌ संज्ञा मदुपि जुयेमा । अहेत्व, 
प्रत्येक बुद्धत्व लाभ याये फुपि जुये फयेमा । प्रणिधान वाहेक सकलया 
आयु स्थिर जुयेमा अकाल मृत्यु मजुयेमा । जिगु बुद्ध क्षेत्रय्‌ अकुशलया 
नाममात्र हे मदयेमा । न्ह्यागु लोकय्‌ च्वंपिसं जूसां जिगु नां लुमंकाः 
जितः श्रद्धा भक्ति याइपिन्त उज्वःगु मरणकालय्‌ जि वनाः रक्षा 
यानाः जिगु वुद्ध क्षेत्रय्‌ हये फयेमा । इमित थःथःगु प्रणिधान अनुसार 
बुद्धत्व प्रत्ये क बुद्धत्व अवेवतिकत्व फल प्राप्त याना विये फयेमा । 


थुलि याना बिये मफुतले जि सम्यक बुद्धत्व लाभ मयाःह्या जुयेमा 
धकाः ४६ पीखुगू प्रणिधान धर्माकर भिक्षु' श्री लोकेश्वर राज तथा- 
गतया न्ह्य:ने याना बिज्यात । 


थुगु रूपं प्रणिधान यानाः कह्पान कोटि बर्षतक्क वसपोलं वोधि- 


(४६), 


चर्या पालन याना: थःगु प्रतिज्ञा पुरेयाना विज्यात । आ: वसपोल 
पश्चिम दिशापाखे सम्पूर्ण गुणपूर्णगु सुखावती भुवनय्‌ विज्याना: 
अमिताभ तथागत घेगु नामं प्रसिद्ध जुया बिज्याना च्वनतिनि । वस- 
पोलया घ्रणिधानया वलं अमित थुलि दु धका: प्रमाण मदुगु आभा तेज 
दुगुलि अमिताभ धाःगु खः। हानं थुलि आयुया प्रमाण दु घेगु मदुगुलि 
अमितायु धेगु नामं प्रसिद्ध जुल । वसपोलया आर्य्यावलोकितेश्वर व 
महास्थाम प्राप्त धेपि निह्वा बोधिसत्व व अग्रश्नावक नं अथे हे आपलं 
प्रणिधान यानाः थुगु लोकं सुखावती भुवनय्‌ विज्याःपि खः धकाः 
श्री शाक्यमुनि आनन्दयात मुख वर्णया वारे आज्ञा जुया विज्यात । 


(५०) 


श्री जनबहाःद्यःया ऐतिहासिक खें 


थौं कह्वय्‌ साधारण कथं थ्व वाहाःयात “जनवाहा:” (मच्छेन्द्र 
वहाल) धाःसां थ्व वाहाःया मू नां “कनक चेत्य महाविहार” ख: । 
लिच्छवि कालया अभिलेखय्‌ थ्व विहारया उल्लेख मदुसां ने. सं. 
२५६ या जुजु नरेन्द्र देवया पालय्‌या छगू हस्तलिखित ग्रन्यय्‌ थ्व 
कनक चैत्य महाविहारया खँ न्हाथना तःगु दु । व ग्रन्थ राष्ट्रिय अभि- 
लेखालय्‌ तया तःगु दु । थुके कनक चैत्य महाविहार ये या पुलांगु 
विहारत मध्ये ला:व: धेगु खनेदु । 

अभिलेख दसि मलूनिसां तवि थ्व विहारया पुलां पहः (प्राचीः 
नता) अनुमान यायेगु यक्वं लिधंसा ढु । यक्ष मस्लया पालयू च्वया 
त:गु छगू हस्तलिखित ग्रन्थय्‌ थ्व विहारया चर्चा यासे “कोलीग्रामय्‌ 
जमगन्थि विहारे” धकाः न्ह्मयना तःगु खनेदु । कोलिग्रामया उल्लेख 
लिच्छवि अभिलेखय्‌ नं दक्षिण कोलौग्रामया रूपय्‌ अनेक थासयू खनेदु । 
शार्क्याप थं कोलीतनं सस्य व उन्नत जाति ख: 1 कोलीत भगवान 
बुद्धया मावली खलकय्‌ ला: 1 रोहिणी खुसीया पू्वपाखे कोलीतयूगु 
अले पर्चिमपाखे शाक्यतयगु राज्य जुया च्वन । लिपा शाक्यतयूगु 
थें कोलीतयूगु राज्य नं ह्वनांवंवलय्‌ यक्व मात्राय कोलीत व 
शाक्यत नेपा: गालय्‌ दुहां वल । व हे कोलीतयूगु वस्ती जुया च्वंवले 
“कोलीग्राम” धकाः नां जूगु खः । व हे कोलीत व झाक्यतयूगु दुति- 
नाया नापं बौद्ध धर्म नं दुहाँ वःगुलि थ्व विहार दयेकेगु ज्या जगु 
खनेदु । 


(५१) 


च्व प्रसंगया ल्यू "कतकचेत्य महाबिहार” नो च्बंबंगुलिइ 
बिचरा: यायेगु आबश्यक ज्‌ । कपिलबस्तुइ च्वंगु कतकसुनि भगबानया 
चेत्ययात सम्राट अशोक जीणोंद्वार याःगु शिलालेखय्‌ दु । अथे हे 
याना: थनया “कनक चेत्य महाबिहार” नं कतक मुनिया लुमंतिइ 
दयेकगु खः घेगु न्यने दु गुगु बास्तबिक जुइ फइगु यबब हे सम्भव 
ज्‌ । थ्व विषयय्‌ अनुसन्धान यायेगु आवश्यक ज्‌ । 

कोलीग्रामया अपञ्न शहे केलत्वा: खः । थ्व त्वालय्‌ नां जाःम्ह 
लिच्छवि जुजु मातदेव ल्वहंहिति दयेका: तया ब्यूगु छग्‌ ल्वहपौ 
(शिलालेख) नं जूगु दु । थुक नं थ्व धापूया पुलांपह: (प्राचीनता )- 
या बारे छु जःलाः। 

ध्व कतक चैत्य महाविहारय्‌ जनवहाःद्यःया सूति स्वना नांजा:ह्य 
मल्ल जुजु यक्ष मल्लया पालय्‌ जक जूगु खः धेगु वर्णन बंशावलीइ 
लाःगु दु गुगु सत्य खनेदू तर थ्व जनबहा: यः (आर्य्यावलोकितेश्बर ) 
धाःसा लिच्छवि कालयाह् हे खः घेगु खनेदु । थ्व खं थ्वया मूति- 
कलां सं सी दु; नापं थ्व सूति लूगु थाय्‌ “जमल” या ऐतिहासिकतां 
ने उगु खं सी दु । खिच्छविकालया अभिलेखत वाला स्बयेबलय्‌ उद्र 
ईया छगू प्रसिद्ध वस्ति “जसयम्वी” हे जमल खः धेगु खनेदु । का रण 
वश उयु वस्ति ह्लाता वंवलय्‌ जनबाहाः चः नं ह्वाना बन । 

लिपा म्हुया स्वःवलय्‌ ब मूर्ति लूगु जूगुलि थ्व जनवाहाः यः 
यात जमलेइ्बर आर्य्यावलोकितेश्वर नं धाःगु न्यनेदु । लिच्छविकालय्‌ 
आर्य्यावलोकितेस्वरया नां तच्बतं चाकःन्यं घँगु खं लिच्छविकालया 
अभिलेखं सी दु । 

थूलि खं कनक चेत्य महाविहार व जनवहा:चः नितां यक्को पुलाँ 
-घँगु सी दु । थनया विहारय्‌ च्वना विज्याःपि शाक्यभिक्षु व वज्चा- 
चार्यपिनि संयुक्त संघं नं थुकिथा विशेषतायात उलाच्चंगु दु । 

लक्ष्मी नरसिह मल्लया पालय्‌ जनबहाःद्यःया देगःया विशेष रूपय्‌ 
जीर्णोद्धार जुल । थुगु कारणं जनबहा:द्य:या ह्वातय्‌ च्वंगु बालाय्‌ नं 


(श्र) 


लक्ष्मी नरसिह मल्लया समय किया तःगू दु । 

प्रताप मल्लया पालम्‌ थ्व जनवहाःद्यःया रथजात्रा न्ह्याकुगु धेगु 
खं बंशावली च्वया तःगु दु । 

जनबहालय्‌ च्वंगु ल्वहंपौ, सिजःपौ, शान्ति सफू आदि वाला 
स्वत धाःसा मल्ल, शाह जुजुपिसं इलय्‌ इलय्‌ जनबहाःद्यःया पूजा 
आजायू ब्यूगु विशेष पुलु (दृष्टि) यक्व यक्व खें सीका काये फइ। 

थ्व जनबहाःद्यः व विहारया वारे विस्तृत अनुसन्धान यानाः 
प्रकाशित याना: प्रचार याये मालाच्वंगु दु । 

(जनवहा:च्यःया वाखं प्राप्त मजूगुलि थन जनवहा:द्य:या ऐति- 
हासिक खं जकसां न्ह्यब्वयागु जुल । थ्व विशेष लेख नांजाःहा 
इतिहासविद्‌ भाजु धनवज्ञ वज्ञाचार्यपाखें प्राप्त जगु खः) 


(२२) 


(वंशावलिकथं) 


रक्तार्यावलोकतेश्वर (बु गद्यः) या बाखं 


जुजु नरेन्द्रदेवया स्वह्वा कायूपि दु । तःधिकःह्य पद्मदेवयात 
पिबहा: धयागु थासय्‌ तयाविल। दथुयाहा रत्नदेवयात तेवहालय्‌ 
(तीर्थ विहार) वन्धुदत्त आचार्ययाथाय्‌ तयाविल । चिधिकःह्वा वल- 
देवयात थः च्वनागु मध्यपुर (थिमि) देशया लाय्‌कुली तयाः राज्या- 
भिषेक नापं विया: थःगु सिहाशनय्‌ तयाः नरेन्द्रदेव जुजु राजकाज 
फुक त्वःता: शहरं निक्वयूति पाक अलक विहार धयागु दयेकाः 
आनन्दं च्वंच्वन । 

बलदेव राज थः वौ नरेनद्रदेवं लायूक्‌ त्वःता वंगु विरहं अन 
मच्वंसे तपायूवाज्या वीरदेव जुजु ललितकशीयापाखें दयेका ब्यूगु 
ललितपुर धयागु यल देशयू लायूकू दयेकाः च्वंच्वन । थ्वहे जुजुया 
पालय्‌ नारायणया अंश गोरखनाथं श्री आर्य्यावलोकितेश्वर दर्शन 
यायेत नेपालय्‌ श्री करुणामय विज्याकेत गुह्या नाग ज्वनाः मृगस्थली 
वनया च्वय्‌ नाग ज्वनाः तपस्या यानाच्वन । अनंनिसे नेपालय्‌ वा 
मवयाः हाहाकार जुयाः नयेत्वने नापं मखनाः किनिदेतक दृभिक्ष 
जुयाच्वन । 

अथे नेपालय्‌ दुःख कष्ट जुयाः वलदेव जुजु यकव उपाय यातं नं 
दुभिक्ष शान्ति याये मफयाः गन गन ज्याथज्यिथित दु अन अन वनाः 
चिवा कयाः खें न्यंवने माल धका: बलदेव जुजु चांचां दुनियातय्‌ 
छेय्‌ वनाः सुनानं मखंक चिवा का: वंवलय्‌ छन्हु तेवहालय्‌ बन्धुदत्त 


(४) 


आचार्य व कला:ह्ये सिया खे जुयाच्वंगु ताल । वन्धुदत्तयाके कला:- 
हस्या न्यन- हे स्वामो, छलपोल थेंजा:ह्य शक्तिवान आचाय दयेकं 
नं नेपाल थथे ळिनिदे तक वामगाना: दुखः पियाच्वन, छु या:सा थ्व 
दुभिक्ष शान्ति जुयाः सुभिक्ष जुई ! कलाःम्हेस्यां थुकथं न्यंसंलि 

चन्धुदत्त धाल- हे प्रिय, थ्व देशय्‌ विध्न जुयाच्वंगुया कारण न्यॅ- 
थन देशय्‌ जुजुया काय्‌ व वो निम्ह जाये मफयाः नरेन्द्रदेव लायकुलि 
पिहां वनाः बौद्ध विहार दयेकाः च्वंवन । कायूहा वलदेवं ययःथें 
यानाः न्याय विचा: मयासे राजकाज यानाच्वन । उकिसनं गोरखनाथं 
श्री करुणामय आर्यर्यावलोकितेश्वरयात नेपालय्‌ हयाः दशन याये 
धकाः गुह्य नाग आसन यानाः मुगस्थलय्‌ च्वनाः तपयोग यानाच्वन । 
च्वहे कारणं फीगु देशय्‌ वामगानाः दुर्भिक्ष जुयाच्चंगु खः । थ्व खं 
सिलला धकाः कलाःम्हैसिके न्यनाच्वंगु वलदेव जुजु न्यनाः थःगु 
लायूकुलि पिहां वयाः कह्वय्‌खुनु सुथह्वापां थः वौ नरेन्द्रदेव च्वंच्वंगु 
विहारय्‌ वनाः अनेक प्रकारं विन्तिभाव यानाः चित्तबुरे यानाः थःगु 
लायूकुली ब्वना हयाः माःगुतक सल्लाह यानाच्वन । 


थनंलि बलदेव जुजु तेबहाःया बब्धुदत्त आचार्य सःतके छ्वयाः 
आज्ञाजुल- हे वन्धुदत्त आचार्य, कोगु देशय्‌ वा मगाःगुलि अज्ञान्ति 
जुयाच्चंगु ळिनिदे दये धु कल । अनेक उपाय यानां नं ध्व दुभिक्ष 
शान्ति मजुल । आः छु याःसा थ्व दुभिक्ष शान्ति जुइ धकाः बलदेव 
जुजु न्यंसेलि वन्धुदत्त आचार्य बिन्ति यात- भो महाराज, थ्व अना- 
वृष्टि विघ्न श्री करुणामय आर्य्यावलोकितेश्वर थन नेपालय्‌ विज्याके 
मफयेकं शान्ति याये फइमखु । वसपोल थौकन्हय्‌ कामुनि धयागु 
देशय्‌ (पोतलक) पर्वत स्थानय्‌ यक्षपिनिगु कुलय्‌ अवतार कयाः व 
देशय्‌ च्वेपिन्त उद्धार याःविज्यानाच्वंगु दु । वसपोल धन नेपालय 
विज्याकेत आपालं हे दुःख कष्ट याये माली । तर नह्याकव हे दुःख 
सिये मा:सां देशया लागि दुःख सियेत जि मग्या: । थ्व ज्या यायेत 
उत्तर साधक धयाहा जजमान मदयेकं सज्यू। ब जजमान छलपोलया 

पित्ता जुजु नरेन्द्रदेव हे जुइमा: । अले मा:मा:पि साथ कयाः माःगुतकः 
सामाग्री ज्वरे याना: थ्व ज्या जिमिसं यायेगु निश्चय याये धका: 
गुरु वन्धुदत्तमा वचन नयना: वलदेव जुजु वन्धुदत्तया आज्ञाकथं 
यायेगु निश्‍चय याना: माःमाःगु सामाग्री ज्वरे यानाविल । 


थनंलि वन्धुदत्त आचार्य व नरेन्द्रदेव जुजु निह्य साह्य गु पर्वतय्‌ 
स्वयम्भूया शान्तिपुरय्‌ विज्यानाच्वंह्य शान्तिकराचार्य नापलानाः 
बसपोलयाके नं माक्व सल्लाह याना: उपदेश कया: न्हापां ललित- 
पुरया दोल धयागु थासय्‌ वन्धुदत्त आचार्य व नरेन्द्रदेव निह्म च्वना: 
श्री योगाम्वर ज्ञानदाकिनी आराधना यानाः कोटि संख्याया प्रमाण 
जपयोग यात । पुरश्चरण याये धुसेलि श्री योगाम्वरया वल प्रसाद 
आदि लाना: पूजा सरजाम कलस आदि क्वविथा वनीहा मालिनी 
धयाह्म भरिया छहा व गोरखनाथं मृगस्थलि आशन यानाच्वंह्म 
ककंटनाग छल्म नं वन्धुदत्त आचार्यया बलं छुटे याना हयाः साधकया 
कामुनि देशया पोतलकया पर्वतपाखे स्वया: प्रस्थान यानावन । वेँवं 
वँबं अनेक पर्वत, खुसि, देश पारयाना वनेत कर्कोटक नागं गन गन 
गथे गथे याना: यंके मालाच्वन। खुसी तामदुथाय्‌ ता जुयाः थःगु 
ह्यय्‌ वन्धुदत्त, जुजु नरेन्द्रदेव व भरिया नापं स्वम्हेसितं थःगु हाय्‌ 
तयाः थाय्‌थासय्‌ च्वंच्वंपि भूत प्रेत पिशाच राक्षस आदि अनेक मार 
विघ्न वयाच्वंपिन्त शान्ति यानाः बन्धन तन्धन यानाः पोतलक पर्वत 
कामुनि देश सतिक थ्यंकाः छगु थासय्‌ स्वह्या च्वनाः पुरश्चरण 
यानाः श्री आर्य्यावलो कितेश्चरयात आह्वान यानाच्बन । 

उगु इलय्‌ कामुनि देशय्‌ अवतार कयाच्वंह्म श्री आर्यर्यावलोकिते- 
इवरं नेपालंनिसे वयाः थःत साधन यानाच्वन धयागु सीकाः थथे 
बिचार याना विज्यात । हिमालयया दक्षिणपाखे मञ्जुश्रीनं कालि- 
दह्या लः पितछ्वयाः देश दयेकाः श्री स्वयम्भू ज्योतिरूप आदि 
देव देवता स्थापना जुयाच्वंगु नेपाल देशय्‌ थोंकह्लयू अनावृष्टि जुयाः 
दुर्भिक्ष जुयाच्वन । व उपद्रव शान्ति यायेत जिगु नांजक लुमंका च्वंसां 

जि बनाः रक्षा याना बियेगु खः। आ: जितः हे दर्शन याये धका: 
गोरखनाथं गुह्या नाग आशन याना: मृगस्थली तपयोग याना च्वने 
घुकल । उकि किनिदेतक वा मगा:गुलि मेपि देव देवतापिसं गोरख- 
नाथं आशन यानाच्वंपि गुह्म नागयात त्वःतके मफयाः वन्धुदत्त 
आचार्य वयागु सिद्धिया बलं कर्कोटक नाग छहा हयाः थनथ्यंक नापं 
ब्वना हल । उकिया कारणय्‌ आ: जि अन नेपालय्‌ वना: देवदेवता- 
पिन्त नं वन्दोवस्त यानाः रितिथिति दयेका: अनयापि लोकपिन्त 
उद्धार या: मवंसे मजिल धका: बिचा: याना: श्री करुणामय आकाश 
मार्ग विज्यानाः आराधना यानाच्वंगु थायूया आकाशय्‌ विज्याना: 
बन्धुदत्तयात दर्शन विया: मा:गुतक संकेत सल्लाह बिया: अनं लिहां 
वयाः थः माँ यक्षनीयाथायृतु च्वना बिज्यात | थनंलि वन्धुदत्त 
आचार्य श्री करुणामयं संकेत वियाविज्या: कथं छगु पवित्र स्यानय्‌ 
च्वना: लुया कलस स्वनाः श्री आर्य्यावलोकितेश्वरयात आराधना 
यायेत जुजुयात थथे धाल- हे महाराज, जि थ्व कलसय्‌ श्री करुणा- 
मय साधन यायेबलय्‌ श्री करुणामय भंव:या रूप कया: कलसय्‌ दुहां 
विज्याइ । उवलय्‌ छलपोलं नं कलसय्‌ किसलि छग: उघरि देछाया 
बिज्याहुँ । वांलाक एकचित्त याना विज्याहुं अले जिगु कार्य सिद्ध जुइ 
धकाः वन्धुदत्त आचार्य श्री करुणामययागु मन्त्रं साधन यानाच्वन । 


उगू इलय्‌ श्री करुणामय चित्त चञ्चल जुयाः थःगु सम्भोग कार्य 
त्वःताः भंवःया रूप कयाः आचार्य साधन यानाच्वंगु कलसय्‌ दुहां 
बिज्यात । दैव संयोगं उवलय्‌ हे जुजुया न्ह्यः वया च्वंगुलि निक्व:तक 
दुहां बिज्याना: हानं पिहां बिज्यात । स्वक्वःतक नं मन्त्रया बलं हानं 
कलसय्‌ भंबः दुहां विज्यात । उथायूतक नं जुजुया न्ह्यः वयेका 
च्वंगुलि वन्धुदत्त आःला ज्या स्यनीगु जुल धकाः जुजुयात थःगु पुलि 
ख्वानाः नह्यलं चायेका बिस्यंलि जुजु उघरि नह्यलं चायेकाः दना 
बनाकथं कलसय्‌ किसलि देछाया बिल । उवलय्‌ जुजुया मनय्‌ 
भतिचा अहंकार जुयाः जि थेंजा:हा जुजुयात आचार्यः पुलि रूवाना 

विल, थ्वयात तलवारं प्यदंक हे पाला वी धकाः मनय्‌ च्वाक्क वंकल | 
थतलि कामिनी देशयू करुणामयया प्राणांश मदुगु ह्य खना: सकल 
यक्षलोकपि व वया माँ यक्षनी नापं मुना: वन्धुदत्त आचार्य आव्हान 
यानाच्वंगु थारायू थ्यंक वयाः स्वाः बल । आचार्य नं नेपालयापि 
वीर वीर्राप देवतागणपि आराधना याना: कामिनी देशं वःपि सकल 
राक्षस, भूत, आदिपिन्त त्याकाः थथे धाल- हे यक्षलोकगणपि 
छिमिसं धन्दा कावेमते, इलयूब्यलय्‌ छिमिगु देशय्‌ नं पूजा याकेत 
श्री करुणामययात छवया हये । आ: छक्वःनि जिमिगु नेपालय 
विज्याकाः सुभिक्ष जुडके माल । थथे धासेलि अनच्चंपि यक्षलोकगण 
सकसिनं आः छिमिसं नं अवश्य जिमि कायमचा श्री करुणामययात 
नेपाल यंकीगु जुल, गुवलें गुवले थन विज्याकेत ल॑ ह्यासीकेगु चि तयेत 
थ्व सिमाया तु पुसा विया छ्वये । थ्व पुसा ह्ला यंकि । अले लिपा 
व सिमा स्वया: जक थन विज्याःसां गाइ धका: यक्षलोकपिसं आचार्य- 
यात धया: थसिमाया पुसा वियाछ्वत । अनंलि गुरु वन्धुदत्त आचार्य 
भरिया मालाकारयात कलस क्वबुइकाः जुजु नापं तया: तसक उत्सव 
यानाः श्री करुणामयया कलस जात्रा यानाः नेपालपाखे स्वकाः 
असिमाया पुसा लँय्‌ छला हल । यक्ष यक्षनीपि नं ल्यूल्यू वयाः 
कोदुवाल तक थ्यंके हल । अन थ्यंसंलि कामुनि देशं वि यक्ष यक्षि- 
नीतयूत पूजा सत्कार आदि मान विया: थनं उखे छिपि वये मदु धकाः 
विदा बियाछ्वत । 


अनंलि वन्धुदत्त आचार्य थसिमा पुसा सिया: सिमा 'मसइकर्थे 
ह्ललाः श्री करुणामयया कलस महामंगल यानाः कोदुवालं उत्तरपाखे 
स्वकाः हल । उबलय्‌ हयेग्रीव भैरव, हरिसिद्धि भेरव, लुभृया लु ता- 
बाहा:या भैरव व त्यांकाभेरव थुपि प्यह्म भेरवपिसं क्वबुयेका ह:बलय्‌ 
ब्राह्मणं वेदपाठ याकाः तुफि लुयेकाः, विष्णु शंख पुयेकाः, महायवं 
कमण्डलु लः हायेकाः, इन्द्र छत्रं कुयेक्राः, यमराजं धूप थंकाःवरुण= 
नागं शंखलखं छबाकाः वा वयेकाः, कुवेरं धन द्रब्य व्ह्येकाः, अग्नि 


(श्व 


देवतां मतं क्यंका:, यक्षलोकपिखं विध्न चीकाः, वायुदेवतां 
वासा लायेका: व प्रतापं लायेकाः तघंगु उत्सव यानाः जात्रा यानाः 
नेपाल देशयू दुत विज्याकल । थुलिमछि देव देवतापि वथाः श्रौ 
करुणामययात लसकुस यानाच्वंगु वन्धुदत्त गुरु छ्य व नरेन्द्र देव 
छह्दा निह्मस्यां जक खं । मेमेवि सुतानं हे मखं । नेपालय्‌ दुत ह्येवं 
हे गोरखनाथ तपयोगं दना: श्री करुणामयया दर्शन या: वल । अल 
आसन यानातःपि नागत सकले थःथःगु भुवनय्‌ वना: नेपालय्‌ सुदृष्टि 
यानाः वा वयेका विल । थुकथं उत्सव जात्रा याना: वन्धरुदत्त गुरु, 
नरेन्द्रदेव, मालाकार स्वह्य ल्यूल्यू वया च्वंच्च छगू थासयू थ्यंबलय्‌ 
हरिसिद्धि भैरव खिचाया रूप कयाः बंय्‌ क्वस्वयाः बु वकाः हाला- 
बिल । व हाःगु गुरु बन्धुदत्तं लक्षण थुइका: जुजुयात विन्ति यात-- 
हे महाराज, थ्व खिचारूप 'बु' धका: हाःगु कीगु वोलि थनहे जन्म 
जूगु धकाः संकेत ब्यूगु ख: । उक्रि थन तक देवलोक सकलें वयाः 
वसपोलयात विज्याकल । आः थुगु थासय्‌ हे छे, देश दयेकाः अमरा- 
वतिपुर बु गदेश धका: नां छुना: थनहे श्री आर्य्यावलोकितेश्चर विज्याके 
माल | देवालय छगू दयेकाः श्री करुणामयया ब्रह्मरूप प्राणांश दुगु 
कलस मूर्ति स्वरूप याना: दयेकाः दशकं आदि प्रतिष्ठा कर्म याये 
घु काः वसपोलयात नित्य पूजा यायेत स्वयम्भूया पूजारी छह तीर्थ- 
वहाःया वन्धरुदत्तया सन्तान छह्म; निम्हेसित पालंपाः यानाः माक्व 
आयस्ता तयाः च्वनेत छे नापं दयेकाः तया बिल । 


थुलि बन्दोवस्त फुक सिधयेकाः वन्धुदत्त गुरु, नरेन्द्र देव जुजु, 
सालाकार स्वह्वा वलदेव जुजुयाथाय्‌ वने धकाः लंय्‌ वेवं आः वस- 
पोलयात देंयू छक्व: रथ जात्रा यायेगु थिति नं दयेके माल धकाः 
सल्लाह जूबलय्‌ वन्धुदत्त गुरु वसपोल करुणामययात जिमिगु ये 
देशय्‌ बिज्याके माल धका: धाल । नरेन्द्र देव जुजु जिमि ख्वप देशय्‌ 
बिज्याके माल धकाः धाल । मालाकार भरियां 'मखु मखु, जिमि 
यल देशय्‌ बिज्याके माल धकाः' धाल । थथे स्वम्हेसिया सल्लाह 


(९९) 


मिले मजुयाः कचकच जुजु इखादोल धयागु थासय्‌ थ्यनेव अन यक्व 
मनूत मुनाच्वंगु खना: वन्धुदत्त, नरेन्द्रदेवे निहासिनं थथे धाल- आः 
छी थुकथं ल्वानाच्वनेगु मखु, थन देशय्‌ यक्व मनूत दु उपि मध्यय्‌ 
दक्वसिवे थकालिह्य ह्या: वं धाःगु थासय्‌ तयेगु धकाः क्व:छित । 
अन देशय्‌ च्वंहा दक्वसिवे थकालिह्य छहा सःतके छवयाः, ब्वना 
हल । वयात धाल- हे थकालि, श्री करुणामययात जिमिसं कामिनी 
देशं निसें थन थ्यंक हया तये धुन । आ: जिमि थवंथ: सल्लाह मिले 
मजुया. थःथःगु देशय्‌ यंके धका: हालाच्वना । छंगु धर्म स्वयाः 
श्री करुणामययात गन विज्याके धाल अन जिमिसं विज्याकेगु जुल 1 
थुलि धयाः थकालियागु छ्यनय्‌ धर्म भाखय्‌ याकेगु तयाबिल । 


उह्म थकालि स्वह्मस्यां धाःगु खे नयना: मनय्‌ थये बिचाः यात- 
वसपोल श्री करुणामय विज्याकेगुली श्री वन्धुदत्तं गुरु, श्री नरेन्द्र देव 
जुजु व मालाकार भरिया थ्व स्वह्मस्यां उतिकं मिहेनत दु तर थ्व 
ज्याया मुख्य दानपति जुजु नरेन्द्रदेव हे खः। उगु विचारं स्वये बलय्‌ 
जुजुयाथाय्‌ ख्वप देशय्‌ तयेमाःगु अवश्य खः तर व ख्वप देश चिकिषंगु 
व ये देशयू नं वस्ति आपा: मदुनि । थन यल देशय्‌ वस्ति नं आपा: 
दयाः मनूत नं अप्वः दु । उकि श्री करुणामययात थन हे विज्याकाः 
रथजात्रा यायेगु याये माली । छगू हानं नरेन्द्रदेव जुजुया काय्‌ वलदेव 
जुजु नं थन हे राज्य यानाच्वंगु दु । थथे जूगुलि थन हे विज्याके माः 
धकाः जि धया वी, आ: जि नरेन्द्र जुजुया कारणय्‌ असत्य खं ह्वाये 
माःगुलि जि थन हे तुना: सिना वने मालीगु जुल धकाः सकसितं सत्य 
प्रभाव क्यनेत ह्वयूग: उग: कायेके छवया:, ह्वय्‌गलं उग: तँतँ चिनाः 
उकिया च्चयू थहां वनाः लोकेपि सकसियां व्ह्यःने थथे धया विल- 
हे महाराज, बन्धुदत्त गुरु, मालाकार, पञचलोक गर्णप, श्री करुणा- 
मय लोकेश्वर कामिनी देशं निसें थन हयाः बिज्याके धु कल, वसपोल 
स्वंगू लोकया नाथ, स्वंगू लोकया मंकाःह्य खः अथेसां छिमित थो जि 
सत्य प्रभाव क्यने- 

यागि त्यागि मङ्गल भट्ट । 
देवता त्रि त्रिभुवनया ।। 

थुलि धया: श्री करुणामय लोकेश्वर थन हे विज्याके माल धका! 
धाल। थुलि धायेमात्रं ह्ृय्‌गलं उग: स्वाररं तुनावन। व थकालि नं 
अन हे तुना: सिना वन । थौं तकं उगु थायूया नां थितिइति जुया: नां 
जाया च्वंगु दु । 

थुलि जुयेव जुजु, गुरु, भरिया स्बह्यस्यां चित्त बुळे जुयाः श्री 
करुणामय थन हे बिज्याके माःगु जुल धका: निश्चय यानाः सुनया 
श्री मिश्र भिक्षु दयेकातःगु विहार मध्यय्‌ स्वंगुगु विहार (थोंकल्लय्‌ 
त:वहा:)य्‌ तयाः देवालय दयेका: श्री करुणामयया कलस दुगु मूर्ति 
हयाः वहे देवालयय्‌ स्थापना यानाः अन नं प्रतिष्ठा कर्म यानाः वन्धु- 
दत्त आचार्य च्वछे' धयागु थासय्‌ पुरश्चरण योगय्‌ च्वना विज्यात । 

हानं स्वंगू कालया भविष्य ज्ञान सियेका: वन्धुदत्त गुरु उत्तरा- 
यण जुइगु वखतय्‌ श्री करुणामय अमरावतीपुरं ललितपुरया तःबहा- 
लयू बिज्याकेगु चेत्रकृष्णया प्रतिपदाखुनु  महास्थानया क्रिया यानाः 
वेशाखशुल्कया प्रतिपदाखुनु रथजात्रा याना यंकाः थति धयागु थासय्‌ 
थ्यनेव भिगु दिन स्वयाः दक्षिणायण जुइगु ई मिलय्‌ यानाः जावला- 
ख्यःतक सालाः अनं खतय्‌ विज्याकाः अमरावतीपुर बु'गदेशय्‌ 
बिज्याकेगु । हानं ळिनिदंय्‌ छक्व: बु गंनिसे रथजात्रा यानाः यल दे 
चाःहुयेकाः भिगु दिन स्वयाः दक्षिणायण जुइकाः अमरावतीपुरं बुंग 
थ्यंकाः रथजात्रा यानाः यंकेगु इत्यादि तिथि रिति दयेकाः दंय्‌दंसं 
श्री करुणामयया रथजात्रा यायेगु यानाः ह्वापां यल देशय्‌ धाराछेया 
लोकेश्वर स्वथना रायणयागु मीननाथ लोकेश्‍वर आदि ह्वयूगु रथजात्रा 
दुगुली खुगू रथजात्रा श्री करुणामयया रथय्‌ हे मिलय्‌ याना: छगूजक 
रथजात्रा यायेगु यात । श्री मीननाथ लोकेशवरयागु जक श्री करुणा- 
मय लोकेश्वरयागु रथजात्राय्‌ स्वागत याना: हानं जात्रा ज्वःछि नं 
श्री करुणामयया रथ ल्यूल्यु तया: विचा: यानाः जात्रा सिधयेव वस- 

पोल करुणामययाके बिदा कयाः तिनि लिहां विज्यायेमा: धयागु 
स्वप्नवाचा जूगुलि श्री मीननाथ चाकुबहाःद्यःया रथजात्रा छगू मिलय्‌ 
मयासे अलग रथ दयेका: जात्रा यायेगु थिति नं दयेकल । व थिति 
दयेके धुर्सेलि जुजु, वन्धुदत्त, मालाकार स्वह्म आनन्दं च्वंच्वन । 


छन्हु वन्धुदत्त आचार्य थःगु कालज्ञान बिचाः यानाः नरेन्द्रदेवया 
थाय्‌ वना: बिन्ति यात- भो महाराज, छलपोलया व्याक्क मनोकमना 
पूर्ण जुल ला, मेगु छु याये मानिगु दनिला ? थथे वन्धुदत्तया विन्ति 
न्यनाः जुजु' आज्ञा जुल- हे गुरु वन्धुदत्त, छलपोलयागु तधंगु दयाकूपा 
व सिद्धिवलं श्री करुणामय थन नेपालय विज्याकाः किनिदॅतक वा 
मगानाः जनतायात . जुयाच्वंगु दुःख पीर फुक शान्ति जुयाः सुभिक्ष 
जुल । सकल लोकपि नं खुसि जुल । आ: जि छु हे ज्या याये मानिगु 
मन्त धकाः जुजु आज्ञा जूगु न्यनाः श्रो वन्धुदत्त गुरु थथे बिन्ति 
यात- हे महाराज, छलपोलया मनय्‌ तुनातःगु छगू ज्या ल्यं दनि व 
छु धाःसा श्री करुणामय कलसय्‌ साधन यानाच्वनाबलय्‌ वसपोल 
भम्वःया रूप जुयाः स्वक्वःतक कलस दुने दुहां बिज्यात नं छलपोलया 
न्ह्मः वयाः किसलि देछाये मफुगुलि जिगु ज्या विघ्न जुइगु जुल धकाः 
ग्यानाः जि छलपोलयात पुलि छकः ख्वानाः नह्यलं चायेके वियागु 
खः। उबलय्‌ छलपोलया मनय्‌ छु वंगु खः {व ज्या नं ल्यंका तये 
मजिल धकाः गुरु धाःगु न्यनाः थह्वा गुरुयात प्रहार याना विये धकाः 
भनय्‌ जक तयागु खें लुमंकाः अहो थ्व गुरु गुज्वःगु खं सीका 
बिज्यात । साक्षात परचित्त ज्ञान थूह्म थ्व गुरु खः । थुज्वःह्म गुर्यात 
जि गथे थुज्वःगु ज्या यायेगु धकाः तच्वक मनय्‌ दुःख तयाः गुरुयाके 
अनेक प्रकारं विन्ति यानाः क्षमा फ्वन | तर गुरु उगु कर्मयात 
क्षमा विये मज्यूगुलि जुजुयात छलय्‌ यानाः थःगु घ्राण अंश तयाः 
श्री करुणामयया जवपाली लीन जुया वन। थन गुरु निर्वाण जुयाबंगु 
खनाः जुजु अत्यन्त शोक यानाः प्रजा सकलयात सःताः थथे आज्ञा 
जुल- हे लोकगणपि, आवलि श्रीं करुणांमययात महास्नान, दृष्टिदान, 

रथजात्रा आदि कर्म यायेत जिगु थ्व प्रतिरूप तरवार छपु न्ह्यःने 
तयाः ज्या यायेमा: धका: नरेन्द्रदेव जुजु थःगु कालज्ञान विचा: 
याना: एकचित्तं श्री करुणामयया देपा तुती लीन जुयावन । थ्व स्वया: 
मालाकार भरिया नं अत्यन्त शोक मनय्‌ तया! वहे शोक थःगु प्राण 
अंश त्यःताः श्री करुणामयया पद्मासनय्‌ लीन जुयावन । 

(थुगु वंशावलिया प्रमाणं श्री करुणामयया नेपाल प्रवेश जुया 
विज्या:गु कलियुग संख्या सुइखुस: व नीन्यादेँ वंका: धकाः च्वयातःगु 
दु । मेगु आशाकाजी वज्राचार्यपाखें प्रकाश जूगु सफुती थ्व श्री 
करुणामय नेपालय्‌ बिज्याकूगु वंशावलिस कलिया दें सुइखुसः दं 
वंकाः धकाः च्वया तःगु दु । हानं मालाकार भरियाया नां नं ललित- 
चक्र धकाः च्वयातल ।) 


(६१) 


श्री रक्त मच्छेन्द्रनाथ लोकेश्वरया बाखं 


कलिगत वर्ष प्यद्व: स्वसः व न्येगुदँय्‌ श्री रामसिह देव जुजुया 
पालय्‌ पश्चिमया पाल्पा देशं मुकुन्द सेन धयाह्वा बीरहा जुजु सवा- 
लाख लस्कर मु का: नेपाल देशय्‌ दुहां वयाः लडाईं याः वल । नेपाल 
देशया जुजुपिनि वनाप तसक युद्ध जुल। निगुलि देशया आपालं 
सिपाहित नं सित । थ्व मुकुन्द सेन जुजुया आज्ञां लयातःगु वा फुकं 
पंप चिनाबिल । हानं पिनातःगु लें दबव नं लिना: चा गा: म्हुया: खनेहे 
मदयेक चां ह्वाना ब्यु धकाः जुजुया हुकुम जुल । उकियाना: नेपा:या- 
पिन्त नये मखंका: स्यायेगु मती तल । आपालं देवतापि नं लिना: 
लिना: तछयाके बिल । नेपाल शहरया छेखा पतिकं लूटपीट याके 
बिल । श्री करुणामय बु गद्य: विज्यानाच्वंगु त:बहालय्‌ विज्याकातःह्य 
भैरवया मूति नं लिना: थःगु पाल्पा देशय्‌ यंकाः स्थापना याना ब्यु 
धकाः छ्वयाबिल । थौंतक नं पाल्पा देशय्‌ व भेरवया मूर्ति दनि 
धाइ । थथे अत्याचार याना: यल देशया सिपाहितय्‌त मा: जूबलय्‌ 
श्री करुणामय बु गद्यःया महास्नान नह्ू यायेगु दिन जुयाः लस्कर 
दत्व छथाय्‌ मुनाच्वंगु दु धइगु खं न्यनाः मुकुन्द सेन जुजु सल गयाः 
लगंख्यलय्‌ बन। व जुजु वःगु खनाः लस्कर दक्वं उखेलाः थुखेलाः 
मदयेक ग्यानाः विसि वन | श्री करुणामय छह्मजक नह्व यायेगु दबुली 
तयाः सकले बिसि वन। श्री करुणामयया नह्व याये गु ई जूवलय्‌ लाक्क 
मुकुन्द सेन जुजु सल गयाः अन थ्यंकः वल । श्री करुणामययात प्यंगू 

दिशा प्यहा नागपि बया: नागपां कुइकात;पि नागराजपिसं नं थ थःगु 
प्रत्यक्ष रूप क्यनाः थःथःगु म्हुतु' अमृतधारायागु लः पिकया: श्री 
करुणामयय।त महास्नान याकूगु जुजु' खन । अले मुकुन्द सेन जुजु 
अजुगति चायाः थह्य' गयावयाहा सलयात कवखायेकातःगु सिखःमाः 
तवका कया: दबुली थहां वना: श्री करुणामययात वांछ्वयाः छाया 
बिल । श्री करुणामयं थःगु छ्यं भचा क्वछ्काः थःगु गःपतय्‌ दुहां 
वंक फया कयाविज्यात । श्री करुणामयया थुज्व:गु शक्ति खनाः थ्व 
जुजु, अहो आश्चर्य ! थ्व देवता तसक हे प्रत्यक्ष दुह्य खः धकाः थःगु 
मनय्‌ धर्म चित्त तयाः थःगु फोजयात आः थन नेपालय्‌ ल्वानाः दुःख 
बिये म्वाःल धकाः युद्ध वन्द यात । तर देवतापि आपालं स्यंका 
ब्यूगुलि देवतापि कोप जुयाः महामारीया ल्वय्‌ वयाः द्वलंद्वः मनूत 
ह्लिह्लि सिना वन। थ्व स्वयाः मुकुन्द सेन जुजु ग्यानाः विसि वन । 
महामारीया ल्वय्‌ जुयाः वाःछिया दुने सैनिकत आपालं सिना: ध्वगि- 
नाः त्वं दाया: मदया वन । अनं लिपा शान्ति स्वस्ति याताः महामारी 
ल्वय्‌ शान्ति जुयावन । लिपा श्री करुणामयया निगाह (करुणा) 
जुयाः हव चिना तःगु वा हाकुवा जुयाः हाकुजाकि जुल । चायातःलय्‌ 
च्वंगु लें उबलेंनिसे सिके जुया वन। 
(थ्व बाखं श्री आनन्दमुनि बज्ञाचार्यपाखें प्राप्त जूगु खः ।) 

(वंशाव लिकथं) 


श्री आदिनाथ लोकंश्‍वरया बाखं 
(आनन्दादि लोकेश्वरया बाखं) 


ह्लापा कक्छ(पाल) पर्वत च्वय्‌ विज्यानाच्वंह्य करुणामय श्री 
आदिनाथ लोकेश्वरपात चैत्र शुक्ल प्रतिपदाखुनु महास्नान नह्' 
याना: चैत्रशुक्ल अष्टमि खुनु प्रतिष्ठा कर्मयाना: रथजात्रा याइगु 
चलन जुयाच्वंगु जुल । छगू सालय्‌ रथ जात्रा याना हहं दानगाः खुसी 
थ्यंसेलि खुसी रथ तुना: प्यन्हु खुन्हु तकं अथे अनहे थानाच्वन । उव- 
लय्‌ केरुङ देश व नेपालया दथुइ युद्ध जुयाच्वंगु जुयाच्वन । छन्हु 
चाह्वय्‌ श्री आदिनाथ लोकेश्वर रथं क्वहां विज्याना: किखुदँया 
मिस्तायागु भेष कयाः जि गन वने गन च्वने धकाः ख्वयाः हालाच्चन। 
केरुङ व नेपालया युद्ध जुयाच्वंगुलि केरझ्यापि सँयूत चाल्न नेपाल 
वया: चेवा का:वइगु जुयाच्वत । वहे चेवा कायेत वःपि संयूतसे व 
छिखुद दुह्य मिसाया भेष कयाच्वंह्य आदिनाथयात खना: थ्व मिसा- 
मचा छ्य कीथाय्‌ केरुङयू यंके माल धकाः पालंपाः बुया: चांचां हे 
ब्वाके यंकाः साँगुइँ थ्यंवलय्‌ दिकल । थांतकं उगु थासय्‌ लोकेश्वर 
मातय्‌ यानातःगु दनि। अनं नं सँयृतयूसं वयात बुया यंकूवलय्‌ व 
मिसामचां बुयाथंकूम्हेसिया ब्वहलय्‌ वांन्याना बिल 1 सँय्तसें थ्व ला 
मनू मखु, द्य: जुइमाः धकाः शंका याना: केरुङ थ्यंकाः अनहे विज्या- 
काः पुज्याना तल । कह्व॑य्‌ खुनु निसं दानगालय्‌ देयूके वःपिसं द्य: 
सदुगु खनाः आनिनाथ लोकेश्वर मन्त धकाः ख्वया: हाला: जुयाच्वत । 

वहे आदिनाथयात नित्यस्नान याकेत नन्दग्वा: धयाम्हेसिनं (सल्लाह 
यानाः) वयागु दुरु आदिनाथयात छायाः ल्यंगु दुर्या धो आदि दयेकाः 
व्यापार याना: तिह्वा त्यपूया सुखं जीवन हनाच्वंगु जुल । छन्हु नन्द- 
ग्वा:या सा जयाच्वंवलय्‌ वहे तःदहया कर्कोटक नागया कला: नं 
ग्वा:तीर्थया नागनाप सम्भोग यानाः ल्यवः कयाच्वंगु खनाः सह याये 
मफयाः घाँय्‌ क्वबुयेत ज्वना वःगु न्वलं निम्हेसितं दाया: विसिके 
छवत । कर्कोटक नागया कलाःयात तच्वकं घाःपा: जूगुलि वलंतलं 
थःगु नाग भुवनय्‌ थ्यंकाः थःगु दोषयात त्वपुयाः नन्दग्वालां दाया 
हःगु खँजक थः भाःतयात कनाच्वन । व खें न्यनाः कर्कोटक नागं तं 
पिकयाः थ्व नन्दग्वा:यागु छ्यंहे ध्यनाः छंगु न्ह्यःने तये ह्या वी धकाः 
कला:यात बोध याना: नन्दग्वा: च्वंच्वंगु थासय्‌ थ्यंकः वन । नन्द- 
ग्वा:यात कर्कोटक नागं स्याये त्यंवलय्‌ काचाक्क विचा: मयासे तं 
पिकाये मज्यू विचा: नि याना स्वये धकाः नन्दग्वा:या घाँय्‌ क्ववुइगु 
न्वलय्‌ दुहां वनाच्वन । नन्दग्वाःया सायात नकेत घाँय्‌ माः वनाः 
क्वबुया वःवलय्‌ घाँयूकु तच्वकं ळ्यातुया: बलं थःगु छे थ्यंक: वल । 
इमि निह्म त्यपू यनाच्वंबलय्‌ कर्कोकट नागया कलातं ल्यवः कयाच्वंगु 
फुक खें नन्दग्वालाँ थः कला:यात कनाच्वन । व खँ फुकं कर्कोटक 
नागं न्यना: न्वःया प्वालं पिहां वयाः नन्दग्वा:या तिकाळ्यालं छ्यं 
दुतछवया: नन्दग्वा:या छयं ध्यने धकाः वने धु क॒ह्म हे हानं लिहां 
वल । व नन्दग्वालां धाःगु खं न्ययाः अजुगति चाया: थ्व खँला स्वपाः 
ख्वा: चूलानाः निर्णय मयासें अथें थ्वयात स्याये मजिल धकाः मनय्‌ 
तयाः कर्कोटक नाग मनूया रूप कया: नन्दग्वा:यात ह्येका: थःगु 
नागपुरय्‌ यंकल । अन थः कला:या न्ह्यःने तयाः उगु थुगु खं क्वाका 
त:बलय्‌ नागनीनं साजवा:या ख्वा: हे स्वये मछाला: तं जक पिकया- 
च्वन । उवलय्‌ साजवालं श्री करुणामय आदिनाथयात लुमंके मात्रं 
केरुङ देशय्‌ च्वना विज्या:ह्य आदिनाथं थ्व साजवा:या विनाकारणय्‌ 
ज्यान वनीगु जुल धकाः तुरुन्त बहे नाग भुवनय्‌ थ्यंका: साजवा:याके 

दुबिता विल । उबलय्‌ नन्दग्वालां भचा हे मग्यासे थद्या खंक्व जुक्व 
खें फुक कर्कोटक नागयात फूतिसाथं कनाच्वन । थ्व साजवाःया खं 
फुक न्ययाः थः कला:यागु हे अकतंव्य व तःधंगु दोष खः धइगु सीकाः 
कला :यात ब्व:बिया: नाग भुवनं पितछवये त्यंबलय्‌ कलाःम्हं ग्याना: 
विन्ति यात- हे प्रभु, थ्व छगू वार जिगु द्वंगु अपराध क्षमा यानाः 
थ्व नन्दरवाःयात ळोगु खं सुयातं नं कनेमदु धकाः त्वःता छवमा 
बिज्याहुँ धका: धाःगु कलाःया खं न्यनाः कलाः खनाः माया वनाः 
नन्दग्वा:यात सःताः धाल- हे नग्दग्वाः, छन्त खनाः जि तसकं 
लयूताल तर थ्ब खें छ सुयातं हे कनेमते वरु छ सा लहिनाच्वंह्य 
जूया निति छन्तं सायागु भाय्‌ थूह्म याना बी । थ्व खं सुयातं कन 
धाःसा म्हुतुजक संकेवं हे छंगु ज्यान वनी धकाः नन्दग्वाःयात सायागु 
भाय्‌ स्यनाः साप हनेवने याना: व नागदहं थतहयाः बयागु छे थ्यंक 
तयाविल। छेय्‌ थ्यंकाः कलाःम्हेस्यां थुईतक चाह्वय्‌ गन वना च्वना 
धकाः च्यंसेंलि, खः, पासापिसं पिने ब्वना यंकाः नकाः त्वंकाः ख्या: 
यानाः लट्टु यानातःगुलि भचा लिवात धकाः कलाःयात चित्त बुफे 
यात । उखुनु चछि याउँक अना: कल्वयूखुनु जुइव ह्वापा थें सा जयाः 
धौ दुरु मीगु ज्या यानाच्वन। छन्हु, सा जः वनाच्वंवलय्‌ तसकं 
वाफयू वयाः सात फुकं उखे थुखे मदयेक वन । नन्दग्वालां सात फुक 
मुका: लिहां वये मफुगुलि चछि कच्छपाल पवेतयूतु वासं च्वनेमाल । 
उबलयू साया मां व म्ह्याय्‌ निह्म कच्छपाल पर्वतया च्वय्‌ च्वःभालय्‌ 
लात । कायमचा जुकव क्वयूसं लाना च्वत । अले वा फय्‌ वःगु 
दिसेंलि मांह्य सां क्वयनासं च्वंपि कायूमचातयूत छिपि आम्कन च्वने 
मते चिकुसे च्वनी थने जिपि च्वनाथाय्‌ श्री आदिनाथया लुयागु 
रत्नघः स्वंगः दुगुलि वहे तेजं थन लुमुसे च्वं उकि छिपि नं थन च्वय्‌ 
वा धकाः सःता छवत । थथे मांह्यास्यां सःता हःगु तायाः ववय्‌नाय्‌ 
च्वंपि इहंचातसें धया हल- हे माता, थौं जिपि थनं वये फइमखुत 
लिवात, थन नं लुयागु घः तिगः दु। थुकियागु तेजं जिमित नं लुमुसे 

चच्वंच्वंगु दु, धन्दा काये म्वा: । थथे सातय्‌ खें ह्वानाच्वंगु न्यना: इमिगु 
'भाय्‌ फुकं थुया: लय्‌ताया:, धन्य धन्य जिगू भाग्य उखुनु कर्कोट नागं 
स्यनाहःगु सातयूगु भाय्‌ आः तिनि ज्याख्यले जूगु जुल धकाः सात 
'फुक माला: छथाय्‌ मु का: सातय्‌सं रत्नयागु घः दु धाःगु थासय्‌ चि 
छगू छगू तयाः थःगु छेय्‌ लिहां वयाः साःतयूसं धाःगु खे फुक थः 
कलाःयात कना: बेलि यानाः दन । कह्नयूखुनु सुथह्नापां दनाः साग- 
लय सुचुकःवने धकाः वन । उगु इलय्‌ मांहा सां धाल- हे मचा- 
खाचात, श्री आदिनाथ च्वःभा: यः खुया यंकूथाय्‌ सुनानं मखंक जि 
दुरु भचा हायेकाः छाया वये, छिपि थनसंतु' च्वंच्वं धका: व सा पिहां 
वन । थथे धाःगु साजवालं थुइकाः अहो, थ्व सां छु धाःगु ! च्वःभाः 
द्यः खुया यंकल धाःगु जकं न्यना, गन दु धयागु जि नं मस्यूनि। थ्व 
-सां गन वनाः दुरु हाइ, स्वःवने माल धकाः साया ल्यूल्यू वताः चिवा 
कयाः स्वयाच्वन । अले व सा दानगाः खुसी ह्वापा रथ तुना: च्वःभाः 
द्य: खुया यंकूगु हे थासय्‌ लाक वना: दुरु छायाः थःगु सागलयूतु 
'लिहां वल । साजवालं व खना: अजुगति चाया: थ्व सां थ्व खें गथे 
सीकल धका: उगु थासय्‌ चि छगू तये माल धका: थम्हं लह्वनेफक्व 
तम्बःगु ल्वहं छगः पाछाया: अन चि तया: थःगु छेय्‌ लिहां बल । 
छेय्‌ थ्यंकाः जा नये धु का: न्हापायाथे सात मु काः सा जः वंवलय्‌ 
मांह्य सां थः मस्तयूत धाल - हे मस्त, छिमिसं सुयातं कने मखुसा 
उखुनु धयागु रत्नया घः छिमित कयने यंके स्व धकाः लंय्‌ वं वं 
न्हापायाथें आदिनाथ च्वभाद्यःयाथाय्‌ दुरु छायाः थन हे खः लुंयागु 
रत्न घः धकाः मचातयूत कनाच्वंगु साजवाः नन्दग्वालां थुइकाः अन 
नं चि छगू तयाः आः धाःसा जितः रत्नयागु घः लाभ जुइगु जुल 
धकाः लयूतायाः उखुनु न्हापां हे छेयू लिहां वयाः बेलि यायां 
कलाःयात सातसे धाःगु खें कना: छन्त कन्हय्‌ व थासय्‌ यंकाः 
कयना वी धकाः कच्हय्‌ खुनु सुथ न्हापां कच्छपाल पर्वेतय्‌ यहां वनाः 
अम्हं चि तयाथकागु थासय्‌ क्यनाः लिपा सुनानं मखंक काः वये 

माली धकाः थःगु छेय तु लिहां वन । 


थुगु बखतय्‌ केरुङ व नेपालया युद्ध जुया: केरुङयापिसं मिसामचा 
धका: खुया यंकूहा आदिनाथ च्वःभा:द्य: अन हे स्थापना याना तल । 
नेपाःथा जुजु सकभनं मायेके छवतं नं लुइके मफया: उवलें निसे हे 
आदिनाथ च्वःभाःद्यःया रथजात्रा दिनावन । आदिनाथ थन मदुर्सेलि 
किनिदँतक प्रजापिसं विरह याना च्वन । वसपोल खुयायंकूगु थासय्‌ 
सादुरु हायेका वःगु थासय्‌ ल्वहं छग: तया थका: प्यन्हु दुखुनु हे श्री 
आदिनाथ करुणामय च्वःभाःद्यः थ; थह्या तु बहे ल्वहंतय्‌ प्रकट जुया 
विज्या:गु नन्दग्वालां खना: तच्वकं अजुगति चाया: धन्य धन्य संसा- 
रय्‌ द्यः धयापि धात्ये हे दयाच्वंगु खनि धकाः पत्याः यानाः श्री 
करुणामय आदिनाथयांत साजवाः: नन्दस्वालां दण्डवत प्रणाम यानाः 
भक्तिपूर्वकं बिन्ति यात~ हे परमेश्‍वर आदिनाथ, छलपोल थन मढुगुलि 
सकल लोकया महादुःख जुइकाच्वन । आः थन छलपोल विज्या:गुलि 
सकलया मन आनन्द जुल । भो परमेश्‍वर, भाः छलपोल गन गथे 
बिज्यायेगु आज्ञा जुया बिज्याहुँ धकाः साजवालं बिन्ति यासेलि श्री 
आदिनाथं आज्ञा जुल- हें मानव, छं आजुपिनि पुस्तांतिसें छिमिसं 
सा लहिनाः जितः स्नान याकेत दुरु विया च्वंगु खः । अथे जूगुलि छ 
भाग्यमानी हे ख: । जि जगत उद्धार याये धका: च्वंच्वनागु खः । 
जि थन मदुगु छिनिदें दत । आः छं कच्छपाल च्वय्‌ जितः स्थापना 
याना ब्यु॥ जितः टंग: वहाः (तःबहाः)लय्‌ च्वंपि पुजारी तयाः 
यलया जुजुयात बिन्ति यानाः माक्व बन्दोवस्त याना व्यु । श्री आदि- 
नाथया आज्ञाकथं नन्दग्वालं श्री आदिनाथयात दानगालं निसें बुया 
हयाः कच्छुपाल पर्वतय तयाः यल देशया जुजुयाथाय्‌ वनाः तःवहा- 
यावि पुजारी ब्वना हयाः नित्य पूजा यायेगु नियम दयेका विल । 


थनंलि नन्दग्वालां अथेंजक बुया हयाः कच्छपाल पर्वतय्‌ तयेह:ह्य 
श्री आदिनाथ बिज्याकेत यल देशया जुजु माक्व विधि विधान यानाः 
देवालय दयेका: प्रतिष्ठा कर्म नापं यानाः च्वःभाल धकाः नां प्रख्यात 

न्याना विल । 

उबसें निसें सकल लोकपिसं च्व:भालय्‌ वया: श्री आदिनाथयात 
दर्शन, पूजा आदि भक्तिभाव यानाच्वन । पान्डाजुपिसं नं पुजारी 
जुया: नित्य पूजा यानाः द्यःपाःलाःया ज्या यानाः सुखं जीवन हना- 
च्वन । थनंलि छन्हु श्री आदिनाथं नन्दग्वाःयात आज्ञा जुल- हे नन्द- 
रवाः मानव, छ खनाः जि तच्वकं लयूताल, छं छु फ्वने, छं धाःगु 
वरदान बी, छं जितः दानगालंनिसं कुबुया: थन थ्यंक तये हल, थूलि- 
मछि लोकपिसं पूजाभाव याकेगु बन्दोवस्त याना विल उकि छन्त 
वरदान बी धकाः च्वना । थुकथं श्री आदिनाथया आज्ञा न्यनाः 
चरणक्रमलय्‌ भ्वपुयाः नन्दग्वालां बिन्ति यात- भो परमेश्वर 
आदिनाथ, छलपोल जि खना: थुलिमछि दया तथा: लय्‌ताया 
विजयात, जि मेगु वर- फ्वने मखु, जिगु शरीरय्‌ बांमलाःगु ल्वचं 
थियाहल । थ्व ल्वय्‌ कं कं तच्वः जुया वल धायेव जि तसक दुःख सी 
माली । जि छु यानागु कर्मभोगं थथे जूगु, जि स्वयेला मेगु छ' पापकर्म 
मयाना थें च्वं। बहे कर्कोटक नागया कलातं थः भाःतया उपरय 
धर्म त्वःताः ग्वाःतीर्थया नागनाप सम्भोग यानाच्वंगु स्वये मफया: जि 
न्वलं दाया बियागु खः। आःन्ह्यागु हे जूसां जिगु कर्म थ्व ल्वय्‌ 
तच्वः जुई मलावं ल्वय्‌ याकनं शान्ति यानाः ह्वापा थेयागु जिगु 
शरीर याना विज्याहुँ। थथे सकल लोकपिन्त नं छलपोलयागु सेवा 
यानागु फलं थुज्बःगु ल्वय्‌ गुवलें सुयातं हे मजुइमा धइगु छगु खं 
छलपोलयाके वर फ्वने धका: सा जवालं बिन्ति यात । 

थुलि साजवाःया विन्ति न्यनाः श्री आदिनाथ करुणामय लय्‌- 
तायाः थनिनिरों छंगु शरीरय्‌ बांगलाःगु महारोग दकव शान्ति जुया: 
ह्वापाया सिवे तं शरीर बांलाना वयेमा, थथे हे छं धा:थें सुनां सुनां 
एकचित्त यानाः थुज्वःगु ल्वय्‌ जूपिसं जितः पूजाभाव याइ इमित 
नं महारोग आदि ल्वय्‌ शान्ति जुया वनेमा धका: नन्दग्वा:यात वर 
बिया: लय्‌ताया विज्यात । 

थुवलेंनिसें संसारय_ च्वंपि मनूतय, कुष्टरोग आदि ग्यानापुगु 
ल्वय, जुयाच्वंपिसं वसपोल आदिनाथया सेवा भाव उपासना यानाः 
थःथःगु श्रद्धा भाव तया: थुगु ग्यानापुगु'ल्वय लायेमा धकाः छगु जक 
मनय_ तयाः पूजा यात धा:सा व ल्वय, लाना हे वनीगु जुयाच्वंगु दु । 
थ्व छगू वसपोल आदिनाथ आनन्दादि लोकेश्वरया सत्य आःतकं 
प्रत्यक्ष रूपं दयाच्वंगु दु । 


थ्वसपोल आदिनाथ लोकेश्वरयात महास्नान याकेगु दिन 
चैत्र शुक्ल प्रतिपदाखुनु व अष्टमि खुनु दशकमे प्रतिष्ठा कर्म यायेगु 
दिन जुल । थुकिया फुक खँ बालाक च्वभा:द्य:या वंशावली च्वयात:गु 
ढु । थ्वसपोल आदिनाथ आनन्दादि लोकेइवरयात स्वयम्भु पुराणकथं 
कच्छपेण लोकेश्वर धकाः नं नां तयातःगु दु । 


ह्वापा श्री मञजुश्रीनं कलिच्छेदन याये धु काः मञ्जुपत्तन 
धका. देश दयेके धु का: थ्व नेपाल देश त्वःताः वने मास्ति मवयाः 
पिबहाः छगू दयेकाः बहे विहारय_ मञ्जुश्री काइयप बुद्धनाप च्वनाः 
सकलयात धर्म उपदेश विया च्च च्व॑ लिपा कलिकालय, थथे लोकपि- 
नाप खॅलाबला याना च्वने मजिल धइगु भविष्य विचा: याना: निह्या 
मोन धारणा याना: नमवाना विसेंलि सकल लोक वया: अने कथं 
पूजाभाव यानाः नवाकेत कुतः यातंनं नवाके मफयाः यःपाःलाः 
पुजारी निह्या बुया हयाः बागमतीया लखय, चुइके व्छया बिल । 


अले काइयप तथागतयात लाना कयाः यलय छगू विहार 
दयेकाः अन स्थापना याना तःगुलि थौंतक व विहार क्वाबुवहाः धकाः 
नांजाया च्वंगु दु । मञ्जुश्रीयात आदिनाथ धका: चुइके हःहा चेत्र- 
शुक्ल अष्टमि खुनु जय तीर्थ (न्यखु)य_ थ्यन । अन म्वःल्हुयाच्चंह्य 
सुवाल नांहा आचार्य साधन यानाः कच्छपाल पर्वतया च्वय 
देवालय दयेकाः आनन्दादि लोकेश्वर धकाः स्थापना यानातल। ध्व 
खँ श्री वर्णवज्र बज्जाचाय या सफुती च्वयात:गु दु । 

( वंशावलिकथं ) 


श्री सृष्टिकान्त लोकेश्वरया बाखं 


(श्रो नालाकरुणामयया बाखं) 


ह्लापा छगू इलय्‌ वन्देपुर (भवत, वनेपा) धयागु देशया 
पिने नागिरी धयागु देश छगू दु । व देशय्‌ दीर्घरथ धयाह्म जुजु व 
वया रानी शुभलक्ष्मी धयाह्म दथाच्वन । दीर्घरथ जुजु दशाकुशल 
पाप कर्म जक चलय्‌ यानाः न्याय नीति त्वःताः प्रजापिन्त विचा: 
यानामच्वंगुलि उगु देशय्‌ थःथवय्‌ ल्वापु जुयाः अनेक प्रकारया 
विघ्न उपद्रव जुयाः इलय्‌ इलय्‌ वा मवयाः दुभिक्ष जुयाः उगु 
नागिरी देशय्‌ च्वंपि सकल प्रजापिनि नयेत्वने मखना: छिनिद॑तक' 
दुःख कष्ट नयाच्वन। 


थथे जुया च्वंसा नं दीर्घरथ जुजु छुं हे बिचा: मयासे थः 
जक साक्क भिक नयाः लायुकुली च्वनाः' सुखभोग यानाच्वन । 
थुकथं नागिरी देशवासीपिसं तसक दुःख कष्ट नयाच्वंगु सुखावती 
भुवनय्‌ विज्यानाच्वंह्य श्री करुणामयं सीकाः खंका विज्यानाः इमि 
उपरयू तसकं करुणा उत्पति यानाः थःगु समाधि योगपाखें नागिरी 
देशय्‌ किनिदँतक वामगानाः सुक्खा जुयाच्वंगु देशय्‌ जलवृष्टि यानाः 
सुभिक्ष यानाबिल । थुलि जुयेव उगु देशया सकल प्रजापिनि नयेगु 
त्वनेगु दयाः रोग आदि नं शान्ति जुयाः सुभिक्ष जुया वल । थुलि 
जुइके धुंसेलि श्री करुणामयं थः भक्त जुयाच्वंह्म सुधर्मदेवीयात आज्ञा 

जुल- हे सुधमेदेवी, छ जम्वुद्दीपय्‌ नागिरी धयागु देशय्‌ वनाः 
धर्महोन जुयाच्वपि दीर्घरथ आदि अनच्वंपि सकल प्रजापिन्त नं जिगु 
अष्टमी ब्रत चले याकाः धर्म प्रचार याना वा धका: श्री करुणामप्रया 
आज्ञा न्यना: सुधमेदेवी गुरुषा वचं शिलय्‌ तयाः याकनं हे नागिरी 
देशय्‌ थ्यंक: वल । आ: गथे याःसा थ्व जुजुयात पिफ्वना, धर्मय्‌ 
दुतिये फइ धइगु विचा: याना: थ्व देशया जुजु कामभोगय्‌ तच्वकं 
हे भुलय्‌ जुयाच्वंह्य धका: सोका: नागिरी देशया छगू पीठया सिथय्‌ 
च्वत्ता: अत्यन्त वांलाःह्म स्वयेव हे सकल लोक मोह जुइगु मिसाया 
रूप कया: अने अनेकथं धर्म कथाया म्ये हाला: म्येयागु खँ नं वांलाक 
सकल लोकपिन्त थुइका: कारण ब्यूह सूत्रया खे कताच्वन । थथे 
मनोरञ्जन जुइकाः धर्म कथा कनाच्वंगुलि नागिरी देशया जनता 
फुक हे अन वयाः धर्म कथा न्यनाच्वन । थथे थःगु धर्म कथास रस 
यानाः न्यनाच्वंपि सकल नागिरी देशया जनतातयूत त्रिरत्नया नां 
कायेका: अष्टमी व्रतपा महिमा कनाच्वन । 

थनंलि नागिरी देशया जनतातसें थ्व खँ की जुजुयात कंवल 
धाःसाः की जुजु मिसाह्यः जुयाच्वंगुली थ्वयागु वाखं न्यनाः धर्मय्‌ 
च्वनी कीत नं छुं मान वी धका: सकल लोकपि लायूकुली वनाः 
दीर्षरथ जुजुयात वाखं कंगु हालखवर फुकं बिन्ति या:वन । व 
खँ न्यनाः दीर्घरथ जुजु मिसातसें बाखं कंगु न्यं वने मत्यः जि वये 
मखु धकाः कन लायूकृया दुने क्वथाय्‌ थ्यंक सुलाच्चन । थ्व फुक खँ 
सुधर्म देवीं सिया: आ: थ्व जुजु जिगु बाखं न्यं वइ मखुत गये 
या:सा थ्व जुजुयात लायुकुलि पिकाये फइ विना लायकुलि पिकयाः 
घर्म उपदेशया खँ मकंक थ्व जुजु धर्म याइमखुत धका: मनं विचा: 
खाना: उगु पीठ त्वःताः जंगलय्‌ वनाः श्री करुणामय लुमंकाः आः 
थथे च्वने मजिल धकाः अत्यन्त वांलाःह्म तुयूह्य सलया रूप कयाः 
बांला:गु काथि नापं थःगु ह्याय्‌ तयाः जंगलं पिहां वयाः नागिरी देशय्‌ 
चाःचाः हिलाच्वन । थ्व खनाः देशवासी प्रजातसे नं आश्चर्य जुयाः 

सलया ल्यूल्यू लायूकू वन । उबलय्‌ दीर्घरथ जुजु ळय़ालं क्वस्वया 
च्वंगु पाःलाताः सलजक खनेवं सलयात गयाः देशय्‌ चाःह्य वनेगु 
मनय्‌ तया: लायूकुलि पिहां वयाः सलयागु लगाम ज्वंवलय्‌ सल 
सुम्क च्वना विसेंलि दीर्घरथ जुजु सलया हाय्‌ च्वना: लगाम ज्वनाः 
चा:ह्य वन । सल नं खः थें च्वंक विस्तार व जुजुयागु देश सकभनं 
बुलुहुं चा:हुइका: भतिचा तापाक थ्यंसेलि आकाश मार्ग ब्वयेका 
यंका: तापालय्‌ थ्यंक देवरथ धयागु तीर्थथा लिक्कच्वंगु ख्यः छगुली 
त्वःताः सलया रूप नं त्व:ता: थःगु हे स्वरूप जुया: तुरून्त सुखावती 
भुवनय्‌ वना: श्री करुणामययात थुगु खं विस्तार विन्ति यात । थ्व 
खें न्यना: श्री करुणामयं आज्ञा जुल- हे सुधर्म देवी आ: छं पंचोपचार 
आदि अष्टमी व्रतया ज्वलं माक्व ज्वना: अपसरापि नं ब्वना यंका: 
छ हे गुरु जुया: व दीर्घरथ जुजुयात अष्टमि व्रत याना कयना: व 
जुजुयात नं धर्मय्‌ तया वा धका: श्री करुणामयया आज्ञा न्यना: 
सुधर्म देवीं नाना प्रकारया पूजाज्वलं अष्टमी ब्रतया ज्वलं नं माक्व 
ज्वनाः किनिह्म अपसरापि मु का: देवरथ तीर्थय्‌ वयाः थःतुं गुरु जुयाः 
अपसरापिन्त अष्टमी ब्रत याका: श्री करुणामय महात्म्य कनाच्वन । 
उगु वखतय्‌ दीर्धरथ जुजु घोर जंगलय्‌ दथुइच्वंगु स्यलय्‌ थः 
याकःचा जक जुयाः अन वने थन वने मसियाः लः त्वने धका: लः 
माःवंवलय्‌ वहे देवतीर्थय्‌ थ्यन । तीर्थयागु लः इच्छापूर्ण जुइक त्वनाः 
छचाःखेरं मिखा ब्वया स्वःवलय्‌ अपसरागणपि छथ्व: मुना: व्रत 
दनाच्वंगु खनाः आश्रयं जुयाच्वन । अपसरागणपिसं व जुजुयात 
स्वया: सःताः धाल- हे मानव, थुज्वःगु सु मदुगु वनय्‌ गन वनेत 
वयागु, छंगु नां छु, गत देशयाह्य धका: फुक खं न्यंसेलि दीर्घरथ 
जुजुं धाल- हे देवीगणपि, जि नागिरी देशया जुजु खः, जितः सल 
छह्मसिनं चाःहुके हयाः थन थ्यंका: त्वःता थकल, आः जि थःगु देशय्‌ 
वनेगु दिशा हे मलुयाः, गन वने गन वने जुयाः लः त्वने प्यायूचायाः 
थन वयागु खः । जिगु भाग्यं छःपि थेंजा:पि देवीया दर्शन दत । आम 

छःपिसं सु ईश्वरयागु छु व्रत दनागु आम व्रतया महिमा छु धकाः 
जुजूं न्यंसेलि अपसरापिसं दीर्घरथ जुजुयात धाल- हे महाराज दीर्घरथ, 
जिवि ला स्वर्गलोकय़ा अपसरापि खः, जिमिसं ब्रत मध्येय्‌ तथंग्रु 
अमोघपाशयागु ब्रत यानाच्चनागु खः धकाः अपसरातसें धासेलि 
हानं सुधर्मदेवी आज्ञा जुल- हे राजन छलपोलया थ्व व्रत दनेगु 
इच्छा दत धाःसा थःगु हे नागिरी देयम्‌ पुण्यमाता धयागु तीर्थ दु 
उगु तीर्थय्‌ च्वनाः थुगु व्रत या, जि मा.गु तक ज्वलं कना: याका 
बिये धकाः देवीं धा:गु खँ न्ना: दीर्घरथ जुजु बिन्ति यात- हे देवी 
आः जि थःगु देशय्‌ वनेगु लँ हे मसिल, गथे बनेगु गनं वनेगु धकाः 
धासेलि सुधमंदेवीं छःपिसं छु धन्दा कया विज्याये म्वाः जि 
छःपिनिगु देशया राजकुलय्‌ थ्यंक तयावी, भतिचा लना विज्याहुँ, 
थ्व अष्टमी व्रत सिधयेकाः जिपि निह्य छःपिनिगु देशय्‌ वने धकाः 
अवसरापिन्त ब्रत सम्पूर्ण याकाः इमित स्वर्ग भुवनय्‌ व्छयाः सुधर्म- 
देवीया ऋड्धिवलं जुजुयात आकाश मार्ग ब्वयेका यंकराः नागिरी 
देशया ध्वाकापिने थ्यंके हल । थ्व खनाः जुजु विस्मय जुयाः 
मन्त्रीपिन्त खवर वीके व्छसेंलि राजपरिवारपि सकलें मुना: सिदूर 
जात्रा यानाः लायूकुली दुत यंकाः कुशल वार्ता यानाच्वन । दीर्घरथ 
जुजुं थःत सलं व्वयेका यंकूगु खँसेलि जंगलयागु खँ दक्वं कनाः 
आनन्दनं च्वंच्वन । 


थनंलि दीर्घरथ जुजुं अष्टमी व्रत यायेगु इच्छा यानाः सुधर्म- 
देवी गुरुमां नाप सल्लाह यानाः माःमाःगु ज्वलं फुक ताःलाकाः 
नागिरी देशया प्रजापि नं मुंकाः अष्टमी ब्रतयागु ज्या यात । 
सुधमंदेवीं जुजु प्रमुखं सकल प्रजापिन्त नं अष्टमी ब्रत याये धकाः 
मुनाच्वंगु खनाः आः थुमित ह्नापां ब्रत यायेत नियम कने माल धकाः 
सकल जुजु रानी प्रजापिनिगु ख्वा: स्वयाः आज्ञा जुल- भा महाराज, 
प्रजागणपि थुगु व्रत यायेत ह्वापां दशाकुशल धयागु किग पाप त्वःताः 
अष्टशील धयागु च्यागू शीलय्‌ च्वनाः आर्याष्टांग मार्गय्‌ च्वनाः 

“थ्व अष्टमी ब्रत यायेमा: धकाः व्रतयागु नियम फुक कना: पुण्य 
मातातीर्थय जुजु नापं सकलयात स्तुति स्नान याकाः त्रिरत्नया 
शरणय्‌ तया: श्री अमोघपाशया लोकेश्वरया अष्टमी व्रत ळिनिन्हु 
यंकं सकसितं एकचित्त याकाः धर्म व्रत याकाच्चन । थथे धर्म 
याःगुलि अमरावति स्वर्ग भुवनया इन्द्रयागु सिहासन कम्प जुयावन । 
व खनाः इन्द्र विचा: यानाः स्वःबलय्‌ पुण्यमाता तीर्थय्‌ जुजु नापं 
सकल प्रजापिसं एकचित्त यानाः व्रत यानाच्वंगुलि जिगु सिंहासन हे 
कम्ब जुयावल, आः थुमिगु ब्रत धर्म भंग यानाः स्यंकः मवंसे मजिल 
धका: देवराज इन्द्र च्याका ह्वाः जुयाः जिनंजिया हथियार ज्वनाः 
देवलोक सकलें मुंकाः पुण्यमाता तीर्थय्‌ वयाः रण संग्राम यायेथें 
भयंकर रूपं मार वयाः व्रत विध्न यायेत तयार जूवलय्‌ सुधर्मदेवीं 
श्री करुणामय लुमंका: किच्याका ह्वा: दुह्य साक्षात भगवतीया रूप 
धारण यानाः इन्द्रादि सकल देव लोकपिन्त ख्याना: बिसिके व्छत । 
सुधर्म देवीया थुगु चमत्कार खनाः जुजु आदि सकल प्रजागणपिसं 
धन्य धन्य सुधर्मदेवी जि सकलयात रक्षा यायेगु कारणय्‌ साक्षात 
भगवतीया रूप कया विज्यात धका: वारंवार नमस्कार यानाः जुजुं 
हानं विन्ति यात- हे भगवती, छलपोल आः: सदां थ्वहे हे नागिरी 
-देशय्‌ विज्यानाः जिपि सकस्यां भय मदयेकीहा जुया विज्याहेँ, 
छलपोलयात मा:गु विधि छलपोलयात जिमिसं सदां पुजाभाव याये। 
अथे जुजुया विन्ति भाव न्यनाः भगवतीया आज्ञा जुल- हे राजा 
'जिगु भाव छिमिसं थन सदां यायेगु इच्छा दुसा जिगु तेज पिकयाः 
थन तम्वःगु ल्वहँ छगलय त्वःता थके । थ्वयात जि हे धकाः भाव 
यानाः मन्दिर दयेकाः सेवा याना च्वँ धकाः धाःगु श्री भगवतीया 
आज्ञा नयनाः दीर्घरथ जुजुं हानं विन्ति यात- हे देवी अथे जूसा आः 
छलपोल ह्वापायागु हे मूति जुया: जिमित दर्शन विया विज्याहुँ धका: 
जुजुया विन्ति न्यनाः भगवतीं आज्ञा जुल- हे राजन्‌ दीर्घरथ, आ: 
जिगु ह्वापाया मूति दर्शन यायेत जि गुरु श्री आर्य्यावलोकितेश्वर 

सकल लोक व पापीपिन्त नं उद्धार यायेत तुयूवर्ण निका ह्वाः दुह्य 
जुया: थन विज्याइ तिनि । आ: थ्व छलपोलया जीवनया इलय्‌ जुइ 
फइ सखुत । थन किराती जुजुया प्रजात जुया वसेंलि बुंगमती देशय 
बिज्याना च्वंह्य करुणामय खुया हयाः थुगु लँपु उत्तरपाखे य'कीवलय_ 
थन थ्यनेव थनं यंके मफया: थ्वहे पुण्यमाता तीर्थय्‌ क्वफाना थकी । 
उगु वखतय्‌ सकल लोकपि जाना: थ्व पुण्यमाता तीर्थ श्री करुणामय 
थकयाः मन्दिर दयेकाः थन स्थापना याइ । उवलय्‌ सकल दुष्ट 
जनपिन्त नास यायेत जि थुगु थासय्‌ ल्वहँतय्‌ प्रवेश जुया: भगवती 
धका: प्रसिद्ध जुइ । अले थुगु मूति थुगु देशय्‌ मन्दिर दयेका: स्थापना 
याइ । हे राजन दीर्घरथ, छन्त रक्षा यायेत जि सुखावती भुवनं वय़ाह्म 
खः, छं धन्दा कायेमते, छ उद्धार जुइह्या जुल। आ: छं थुह्या श्री 
आर्य्यावलोकितेश्वरया अष्टमी ब्रत गवलें हे त्वःते दइमखु । छंगु देश्‌ 
सुभिक्ष जुया वइ धका: आशीर्वाद विया: भगवती रूपी सुधमंदेवी 
सुखावती भुवनय्‌ वना: श्री करुणामययात फुक खे विन्ति यानाच्चन । 

थनंलि दीर्घरथ जुजुं अष्टमी ब्रत यानाच्वँच्चं काल वयेव 
श्री करुणामयं स्वांयागु विमान कवत व्छया हया: राजपरिवार सकले 
विमानय्‌ तयाः तुषिता भुवनय्‌ थत यंकल । 


गुलिछि काल बँसेलि कलियुगया इलय्‌ किराती जुजुं थन 
राज्य यानाच्वंबलय्‌ उद्य जुजु बुंगद्ःयात साधन यानाः वासुकि नागः 
समेत साधन यानाः उत्तरपाखे यंके धकाः थुगु लँपुइ हयाः पुण्य तीर्थ 
थ्यंवलय्‌ आकाशय्‌ तसक सुपाँय्‌ वयाः, वा फय्‌ वयाः तसकं खुसिवाः 
वसेंलि श्री करुणामय बुंगद्यः अनं यंके मफयाः खुसी वांब्छयाः 
साधकत बिसिवन । थनंलि बुंगदेशय्‌ बुंगद्यः मदुर्सेलि पांजुपिन्त 
ह्यगसय्‌ खन- हे पांजुपि जित: साधकपिसं यंकाः पुण्यमाता तीर्थय 
वांब्छया थकल, जि च्वनाथाय्‌ लः कीत आपालं बुयांच्वंगु दु । 
जितः छिपिसं थकाः वा । थथे ह्ागसय खन । वन्दिपुरया जुजुयात 
नं नागिरी देशयो चन्दपाल धयाह्य ्यःलायात नं थथे है हागसय_ 

सखन । थुकथं स्वखल:सित नं अथे अथे हे हागसय्‌ खंगुलि स्वंगुलि 
'थरं च्वनाः सल्लाह यानाः फुपिसं फुफुगु ग्वहालि यत्न यात नं 
श्री करुणामय व खुसि थत हये मफया: आखिरय चन्दपाल धयाहा 
द्यःलां पँथं वाला: जालं क्यंका: पुण्यमाता तीर्थं थकया: स्वःवलय 
'च्वापुर्थे तुयू वर्ण जुयाः जटा मुकुटं पुयाः देवा ह्वाति पलेस्वां ज्वना: 
जव ह्वाति वरद मुद्रा क्यना विज्यानाच्वंह्म अत्यन्त वांला:गुलि स्वस्वं 
स्वये मगाःगु रूप जुयाच्वंद्य श्री करुणामयया दर्शन सकसितं लात । 


थनंलि स्वंगू देशया जुजु, प्रजापि मुनाः थुगु थासय अनेक 
विधि विधान याना: शास्त्रोक्त वमोजिम देग: दयेका: माक्व ज्वलं 
तया: अनेक जात्रा उत्सव याना: श्री करुणामय देग: स्थापना याना: 
प्रतिष्ठा कर्म नापं यानाः सकल लोकपिसं नागिरी करुणामय धकाः 
नां छुना: सेवा याना च्वन 1 

(गुण कारण्डव्यूहकथं ) 


श्री सृष्टिकान्त लोकेश्वरया बाखं 


नाला करुणामय सृष्टिकान्त लोकेश्वर धकाः नं नेपालय 
नां प्रख्यात जुयाच्वन । व सुष्टिकान्ता लोकेश्चरया वाखं थन च्चये । 

ह्वापां थ्व संसार प्रभास्वर तेजजक जुयाच्वन । व प्रभास्वर 
नं शून्य जुयाः चा, लः, फय्‌, मि आकाश समेत पञ्च महाभूत धयागु' 
छुंछु हे मदुगु इलय्‌ पञ्चबुद्धमा स्वरूप आदिबुद्ध ज्योति स्वरूप स्वंगू 
गुण (सत्व, राज्व, तमो) या अंश जुया: विश्वरूप बञ्त्रसत्व स्वरूप 
स्वयम्भू आदि बुद्ध धयाह्य उत्पति जुल । वसपोल संसार दयेके 
धयागु विचालं लोकसंसर्जन धयागु समाधि योगय्‌ विज्यात । 
वसपोल आदि बुद्धयापाखें करूणा मूर्ति कल्याण सूति जुया विज्या:हा 
श्री आर्य्यावलोकितेश्वर सृष्टि याना विज्यात । वसपोल नं आदि 
बुद्धया इच्छाकथं लोकोत्भाव समाधिया योगय्‌ च्वनाः वसपोलया 
जव मिखां चन्द्रमा खव मिखां सूर्य पिकयाः ह्लि व चा धयागु दयेका 
विज्यात । वसपोलया कपालं महाद्यः, ब्वहलं ब्रह्मा, नुगलं नारायण 
व हानं च्वय्‌ व क्वयूया वा ळवलं सरस्वती, म्हुतु वायुदेवता, प्वाथं 
वर्णनाग, त्यपुं अग्निदेवता, देपा पुलि महालक्ष्मी, जव पुलि कुवेर, 
यालितःलं पृथ्वीमाता, थुगु प्रकारं वसपोलया हा मेमेपि देवदेवता नं 

सृष्टि यानाविज्यात । वसपोलया ह्म सकल देवता सृष्टि जुया: पिहां 
वया: सकल देवतापिसं श्री करुणामययागु ख्वा: स्वया: नमस्कार 
यानाः जिमित छु कारणय्‌ श्रृष्टि याना विज्याना आज्ञा जुया 
बिज्याहुँ धकाः देवतापिसं विन्ति यात । वसपोल श्री आर्य्यावलोकिते- 
श्वरं सकल देवतापिनिगु चित्तया आसय सीका: श्री महेश्वर महादेव- 
निसें सःताः थुगु थुगु ज्या या धकाः ज्या यायेगु अधिकार विया 
बिज्यात । ह्वापां हे महेश्वर, छ आर्यधातुया मालिक जुयाः सृष्टि, 
स्थिति, प्रलय तकं यायेगु अधिकार दुह्य जुइ । छंगु लिगयात आकाश 
समान च्वनेगु आसनयात पृथ्वी धकाः सकल लोक छंगु आधारय्‌ 
च्वनीपि जुइ । अथेया निति कलियुगय्‌ छंगु हे धर्म प्रचार जुया वइ- 
वलय्‌ सकल सत्वपिन्त अनेक जुक्ति यानाः वोधिचर्या प्रचार याकेगु 
स्वयेमाः । थुगु धर्म छन्त लिपा बुद्धत्व तक नं प्राप्त जुइतिनि धकाः 
महाद्यःयात थुलि ज्या विया: ब्रह्मायात सःता आज्ञा जुल- हे ब्रह्मा, 
छ रूप धातुया मालिक जुया: संसारया दक्वं पदार्थ सृष्टि यायेगु छंगु 
अधिकार जुल । कलियुगय्‌ छंगु वेद धर्म हिन जुयाः म्लेक्ष धर्म प्रवल 
जुया वइवलय्‌ न्ह्यागु यानाः नं सत्व प्राणीपिन्त वोधिचर्या प्रचार 
याकेत स्व धकाः माक्व शिक्षा विया: नारायणयात स:ता: आज्ञा जुल- 
हे नारायण, छ जिगु नुगलं पिहां वःगुलि ऋषिकेश धकाः छंगु नां 
जुल । छ काम धातुया मालिक जुया: रजोगुणया अधिकारी जुयाः 
अनेक मायाजालं सत्व प्राणीपिन्त ख्याये मा: । थथे ख्याना: ह्ययेके 
माः। थथे ह्ययेकाः अनेक रूप धारण यानाः सत्व प्राणीपिन्त वोधि- 
चर्या चलय याना स्व धकाः अधिकार बिया: सरस्वतीयात सःताः 
आज्ञा विल- हे सरस्वती, छ सकल शास्त्र, विद्या, शिल्पया अधिकारी 
जुयाः धाःधाःपिन्त धाःधाःगु ऋद्धि सिद्धि शास्त्र वरदान बिया: 
लोकपिन्त पण्डित याइहा छ जुइ्मा: धकाः धयाः हानं सूर्ययात सःताः 
आज्ञा जुल- हे सूर्य, छ नं सकल ग्रहया जुजु जुयाः तच्वकं तेज 
प्रकाश दुह्य जुयाः दिन धयागु दयेका: सकल लोकपिन्त अन्धकार 

मदयेका: उद्धार यायेगु छंगु ज्या जुल धका: हानं चन्द्रमायात सःताः 

आज्ञा जुल- हे चन्द्रमा, छन्त अमृत समानगु शीतल तेज प्रक्राश 

याना: सकल तारागणया मालिक जुया: सकभनं अमृत वर्षा यानाः 

जरिबुटि, छूव आदि वढेयाना: रात्री दयेका: सकल लोकपिन्त उद्धार 

यायेगु छंगु ज्या जुल धका: आज्ञा दयेका: हानं वायु देवयात सःताः 

आज्ञा जुल- हे वायु देवता, छिपि सकलें संसारय्‌ जीवधारी मात्रया 
प्राण जुया: सकलयात सुख वृद्धि यानाः प्राणीपिन्त उद्धार याइह्म 
धका: हानं पृथ्वीयात नं सःता आज्ञा जुल- हे पृथ्वी छं संसारयात 
धारण याना: क्वबुयाः सकल लोकपि च्वनेगु थाय्‌ जुया: सत्व प्राणी- 
पित्त अनेक प्रकारया धातु, रत्न आदि विया: नं अन्नादि नयेगु पदार्थ 

दकव बुयेकाः सत्व प्राणीपिन्त उद्धार याये या: धकाः ज्या वियाः 
हानं वरुण नागयात सःता: आज्ञा जुल- हे वरुण नाग, छ नं लः 
दक्वया मालिक जुया: सकल सत्वपिन्त अमृतधारा वर्षा यानाः 
लःत्वंका: समुद्रया सालिक जुयाः सकलयात रत्नलाभ जुइका बीह्य 
छ जुइ धका: ज्या विया: अग्नि देवतायात सःता आज्ञा जुल-हे 
अग्नि देवता, छ सकल देवताया म्हुतु स्वरूप जुया: सकल वस्तुया 
पाक यायेगु शक्ति दयाः सकलयात रक्षा यायेगु ज्या यायेमा: धका: 
हानं लक्ष्मीयात सःताः आज्ञा जुल- हे लक्ष्मी, छं सकल सत्व प्राणी- 
पिन्त ऐश्वर्य बिया: सकसितं सुख बीह्य छ जुइमाः धकाः थुलि धयाः 
कुवेरयात नं सःता: आज्ञा जुल- हे कुवेर, छ तघंह्य महाभाग्यमानी 
जुयाः सकल सम्पतिया मालिक जुड, छं सत्व प्राणीपिन्त सम्पति वर- 
दान विया: वोधि मार्गय्‌ वयाः जगतयात रक्षा याना च्वे। थथे 
श्री करुणामय आर्य्यावलोकितेश्चरं थःगु शरीरं पिहां वयाच्वंपि मेमेपि 
देवलोकपिन्त नं सःताः आज्ञा जुल- हे देवलोकगणपि छिक्रपि सक- 
सिनं वोधिचर्या धारण यानाः थःथःगु ज्या यायेगु अधिकार कयाः 
सत्वप्राणीपिन्त हित यायेगु ज्याय्‌ जुया च्वँ । थुगु प्रकारं छिमिसं 
ज्या यानाच्वन धाःसा छिपि सकसितं लिपा सम्यक सम्बुद्धया फल 

समेत प्राप्त जुइ । थुलि श्री करुणामयं सकल देवलोकपिन्त आज्ञा 
जुया विय्याःगु न्यनाः सकल लोकपि वोध जुयाः उखनु निसें ब्रह्मादि 
देवलोकपिसं थःथःगु ज्याया अधिकार ज्वनाः संसार दथेकाः सत्व 
प्राणीपिनि हित यायेगु ज्या यानाच्वन । थुकथं स्वंगू लोकया गुरु 
जुयाच्वंह्य श्री करुणामयया सुनां भजन सेवा याइ उपि सकलें दुर्गती 
गुवले हे मवना: भिगु गतिइ जक जन्म कयाः अन्तय्‌ सुखावती भुवनय्‌ 
वास लाइ धकाः थुगु खं सत्य युगय्‌ विपश्वी बुद्धया पालय्‌ वसपोलं 
हे महामति वोधिसत्वयात आज्ञा दयेका विज्या:गु खँ जुल । थुलि 
श्री सुष्टिकान्त लोकेश्वरया बाखं जुल । 


थ्व खे ग्ुणकारण्डव्यूहस विस्तार च्वयावंगु दु । 

श्री खसर्षण लोकेश्वर 


श्री खसपंण लोकेश्वरया वारे साधन माला (Oriental Insti- 


याना तःगु दु । 

सद्धर्म पालन यानाः प्राणीया उपरय्‌ करुणा तया ज्वीह्म 
शुभङ्कर धहा उपासक छद्य दुगु जुल । वया छन्हु पोतलक पर्वतय्‌ 
बिज्यानाच्वंह्म श्री आर्यर्यावलो कितेश्वरयात दर्शन या:वनेगु प्रवल इच्छा 
जुल । अले थःगु छे पिहाँ वया: वँवं वँवं खाडी प्रान्तय्‌ (थ्व प्रदेश 
सम्भवत वंगालया खाडी प्रदेश जुझफु) थ्यन । अन खसर्पण घेगु गां 
छगू दयाच्वन । वहे गामय्‌ थःत अनुकूल दुगु बाय छगू स्वयाः नये 
तवने याना: अनहे वासं च्वन । त्यानुक वःगुलि न्ह्यःनं याकनं वल । 
वया दथुइ वया श्री आर्य्यावलोकितेश्वरयागु ह्यगस ह्यन । अले श्री 
आर्य्यावलोकितेश्वरं उपासक शुभङ्करयात आज्ञा जुल- बाबु शुभङ्कूर- 
छ पोतलकय्‌ वनेमते। छं जिगु भक्ति यानाः दुःख सिया वये धु कल । 
थ्व हे खसर्पण गामय्‌ वेरोचनाभिसंबोधितन्त्रय्‌ कनातःगु विधि अनु- 
सारं जिगु मूर्ति स्थापना या । थ्व यानागुलि आपालं प्राणीपिन्त 
रक्षा उद्धार जुइ । थुलि आज्ञा जुया: श्री आर्य्यावलोकितेश्चर अन्त- 
ध्यान जुया बिज्यात । अले वया नह्यलं चाल । दनास्वःवलय्‌ सुथय्‌ 
जुइधु कूगु जुया च्वन । थ्व ह्यगसय्‌ श्री आर्य्यावलोकितेश्वरं आज्ञा 
जूगु दृढ विश्वास यानाः वहे तन्त्रया कथं तुयूगु वर्णह्म जटा मुकुटं 

'पुया विज्या:हा शिरय्‌ श्री अमिताभ धारणा याना विज्याह्य रत्न 
सिहासनया द्यःने च्वंगु सहस्र दल पदया आसन याना: ललिताक्षेप 
आसतय्‌ विज्याःह्या निका ह्वा: छपाः ख्वा: दुह्य जवं पलेस्वां ज्वना 
विज्या:ह्य देपां वरद मुद्रा धारणा याना विज्या:हा श्री आर्य्यावलो- 
कितेश्वर स्थापना या:गु जुल । 

वसपोलया ह्यःने श्री आर्यतारा, वया लिउनेसं देपां सफू याकू 
प्यानाः बिन्ति यानाच्वंह्म सुद्धन कुमार, वयानापं शिरय्‌ चेत्य धारणा 
याना विज्याःह्य जवं नमस्कार यानाः देपां जपमाला ज्वनाः मेगु 
निपा ह्वाति त्रिदण्ड व कमण्डलु ज्वना विज्याःद्या भृकुटी तारा, वयां 
नापं दण्ड जवना विज्याःह्य हयग्रीव नं स्थापना याःगु जुल । 

खसर्पण गामय्‌ स्थापना जूह्य श्री आर्य्यावलोकितेश्वर श्री 
खसर्पण लोकेश्वर धकाः प्रसिद्ध जुया विज्यात धइगु किवदन्ति दु 
धकाः साधन मालास उल्लेख दु । 

सम्भवत पोतलकय्‌ विज्या:ह्य श्री आर्य्यावलोकितेश्वरया ध्यान 
नं थ्व हे जुड घेगु साधन माला ४० पृष्ठ कथं स्पष्ट जू । आःनं 
नाला देशय्‌ विज्याःह्य नाला करुणामय, बुङ्गय्‌ विज्याह्म बुद्ध द्य: 
धयाथें हे खसर्पणय्‌ विज्याःह्य करूणामय नं खसर्पण लोकेश्वर धकाः: 
प्रसिद्ध जूगु खने दु । 

(बंशावलिकथं ) 


श्री जटाधारी लोकेश्वरया बाखं 
(चाकुबहाःद्यःया बाखं) 


ह्वापा द्वापर युगया अन्तपाखे लिच्छवी कालय्‌ वृषदेव धयाह्म 
जुजु' राज्य याना च्वंबलय्‌ प्रजापिन्त नियमपूर्वक पालन यानाच्वन । 
जुजुया ह्लिल्लि श्री बञ्त्रयोगिनीया दर्शन यानाः तिनि भोजन याइगु । 
वहे जुजु ह्वापा चावहिलय्‌ च्वंगु धर्मदत्त जुजु थापना यानातःगु 
आपालं चैत्य नं जीर्णोद्धार यानाः बौद्ध धर्मय्‌ तसकं श्रद्धा तयाः धर्म 
कर्म यानाच्वंगु खः । छन्हु ललितपुरया लगंख्यलय्‌ द्वापर युगय्‌ 
प्रमाणं दयेकातःगु लगंस्थूर चेत्य दर्शन पूजा यानाः भोजन यांना 
च्वँच्वं परलोक जूहा थें जुल । अले यमदूत वयाः वृषदेव जुजुयात 
यमपुरय्‌ ब्वना यंकल । उगु यमपुर वहे लगंस्थूर चैत्यया जमीनया 
तःलय्‌ खवपाखे लानाच्वन । वहे यमपुरय्‌ जुजुयात संका: प्रत नरक 
आदि अने अनेगु नरक भूवन स्वके ब्वना यंकल । उगु इलय्‌ सुखा- 
वति भुवनय्‌ श्री करुणामय क्वहां विज्यानाः पापीतय्‌त उद्धार याये 
धकाः थःगु रश्मि यमलोकय्‌ दकभनं खथेकाः पापीतय्‌त उद्धार याये 
धकाः यमपुरय्‌ विज्याःगु पाःलाना च्वन । आकाश व नरक भुवनय्‌ 
सिच्चुगु रश्मि सुख आनन्द जुया वःगुलि यमराज अजुगति चायाः 
नरक भुवनय्‌ चाःहुलाः स्वःवंगु इलय्‌ श्री आर्य्यावलोकितेश्वरया 
दर्शन लाना: तसकं लयूताया: श्री करुणामयया पूजा भाव यानाः 
स्तोत्र ब्बनाः नमस्कार यानाः विन्ति यानाच्वन । थनंलि श्रीं करुणा- 

अयं यमराजयात वोधिचर्य्याया खँ कना: सुवा: वियाः अन्तरध्यान 

जुया विज्यात । वृषदेव जुजुयात यमराजं यमद्वारय्‌ हयातःगु खनाः 

य्रमदतपिन्त सःताः थथे ब्व:विल- हे यमदूतपि, छिमिसं विचा: मयासे 
श्व जुजुयात छु कारणय्‌ थन हयागु ? थ्व जुजु तसक धर्मात्मा जुया- 

-च्वंह्य थ्वयात थन हयेगु ई मजूनि, याकनं लित तये यंकि । थूलि 

आज्ञा जुसेलि यमदूतपिसं जुजुयात त्वःता छूवसेंलि मृत्यु जुल धाःह्य 
वृषदेव जुजु हानं म्वाना वल । वृषदेव जुजु स्वस्थ जुया बसेलि कार- 
ण्डव्यूह महायान सूत्र पाठ या:बलय्‌ थःत यमद्वारय्‌ यंकाः क्यनाहःगु 

कुक्क खँ मिलय्‌ जुयावःगु खनाः श्री आर्य्यावलोकितेश्वरयाके तसकं 
श्रद्धा वन । व फुकं खँ थः महारानी, मन्त्री सकसितं कना: श्री करुणा- 
मयया महात्म्य नं आज्ञा जुयाच्चन । जुजुपाखें श्री करुणामयया 
महात्म्य न्यनाः राजपरिवार सकसिनं श्री करुणामयया मूर्ति दर्शन 
यायेगु इच्छा याना: जुजुयाके विन्ति यात- हे महाराज, छलपोलं 
यमद्वारय्‌ दर्शन याना विज्याःह्म श्री करुणामय जिमित नं कयना 
विज्याहुं । थथे विन्ति यासँलि वृषदेव जुजु जटाधारी लोकेश्वरया 
मूर्ति दयेकाः दर्शन वियाः श्री करुणामयया दशकर्म आदि प्रतिष्ठा 
कर्म नापं यानाः थःगु श्रीमती देशया लायूकूया छगू चुकया दथुइ 
विज्याकाः धर्मराज धकाः नां प्रख्यात जुयावन । थनं थथे हे यमलोक 
'धयाम्ह भेरवया मूरति नं स्थापना याना बिज्यात। थुकथं वृषदेव 
जुजु प्रजापि सकसितं श्री करुणामयया दर्शन वियाः थह्म नं प्रजा- 
विन्त नं दानधर्म आदि धर्म चलय्‌ याका विज्याना च्वन । छन्हु 
वृषदेव जुजु छक्व:ला अवश्य मरण जुया मवंसे गाःगु मखुनि धयागु 
अनित्य संसार धकाः सीकाः थः किजा वालार्चन देवयात राजगद्दी 
तयाः राज्याभिषेक नापं वियाः थः दक्षिणपाखे गोदावरी तीर्थय्‌ 
वनाः स्नान दान आदि याये धु काः लिहां वयाः दथुइ बासं च्वंथाय्‌ 
छगः चैत्य थापना यानाः वन्धग्राम धकाः नां तयाः वस्ति दयेका 
विल । अनंलि जुजु लायूकुली तु लिहां वयाः थःगु कालगति देहान्त 

जुयाः स्वर्गवास जुयावन । थनंलि वालार्चन देव जुजु वृषदेव जुजुयागु 
माःगुतक संस्कार क्रिया यानाः दाजु स्थापना यानातःपि देवदेवता- 
पिन्त पुजाभाव याना: प्रजापिन्त वृषदेव जुजु थे तु नियमपूर्वक 
प्रजापिन्त पालन यानाच्वन । उगु इलय्‌ श्रीमती देशय्‌ बुज्या यायेगु 
चलन मदयाः मेमेगु देशं अन्न हयेगा:गु जुयावःगुलि थन नं बु'ज्या 
याकेमाल धकाः बु'पालेत ज्यामित माला स्वःवलय्‌ सुनानं ह्वापालाक 
बु कुलि पाले मछाला: दकलय्‌ बल्लाःम्ह छम्ह हया: वयात बृ 
पतिकं वा बीगु यानाः चित्त बुके याकाः ह्वापाँ वयात हे कुलि वु 
पायेकाः बु ज्या यायेगु शुरु यात । ह्लापां बु पाःम्ह देहान्त जुसेलि 
वालाचंन देव जुजु' वयागु ल्वहंया मूति दयेका: 'वल वल' नां छुना: 
थापना याना बिल । वयागु व मूर्ति थौंकह्वय्‌ यलया मच्छेन्द्र वहा- 
लय्‌ वनेबलय्‌ जवपाखे च्वंगु देगलय्‌ स्थापना जुयाच्वंगु दनि धाइ । 
थौंतक॑ वालये धु का: वयात भाग छायेगु धकाः यःमरि दयेकाः दॅय्‌दॅसं 
मार्ग शुक्ल पुल्लिखुनु छाये यंकेगु चलन नं दनि धाइ । 

थनंलि वालार्चन जुजु श्री जटाधारी मीननाथ लोकेश्चर नां 
छुना: नियमपूर्वक भावभक्ति यानाः च्वंसा नं मतिया भैरव कोप 
जुयाः भौयाग्रु रूप कयाः मति देशया आपालं मचात फुकाविल । 
थ्व दुःख सह याये मफया: मति देशया प्रजापि उखें थुखें बिसि वना: 
च्वंवन । बालार्चन देव जुजु नं थःगु लायूकुली थापना याना तयाह्या 
श्री मीननाथ लोकेश्वरया मूर्ति ज्वना: चक्रवर्ण धयागु विहारय्‌ वनाः 
अन हे मूर्ति थापना यानाः थः नं वस्ति याना च्वन। स्वन्हु प्यन्हु 
दसेंलि वालार्चन देव जुजुयात करुणामय मीननाथं ह्यागसय्‌ क्यनाः 
धाल- हे वालाचंन देव, जि थन च्वनेगु भलु । थनं उत्तरपाखे कह्वय्‌ 
सुथ ह्वापां चखुंचा छह्या ब्वया वनी, व चखुंचा जूगु थासय्‌ विहार 
दयेकाः जितः अन स्थापना याना ब्यु । थुलि धयाः श्री करुणामय 
अन्तरध्यान जुया वंसेंलि वालार्चन देव जुजुया नह्यलं चायेक।ः कह्वय्‌ 
खुनु सुथय्‌ ह्लापां दनाः कःसी च्वनाः स्वया च्वन । उगु हे इलय्‌ 

गन गनं चखुंचा छद्या व्वया वया: उत्तरपाखे छगू ख्यलय्‌ जुना विल । 
वहे ख्यलय्‌ विहार दयेकेत जोशीयाके शुभमुहुर्त कया: विधि विधान 
बमोजिम विहार दयेकाः देगः नापं दयेकाः श्री मीननाथ जटाश्रारी 
लोकेश्वर थापना याना: वालार्चनं संस्कृतं जेष्ठवर्ण महाविहार 
धकाः नां प्रख्यात याना विल । चखु चां कयना ब्यूगु थासय्‌ विहार 
दयेकाः स्थापना याःगुलि नेपाल भाषाँ चखु वहाः (चाकुवहाः) द्यः 
धकाः नांजाःगु खः। अनंनिसं वालार्चेन देवं मीननाथया रथ जात्रा 
यायेगु थिति दयेका: वंशाख शुक्‍ल चोथी खुतु रथ्रारोहण यायेगु चलन 
यानाः थौंतक नं चलय्‌ हे जुयाच्वन । हानं श्री मीननाथया रथ 
जात्रा सिधयेव मति भेरवया न्ह्यःने होम कर्म आदि यानाः चखु चा 
छज्वः पुज्यानाः ब्वयेका छ्वयेगु नं चलन दु। थुकिया अर्थ स्वर्गय्‌ 
इन्द्रयात जटाधारी लोकेश्वरया जात्रा सिधल धका: खवर छुवइगु 
खः। वर्थे तु ब्यां छज्वः नं पूजा यानाः पुखुली त्वःता छ्वयेमाः । 
थ्व जात्राया खबर पातालय्‌ थ्यंक नं छवयेमा: धाइगु चलन आ:तकं 
दनि । मति भैरवया मूर्ति भौ छहा नं अंगलयूसंतु' थौंतकं तयातःगु 
दनि धाइ । अथे जूगुलि वसपोल श्री जटाधारी मीननाथ लोकेश्वरया 
जात्रा स्वंगू लोकयूसं प्रचार यानातःगु प्रमाण दु । थ्व वाखं श्रीं 
मीननाथ लोकेश्वरया वंशावलिपाखें प्राप्त जूगु खः । 

स्वयम्भुपुराणकथं) 


श्री मंत्रय वोधिसत्वया बाखं 


ह्वापा शाक्यत धेगु देशय्‌ ब्रह्मदत्त थैह्म जुजु राज्य यानाच्चन । 
वया कान्तिवती धेह्य महारानी दु । सन्तान मदयाः सोमवार आमै 
पतिकं अष्टमी ब्रत या:गुया पुण्य फलं महारानी गर्भवति जुया: किला 
दसेलि सकल लक्षणं पूर्ण जुया: छ्यनय्‌ मणि रत्नं सहित जुयाः 
च्वंह्म राजकुमार जन्म जुल । मणि रत्न दुम्ह जुया: जन्म जूगुलि 
व वालखयात मणिचुड घेगु नां छुना विल । व मचा त:धिक: जुया 
वसेंलि पाठसालाय्‌ तयाः आखः स्यं स्यं सम्पूर्ण शास्त्रं पार जुयाः 
नं श्रद्धावान व करुणावान जुयाः थःत नं करपिन्त नं भिकेगुली 
ज्यालगय्‌ जुयाः धाः धाःम्हेसित धाःधाःगु दान विया च्वनोम्ह 
जुल । व राजकुमारयागु दान प्रसंशा सकभन प्रचार जुया: व मणिचुड 
राजा धकाः नं नां जाया वन । उगु इलय्‌ हिमालय पर्वतय्‌ भवभूति 
घेम्ह ऋषि छम्हस्यां पलेस्वानं उत्पति जूम्ह कन्या छम्ह कयाहयाः 
पद्मावति धकाः नां छना विल । व कन्या ल्यासे जुया वर्सोल वहे 
मणिचुड राजकुमारयात इहिपा याना विया: मुख्यम्ह रानी याना 
विल । थ्व कन्यादान वियागुया पलेसा छलषोलं निरगंड होम यानाः 
ब होमं दुगु पुण्य जितः विया बिज्यायेमाः धकाः ऋषि थःगु आश्रमय्‌ 
लिहां वन । थनंलि मणिचुड कुमारं पद्मावती देवीलिसे संसर्ग याना 
च्वँ च्वं गर्भ दयाः समय काल वसेलि पुत्र जन्म जुल । वयात परमो- 
त्तर धकाः नां छुना विल । थनंलि मणिचुड कुमारं भवभूति ऋषि 

धाःगु खँ लुमंका: पद्मावती देवीनं सहित जुयाः निरगंड महायज्ञ 
आरम्भ यात | उगु यज्ञ कर्मय्‌ सु प्राणी हे हिसा मदुगु धाःधा:- 
म्हेसित धाःधाःगु दान प्रदान यानाः यज्ञ यानाच्वन । जव नीछन्हु 
दया वसेलि उगु होम कुन्दं तसक ग्यानपुस्य च्वंह्य राक्षस छह्म 
पिहां वयाः मणिचुडयात धाल- हे राजकुमार छलपोलं धाः धाः- 
पिन्त धाःधाःगु दान वियाः याचक वर्गपिनिगु इच्छा पूर्ण याना 
च्वंहा जिगु इच्छा नं छलपोलं पूर्ण याना बिज्याहुँ । जिगु इच्छा पूर्ण 
यायेत नयेत्वने पित्याःगुलि तच्वतं दुःख जुया च्वंम्ह जितः ५ म्वाःहि 
म्बाःला नकाः सन्तोष याना विज्याहुँ धकाः राक्षसं धाःगु ख न्यनाः 
मणिचुडं धाल- हे राक्षस, छ ग्यायेमते जि छन्त इच्छा पूर्ण याना 
बी धकाः थमंतु जःगु तरवार कयाः थःगु कपालय्‌ च्वंगु हितू चानाः 
ह्वापां हि त्वंका विल । अनंलि थाय्‌ थासयूच्वंगु थःगु म्हयागु ला 
ध्यना: नकुनक्‌ क्वँयूजक वाकि जुल । थनंलि राक्षसयागु ख्वा: पाः 
त्वःताः साक्षात इन्द्रयागु रूंप कयाः मणिचुडयात धाल- हे राज- 
कुमार छलपोलं थपायूच्व:गु दुष्कर कर्म यानाः धर्म यानागु छु इच्छा 
यानाः यानागु धकाः न्यंसेलि मणिचुडं धाल- हे इन्द्र, जि मेगु छु 
इच्छा मयासे खालि अनुत्तर सम्यक संवोधि ज्ञान लाइ कारणय्‌ 
यानागु खः । यदि विश्वास मदुसा जि सत्याधिस्थान यानाः क्यने । 
गथे जि छन्त थःगु ला हि थों दान विया, अथेहे जि छंके करुणा तया 
च्वनागु दु । जिगु मनय्‌ छु दुःख मदु । थ्व खँ सत्य खःसा हे इन्द्र 
जिगु थ्व कंह्वाय्‌ जक दुगु म्ह ह्लापायागु थें हे जक जुया वयेमा । 
थुलि मणिचुडं धाये मात्रं वयागु म्ह ह्वापार्थेतु जुया वल । थनंलि 
मणिचुड राजकुमार निरगंड होम पूर्ण याये धु का: ब्रम्हरथ धयाम्ह 
ब्राम्हणयात भद्रगिरि धयाम्ह किसि व दकय्‌ भिम्ह सल थ्व निम्हं 
गुरुयात दक्षिणा विया छ्वत । थनंलि बलिका घेम्ह ऋषि मारीचि 
घैम्ह ऋषियाके विद्या स्यना वैगुया गुरु दक्षिणा वीत मणिचुड राज- 
कुमारया धर्मपत्नी पद्मावती रानी व परमोत्तर राजकुमार निम्हं 

फ्वनाहया: गुख्यात दक्षिणा बिल । थनंलि हस्तिनापुरया जुजु दुशप्र- 
सह धेम्ह जुजु व भद्रगिरि किसिया लोभ तया: लडांइया ज्याभः 
ज्वता: शाक्यत नगरय्‌ घेरा लगय्‌ याना: च्वंच्वन । उगु इलय्‌ मणि- 
चुड कुमार दरवारया क:सी थाहाँ वना: अहिसा याना च्वनाहा जि 
गथेयाना: लडांइ यायेगु ? धकाः मतय्‌ तया च्वंबलय्‌ प्यह्या प्रत्येक 
बुद्धपि वयाः हे राजकुमार जिमिगु चीवर वस्त्रया च्वः ज्वना 
बिज्याहुँ धकाः धासेलि मणिचुड कुमार प्रत्येक बुद्धपिनिगु चीबर 
च्वः ज्व्रत 1 बिसेंलि राजहंस ब्वया वंथें प्रत्येक बुद्धपिसं मणिचुड 
कुमारयात आकासं ब्वयेका यंका: हिमालय पर्वतया क्वय्‌ त्वःताः 
प्रत्येक बुद्धपि लोप जुया वन: । थनंलि मणिचुड कुमार क्रषियागु 
भेष कया: तपस्या यानाच्वन । उगु इलय्‌ शाक्यत नगरया मन्त्री 
सुवाहु धयाम्हं जुजु मदयेक युद्ध यायेगु योग्य मज्‌ धैगु भाःपाः आपालं 
धनयागु राशी ज्वना: मारिचि ऋषियात धन बिया: परमोत्तर 
कुमारयात लिफ्याना हयाः जुजुया आशनय्‌ तयाः जुजु यात अले 
दुश्प्रसह जुजुलिसे युद्ध यानाः वयात त्याकाः आनन्दं च्वनाच्वन । 
उगु इलय्‌ मारिचि ऋवियाथाय्‌ च्वंहा पद्मावती देवी नं स्वां 
माः वने धका: गु इ वंबलय्‌ थः स्वामी मणिचुड कुमार नापलानाः 
अनेक प्रकारं छलपोलनापहे जि च्वने धाःसानं मणिचुड कुमारं खँ 
मन्यसे मारिचियाथाय्‌ छूवया विल । मारिचि ऋषि नं व खं फुक्क 
थुइका: थःगु ऋद्वधिवलं आकाश मार्ग शाक्यत नगरया लायूकुली 
थ्यंका विल । 
थनंलि हस्तिनापुरय्‌ दुइप्रसह जुजुया राज्यय्‌ महामारी ल्वय्‌ 
उत्पति जुयाः आपालं मनूत सिनावन । व ल्वय्‌ शान्ति यायेत अनेक 
उपाय्‌ याना नं मजियाः मणिचुड कुमारया मणियागु लखं जक 
शान्ति जुइगु धेगु सीकाः न्याह्म ब्राह्मणपिन्त मणिचुडं तपस्या 
याना च्वंथाय्‌ छ्वयाः मणि दान कायेके छ्वत । व व्राह्मण गणपिसं 
मणिचुड कुमारयागु कुटि माला वें वं मणिचुड कुमारयागु आश्रमय्‌ 

थ्यंका: बिन्ति यात- हे ऋषि देव दुशप्रसह जुजुया राज्यय्‌ महामारी 
ल्वय वयाः आपालं मनूत सिनावन । उगु ल्वय्‌ शान्ति यायेत छलपोल- 
यागु शिरोमणि दान यानाः दुशप्रसह जुजुया प्रजापिनिगु जीव रक्षा 
याना बिज्याहुँ धकाः न्याह्य ब्राह्मणपिसं धाःगु खँ न्यनाः मणिचुड 
कुमार अत्यन्त लयूताया ब्राह्मणपिनिगु ह्लाःतय्‌ लः धाः हायेका 
धाल- हे ब्राह्मण गर्णाप छःपिसं सीका बिज्याःहुँ गुगु थ्व जिगु 
शिरोमणिया हा छयनंनिसें क्वथ्यंक दुग: थ्यंक दुहां वनाच्वगु व 
जि थम्हंतु लिकयावी फइमखु छलपोलपिसंहे जिगु छ्यन॑ निसे' 
कःति फाया: मणिरत्त लिकयाः जिगु ह्वाती तया ब्यु छलपोलपित 
जि वियेगु जुल । थुलि धयाः पूर्वपाखे स्वयाः तग्वःगु ल्वहँतय्‌ क्वातुक 
पुतुहुँ च्वनाः फक्व धेये यानाः सम्यक सम्वोधि ज्ञानयू मन तया: 
फितिक्कहे मसंसे च्वना बिल । उगु बखतय्‌ व ब्राह्मणपिसं ज्वःगु 
कःति मणिचुडयागु छ्यनय्‌ फायाहया: याकनं हे शिरोमणियागु हा 
थ्यंक ल्येंथना: न्ह्यपु सुद्धा वयेक लिकया विल । उगु बखतय्‌ मणि- 
चुड कुमार च्वंगु ल्वहं स्वकू दयेक तज्याना वन । व मणिरत्नया 
तेज नं वहे ल्वहँतय्‌ दुहाँ वना: व ल्वहंया दुने मैत्री वोधिसत्वयागु 
तेज दुहां वनाः मणिलिङ्ग श्वर धका: नां जाया वन । बाँलाःगु 
(मनोहरगु) मणि लिकोःगुलि हि बाः वःगु थोंया अद्यापि मणि- 
रोहिणी खुसि धकाः नां जुया वन । व लिङ्ग श्रीवत्सया आकार 
जुया वन । थनंलि व ब्राह्मण न्याम्हं मणिरत्नया रिद्धिबलं याकनं 
है हस्तिनापुर नगर थ्यंका: व मणिरत्न सिलागु लखं देशय्‌ सकभनं 
हाःहाः यागु मात्रंहे सम्पूर्ण महामारी ल्वय्‌ शान्ति जुया: महा मंगल 
जुया वन । थ्व वाखं स्वयम्भू पुराणया तीर्थमहात्म्य अध्यायय्‌ 
च्वया वंगु दु । 
थ्व मैत्री वोधिसत्वयागु छत्वा:चा खँ चिन्तामणि लोकेश्वरया 

महात्म्य सुप्रियसार्थवाहुयागु वाखनय्‌ नं वइतिनि । 

(स्वयम्भूपुराणकथं) 
श्री गगनगञ्ज वोधिसत्वया बाखं 


छगू इलय्‌ पाञ्चाल धयागु देश छगू दु । व देशया जुजु वृषकर्ण 
नां जुया: न्याय नीति फुकं सिया: विवेकवान जुयाच्वंह्म खः । वया 
गोकर्ण धयाह्य राजकुमार जन्म जुया: तःधिकः जुया वसेलि गोकर्ण 
राजकुमारं याकनं राज्यभोग यायेगु इच्छा याना: थः वौयात बिन्ति 
यात- भो पिता महाराज, छलपोल वृद्ध अवस्था जूगुलि राजकाज 
यायेत कष्ट जुइगु जुया: आ:हे जितः राज्याभिषेक विया: छलपोल 
तपोवनय्‌ बिज्याहुँ, छलपोल थे तु हे न्याय नीति विचा: याना: 
प्रजापिन्त पालन यानाच्वने । थुलि गोकर्ण राजकुमारया खँ न्यनाः 
वौह्वा वृषकर्ण तं पिकयाः कायूयात धाल- हे चन्दालह्य पुत्र गोकर्णे, 
छं मखुगु खं ह्वात, जि दयेक दयेक हे छ जुजु जुइगु स्वःह्य जुल । 
अथे जूगुलि छन्त जिगु राज्य योग्य मजू । उकि याकनं हे राज्यं पिहां 
हुँ । थथे वौ काय्‌ निह्मस्या तसकं ल्वापु जुया: कायूह्म गोकर्ण तसकं 
तं पिकयाः छ वृद्ध जुइ धु कूह्य ग्वःदे तक राज्य याइ, छ सित धायेव 
ला जि अर्थे हे जुजु जुइ, छंगु नामं जलदान, पिण्डदान याना बी 
मखु, अले छ अगति जुयाः दु:ख सियाच्चने माली धकाः धाल । थुकथं 
गोकर्ण राजकुमारं दुर्वचन ह्वानाः ब्वः ब्यूगुलि बोह्य वृषकर्ण सह 
याये मफयाः तुरून्त दूत सःताः गोकर्णयात देशं पितिना छ्वत। गोकर्ण 
राजकुमार देशं पिहां वनाः चाःहिला जुजु वौयात दुर्वचन ह्वाःगु 
फलं कर्मभूमी लाः वनाः अन पितृद्रोह्‌ याःपिन्त सास्ति याना तःगु 

खन । व खनाः म्यानाः अनं नं विसि वं वं छगू जंगलय्‌ थ्यन । अन 
जुद्ध उपासक छ्य नापलानाः वौयात द्रोह यानागुया पाप गथे याःसा 
मदया वनी धइगु खँ न्यँसेलि बुद्ध उपासक वागमती ब अमोघफल- 
दायिनी खुसिया दोभानय्‌ च्वनाः तपस्या ब्रत यायेमाः धकाः धाल । 
बया उपदेश नयना: थ्वहे नेपाल मण्डलय्‌ वया: अमोघफलदायिनी व 
वागमती संगम जुयाच्वंगु दोभानया पुण्यतीर्थय्‌ च्वनाः द्वि ह्लियं 
बाह्म लखय्‌ दुनाः, म्वः ल्हुयाः फियागु चैत्य दयेकाः पलेस्वां छायाः 
तपस्या ब्रत यानाच्वन । थुकथं तपस्या च्वँच्चं नीछन्हु दसेलि सुखा- 
वती भुवनय्‌ विज्यानाच्वंह्य करुणामयं गगनगञ्ज वोधिसत्वयात 
सःताः आज्ञा जुल- हे गगनगञ्ज, वागमती तीर्थय्‌ च्वनाः तपस्या 
यानाच्वंह्य गोकर्ण राजकुमारयात उद्धार याना वा । करुणामयं थथे 
आज्ञा जुइवं गगनगञ्ज बोधिसत्वं थःगु ह्य तेज पिकयाः गोकर्ण 
“राजकुमारं तपस्या याना च्वंथाय्‌ वनाः दर्शन विल । 
उगु इलय्‌ वया वौ वृषकर्ण देहान्त जुयाः काय्‌मचां संस्कार 
याये मखंगुलि वहे लायूकुली अगति जुयाः दुःख वियाच्चन । व खँ 
सीकाः गगनगञ्ज वोधिसत्वं गोकर्ण राजकुमारयात धया विज्यात- 
हे गोकर्ण ह्वापां छंगु पितृद्रोह नाश यायेत छं बौयात संस्कार जल- 
दान, पिण्डदान आदि याना: दुर्गति शोधन यानाः वयात गति दयेकाः 
सुखावती छ्वयेगु याये माल । जले छंगु पाप नाश जुया: छ उद्धार 
जुइ । थुलि गगनगञ्ज वोधिसत्वया आज्ञा न्यना: गोकर्ण राजकुमार 
श्रावण कृष्णया आमाइ खुनु विधिपूर्वकं पिण्डदान याना: जि बौ प्रेत 
गति याकनं मुक्त जुयाः सुखवती भुवनय्‌ याकनं लायेमा धकाः पिण्ड 
दान विल | उगु पिण्डदान व्यूगुलि अगति जुयाच्वंह्म वृषकर्ण जुजु 
पिण्डदान कयाः थः कायूयात सुवा: वियाः सुखवती भुवनय्‌ वास याः 
बनेफुगु जुल । 
थनंलि गोकर्ण राजकुमारं गगनगञ्ज वोधिसत्वयात नाना 
प्रकारं पूजाभावयानाः विन्ति यात- हे नाथ, छलपोलया प्रसादं 

पितृद्रोह यानागु पाप मदया वन, आ: छलपोंल सदां थनहे विज्या- 
ना: जितः दर्शन विया बिज्यानाच्चन धाःसा जिगु जिउ दतले छल- 
पोलयागु सेवा याना च्वने धका: गोकर्ण राजकुमार धाःगु न्यनाः 
गगनगञ्ज वोधिसत्वं आज्ञा जुल- भो गोकर्ण, जि न्ह्यावलें थनहे जक 
च्वंच्वने मज्यू, जि गुरु करुणामययागु आज्ञा पालन याना: धाःगु 
इलय्‌ धाःगु थासय्‌ तक वना: सत्व पाणीपिन्त उद्धार याये माःगु ज्या 
दु । अथे जूगुलि जिगु तेज थुगु पद्माकार जुयाच्वंगु ल्वहेंतय्‌ लीन 
याना थके । थ्वहे ल्वहंयात जितु भाःपाः सेवा यानाच्चँ । लिपा छंगु 
पुण्यं थुगु ल्वहंयात गोकर्णेश्वर वेतराग धकाः नां जायावनी । छ नं 
उद्धार जुयावनी धकाः: थुलि गोकर्णयात आज्ञा जुयाः आकारां मिग्वा- 
रा ब्वया वं थें ब्वयाः सुखावती भुवनय्‌ लिहां विज्यात । अथे जूगुलि 
थौं तकं श्रावण कृष्ण आमाइ खुनु वौया नामं पिण्डदान वीगु चलन 
जुयाच्वंगु दु । 

(स्वयम्भूपुराणकथं) 


श्री समन्तभद्र बोधिसत्वया बाखं 


सत्य युगय्‌ थ्व नेपाः गालय्‌ ह्वय्‌क्वय्‌ व्या ह्वय्‌क्वय्‌ हे हाक: 
जुयाच्वंगु कालिदह धइगु पुखू जुया: छचा:ख्यरं परवतं चाःहुलाच्वंगु 
जुयाच्वन । व पुखूया दथुइ द्ृःछिहः दुगु पलेस्वांया द्यःने ज्योति रूप 
जुया: स्वयम्भू उत्पति जुयाच्वंगु खः । उगु इलय्‌ व दहनय्‌ आपालं 
देया देव मनुष्य आदि वयाः स्नान दान यानाः स्वयम्भू दर्शन याः 
वइगु जुयाच्चन । थथे जुयाच्वंगु खँ महाचीन पर्वतय्‌ च्वंह्य मञ्जुश्री- 
या अवतार मञ्जुदेव आचार्य सीका: नेपालय्‌ वयाः कालिदहया लः 
फुक्क कछपाल पर्वत तछ्याना: ह्वसिकापं लः दकव पितिना छव॒त । 
उगु इलय्‌ व दहनय्‌ वास यानाच्वंपि कुलिक धयाह्य नागराजा आदि 
सकले तम्वयेकाः व लः लिसें मंगासागरपाखे मिलय्‌ जू वन । लिपा 
कालान्तरय्‌ मञ्जु देवं थन शहर दयेका: आपालं मनूतय्‌ वस्ती दयेका 
बी धुसेलि देश देशान्तरया मनूत वयाः वास दयेकाः च्वंवल । थुकथं 
आपालं काल वॅसेंलि कुलिक नागं हानं नेपालय्‌ वयाः दह दयेकेगु 
बिचाः याना: आपालं नागपि मु काः चारुगिरी पर्वतय्‌ थहां वनाः 
चाह्नि वा वयेकाः ह्वसिकाप प्वाः तिना बिल | अले थन दे छगुलि 
लख जाया: आपालं छे, मनूत नाश जुयाच्वन । अथे जूगु खनाः 
नेपालवासीतसें अत्यन्त दुःख याना: त्रिरत्न व करूणामययागु नां 
कयाः हाला: ख्वयाच्वन। थुगु सूचं सुखावति भुवन विज्यानाच्वंह्य 
श्री करुणामयं सिया: समन्तभद्र वोधिसत्वयात सःताः आज्ञा जुल- 

हे समन्तभद्र, नेपालय्‌ मञ्जुदेवं दयेकूगु कृति कुलिक नागं ह्यासय्‌ 
याये त्यन। अथे जूगुलि छ याकनं हे नेपाल मण्डलय्‌ वना: कुलिक 
नागयात शान्त याना: नेपा:या जनतातयूत नं रक्षा यायेगु ज्या याना 
वा धकाः श्री करुणामयं आज्ञा जूगु खं न्यनाः समन्तभद्र बोधिसत्वं 
करुणामययात नमस्कार यानाः ध्वाँय्‌ छपु जवनाः थःगु ह्याय्‌ दकव तेज 
पिकयाः सुखावती भुवनं नेपाः मण्डलय्‌ थ्यंकाः चारुगिरी पर्वतय्‌ 
च्वंच्वंह्य कुलिक नागयागु ह्मय्‌ गयाः वयागु छ्यनय्‌ थह्मा ज्वना वःगु 
ध्वाँय्‌ स्वानाः नागयागु बल मदयेका विल । उगु इलय्‌ कुलिक नागं 
थःगु हाय गयाच्वंह्म समन्तभद्र वोधिसत्वयात स्वयाः विन्ति यात- 
हे नाथ समन्तभद्र बोधिसत्व, जिगु अपराध क्षमा याना बिज्यांहुँ 1 
जिमिगु नागवास दह स्यंका ब्यूगुलि हानं थ्व नेपालय दह दयेके 
धका: वयागु खः । आः छलपोल जिगु ह्याय्‌ विज्याःगुलि उफो स्वांया 
मालं क्वखाये थे जिगु ह्य आनन्द जुयाः शीतल जुल । थौंया दिनय्‌ 
छलपोलयागु दर्शन दुगुलि जि तथंह्य भाग्यमानीह्म जुल धकाः कुलिक 
नागं अनेक प्रकारं पूजा भाव यानाः स्तोत्र यात । कुलिक नागयागु 
पूजाभाव खना: समन्तभद्र वोधिसत्व लयूताया: आज्ञा जुल- हे 
कुलिक नाग, छं थ्व मञ्जुश्रीयागु कोति नाश यायेगुला तसकं 
अयोग्यगु ज्या यात छायूधाःसा थ्व नेपालय्‌ स्वयम्भू गुह्य श्वरी देवी 
आदि आपालं देव देवतापिसं वास याना च्वने धु कल हानं थ्वहे 
पर्वतय्‌ श्री करुणामय नं वास याः विज्याइ तिनि । अथे जूगुलि थ्व 
नेपाः मण्डल स्यंकल धाःसा छं आपालं नरक भोग याये माली । आः 
छन्त श्व हे नेपालय्‌ वास यायेगु इच्छा दुसा विमलावती व केशावती 
संगम जुयाच्वंगु तीर्थय्‌ वास याः हूँ, छगु भिगु मनोरथ पूर्ण जुइ- 
तिनि । थूलि आशीवार्द बिया: कुलिक नागयात त्वःता विल । थनंलि 
कुलिक नागं समन्तभद्र वोधिसत्वया चरणय्‌ वारम्वार नमस्कार 
यानाः नेपाः वासीतय्‌ मनोरथ पूर्ण याये फयेमा धकाः आशिष यानाः 
शान्त चित्त यानाः व कुलिक नाग वहे विमलावती व केशावती संगम 

जुयाच्वंगु तीर्थय्‌ वास या: वन । अनंनिसें व तीर्थया मनोरथ तीर्थ 
धकाः नां जुयावन । समन्तभद्र वोधिसत्वं थःगु तेज ल्वहं छगलय्‌ 
लीन याना: थहा ज्वना वयागु ध्वांय्‌ स्वनाः सुखावती भुवनय्‌ लिहां 
बिज्यात । 


थुलि सन्मतभद्र वोधिसत्वया वाखं जुल । 
थ्व वाखं स्वयम्भूपुराण वाखनयू विस्तारं च्वथावंगु दु । 


(५९) 


( स्वयम्भूपुराणकथं ) 


श्री बजूपाणी बोधिसत्वया बाखं 


छगू इलय्‌ मञ्जुपत्त धयागु छग्‌ शहर दु । उगु देशय्‌ सर्वपाल 
घयाहा छह्म वेद्य दु । उद्य वैद्य तन्त्र मन्त्र मरण मोहन उच्चाटन 
आदि षड्कर्मयागु विद्या सयाच्वंह्म व नाना प्रकारया जडीबुटिया 
वासः याये सयाः सकल जनतापिन्त ल्वचं लायेके फुह्य खः । अथे 
जूगुलि उगु देशय्‌ च्वंपि जनतापिसं व वेद्ययात तसकं मानय्‌ यानाः 
प्रशंसा यानाः खुसि याना तल । व वैद्यया ख्वा: खनेव हे सकल 
लोकपि ग्याना च्वनीगु। व वेद्य लोकगणपिन्त गुह्यं सितं मरणमोहन 
इत्यादि विद्या छयला: दु:ख वियाच्वन । गुलिसितं अनेक प्रकारया 
ल्वय्‌ नं लायेका वियाच्वन । थुज्वःगु व वैद्यया चालावाला अनयाह्म 
जुजु' सीकाः थ्व वेद्ययात ज्वना हयाः ळ्यार्खानय्‌ कुनेमाल धयागु खं 
नं जुल । थुज्वःगु खँ सिया: थःगु ज्यां थःहे ग्यानाः वाचा इलय्‌ 
धुयागु छ्यंगुलि व्ययाः चायागु कलस छगः ज्वनाः देशं पिहां वन । 
वँ वं वँ वं थ्वहे नेपालय्‌ थ्यंकाः वागमती खुसिया सिथय्‌ च्वनाः 
कासु लनाच्वन । अन च्वनाः वं विचाः यात, धिक्कार जिगु थ्व 
जीवनं मखुगु हे ज्या यायेलात, जिगु भविष्य छु छु जुइतिनि जि 
सीवलय्‌ यमद्वारय्‌ यंकाः अवश्य नं कर्मभोग याकीतिनि। आः जि 
थ्व पाप ह्य केत जगतया गुरु बज्त्रपाणीयात आराधना मयासें मजिल 
धकाः मती तयाः थःगु न्ह्यःने चायागु कलस तयाः वज्त्रपाणीयात 
आराधना यानाः किनिदेतक पुज्यानाः तपस्या यानाच्वन । थुगु खं 

सुखावती च्वंहा श्री करुणामयं सीकाः थःह्य शिष्य बज्रपाणीयात 
सःताः आज्ञा जुल- हे बज्रपाणी छ नेपालय वनाः वागमतीया सिथय्‌ 
च्वना: सर्वेपाल धयाह्या वैद्यं तपस्या याना च्वंथाय्‌ वनाः वयात रक्षा 
यानाः उद्धार याना वा । श्री करुणामयया आज्ञा न्यनाः वस्त्रपाणी 
बोधिसत्व थःगु म्हं तेज पिकयाः नेपाल मण्डलय्‌ वागमतीया सिथय्‌ 
थ्यंकाः सर्वपाल वैद्य साधन यानाच्वंगु कलसय्‌ दुहां विज्यात । उगु 
इलय्‌ कलसया लः भय्‌ भय्‌ वियाः पिहां वयाः कलस तज्यानाः 
कुम्भतीर्थं धयागु दयावल । वहे कलसं डमरु, वज्र, घण्ट, त्रिशूल 
ज्वनाच्वंह्य धु छ्यंगुलि न्यनाच्वंह्य अक्षोभ्य बुद्ध छ्यनय्‌ तयाः 
ज्योति रूप जुयाः बञ््रपाणी वोधिसत्व पिहाँ विज्यात । उगु वखतय्‌ 
सर्वपाल वैद्य वज्त्रपाणी वोधिसत्वयात अनेक प्रकारं पुज्यानाः चाः- 
हिला: नमस्कार यानाः ह्वाः निपां ज्वजलपाः बिन्ति यात- भो गुरु 
वञ्जपाणी, थौंया दिनय्‌ छलपोलयागु दुर्लभ रूप दर्शन याये दुगुलि 
जि तसकं भाग्यमानी जुल । जिगु सम्पूर्ण पाप नाश जुयाः थुगु 
जन्मयू हे जि मुक्त जुइह्या जुल धका: नाना प्रकारया मरिचरि, 
सिसाबुसा, छत्र, ध्वाँयू, च्वाम्वः आदि व पिण्डपात्र समेत द्वृहलपाः 
बालाक पुज्यानाः स्तोत्र यात। थ्व सर्वपालं ब्वंगु स्तोत्र सुनां 
पाठयाइ उद्य जोगीनीया थासय्‌ च्वनाः योगेश्वर जुया: जन्म जुइ। 
थुगु प्रकारं स्तोत्र पूजाभाव याःगुलि वज्रपाणी वोधिसत्वं लयताया: 
आज्ञा जुल, हे सर्वेपाल वैद्य, थुगु छं सिद्ध याःगु कुम्भतीर्थय्‌ लिपा 
उदुरमूखी धयाम्ह जुजु छम्ह वइ उम्ह जुजु तीर्थय्‌ स्नान याः 
वइ उगु इलयू थुगु थासय्‌ ललितपुर धयागु देश नं जुइतिनि । 
हे सर्वपाल, छं थन कलस स्थापना याना: छगू कोटी जप याःगु पुण्यं 
थ्व तीर्थयात कुम्भतीर्थं धकाः नां जुइ धकाः वज्नपाणी वोधिसत्वयागु 
आज्ञा न्यना: सवंपालं बिन्ति यात- भो नाथ वज्त्रपाणी, छलपोल 
सदानं थन हे विज्याहुँ, छलपोलया सेवा भाव जि यानाच्वने । थथे 
धाःगु नयनाः वञ्जपाणीं आज्ञा जुल- हे सर्वपाल सदां जि थन च्वने 

मज्यू वारंवार दक्वभनं वना: लोकपिन्त थथे हे उद्धार या: वनेगु 
ज्या यक्व दु । जिगु तेज थुगु ल्वहेंतय्‌ मिलय्‌ याना थके थ्वहे ल्वहं- 
यात जितु भा:पा: पूजाभाव याना च्वं छंगु मनोकामना पुर्ण जुड 
धकाः आशीर्वाद बिया: वञ्त्रपाणी वोधिसत्व अन्तर्ध्यान जुया 
बिज्यात । थनंलि सर्वपाल वैद्य व ज्योतिलिग दुगु थासय्‌ कुम्भेश्वर 
स्थापना या:गुलि सर्वेश्वर धकाः नं थुगु वैतरागया नां प्रख्यात जुल । 
थनंलि कालगति वसेंलि सर्वपाल वैद्य छुं ल्वय्‌ मजुइक हे बहे तीर्थय्‌ 
देहान्त जुयाः लिपायागु जन्मय्‌ योगेश्वर जुयाः जन्म जू वन । 
थुगु खँ स्वयम्भूपुराणय्‌ बालाक च्वयातःगु दु । 


(१०२) 


(स्वयम्भूपुराणकथं ) 


श्री मञ्जुघोष वोधिसत्वया बाखं 


ह्वापाह्वापा पांचाल नां जुयाच्वंगु देश छगू दु । व देशय्‌ बुद्धपाल 
धयाह्य श्रावक भिक्षु जुयाच्वंह्म खुश शास्त्र आदि सम्पूणं शास्त्र 
पारंगत जुयाच्वंह्य बुद्धया उपासक पण्डित छहा दयाच्चन । वया 
काय्‌ मञ्जुगत्तं धयाह्म छहा दयाच्वन । थुह्य बुद्ध उपासक भिक्षु 
यक्व शिष्यत तयाः थःगु छे यूहे च्वनाः धाःधाःम्हेसित धाःधाःगु विया 
स्यताच्वंगुलि सकल ज्ञानीगुणीपिसं वयात गुरु भाःपाः हनाच्वंगु 
जुल । 

छन्हु थः काय्‌ मञ्जुगत्तेयात नं आखः स्यने धकाः भिगु दिनय्‌ 
पाठशालाय्‌ तयाः शिष्यपिन्त नं थः कायूयात नं आखः स्यनेगु यात । 
सकल सिष्यपि गुगु गुगु विद्या स्यन उगु उगु विदां पार जुयावन । 
तर थः काय्‌ मञ्जुगत्तं छद्य न त छग: हे धाये मसयाः तसक सूखे 
जुयाः छगः हे आखः सयेके मफया च्वन । बोह्य बुद्ध उपासक यक्व 
उपाय यानाः वासः नकाः नं आख स्यन । अयनं सयेके सफयाः 
चिताः, दायाः, ख्यानाः, ब्वः बिया :स्यन नं छु हे स्यने सफ्याः बुद्ध 
पाल पण्डितं विचा: यात - अहो जि काय्यात थुलिमझि कुतः यानां 
नं आखः छगः हे सयेके वी सफुत । आः थ्वयात श्री मज्जुओ गुरूया 
सेवा याके मछवयेक थ्वयात आखः सयेके फइ हे मखत । अधेया 
निति थ्व मञ्जुगत्तयात नेपालय्‌ गोपुच्छ धयागु पर्वेतय्‌ सज्जुओ्लीयासु 
अस्थि दुगु निर्वाण चेत्य स्थापना याना तःथाय्‌ छ्वयाः सेवा याके 

छवये माल । थुलि मनय्‌ विचा: यानाः थः शिष्यपि सकलें सःताः 
धाल- हे शिष्यपि छिपि सकलें मञ्जुगर्त्तयात ब्वना: नेपालय्‌ श्री 
मञ्जुश्रीयागु दर्शन याकाः ज्योति रूप स्वयम्भूयागु नं दर्शन यानाः 
नमोवागीश्वराय थ्व न्ह्लयूगः आखःयागु मन्त्र ब्वनाः थ्वयात नं 
ब्वंकाः मञ्जुश्रीयागु सेवा छिमिसं नं या अले थ्वयात नं याकि । थुगु 
पुण्यं छिमित नं थ्व जिह्म काय्‌ मञ्जुगर्लायात नं सकल विद्याया 
सिद्धि अवश्य दइ धकाः थुलि बुद्धपाल गुरुयागु आज्ञा न्यनाः मञ्जु- 
गत्तेयात सःताः शिष्यपि पांचाल देशं नेपाःपाखे स्वयाः वल । 

थाय्‌ थासय्‌ बासं च्वॅच्वं वँवं थ्व नेपालय्‌ थ्यंकाः आपालं तुमा 
दुगु थासय्‌ थ्यंकः वल । उखुनु सकलें वहे थासय्‌ वासं च्वनाः सक- 
सितं नं तु कया: थःथः यक्व नयाः अनहे द्यन । 

कह्वय्‌खुनु सुथह्नापां दनाः मञ्जुगरत्तयात नं थनाः हे गुरुपुत्र 
मञ्जुगत्ते की सकलें गोपुच्छ पर्वतय्‌ वनाः मञ्जुश्रीयागु स्थानय्‌ 
वनाः नमो वा गी श्च रा य धइगु स्तोत्र ब्वने नु धकाः सकल 
पासापिसं धाःगु न्यनाः मञ्जुगत्ते धाल- हे पासापि जिगु खँ छगू 
नि छिमिसं न्‍यें । न मो वा गी श्व रा य धका: ब्वनेगु सिवे नं थ्व 
तुयागु रस चाकुसे च्वंगुलि तसकं आनन्द जुयाच्वन । अथे जूगुलि 
थ्व थाय्‌ त्वःताः जि गनं हे वने मखुत थ्वहे तु नयाः सदां थन हे 
च्वंच्वनेगु धकाः तु नयाच्वन । सकल पासापिसं अनेक वोध यात 
नं खँ न्यंके मफयाः पासापि सकस्यां सल्लाह यात- हे पासापि आः 
छु यायेगु, गथे यायेगु, थ्व मञ्जुगत्तेयात ळीसं बोध याये मफुत, 
गुरु ळीत छु जक मयाइगु जुइ, तच्वःगु हे भय वल। आः 
अथे मखु थन हे तुब्वय्‌ च्वनाः जूसानं श्री वागीश्वरयागु नां कोस 
ब्वने थ्वयात नं ब्वंके धकाः मञ्जुगर्त्तयात धाल- हे मञ्जुगत्तं छ 
थ्व थाय्‌ त्वःताः वने मखुसा थन हे च्वनाः जूसां श्री वागीश्वरयागु 
नां का । छंगु अज्ञान नाश जुया वनी । अथेया निति थ्व च्वाम्वः 
ज्वना: आकाशयू स्वयाः वागीश्चरयागु नां का धकाः सकल शिष्यपि 

व मज्जुगर्त्त॑ नं नमोवागीश्वराय धकाः वारंवार एकचित्त यानाः 
आकाशय्‌ थस्वयाः छगू हे सलं ब्वना च्वन। थुगु सः सुखावती 
बिज्यानाः च्वंह्म श्री मञ्जुश्रीनं तायाः थुमित उद्धार याः वने माल 
धकाः मनय्‌ तयाः आकारां गर्भ अपि च्वंच्वंगु तु ब्वय्‌ थ्यंकाः थःगु 
स्वरूप दर्शन बिल । उगु वखतय्‌ सकल शिष्य मचातसें श्री महा- 
मञ्जुश्री गुरु दर्शन यानाः वसपोलयात चाःहुलाः छसिनिसें सकस्यां 
नमस्कार याः वन । मञ्जुगत्तं छह्मस्यां तुजक नयाः छु छु हे मधासे 
मञ्जुश्रीयात दर्शन मयासे तुजक नयाच्वन । उगु इलय्‌ शिष्य मस्तसें 
मञ्जुगरत्तयात धाल- हे मज्जुगत्त श्री महामञ्जुश्नी विज्याःगु छं 
मखंला, याकनं नमस्कार या: हुँ, छंगु अज्ञान दकव नाश जुया वनी । 
थथे धालं नं नमस्कार याःवने मसयाः ख्वाःजक तु क स्वयाच्वन । 
व खना: शिष्य मस्तसें मञ्जुगत्तयागु ह्ला: ज्वनाः साला यंकाः छ्यं 
ज्वनाः गुरुयागु चरणकमलय्‌ भ्वसुइका विल । मञ्जुगत्त छ्यं हह्वने 
मसयाः अथेंतु तुती छ्यं दिका: सुम्क च्वंच्वन । उगु इलय्‌ मञ्जुश्री 
आज्ञा जुल- अहो आश्चर्य ! संसारय्‌ कर्मभोग धयागु मयासे मगाःगु 
थ्व मञ्जगत्ते तःधंह्य महापण्डितया कायूमचा जुयाः नं पूर्वजन्मयागु 
कर्मया फलं थ्व मुखे जुयाच्वन । आ: थ्वयात उद्धार याये माल धका: 
मञ्जुगत्तंयात आज्ञा जुल- हे मञ्जुगत्तँ छ दे, थनिनिसे छंगु अज्ञानं 
नाश जुया: सकल विद्या नं पारंगत जुइह्य जुल धका: मञ्जुगत्तेयागु 
छ्यं ज्वनाः ल्ह्वनाविल । उगु इलय्‌ व मञ्जुगर्त्तयात न्ह्यलं चाःगु 
थें संक व सम्पूर्ण शास्त्रया ज्ञान दुह्मथें जुयाः मञ्जुश्री गुरुयागु 
चरणकमलय्‌ नमस्कार यानाः गुपु सिल: दुगु 'शशधरमिवसुञ्रम' धइगु 
सिलकंनिसें “कलित सकल विद्या भूषण भव्य दक्ष' धइगु सिल: 
तक स्तोत्र यात । थुगु स्तोत्र सुनां ब्वनी उह्य कविपिनि जुजु थें 
जुया: फुक शास्त्रवादी पिनिगु सिंहाशन त्याकीह्य जुइ । हानं सकलै 
पण्डिततय्‌गु सभाय्‌ वाक्‌ चतुर जुयाः सकल विद्यां पारंगत जुड्द्य 
जुइ । थुज्व:गु स्तोत्र ब्वनाः मञ्जुगत्तँ मञ्जुश्री गुरुयात थःगु श्रद्धा 

भावनां पुजायानाः बिन्तियात- हे गुरु, थौं छलपोलया कृपां जिगु 
सम्पूर्ण अज्ञान नाश जुया: सकल ज्ञानं पूर्ण जुल । उकि छलपोल 
सदानं थ्वहे थासय्‌ बिज्याँहुँ, जिगु जिउ दयाच्वंतले सेवा यानाच्वने 
धका: धाःगु मञ्जुश्री न्यना: आज्ञा जुल- भो वालक मज्जुगर्त्त जि 
सदां थन च्वनेगु योग्य मजू, जिगु चि तेज थन त्वःता थके, थुगु थासय्‌ 
सुनां सुनां भक्तिभावं पूजाभाव याइ वयात सकल विद्या पार जुया: 
लिपा मोक्ष तक नं प्राप्त जुइ । थुलि आशीर्वाद बिया: मञ्जुश्री 
गुरु ल्वहं छगलय्‌ थःगु तेज तयाः अन्तरध्यान जुया बिज्यात । 
थनंलि सकल शिष्य आदि मज्जुगत्ते सकसिनं उगु ज्योति दुहां वंगु 
ल्वहंयात पिण्डपात्र इत्यादि छायाः च्वामोलं गायेकाः पूजा यानाः 
थःगु पांचाल देशय्‌ लिहां वना: थः गुरु बुद्धपालयात अन जूगु खँ 
फुक्क बिन्ति यात । व खे न्यना: मेमेपि पांचालवासी लोकपि नं उगु 
थासय्‌ वनाः पूजाभाव यानाः लिहां वन । मचापिसं भाव यानाः 
सिद्ध जूगु वेतराग जूगुलि गोपालेश्चर वेतराग धकाः थ्वया नां 
जुयावन 1 


(००) 


(स्वयम्भूपुराणकथं) 


श्री सवंनिवरण विष्कम्भो 
बोधिसत्वया बाखं 


ह्लापा कपिलवस्तु धयागु छगू देश दयाच्वन । व देशय्‌ ओडि- 
यान धयाह्य आचार्य छह्या नं दयाच्नन। उद्य आचार्य थ्वहे नेपाः- 
गालयू वयाः श्री स्वयम्भू दर्शन यानाः पीठ पतिकं चा: हला: लिपा 
दक्षिणपाखेया पर्वतया वनय्‌ वनाः तपस्या ब्रत याये धकाः अष्टसिद्धि 
साधन यायेत मत्स्याहुति धयागु होम यानाच्वन । व होमय्‌ म्वाःपि 
न्यात दुया च्वंगुलि यज्ञ कुण्डं पिहांवयाः लः उत्पति जुयाः तीथे 
उत्पति जुल । व तीर्थय्‌ च्वंपि न्यात लुयागु सिह्लः दुपि नं जुयावन । 
उगु इलय्‌ आचार्य साधन यानाच्वंगु यज्ञकुण्डया च्वय्‌ कामधेनु 
धयाह्म सां आकाशय्‌ च्वनाः व_यज्ञय्‌ दुरु हायेकाः आज्ञा जुल- है 
वीर आचार्य, छं साधन याःगुलि जि साप लयूताल, आ: छ थन हे 
च्वनाः साधन यानाच्वँ, छन्त अष्टसिद्धि प्राप्त जुई धकाः आशीर्वाद 
विया: कामधेनु धयाहा सा खने मदया वन । 

थनंलि ओडियान आचार्य वहे थासय्‌ च्वना: जप ध्यान याना 
च्वेच्चं आपालं काल लिपा थुगु खँ सुखावती भुवनया श्री लोकनाथं 
सीकाः बिचाः यात- नेपालय्‌ ओदियान आचार्य दुष्कर्म यानाः 
तपस्या यानाच्वन । वयात रक्षा यायेत सवेनिवरण विष्कम्भी वोधि- 
सत्वयात सःताः आज्ञा जुल- हे बिष्कम्भी बोधिसत्व, नेपालय्‌ ओडि- 


(१०७) 


यान आचार्ययात अष्टसिद्धि वरदान बिया: वयाः इच्छा पूर्ण यानाः 
याकनं थन लिहां वा । थुलि गुरुया आज्ञा न्यना: विष्कम्भी बोधि- 
सत्व थःगु ह्य तेज पिकयाः ओडियान आचार्य तपस्या याना च्वंथाय्‌ 
वयाः दर्शन बिया: आज्ञा जुल- हे आचार्य, छंगु इच्छा पूर्ण यायेत 
जि गुरु लोकनाथं जितः थन छ्वया हया विज्याःगु खः। छं छु 
इच्छा थाना: तप यानाच्वनाग्‌, धकाः विष्कम्भी वोधिसत्वं न्यना 
बिज्यासेलि ओडियान आचार्य बिन्ति यात- भो विष्कम्भी वोधि- 
सत्व, थौंया दिनय्‌ छलपोलया दर्शन दुगुलि जि जन्म जुयागु व 
म्वाना च्वनागु नं सफल जुल, इमिगु इच्छा नं पूर्ण जुइगु जुल धकाः 
नाना प्रकारं पूजाभाव यानाः स्तोत्र यात । थुगु भाव खनाः विष्कम्भी 
बोधिसत्वं लयूतायाः आज्ञा जुल- हे आचार्य थनिनिसें छ अष्टसिद्धि 
लाःह्य जुल, हानं छं आकाशयोगिनी आराधना याःगुलि मांसाहुति 
धयागु होम या । थूकि छन्त हानं थुह्य देवी थ्वयासिकें तधंगु सिद्धि 
लाका बी । थुलि विष्कम्भी बोधिसत्वयागु आज्ञा न्यनाः आचार्य 
बिन्ति यात- भो सर्वनिवरण विष्कम्भी बोधिसत्व, छलपोलया वचन 
छ्यनय्‌ तयाः मांस्साहुति होम यायेगु जुल, छलपोल नं न्ह्यान्ले थन हे 
बिज्याये माल धका: आचार्य बिन्ति यासेलि वोधिसत्वं आज्ञा जुल- 
हे आचार्य, जि थन न्ह्याब्लें च्वने ज्यूगु मखु, थुगु ल्वहँतय्‌ जिगु 
तेज दुतछ्वया बी, थुकियात जि हे भाःपाः छं पूजा याना च्व धकाः 
आज्ञा जुयाः विष्कम्भी बोधिसत्वं फणीकेश्वर बेतराग धकाः नां तयाः 
अन्तरध्यान जुया बिज्यात । 

थनंलि उद्य आचार्य आकाशयोगिनी आराधना यायेत थःगु हे 
'ह्लाः थह्य तु ध्यनाः विधिपूर्वक मांसाहुति होम श्रद्धा तयाः यात 
उगु इलय्‌ आकाशं गगनयोगिनीं थःथह्य तु बिज्यानाः आकाशयू 
च्वनाः थःगु स्वरूप दर्शन बिल । उवलय्‌ ओडियान आचार्य हवा 
-निषां ज्वज्वलपा: विन्तियात- भो गगनदेवी थं छलपोलया दर्शन 
याये खंगुलि जिगु जन्म सफल जुल । आः जि छलपोलया प्रतिमा 

दयेका: कोलास्यायागु विधि विधान पूजा यायेगु जुल । थुगु प्रतिमाय्‌ 
छलपोल लीन जुया विज्याये माल धकाः आचार्य विन्ति याःगुलि 
गगनयोगिनी उगु प्रतिमाय्‌ दुबिना बिज्यात । आचार्य विधिपूर्वक 
पूजा यासेंलि अष्टसिद्धि वरदान बिया: देवीं आज्ञा जुल- हे वीर 
आचार्य, छं जितः कोलास्याग्रु मतं पूजा याःगुलि छन्त अष्टसिद्धि 
प्राप्त जुयाः वोधिज्ञान नापं लाःह्य जुल धकाः आशीर्वाद वियाः गगन- 


योगिनी अन्तरध्यान जुया बिज्यात । 
सर्वेनिवरण विष्कम्भी बोधिसत्व स्थापना या:गुलि फणीकेश्वर 


धकाः उगु वेतरागया नां जुयाच्वन । उगु थासय्‌ मत्स्याहुति होम 
याःगुलि मत्स्याका र जुयाः उगु तीर्थ सिद्ध जुल । 


(१०९) 


(स्वयम्भूपुराणकथं) 


श्री क्षितिगर्भ बोधिसत्वया बाखं 


फणीकेश्वर वेतराग सिद्ध या:ह्य ओडियान आचार्य श्री वज्रयो- 
गीनीपाखें जित: अष्टसिद्धि प्राप्त जुल धकाः धया विज्यात-। थ्व 
अष्टसिद्धियागु प्रत्यक्ष जि स्वये धकाः फणीकेश्वर थनं कच्छपाल 
(क्वँयूला) पर्वतय्‌ थहां वयाः तपस्या याये धका: वल । व कच्छपाल 
पर्वेतय्‌ च्वनाः किसियागु छ्यंगुली फ्यतुना: वया द्यःने कुशयागु 
आशन लाना: उकी फ्यतुना स्वींनिहः दुगु छत्र छपु स्वानाः तपस्या 
याये धका: च्वन । उगु तपस्या यायेत स्वीस्वकोटी देवलोकपि आरा- 
धना याना: गणेश छह्मसित जक आराधना मयासे किगू दिशासं किगू 
वन्धन तारण तयाः तपस्या ब्रत यानाच्वन । उगु इलय्‌ कच्छपाल 
पर्वेतय्‌ च्वंच्वह्म श्री गणेश (क्वँयूला गणेद्यः) थःगु थासय्‌ सकल 
देवलोकपि वयाच्वंगु खनाः आश्‍चर्य जुयाः थ्व देवलोकपि थुलिमछि 
छु कारणयू मुनाच्वंगु जुड धकाः विचा: याये धकाः थः च्वंच्वनागु 
थासं थहां वयाः स्वः वन । उबलय्‌ ओडियान आचार्य किसियागु 
छ्यंगुली फ्यतुनाः थः छह्य जक वाहेक यानाः सकल देवलोकपि 
आराधना यानाः पूजा याना: तपस्या ब्रत यानाच्वंगु खना: तसक तं 
पिकयाः आचार्ययात ब्वःबिल-हे दुष्ट आचार्य, जिगु हे छ्यंगुली 
फ्यतुना: जितः तु वाहेक याना: सकल देवलोकयात ब्वनाः जितः 
हेला याना च्वन । अथे जूगुलि थ्वं तपस्या भंग याना: नाश याना बी 
धकाः मनय्‌ तयाः श्री गणेश थःगु थासय्‌ क्वहां वनाः थः सेवक 

जुयाच्व॑पि पुतन, कतपुतन, अपस्मार, देत्यगण, नाग, राक्षश, जल- 

जन्तु आदि सकलयात सःताः धाल-हे सेवक जुयाच्वंपि पासापि जिगु 
खँ छगू ठिमिसं न्यने माल थ्व कच्छपाल पर्वेतया च्वय्‌ आचार्य छहा- 
स्यां तच्वतं अन्याः यानाः जिगु थासय्‌ तु च्वनाः जितः तु अपमान 
याताः तपस्या ब्रत यानाच्वन । अथे जूगुलि वयागु तप (तपस्या) 
भंग यायेत छिमिगु शक्ति गुलि दु व शक्ति छयला: तपस्या ब्रत 
याकनं भंग याः हुँ । थुलि विध्न या । जुजु जुयाच्वंह्य गणेशयागु खाँ 
न्यनाः सकल गणेशया सेवकपिसं आचार्ययां तप भंग याये धका: वन 
तर व आचार्य किग दिशाय्‌ सं तारण तयाः दिग वन्धन याना त:गुलि 
सु हे दुहां वने मफया च्वन । अथे नं व गणेशया सेवकपिसं पर्वतया 
दुने दुने दुहां वना: गुह्य काउले गुम्हं स्वंजग्वंजया रूप कयाः पर्वत 
त्याना: वागमतीयागु लः दुत हयाः आचार्यं तपस्या यानाच्वंगु 
थासय्‌ लखं जायेका विल । थुकथं मार वयाः थः च्वनेहे मजीक दुःख 
जुया वसेलि ओडियान आचार्य विचा: यात-थन सु मार वया: जितः 
स्यंकः वल, जितः तःथंगु कष्ट जुल धकाः विचाः याना स्वःवलय्‌ 
वहे पर्वतयूच्वंह्य लम्वोदर धयाह्या गणेश कोप जुयाच्चंगु खनाः थ्वहे 
गणेरां थ्व मार व्छया हःगु खः धकाः सीकाः गणेशयात स्यायेफुह्य 
विघ्नान्तकयात आराधना यानाः बिन्ति यात-हे विघ्नान्तक, जिगु 
थ्व तपस्या व्रत याना च्वनागु थासय्‌ गणेश कोप जुया: आपाल दुःख 
ब्यू वल । थ्व गणेशयात छलपोलं शान्ति याना बिज्याये माल धका: 
आचार्य आराधना यायेवं अष्टसिद्धि लानाच्वंगु प्रभावं तुरन्त विघ्ना- 
न्तक अन थ्यंक: वया: आचार्ययात धाल-हे वीर ओडियान आचार्य, 
छन्त छु दु:ख जुल, छंगु दुःख फुक नाश यायेत जि वये धुन । थुलि 
धया: विघ्नान्तक खड्ग ज्वना: तसकं तं पिकया: मार वःपिन्त नाश 
याये धकाः पवेतया दुने दुने दुहां वना: मारतय्‌त मा: वन । विघ्ना- 
ततक वःगु खनाः व मारगणपि गुम्हं गुम्हं बखु जुयाः गुम्हंगुग्हं चखु' 
जुय़ाः पवतया ह्वतं हृतं बिसि वन । व विसि वंगु थाय्‌ थौंतकं 

चखु तीर्थं बखु तीर्थ धकाः सिद्ध जुयाच्वन । थ्व तीर्थे थौंकह्नय्‌ 
कच्छपाल पवेतया ह्वसिकापय्‌ सुरुङ्ग जुयाः सिद्ध जुयाच्वंगु दु । थुकथं 
विघ्नान्तकं मारतयूत ख्याना यंकु यंकु वनाच्वंगु इलय्‌ गणेशयात नं 
नं खन । थ्व गणेश नं मार जुया वःहा खः धकाः गणेशयागु घँवा 
छपु लिकया: गणेशयात गयाः वहे धँवां गणेशयात दाया: ब्वःबिया 
च्वन । उगु इलय्‌ व गणेशं विघ्नान्तकयात नमस्कार यानाः विन्ति 
यात- हे विघ्नान्तक नाथ, जितः छु कारणय्‌ विचा: मयासें सास्ति 
याना बिज्यानागु ? छ:पिसं स्वया बिज्याहुँ, थ्व ओडियान आचार्य 
जिगु हे थासय्‌ वया: जिगु ह्ययागु छयंगुली हे फ्यतुना: जितः तु 
पितिना: सकल देवगणपिन्त आराधना याना: मानय्‌ याना: पूज्याना 
च्वन । थ्व ज्या याःगुं न्याय ला अन्याय ला बिचा: याना विज्याहुँ । 
अथे जूगुलि थ्व तप भंग यायेत मारत व्छयागु खः धकाः यणेशं 
धाःगु न्यनाः विघ्नान्तकं आचार्ययात वोध यानाः धाल- हे ओडियान 
आचार्य छं नं बिचा: मयासे अयोग्यगु ज्या यानाच्वंगु खः, गुह्य 
विघ्तया जुजु जुया च्वंह्य गणेशयात अपमान याना: तपस्या ब्रत यात 
थ्व हे फलं छन्त मार दुःख ब्यूगु खः । थनिनिसें ह्लापां छं न्ह्यागु 
ज्या यायेत नं गणेशयात नि पूजा व्छये मा: अलेतिनि छन्त विघ्न 
मवयाः छंगु तपस्या ब्रत सिद्ध जुइ । थुलि धयाः विघ्नान्तक अन्तर- 
ध्यान जुया बिज्यात । अनंनिसें ओडियान आचार्य विघ्नान्तकयागु 
उपदेश न्यनाः धात्थें खः धइगु भाःपाः ह्वापां गणेशयात पूजा व्छया: 

हानं तपस्यायागु साधना यानाच्वन । आपालं काल वॅँसेंलि सुखावती 
भुवनय्‌ बिज्याना च्वंह्य करुणामयं ओडियान आचार्यं अत्यन्त दुःख 
सिया: तपस्या व्रत यानाच्वंगु खनाः क्षितिगर्भ वोधिसत्वयात सःताः 

आज्ञा दयेका बिज्यात- हे क्षितिगर्भ बोधिसत्व छ कच्छपाल पर्वतय्‌ 
वनाः अन तपस्या व्रत यानाच्वंह्य आचार्ययात' सिद्धि वरदान बिया: 

उद्धार याना वा धकाः थुलि करुणामयया आज्ञा नयनाः क्षितिगर्भ 
वोधिसत्व याकनं नेपालय्‌ वया कच्छपाल पर्वतय्‌ तपस्या ब्रत याना 

च्वंम्ह ओडियान आचार्ययात थःगु तेज पिकया: आज्ञा जुल-हे 
आचार्य छं छु इच्छा यानाः तपस्या याना च्वनागु खः, छंगु इच्छा 
पूर्ण यायेत जि गुरु श्री करुणामयं जितः व्छया हःगु खः धकाः थुलि 
बोधिसत्वया आज्ञा न्यना: आचार्य बिन्ति यात, भो क्षितिगर्भ वोधि- 
सत्व, जिगु भाग्यं थौया दिनय्‌ छलपोलया दर्शन दत । थौं जि जन्म 
जुयागु सफल जुया: उद्धार जुइम्ह जुल धका: थःगु श्रद्धां पूजा स्तोत्र 
यानाः हानं बिन्ति यात- हे वोधिसत्व, आ: छलपोल न्ह्यावले हे थन 
हे विज्याहुँ, जि म्वाना च्वंतले छलपोलया सेवा यानाच्वने धकाः 
आचार्य विन्ति याःगु न्यनाः वोधिसत्वं आज्ञा जुल- हे आचार्य थुगु 
ल्वहुँतथ्‌ जिगु ज्योति लीन याना थके थ्व हे ल्वहेँ यात जितु भाःपाः 
पूजा याना च्व, सुनां जि लीन जूगु ल्वहँयात पुज्याइ वयात कष्ट, 
ल्वयू आदि अनेक प्रकारया ल्वय्‌ नाश जुया वनी । थुलि आशीर्वाद 
बियाः गन्धेश्वर वैतराग धकाः नां छुनाः व वोधिसत्व अन्तरध्यान 
जुया विज्यात । 

थनंलि ओडियान आचार्य उगु थासय्‌ विहार दयेकाः गन्धेश्चर- 
यात पुजाभाव याना: अननं अष्टसिद्धियागु प्रभाव स्वये धकाः 
साह्य गु पर्वंतया लिउनेपाखे योग साधन याये धका: वन । थ्व गन्धे - 
शर वतराग धयागु कच्छपाल पर्वेतया च्वय्‌ चोभाःद्यःया न्ह्यःने 
च्वंगु महाद्यः जुल "। 

थुलि क्षितिगर्भ बोधिसत्वयागु वाखं जुल । 


(१११) 


4 स्वयम्भूपुराणकर्थ ) 


श्री खगर्भ बोधिसत्वया बाखं 


उदियान आचार्य फणीकेश्वर व गन्धेश्वर निगू वेतराग सिद्ध 
याये धु काः हानं खगर्भ वोधिसत्वया दर्शन यायेगु मनय्‌ तयाः साह्य गु 
(गोपुच्छ) पवेतया ल्यूनेच्वंगु थासय्‌ वनाः तपस्या यात । शङ्क 
पुया: मन्त्र ब्वना: अष्टसिद्धियागु चमत्कार स्वये धका: तपस्या याना- 
च्वन । व सङ्कया सः सुखावती भुवनय्‌ च्वंह्म श्री करूणामयं तायाः 
खगर्भ वोधिसत्वयात सःता: आज्ञा जुया बिज्यात- हे खगर्भ वोधिसत्व, 
छ नेपाल मण्डलय्‌ वना: गोपुच्छ पर्वतया ल्यूने च्वना: तपस्या याना- 
च्वंह्य उदियान आचार्ययात उद्धार याना वा । श्री करूणामययागु 
थुगु वचन न्यना: खगर्भ बोधिसत्व नेपाल मण्डलया गोपुच्छ पर्वतया 
ल्यूने थ्यंका बिज्यात । अन उदियान आचार्य सङ्घ पुया च्वंगुलि वहे 
सङ्कय्‌ दुहां वनाः वहे सङ्घया सलं खगभै वोधिसत्व उत्पति जुयाः पिहां 
विज्यात । उगु इलय्‌ व जंगलय्‌ गनाच्वंगु सिमाय्‌ गुखि आदि च्वः 
जाया वल । उदियान आचार्य खगर्भ वोधिसत्वयागु दर्शन यानाः- 
“अहो गज्यःगु भाग्य ! थौं जि जन्म जुयागु सफल जुयाः जिगु मनं 
तुनागु इच्छा पूर्ण जुइगु जुल । थुलि धयाः उद्य आचार्य खगर्भ वोधि- 
सत्वयात अनेक श्रद्धा भावं पूजा स्तोत्र याना: नमस्कार यानाः सेवा 
याना च्वन । उगु इलय्‌ बोधिसत्वं आज्ञा जुल- हे उदियान आचार्य 

साधु ! छं याःगु तपस्या ब्रतयागु प्रभावं अष्टसिद्धि ला:ह्य जुयाः 
बोधिज्ञान समेत छन्त प्राप्त जुल । हानं धर्म, काम, मन्त्र, थ्व प्यंगू 
बर्ग फल नं छन्त लाना: तःधंह्य योगेश्वर नं जुल । हे उदियान छं 
जिगु रूप स्व, थुगु ल्वहँतय्‌ जिगु ह्मयागु तेज दृत व्छया वी, थुकि- 
यात छं जिहे भा:पाः सदां सेवा याना च्वँ । थुगु पुण्ययागु फलं अंग- 
पूर्ण मजूपि मनूतय्‌ अंगपूर्ण जुयाः सकल दोष फुना वनी । आः थ्व 
नेपाल क्षेत्रय्‌ मैत्रेय वोधिसत्व अथेहे गगनगञ्ज, समन्तभद्र, वज्- 
पाणी, मञ्जुघोष, विष्काम्भि, क्षितिगर्वं व जि खगर्भ बोधिसत्व 
समेतं च्याह्म वोधिसत्व सिद्ध जुयाः च्यागू वैत राग सिद्ध जुइ धु कल । 
हे उदियान आचार्य, लिपा कालान्तरय्‌ द्वापर युगया अन्त्यय्‌ कलियुग 
दुहां वइगु इलय्‌ ज्योतिरूप स्वयग्भूयात त्वपुया बी तिनि उगु इलय्‌ 
कलियुग जुया वइ। थ्व च्यागू वेतरागयात मणिलिगेश्वर आदि 
च्याह्म महादेव धकाः: लोकपिसं प्रचार याइ । हानं लिपा सकलया 
गुरु जुयाच्वंह्य वन्धुदत्त आचार्य धयाह्म जुई । उगु इलय्‌ श्री करू- 
णामय सुखावती भुवनया कामुनी देशयू अवतार जुया: जन्म काः 
बिज्याइ । थ्व नेपालयू जलवृष्टि मजुयाः हाहाकार जुसेंलि नरेन्द्रदेव 
धयाह्या जुजुया पालय्‌ छंगु विद्याया बलं कामुनी धयागु देशय्‌ श्री करू- 
णामय थन विज्याकाः वसपोलया मूर्ति दयेकाः देवालय स्थापना 
याइ । वहे करूणामययात दछितक रथजात्रा यानाः थ्व नेपालय भि 
जुड्गु ज्या छं याइ । थुलि ज्या फुक्क सिधयेवं वहे करूणामययागु 
चरणयू प्रवेश जुयाः मोक्ष वने दइ । थुलि ज्या सिमधःतले थुगु जन्मं 
निसें थ्वहे नेपालय्‌ जक जन्म मरण जुया: च्वने मालीतिनि । थुलि 
खगर्भ बोधिसत्वं आशीर्वाद वियाः अन्तरध्यान जुया विज्यात । उगु 
इलय्‌ थुगु वेतराग विक्रमेश्वर धकाः नां प्रख्यात जुड । सङ्कया सलं 
उत्पति जुयाः सिद्ध जूगुलि थ्व वेतरायात सङ्काकार धयातल । थुकि- 
यात थौंकह्व॑य्‌ आदेश्चर धकाः नां कया च्वन । 


(११५) 


(स्वयम्भूपुराणकथं) 


हरि हरि हरि हरिवाहन लोकेश्वरया बाखं 


ह्वापा सत्य युगयू थ्व नेपाः गालयू कलिदहँ जुयाच्वंवलय्‌ 
पञ्चशीषे पर्वतं श्री मञ्जुदेव आचार्यं विज्याना: कलिदहनय्‌ विज्याना- 
च्वंह्वा स्वयम्भूया दर्शन, पूजा याये धु का: सत्व प्राणी मात्रयात वास 
दयेकेया निति थःगु चन्द्रहास खड्गं कपोत्तर पर्वत (कोडवाल पर्वत) 
त्वाःह्वानाः कलिदह्या लः फुक पित व्छसेलि उगु दहनय्‌ वास याना 
च्वंपि ताक्षक आदि अनेक नागपि तंचायाः ल:लिसें क्वहां वना: गंगा 
सागरयूसं मिलय्‌ जू वन । छु ईलिपा तक्षक नागराज नेपालय्‌ वयाः 
हानं नागदह दयेके धइगु मती तया: नेपालया यक्व मनूतयूत विषहाद 
यानाः स्यानाबिल । चाह्नं ह्विनं वा वयेकाः जलमय यायेत ग्वसाः 
ग्वया च्वन । आपालं प्राणीत स्या:गु पापं नागराजया ह्मय्‌ कुष्टल्वचं 
थिया: अत्यन्त कष्ट जुइकाः धाल-धिक्कार धिक्कार जिगु जन्म 
आपालं मनूतय्‌ प्राण कयागु पापं जितः थुज्वःगु ल्वय्‌ जुल । आः 
थुगु खँ सुयाथायू वनाः कं वनेगु धकाः चान्हं ह्मितं वहे जक मनय्‌ 
तया: शोक यानाच्चन । थनंलि उह्य तक्षक नागं श्री अमोघपाश 
लोकेश्चरयागु अष्टमीब्रत मयासें थ्व जिगु पाप ह्वंनीं मखुत धयागु 
मती तयाः वागमती व अमोघ फलदायिनी धइगु निगू तीर्थ ह्वना 
च्वंगु पुण्य तीथ (शोधन तीर्थ) धकाः नां जुयाच्चंगु तीर्थय्‌ च्वनाः 


(११६) 


बुद्ध, धर्म, संघया शरणय्‌ वनाः विधिपूर्वकं श्री अमोघपाश लोकेश्वर- 
यागु अष्टमी ब्रत याना: जिगु थ्व कुष्टल्वयू याकनं नाश जुया वनेमा 
धकाः मती तयाः व्रत यानाच्वन । थुकथं व्रत याना च्वँच्चं आपालं 
ह्वि बिसेलि छन्हु पालं याये धु का: आनन्दपूर्वकं व तक्षक नाग पिने 
निभाः पानाः च्वं च्वन । उगु इलय्‌ गरुड छहास्यां व नागयात ज्वने 
धकाः ब्वया वयाः तक्षक नागयात ज्वनाः आकाशय्‌ थत यंके त्यन । 
उबलय्‌ तक्षक नागं धाल- हे गरुड, छं जितः थी मते, जि श्री करु- 
णामय लोकेश्चरयागरु ब्रत याना च्वनागु दु । अथे जूगुलि जितः त्वःताः 
छं यःह्म मेह्य नाग ज्वं हुं, जि थों ल्वचं कया: वल मदया च्वंसां 
तवि जितः लोकनाथं बल विया च्वंगु दु । अथे जूगुलि छं जितः छु 
याये फइ । हे गरुङ, जितः याकनं त्वःता वनेगु जूसा हुँ मखुसा जि 
तं पिहां वइन, छन्त थर्थे हे श्व तीर्थयागु लखय्‌ थुनाः यमपुरय्‌ न्छया 
बी । थुलि तक्षक नागराजायागु खँ न्यना: गरुडं तसकं तम्वयेकाः 
नागयात वयागु पपुति तसकं स्याक्क दाया: थथे नं धाल- हे पापीह्य 
नाग, आः छं जिगु शक्ति स्व, छ खनाः जि ग्याये माःगु मदु । गथे, 
मनूतय्‌ नयेगु अन्न खः वर्थे तु जिगु नसा छ खः धकाः गरुडं थःगु 
पपू तसक संका: फय्‌ वयेकाः आपालं सिमा क्वथलाः क्यना: हानं 
धाल-अय्‌ नाग, जिगु शक्ति स्व, थौंया दिनय्‌ छन्त आकासय्‌ यंकाः 
स्याना नयेगु जुल धकाः आकाशय्‌ थत यंकेत बल यानाच्वन । व 
स्वयाः नागं धाल- अय्‌ गरुड, छं जिलिसे घमण्ड यात छन्त निश्चय 
नं पातालयू यंकाः यमपुरय्‌ न्छया वी, का वा, छलिसे ल्वा हे 
ल्वायेगु धकाः नाग व गरुडया तच्वकं ल्वापु जुयाच्वन । नागं 
वागमतीयागु लखय्‌ थुने यंके धकाः फक्व सनाच्वन । गरुडं फक्व 
नागयात आकाशयू थत यंके धका: कुत: यानाच्वन । तर नागया 
अष्टमी व्रत दनाच्वंगुलि तच्वःगु शक्ति दयाः गरुडयागु पपुती नागं 
हित्त्‌ हिना: सने मफयेक चिना: बागमतीया लखय्‌ थुना: थःगु विष 
ल्ह्या: गरुडयात दाह याना विसेलि गरुडया छु शक्ति मदयाः प्यन्हु 


(११७) 


तकं गरुडयात लखय्‌ थुना तल । उगु हे इलय्‌ गरुड्या छु शक्ति 
मंदयाः थःगु प्राण वनीगु जुल धकाः ग्यानाः बेकुण्ठय्‌ बिज्याना 
च्वंह्य श्री नारायणयात लुमंका: बिन्ति यात-हे स्वामी नारायण, 
छलपोलया वाहन जुया च्वनाह्य जितः थौं प्राणान्तक दुःख जुयाच्वन, 
याकनं जितः उद्धार या:विज्याये माल । थुकथं गरुडं नारायणयात 
लुमंकूगु बेकुण्ठय्‌ बिज्याना च्वंह्य नारायणं सिया: कटपटं शंख चक्र 
गडा, पद्म, आदि थःगु ज्वॅसा जवनाः गरुड व नाग ल्वानाच्वंथाय_ 
थ्यंकः वयाः गरुडयात धाल-हे गरुड, छन्त रक्षा यायेत जि वये 
धुन । थुलि धयाः गरुडयात खिपतं चीथें चिनातःह्म नागयात थःगु 
चक्र प्रहार यायेत नारायण तयार जुल । उगु इलय तक्षक नागराज 
तसक ग्यानाः श्री करुणामययात लुमंकाः बिन्ति यात- हे करुणामय 
जि छलपोलयागु व्रत धारण यानाच्वनाह्या थों जिगु प्राण वनीगु जुल । 
उकि जितः याकन रक्षा याना विज्याये माल धकाः बिन्ति याःगु 
सुखावती भुवनय्‌ विच्यानाच्वंह्य करुणामयं खनाः सिह गयाः याकनं 
उगु पुण्य तीर्थय्‌ थ्यंकः विज्यात । उगु इलय्‌ श्री नारायण श्री 
करुणामयया दर्शन लाना: तसक' लयूताया: अहो थों जिगु भाग्यं 
छलपोलयागु दर्शन दत धका: करुणामययागु चरणण्‌ नमस्कार 
यानाः जिगु ह्यय्‌ छलपोल च्वना विज्याहुँ धकाः नारायणं बिन्ति 
यासेलि नारायणया द्य:ने श्री करुणामय बिज्यात । उगु इलय्‌ तक्षक 
नागराजाया नं कुष्टल्वय्‌ शान्ति जुयाः हा वांलानाः उद्धार जुल । 
थनंलि नागया द्यःने सिंह, सिंहया द्यःने गरुड, गरुडया द्यःने नारायण 
च्वनाः नारायणया नं द्यःने श्री करुणामय विराजमान जुयाः उगु 
पुण्य तीर्थय्‌ हरि हरि हरि हरिवाहन लोकेश्वर धकाः सिद्ध जुल । उगु 
पुण्य तीर्थ इपि न्याह्म ब्वया वनाः चारोगिरी पर्वतया च्वय्‌ थौं तक 
सिद्ध जुयाच्वन । 
थ्व लोकेश्वरयात विष्णुक्रान्त लोकेश्वर धकाः नं धाइ। 
थ्व बाखं स्वयम्भू पुरणय्‌ विस्तारं च्वया वंगु दु । 


(११६) 


(गुगकारण्डब्यूहकथं) | 


श्री पद्मपाणि लोकेश्वरया बाखं 


अशोक महाराजाया इलय्‌ उपगुप्त भिक्षु श्री आर्य्यावलोकिते- 
श्वरयागु अष्टमी व्रत कथा आज्ञा जुया बिज्याःगु सम्वन्धी श्रीं 
करुणामयं विरंची नारायणया स्वरूप जुया: किसि छह्मसित उद्धार 
याना वंगु वाखं थथे च्वयावंगु दु । छन्हु श्री आर्य्यावलोकितेश्वर 
प्रेत नरकय्‌ विज्याना: प्रेतपिन्त उद्धार याये धु का: प्रेतलोकं लिहां 
बिज्याना: छगू वन खण्डस थ्यंगु इलय्‌ किसि छहासिन व खण्डय 
नयेगु नसा मा: जुजु प्वा: जायेक नयेधु का: ल: त्वने धका: चा:हुला 
च्वंबलय्‌ तसकं वांला:गु जिनंजिया पलेस्वाँ व मेमेगु जलपुष्प हृया: 
कळः:धायाच्वंगु पुखू छगू खन । व पुखुली वना: ल: गाक्क त्वना: 
कासुलना: स्वयाच्वंगु इलय्‌ अन ह्याउंगु पलेस्वां छफ्व: तफ्व: जुइक 
ह्वयाच्वंगु खनाः मनय्‌ तसकं आनन्द तायाः थथे मती तल- अहो, 
थ्व ह्याउंगु पलेस्वां छफ्वः श्री नारायणयात छाये दत धा:सा जितः 
तघंगु पुण्य दइ । उकि थ्व पुखुली च्वंगु पलेस्वां छफ्वः थ्वया हे हये 
धकाः मती तयाः पुखुली क्वहां वनाः उगु पलेस्वां किसिया स्वँथं 
थ्वया हयाः पुखुलि थहां वयेत्यंबलय्‌ व पुखुली च्वंह्म दुकाये यःह्य 
नाग छह्यस्यां किसिया तुती हितुमतु हिना: दुत काये त्यन । किसि 
कन कून पुखुली दुहां वनाः थहां वये मफयाः ततःसलं हे नारायण हे 


(११९); 


नारायण धकाः हाला: छलपोलया निति थ्व स्वाँ थ्वया हयागु खः 
आः जिगु प्राण थ्वहे पुखुली वनीगु जुल उकि जित: छलपोलं रक्षा 
याना बिज्याये माल धका: हाला: ख्वयाच्वंगु जुल । उगु इलय्‌ श्री 
करुणामय उगु वन खण्डय्‌ चा:हिला बिज्यानाच्वंगु पा:ला:गुलि किसि 
नारायणया नां कया: ख्वया: हालाच्वंगु तायाः किसिया उपरय्‌ 
करूणा चित्त उत्पति याना: व किसियात उद्धार यायेत प्यपा ह्वा: 
दुह्य जुया: शंख, चक्र, गडा, पद्म ज्वनाच्वंह्य जुया: श्री नारायणया 
साक्षात रूप जुयाः पुखुली क्वहाँ बिज्याना: किसि स्वँथं तुयाहःगु 
पलेस्वां थःगु ह्लातं कयाः किसियात पुखुलि थकयाः उद्धार याना 
विज्यात । 
थतंलि थःत प्राण रक्षा यानाः पुखुलि थकया ब्यूह्य श्री 
नारायणयात दशन याना: वारम्वार नमस्कार याना: बिन्ति यात- हे 
विरंची नारायण, छलपोलया दयां जिगु प्राण रक्षा जुल सदाकालं 
छलपोलयात कोटि कोटि नमस्कार ! थथे हे छलपोलं सत्व प्राणी 
मात्रयात उद्धार याये माल धका: अनेक प्रकार स्तोत्र यानाः उगु 
ह्याउंगु पलेस्वां श्री नारायणयात देछाया: हानं वित्ति यात, हे 
नारायण; आवंलि जि पशुयोनि छुटयू जुइकाः भिगु लंपुइ तया 
बिज्याहुँ धकाः बिन्ति यासेलि श्री विरंची नारायण स्वरूप लोकनाथं 
थःगु अवलोकितेश्वरयागु रूप दर्शन बिया: आज्ञा जुल- हे हस्तिराज 
किसि आः थुगु जन्मंनिसे छ पशुयोनी जन्म काः वने म्वाःल छन्त 
भिगु लपु दइगु जुल आः छ आनन्दं थःगु वासस्थानय्‌ च्वं हुँ धकाः 
आशीर्वाद बिया: श्री करुणामय लोकनाथ अनं अन्तरध्यान जुयाः 
मेमेपि दुःखी सत्व प्राणीपिन्त नं उद्धार याना: श्रावस्त नगर्या 
पिनेच्वंगु जेतवन विहारय्‌ वता: श्री शाक्यसिह भगवानयागु दर्शन 
यानाः थह्वा प्राणीपिन्त उद्धार यानाः वयागु खेँ फुक्क विन्ति यानाः 
किसि देछाया हःगु पलेस्वां छफ्व: नं भगवानयात द्रहलपाः सुवावति 
भुवनय्‌ श्री अमिताभ तथागतयाथाय्‌ वने धका: वेला फ्वन । थनंलि 

श्री शार्क्यासह भगवान श्री करुणामय लोकेश्वरयात आपालं 
धन्यवाद प्रशंसा विया: हानं थथे आज्ञा जुल- हे लोकेश्वर थ्व पलस्वां 
जितः मखु सुखावति भुवनय्‌ विज्याना च्वह्य श्री अमिताभ तथागत- 
यात जिगुपाखें कुसल वार्ता यानाः थ्व पलेस्वां नं वसपोलयात हे 
द्वहलपा ब्यु धका: आज्ञा जुसेलि श्री लोकनाथं तथास्तु छलपोलं 
धाःथे हे याये धका: श्री भगवानया चरणकमलय्‌ नमस्कार याना: 
अनं सुखावति भुवनय्‌ प्रस्थान यानाः श्री अमिताभ तथागतया 
थासय्‌ थ्यंकाः वसपोलयात नमम्कार यानाः थह्या' दुःखी प्राणीपिन्त 
उद्धार याना वयागु खं फुक्क विन्ति याना: श्री शाक्यसिह तथागतं 
वियाहःगु पलेस्वां छफ्वः नं छलपोलयात द्वहलपा ब्यु धयाः विया 
विज्याना हल धका: विन्ति यात । श्री अमिताभ तथागतं श्री 
करुणामय लोकेश्चरयात तसक हे आपालं धन्यवाद प्रशंसा विया: थ्व 
पलेस्वां नं छंगु ह्वाति हे सदाकालं ज्वनाः संसारय्‌ च्वंपि सत्व दुःखी 
प्राणीपिन्त वांलाक स्वया: उद्धार याना च्व॑ धकाः उगु पलेस्वां 
लोकेश्वरयागु खव ह्वातय्‌ ज्वंका विज्यात । अनंनिसें श्री करुणामय 
पद्मपाणी लोकेश्वर धका: नं प्रख्यात जुल । नारायणया अवतार 
कयाः उद्धार याःगूलि विष्णुचक्र लोकेश्वर धकाः नं नां जाल । उगु 
वन खण्डय्‌ च्वंह्म किसि नं थःगु काल मदयाः सुखावती भुवनय्‌ श्री 
अमिताभ तथागतया सभा मण्डलय्‌ च्वनाः सतधर्मं कथा न्यने दुम्ह 
जुयाः जन्म जूवन । थुलि श्री पद्मपाणी लोकेश्वरया वाखं जुल । 

(गुणकारण्डव्यूहकथं ) 


श्री पिण्डपांत्र लोकेश्वरया बाखं 


द्वापर युगय्‌ वलि धयाह्य दैत्य जुजु संसारय्‌ एकछत्र जुयाः 
चक्रवर्ती जुड धयागु स्वार्थी सुखभोग इच्छा यानाः निरगल धयागु 
होम यात । उगु होम कर्मय्‌ धाः धाः म्हेसित धाःधाःगु तक चल 
अचल वस्तु दान यानाच्वन । हानं थः सिवे तःतः घंपि बीर्रापदक्वसित 
ज्वना हयाः पंच पाण्डव प्रभूति सकल पुरुषपिन्त कुना तल । थः स्वयाः 
वीरपि जन्म का: वइ धइगु शंका याना: प्वाथयदुपि मिस्त सकसितं नं 
मचा ववकायेका विल । थुकयं अत्याचार याना: घमण्डी जुया: जिया 
सिवे नं च्वयूयापि आ: सु मन्त, सुं दया नं वइ मखुनि केवल विष्णु 
छह जक जि सिवें बल्लाःह्य पराक्रम दुह्य हने मा.ह्य दनि। उकि 
वयांत नं फ.सा ज्वना हयाः कुना वी धकाः अनेक प्रकारं माला- 
च्वन । तर वयात लुइके मफयाः वहे निरर्गल यज्ञ यानाच्वन । 
छन्हु व यज्ञ शालाय्‌ विष्णुं छलय्‌ यानाः वामनया अवतार कयाः 
बलिराज नापलाये धका: वल । उथायूलाक्क वलिराजया गुरु शुक्रा- 
चाये बलिराजयात धाल- हे महाराज, थ्व वःह्य वामन पुरुष 
नापलाना विज्याये मते छलपोलयात भिनी मखु । थ्व गुरुया वचं- 
यात उलंघन याना: जितः वं छु याये फइ, वं धा:गु तकला जि दान 

बी हे फु, वं धाःगु तक वी, थन ब्वना हचि धका: ध्वाका पिवा:- 
तयूत सःतके छवया: धाल-हे वामन छ जिके छु फ्वने धकाः 
वयागु ? थथे न्यसेलि वामन रूपं धाल-हे महाराज, जि चन्द्रद्वीपं 
बयाहों व्राह्मण खः। छलपोल थें जा:हा दाताया ह्वातिछु छगू 
दान मकासें मज्यू धकाः निपला: मात्रया भुमि छक्‌ फ्वने धकाः 
वया । थुलि धाःगु न्यनाः हे बामन छं जितः अपमान यानाः दानफ्वं 
वल । जिथेंजा:हा दातायाके निपला:या भूमि जक गथे दान 
कायेगु ? जि गये बोगु ? स्वपलाःया भूमि हे छन्त बी धकाः हामो 
कुसलं सहित यानाः संकल्प याना विल । स्वपलाःया भूमि दान 
काये जक धुनेव वामनया अवतार त्वःता: असंख्य त:धिक:ह्य विष्णुया 
रूप धारणा याना: शंख, गडा, पद्म, चक्र ज्वना: चन्द्र सूर्य ब्वहलय्‌ 
निखेरं तया: स्वपातुति दयेका: वलिराजयात थथे घाल-हे महाराज, 
छलपोलं जितः स्वपातुति दान बिल, छपा तुति आकाशय्‌ तये धुन, 
छपा तुति पृथ्वी तया, आः स्वपागु तुति गन तयेगु ? थथे धकाः 
न्यंवलय्‌ वलिराजया उज्वःगु भयानक जुयाच्वंगु विष्णुया रूप खना 
थरथर ग्याकाः हे प्रभु छलपोल धकाः जि मसिल, छलपोलया यःगु 
थासय्‌ तया विज्याहुँ धकाः सत्यवाचा यासेलि श्री विष्णु रूप 
वामनं वलिराजया छ्यनय्‌ पालि दिकाः वया परिवार दक्वसित 
न्हुयाः सप्तपाताल थ्यंक कवत न्छया विल । उगु वखतय्‌ कुनातःपि 
पञ्च पाण्डव प्रभृति सकल वीरपि नं वन्दिखाना तछ्यानाः पिहाँ 
वयाः बलिराजया यज्ञ ध्वंश यानाः वया दरवारय्‌ लुटपीट या: वन । 

थनंलि बलिराज सप्तपातालय्‌ थः परिवार सहितं नयागु भूमी 
तसक दुःख सियाच्वंगु श्री करुणामय लोकनाथं खना: वयात उद्धार 
याः वने धकाः सप्तपातालय्‌ थ्यंक बिज्यानाः थःगु रश्मि वलिराज- 
या भूवनय्‌ खयेका छ्वत । व रश्मि खयेसाथं सकलया मन आनन्द 
जुया वःगुलि थ्व सुथागु रश्मि थन वल, ब्रह्मा, विष्णु महादेव,इन्द्र 
थ्व थें जाःपि वल ला धकाः वलिराजं विचा: यानाः स्वःवंगु 


(१२३) 


बखतय्‌ साक्षात श्री करुणामय लोकनाथ थःगु भूवनया पिने विज्या- 
नाच्वंगु खना: हथाय्‌ चाचां परिवार फुकं मुंकाः श्री करुणामययात 
लसकुस याना: थःगु भूवनय्‌ विज्याकाः सिहासनय्‌ तयाः बिन्ति 
यात-भो श्री करुणामय, छलपोल थोंया दिनय्‌ थन थ्यंकः बिज्यानाः 
जिगु उपरय्‌ करुणा तया विज्यात । थों जि जन्म जुयागु व म्वाना 
च्वनागु नं सफल जुल धकाः अनेक साधनं पूजा यानाः पिण्डपात्न 
सगुनं दान यानाः नमस्कार यानाच्वन । थनंलि बलिराजया श्रद्धा 
भाव खना: श्री करुणामय लयूतायाः ह्वापां वं दान ब्यूगु पिण्डपात्र 
छग: दान यानागुया पुण्य कना विज्यात । हे बलिराज, छं थो जितः 
पिण्डपात्र छगःसां दान विल । थ्वयागु पुण्यं थ्व संसारय्‌ दछिया 
दुने वा वःगुया ल: फुति थुलि दु धकाः निना: कनेफु, अथे हे दकव 
सिमाया हः सागरया लः फुति फुति यानाः व दकव प्राणीया चिमिसँ 
स्मेत व पूजापत्रय्‌ च्वयातःगु आखः छगः छगः यानाः हानं खुसिया 
फि समेतं फुक निना: थुलि दु धकाः जि कनेफु तर वोधिसत्व भिक्षु 
संघपिन्त दान यानागु पिण्डपात्रया सुपात्रय्‌ थुलि पुण्य दु धकाः जि 
निना: कनेमफु । असंख्य प्रमाण हे मदु धका: सकल बुद्धपिसं आज्ञा 
जुयावंगु दु । उकिया निति छन्त नं थ्व पिण्डपात्र दान याःगुया 
फल थुलि हे पुण्य दइ धकाः सी दु । थुलि श्री करुणामयया आज्ञा 
न्यनाः बलिराज अत्यन्त पसताय चाया: धिक्कार जिगु बुद्धि जि 
थःगु स्वार्थो कारणय्‌ भद्र अभद्र विचा: मयासे घमण्डी जुयाः आपालं 
दातत याना वये धुन धकाः ह्वापा थम्हं याना वइगु ज्या फुक 
लुमंकाः श्री करुणामययात बिन्ति यात । श्री करुणामयं व खं फुकं 
च्यनाः हे बलिराज छं थूलिमछि पाप बिचाः मयासे अहंकार जुयाः 
दान याना वःगु फुक सिति हे धकाः सीकि, न्ह्यागु धर्म कर्म 
दान या:सानं बोधिचित्त सहित जुइका: दान धर्म यात धाःसा व 
पुण्य गुबलें हे फुना वनी मखु, अन्त्य्‌ सम्यक संवोधि ज्ञान तक 
नं प्राप्त जुड धकाः बलिराजयात श्री करुणामयं वोधिज्ञानयाग् खे 

सम्पूर्ण कना: उद्धार यानाः अनं थहां वया: मिया स्वारा ब्वया 
चं थें ब्वया: अन्तरध्यान जुया विज्यात । अनंनिसें श्री करुणामयया 
नां पिण्डपात्र लोकेश्वर धका: प्रख्यात जुयाच्वन । 

थ्व खँ गुणकारण्डव्यूह सूत्रय्‌ वांलाक च्वया तःगु दु । 

(गुणकारण्डव्यूहुकथं ) 


श्री मणिपद्मलोकेश्वरया बाखं 


श्री शाक्यसिह भगवान जेतवन धयागु विहारय्‌ विज्यानाच्वंबलय्‌ 
स्निवर्ण विष्कम्भी वोधिसत्वं षडक्षरी मन्त्र ह्वायेगु इच्छा या:व- 
लय्‌ श्री शार्क्यासह तथागतं षडक्षरीया प्रशंसा थुकथं याना 
विज्यात-हे विष्कम्भी बोधिसत्व, थ्व षडक्षरी मन्त्र जप यानाया 
पुण्य संख्या गुलि दु धा:सा थ्व संसारय्‌ इलय्‌ ब्यलय्‌ वा वइगुया 
वा फुति निनेबलय्‌ गुलि दु उलि हे दु, सागर समुद्रयू लः फुति फुति 
यायेबलय्‌ गुलि दु उलिहे दु , गंगाखु सिया फिपू गुलि दु उलि हे दु हानं 
सकल प्राणीया चिमिसँ पु निनेवलय्‌ गुलि दु थ्व षडक्षरी मन्त्र 
जप यानागुया पुण्य गुलि दइ निने मफयाच्वन । थुगु मन्त्र भ्वंतय्‌, 
कापतय्‌ च्वया: थःथःगु गःपतय्‌, ल्हातय्‌ तल धा:सां आपालं रक्षा 
जुयाच्वनीगु खः । थुज्वःगु षडक्षरी मन्त्रया गुण खः धका: भगवानं 
प्रशंसा याना बिज्या:गु न्यना: विष्कम्भी बोधिसत्वं विन्ति यात- हे 
भगवान थ्व मन्त्र जिनं ल्हायेगु तसकं इच्छा जुल । उगु मन्त्र ब्यूम्हे- 
सित प्यंगू द्विपय्‌ नं रत्नपुर याना: अर्थात रत्न मण्डल दयेका: दक्षिणा 
बीगु इच्छा दु । थथे विष्कम्भी बोधिसत्व विन्ति याःगु न्यना: भगवान 
शावय सिहं थ्व मन्त्र ल्हायेगु थुलि दुर्लभ धका: थथे कना बिज्यात - हे 

रत्नोत्तम तथागत-जि छलपोलथाय्‌ वयागु मेतां मखु षडक्षरी मन्त्र 
फ्वने धकाः वयागु खः धकाः चरणकमलय्‌ वन्दना याना: विन्ति याःगु 
न्यना: रत्नोत्तम तथागतं थये आज्ञा जुल - हे महापुरुष, थ्व षडक्षरी 
मन्त्र तथागत जूसा नं जित: हे प्राप्त मजूनि, त्व मन्त्र ल्हायेगु यदि 
छं इच्छा दुसा थनं नं श्री पद्मोत्तम तथागतया थायवनाः फ्वं हु, 
चसपोलं जक थ्व मन्त्र कने फइ । थथे धाःगु नयनाः रत्तोत्तम तथाग- 
तयात नमस्कार यानाः विदा कयाः अनं श्री पद्मोत्तम तथागतया- 
थाय्‌ वना: थ्व षडक्षरी मन्त्र फ्वनाः जि विन्ति याना । जिगु विन्ति 
ज्यनाः वसपोल पद्योत्तम तथागतं आज्ञा जुल- हे महापुरुष छ तघंगु 
अन्त्र ह्लाये धकाः घल गुग॒ थ्व षडक्षरी मन्त्र ह्वायेत जि नं ह्वापा 
दकव बुद्ध क्षेत्र पतिकं चाःहुलाः आपालं तथागतपि नापलानाः थ्व 
मन्त्र फ्वना । तर सु हे तथागतपिसं नं थ्व मन्त्र बी मफु। 
अथेसां थ्व मन्त्र जि ह्वाहे ह्वाये धकाः सुखावती भूवनय्‌ थ्यंक वनाः 
श्री अमिताभ तथागतयाथाय्‌ श्यंकः वना । वसपोलयात नमस्कार 
यानाः अनेक प्रकारं विन्ति यानाः थ्व मन्त्र फ्वॅसेलि बसपोल अमि- 
ताभ तथागतं 'जिके फ्वनेगु मखु, श्री आर्य्यावलोकितेश्वरयाके फ्वं 
हुँ धकाः खवय्‌ बिज्याना च्वंह्य श्री करुणामययात स्वया: धया- 
बिज्यात- जि नं श्री आर्य्यावलोकितेश्वरया चरणय्‌ नमस्कार यानाः 
अनेक प्रकारं विन्ति यानाः थ्व मन्त्र फ्वना । जिगु श्रद्धा भाव खनाः 
श्री करुणामत्रं जितः माक्व अभिशेष वियाः थुगु षडक्षरो मन्त्र दानं 
बियाबिज्यात । अनं जि वसपोलपि निम्हेसितं नं षास्टांग (झाष्टा ङ्ग) 

नं नमस्कार यानाः लिहां वया । थुलितकं दुलंभ जुयाच्वंगु थ्व मन्त्र 
खः धकाः श्री पद्मोत्तम तथागतं जितः मन्त्रयागु वयान कनाः अभि- 
शेष बियाः मन्त्रदान बिसाविज्यात धकाः शाकयसिह तथागतं 
बिष्कम्भी वोधिसत्वयात आज्ञा जुया बिज्यात । थ्व भगवानया आज्ञा 
नयनाः विष्कम्भी बोधिसत्वं बिन्ति यात- हे भगवान, छलपोलया 
आज्ञा न्यनाः थ्व षडक्षरी मन्त्र ह्वायेगु झन इच्छा जुल, आः थुगु 

इलयूसं थ्व मन्त्र दान बीह्य सु महापुरुष दइला धकाः बिन्ति याःगु 
न्यना: भगवान आज्ञा जुल- हे विष्कम्भी बोधिसत्व, छं थ्व मन्त्र 
"ह्लायेगु इच्छा बुसा वाराणसी यागु काशी शहरय्‌ धर्मभाणक 
धयाह्य छह्वा हे जक दु, बं छंगु इच्छा पूर्ण याना बीफु तर व महासत्व 
जुयाः धर्मेधातुया स्वरूप जुयाच्वंह्य षडक्षरी मन्त्रयागु गुह्य तत्व फुक 
सियाच्वंह्य थ्वयातं छं थः गुरु धकाः मानय्‌ याये माः तर धर्म भाणक 
आचारहीन जुयाः कलाः, काय्‌ म्ह्यायूपि दयाः अशुद्धगु वस्त्रं पुना- 
च्वंह्य खः । अयूसां छं वयात' हेला याये मज्यू, वयात श्रद्धापूर्वक 
पूजाभाव याना: गुरु धका: मानय्‌ यायेमाः। वयाथाय्‌ हुँ धका 

भगवानं आज्ञा दयेका विज्याःगु न्यना: विष्कम्भी बोधिसत्वं अत्यन्त 
हेषमान याना: भगवानयाके विदा फ्वना: आपालं पूजा सामग्री जवनाः 
आपालं वोधिसत्बपि मु का: धर्म भाणकयाथाय्‌ ्यंकाः ` पूजा ज्वलं 
फुकं न्ह्यःने तयाः दण्डवत प्रणाम यानाः धर्मभाणकयाके विष्काम्भी 
वोधिसत्वं षडक्षरी मन्त्र फ्वन । थनंलि धर्मेभाणक विष्कम्भी वोधि- 
सत्वयागु ख्वा: स्वयाः विचा: यानाच्वंवलय्‌ आकाशं थथे धयाहूल- 
हे धर्मभाणक, उद्य महासत्व जुयाच्वंह्य विष्कम्भी बोधिसत्व जिगु 
षडक्षरी मन्त्र बी योग्यह्णा खः, तथागतया पुत्र खः, मन्त्र बिया व्छ । 
थथे धयाहःगु शब्द न्यनाः धर्मभाणकं च्वय्‌ आकाशय्‌ थस्वःवलय्‌ 
श्री आर्य्यावलोकितेश्वरया दर्शन लाना: वसपोलयात नमम्कार यानाः 
विष्कम्भी वोधिसत्वयात सःताः छन्त मन्त्रदान वीगु ई पायछि जुल 
धकाः माक्व अभिशेष वियाः विष्कम्भी बोधिसत्वयात षडक्षरी 
मन्त्र न्यंका बिज्यात । थनंलि विष्कम्भी बोधिसत्वं रत्नमण्डल दृह- 
लपा: दक्षिणा छाया बिसेलि धर्मभाणकं छंगु आम दाक्षणा जि 
काये मज्यू, छ तथागतया पुत्र तःधंह्य बोधिसत्व खः, थ्व मन्त्रयां 
दक्षिणा विचा: या:सा छं छग: आखःयात गाक्क नं दक्षिणा बी फइ 
मखु । उकि जितः दक्षिणा म्वाः धकाः आज्ञा जूगु न्यनाः विष्कम्भी 
चोधिसत्वया चित्तय्‌ मंल्वयाः असंख्य मूवंगु मोतिमाः बवखायेका 

विल । व मोतिमाः नं त्वया: धर्मभाणकं थथे आज्ञा जुल-हे विष्कम्भी 
बोधिसत्व थ्व मोतिमा: छमा: श्री शाक्यसिह तथागतयात जिगु 
बिन्ति कुशलवार्ता याना: द्वहलपा ब्यु । थथे श्री धर्मभाणक गुरुया 
आज्ञा न्यना: विष्कम्भी वोधिसत्वं छलवोलं धया विज्या:थें तुं बिन्ति 
यायेगु जुल, छलपोलयागु दयां जिगु इच्छा पूर्ण जुल धकाः आपलं 
लयूतायाः विदा फ्वना: काशी शहरं श्रावस्ति जेतवन महाविहारय्‌ 
श्री शाक्यसिह भगवानया थासय्‌ थ्यंकाः फुक खँ विन्ति यानाः 
मोतिमा: नं भगवानयात छाया हःगु धकाः द्रहलपा: चरणकमलय्‌ 
नमस्कार यानाच्वन । 

थनंलि श्री शार्क्यासह तथागतं नं विष्कम्भी बोधिसत्वयात 
साधुवाद विया: हक्ृयक्तयूग़ू कोटि बुद्धपिसं धारणा यानावंगु मेगु 
मन्त्र छगू नं विष्कम्भी बोधिसत्वयात दान बिया विज्यात । विष्कम्भी 
बोधिसत्वं व निगू मन्त्र नं जप याना च्च्वॅच्वं श्री करुणामय आर्यप्रा- 
वलोकितेश्वरयागु चिमिसँप्वा: छप्वा: छप्वालय्‌ छगू छगू ब्रह्माण्ड 
ढुगु,चिन्तन याये मफुगु माकाय्‌ जुया च्वना विज्याःह्य श्री करुणा- 
मयया दर्शन लात । उकि वसपोल करुगामय महाविश्वभूत लोकेश्वर 
धका: नं प्रख्यात जुयाच्वन । हानं अचात (अचिन्त्य) लोकेश्वर 
धका: नं प्रसिद्ध जुयाच्वन । 

(गुणका रण्डव्यूहुकथं ) 


श्री यमदण्ड लोकेश्वरया बाख 


छगू समयय्‌ श्री मदार्य्यावलोकितेश्वर करुणामय सुखावती 
भूवनं पापी लोकपि उद्धार याये धकाः विचा: यानाः श्री अमिताभ 
तथागतया आज्ञा वमोजिम नरक भूवन पती स्वयाः चाहिला जुजु 
अबिची धयागु नरके सत्व प्राणीपित अपोसिनं दुःख कष्ट सिया: 
नरक भोग याना च्वंगु खनाः श्री ३ करूणामय अविची नरक पती 
स्वया विज्याना च्वन । व अविची नरक गज्योगु धासा नाः 
(ध्याचः) या पःखालं आपालं कसाकंस ज्वीइक चाहुयेका सकभनं 
ना:यागु भूमि जुयाः तचोतं मियागु ज्वाला थाहां वयाः मी च्याना 
च्वंगु उगु थासे ततःप्त्राःगु भुतू आपालं दयेकाः व भुतू पत्तिकं आपालं 
हे तःतः गोगु खासी चिक दायेका पापी लोकपित क्वफानाः छेंगू 
क्वँय छुटे याना: इमिगु कर्मयागु भोग वाकि दत्तले सास्ति याना 
तःवले श्री करुणामयनं थःगु रश्मि तोता दुहां विज्याःगु वखते वस- 
पोलया रश्मि ब नरक भूमि खयावंलिसे अन व्छया च्वंगु मि दकव 
सिनावना ख्वाउँ फम्‌ वया पापी लोकपिन्त अत्यन्त हे सुख आनन्द 
जुयाच्बन । जव वसपोल अविची नरके दुहां विज्यायेत भुतू दक्को 
सिना वना खासीत दक्को नं तःज्याना वन । वहे थासे यचुगु लखं 

पूर्ण जुया च्वंगु पुखू दया वयाः वहे पुखुली पलेस्वां होया वहे पले- 
स्वांया द्योने श्री करुणामय विज्याना च्वन । अन च्वंपि पापीलोक- 
पिसं करुणामय विज्या:गु खना: सकले करुणामयया न्ह्योने ब्वाँय्‌ वता 
श्री करुणामययात नमस्कार याना च्वन । उगु वखते श्री करुणामयनं 
पापीपिन्त सुदुष्टीं स्वया अविची नरक छुटे याना पापी लोकपिन्त 
सुखावती भूवनय्‌ छ्वया विज्याना च्वन । 

उगु वखते नरकय्‌ पाः च्वना च्वंपि यमदूतपि सकसिनं अविची 
नरक फुक्क स्यना तचोतं सुख आनन्द जुया अनुभव जुया वःगु खना 
सकल यमदूतर्पि ग्याना थःथःगु हातहतियार तोता विसिवना गुलि गुलि 
यम राजयाथाय्‌ वना अविची नरके जगु खं फुकक हाल खवर थथे 
विन्ति यात । हे यमराज, ळीग अविची नरकय्‌ ला तधंगु आव्यर्य जुइक 
विघ्न वल । ह्वापाँ उगु रश्मि अले च्याना च्वंगु मि फुक्क॒ सित । 
खासी तः दक्को ततःज्याना बहे थासय्‌ पुख्‌ दयूका वन । वहे पुखुली 
पलेस्वांया द्योने अत्यन्त सुन्दरह्वा करुणामयं रूप जुया च्वंह्य पुरुष छह्म 
दना चोन । सकल पापी लोकापि बया थाय्‌ वना: नमस्कार याःवन । 
पापीपिनि दुःख धइगु छु हे मदया छसिनिसें पा: जुया बबं संख्या हे 
मदयक दया च्वंपि नरक पापीत छक्महे मदया पापीपि सून्य जुया- 
वन । 

हे प्रभु यमराज ! थ्व छु घेगु आश्चर्य जुथावःगु धकाः यमदूत- 
पिसं विन्ति यावःगु यमराजां न्यना च्वंवले ओहो श्व छु जुया वःगु 
धकाः यमराजानं आश्चर्य जुया विचार यात । थुजोगु ऋद्धि पराक्रम 
दुह्य सु पुरुष वल जुइ ? थ्व संसार्‌ ततःघंपि ब्रह्मा, विष्णु, महेश्वर, 
इन्द्र आदि न्ह्याह्य वःसां थुजोगु ऋद्धि वल सुयां हे दइ मखु धकाः 
दिव्य चक्षुं विचा याना स्वगु वखतय्‌ अविची नरकय्‌ साक्षात श्री आ- 
य्यावलोकितेश्वर करुणामय विज्याना च्वन धेगु सीका याकनं हे अन 
थ्यंका वना वसपोल करुणामय यात अनेक प्रकारं स्तोत्र याना 
नमस्कार याना वसपोलया न्ह्यःने च्वना बिन्ति याना च्वन । 

थनंलि श्री करुणामयं यमराजायात स्वया: थथे आज्ञा दयेका 
विज्यात । यमराजा छ धर्मया राजा जुया यमराजा धायका सकल 
पापी लोकपिन्त शासन याना च्वंह्य खः । अथेया निम्ति पापी 
लोकपिन्त नं छं वाँलाक विचार याना अनेक प्रकारं वोध याना: 
त्रिरत्नया शरणय्‌ तया वौद्ध मार्गय्‌ खं कयना: भिगु लें क्यनाः उद्धार 
यायेगु खः । अले छन्त धर्मराजा धकाः नां छुना तःगु सफल ज्वी 
आदि यमराजायात वोध यासेंलि यमराजां श्री करुणामयया 
उपदेशानुसार जि यायेगु जुल धका: श्री करुणामययात नमस्कार 
यानाः क्षमा पवनाः यमराजां थःगु निवासस्थानश्‌ लिहाँ वन । थनि 
निसे वसपोल करुणामययात यमदण्ड लोकेश्वर धका: व धर्मराजा 
लोकेश्वर अथेहे अविचीसंशोधन (अविची संशोधक) लोकेश्वर 
धकाः नं नां प्रसिद्ध जुयावन । 

थुलि यमदण्ड लोकेश्वरया वाखं जुल । थुगु खें गुण कारण्डब्यूह 
सूत्रय्‌ निगू प्रकारणय्‌ च्वयावःगु जुल । 


(१३२) 


(गुणकारण्डव्युहकथं ) 


काञ्चन भूमी च्वंपि देर्त्याप उद्धार 
याःगु बाखं 


थ्व खँ भगवानया पालय्‌ विष्कम्भी वोधिसत्वं न्यंगु वाखं जुल। 
छगू वखतय्‌ थ्व जम्बु द्विपय्‌ काञ्चन भूमि धयागु लु यागु शहर दया- 
च्वन । ब देशय्‌ द्वलंदो देत्यपिसं वास याना: परस्परय्‌ थःथःगु घमण्ड 
पिकयाः ल्वानाच्वंगु जुया च्वन । 

छन्हु व काञ्चन भूमी लोकश्चर देत्यगणपित उद्धार याये धकाः 
बिज्याःगु वखतय्‌ अन च्वंपि दैत्य सकसिनं दशांकुशल पाप चले यानाः 
थःथःगु घमण्ड पिकयाः हाला: ल्वानाच्वंपित करुणा सुदृष्टि स्वयाः 
थःगु पुण्य रश्मि त्वःता छ्वत । व रश्मि कयेजक मात्र नं व दैत्य 
गणपिनि चित्त शान्त जुयाः तःघंगु सुखयागु अनुभव जुया वल। 
अथेंजागु सुख अनुभव जुया वःगु खना: थ्व तेज गनं बःगु ? सुयागु 
खः ? धकाः देत्यपि ह।लाच्वन । उगु वखतय्‌ श्री करुणासय दैत्यया 
गुरु शुक्राचायंया रूप जुया: इमिसं स्वचाः चाःहिलाः थःथःगु थासय्‌ 
च्वंवन । इमिसं थः गुरुयात स्वयाः दण्डवत प्रणाम आदि याना 
च्वन । गुरुयात अश्वमय विज्याकाः छलपोल थोंया दिनय्‌ गुगु ज्या 


(१३३) 


खँय्‌ बिज्यानागु कना विज्याहूँ धका: देत्यापसं-विन्ति या:गु न्यना: व 
शुक्राचार्य देत्यपि स्वया: थथे धया विज्यात । हे देत्यगणपि थौं थ्व 
तेज वया: छिमि सकसितं आनन्द जुया वःगु छिमिसं छु धकाः 
सीका ? धका: शुक्राचार्य गुरु आज्ञा जुगु न्यना: देत्यविसं बिन्ति यात । 
हे गुरु थ्व तेज वःगु छय़ागु तेज खः जिमिसं मस्यू । थ्व खँ स्यूसा 
छ:पिस जिमित कना: बुळे याना विज्याहुँ धका: देत्यपिसं विन्ति यासेलि 
शुक्राचार्य सकलयात स्वया: थथे धका: कन । हे दानवगर्णाप गुगु तेज 
वया: आनन्द जूगु कारण छिमित कने छिमिसं न्यना: बुफे याना का ॥ 
गथे धाःसा गुह्य जगतय्‌ नाथ जुया बिज्याह्म श्री करुणामय अवलोकि- 
तेश्वर सर्वसत्व प्राणीपित उद्धार यायेत थन विज्या:गु खः। गुह्वासिया 
तेजं कःगु जक मात्रं हे ळीत थुज्व:गु सुख आनन्द जुया वल । अथेया 
निम्ति वसपोलयागु शरणय्‌ वना: ध्यान याना: सदाकालं वसपोलया 
नां कया: भक्ति याइह्या गुह्यासिनं वसपोलयागु शरणय्‌ च्वना:ध्यान 
यानाः स्तुति यानाः नमस्कार याइ अथेजाःपि गवले दुर्गति मवसे न्ह्या- 
वलेसां भिगु गती जन्म कया: वोधिचर्य्या चले याना मार लोकपित 
जिते याना च्वंतले सुख भोग याना: थःत नं परयात नं हित सुख 
यायेगुली लगय्‌ जुयाः अन्त काल तक मेहम जुया ववलय्‌ वहें लोकेश्वर 
विज्याना: छिपि छु हे ग्यायेम्वाः जि दु धकाः भरोसा वियाः त्रिर- 
त्नया शरणय्‌ तयाः वोधिचर्य्या व्रत चले याका सुखावती भूवनय्‌ 
छ्वयाः अमिताभ तथागतयागु धर्म कथा न्यने दुपि यानाविये । अननं 
ताकाल तकं सुख भोग यानाः संम्यक संवोधि ज्ञान स्मेतं प्राप्त जुड 

धकाः थुलि शुक्राचार्यं आज्ञा दयूका विज्याःगु सकल देत्यपिसं न्यंनाः 

वोध जुयाः हे गुरु ! थनिनिसे जिमिसं देत्ययागु स्वभाव त्वःताः छल- 

पोल आज्ञा दयका विज्यागु वमोजिम श्री करुणामययागु शरणय्‌ च्वना: 

व्रस्पोलयागु वयान यानाः जिमिगु जीव दया च्वंतले भिगु धर्म चले 

याना च्वनेगु जुल धका :शुक्राचार्ययात विन्ति यानाच्वन । थनंलि 

शुक्राचार्य स्वरूप करुणामय आकाशय्‌ थहाँ वनाः सकभनं तेज काय्‌का: 


(१३४) 


"साक्षात लोकेश्वरया मूर्ति व सकल देत्यपिन्त दर्शन विया विज्यात । 
आकाशय्‌ विज्याह्य श्री करुणामययात सकल देत्यपिसं दर्शन यानाः 
अत्यन्त आश्‍चर्य जुया: नमस्कार यानाः जिमित श्री करुणामय नं 
शुक्राचार्य गुरुयागु रूप जुया: उद्धार या: विज्या:गु सीका: सकल देत्य- 
गर्णाप वसपोलयागु शरणय्‌ च्वना: जप, स्तोत्र इत्यादि याना: नमस्कार 
यानाः थुगु प्रकारं छलपोलं जिमित वारम्वार उद्धार याना विज्यायेमाः 
धका: प्रार्थना यानाच्चन । थनंलि उह्या करुणामय अननं अन्तरध्यान 
जुयाः मेमेपि उद्धार याःवनेत मेथाय्‌ विज्यात । थुगु प्रकारं श्री करु- 
गामयनं सावे यानां साधे याये थाक्रुपि देत्यपिन्त शिक्षा विया: उद्धार 
याना विज्यात । 

थुलि दुर्दान्त दानवपिन्त वोध यानाः उद्धार या:गु वाखं जुल । 

थ्व ख॑ नं गुणकारण्डव्यूहुस महायान सूत्रथ्‌ दु । 


(१३५): 


(गुणकारण्डव्यूहकर्थ ) 


श्री प्रतसर्तापत लोकेश्वरया बाखं 


श्री करुणामय अवीचि नरक उद्धार याये धु का: अळनं प्रेत नर- 
कय्‌ च्वंपि पापीपिन्त उद्धार यायेगु मनय्‌ तयाः प्रेतलोक पती स्वया 
बिज्यात । दकसिवे ह्वापां प्रेत नरकय्‌ थःगु शीतलगु रश्मि पिकया 
बिज्यात । उगु प्रेत नरक गजोगु धा:सा लः धयागु गनं हे मदयाः ल:- 
यागु शब्द हे न्यने मदया च्वंगु थाय्‌ जुया च्वन । अन च्वंपि प्रेत 
गणपि नयागु मूरति दयेकाः मि पूर्थे ह्या छह्म दाहा जुइका च्वंपि, 
थःथःगु हाछहाय थःथःगु सं त्वपुयेका च्वंपि, पर्वत थें तःग्वगु प्वाः 
जुयाः मुलुप्वाः थें जाःगु म्हुतुप्वाः जुयाः नये त्वनेगु छुं मदयाः हानं नये 
त्वने असमर्थ जुयाच्वंपि, नये त्वने पित्याःगुलि आपालं दुःख जुयेकाः 
केवल खि, च्व, हलि जक नया: जिविका यानाच्वन । ह्य छम्हं क्वँय्‌ 
छूवां छवां वयेकाः ह्विया ह्लिथं लःया प्यास जुइकाच्वन। छु जुयाः 
वा वःसानं प्रेतया म्हुतुइ थ्येनेवं मि जुया वनिगु । थुजोपि प्रेतपित 
उद्धार याये धका: श्री करुणामय प्रेत नरकय्‌ द्वाहाँ विज्यात । थ्व प्रेत 
लोकपि सकल मुना: श्री करुणामयया न्ह्योने वन । छचाःखेलं 
चाहुलाः भक्ति भाव यानाः वसपोल श्री करुणामययात स्वया: जिमि 


(२३६) 


लः त्वने मखंगु आपालं वर्ष दयावने धु कल उकि जिमित ल: प्यायू- 
चाःगु लंका विया बिज्याःहुँ धकाः हालाच्वन । उबलय्‌ श्री करुणा- 
मयं प्रेतपिनिगु उपरय्‌ करुणा यानाः थह्य' ज्वनाच्वनागु पलेस्वानं 
लः पिकयाः त्वंका विज्यात । व लखं प्रेतपि तृप्त मजूगु खनाः थःगु 
ह्लाःया किपतिनं लःयागु धाः पिकयाः त्वंका विज्यात । 
अथेनं प्रेतपि सन्तोष मजूगु (लःयागु प्यास तना मवंगु ) सीकाः 
तुतियागु किपतिनं लःयागु धाः पिकयाः त्वंकल । थुलिनं प्रेतपि 
सन्तोष मजूगु खनाः थःगु चिम्सँ प्वाः पत्तिकं खुसि धाः पिकयाः 
लः त्वंकुसेलि प्रेत लोकपि सकलें लखं तृप्त जुल । अले हानं अनेक 
प्रकारया नयेगु चीजवीज नं आकाशं वा वः थें हायेकाः सकल लोक 
प्रेतवित नकाः प्वाः फुदंका विल । थुलि जुइवं सकल प्रेतपिनि नये 
त्वने दुभुलि तृप्त जुयेकाः श्री करुणामययागु ख्वा: स्वयाः हानं हाई 
हाई धकाः विचा याना च्वन । ओहो जम्बुद्वीपय्‌ च्वनाच्चंपि मनुष्य 
लोकपि सत्तगुरूया शरणय्‌ च्वनाः मां बोया सेवा यानाः भिगु कर्म 
यानाच्चन । थुपि सकलें तःवंगु भाग्यदुपि खः । हानं जम्बुद्ठीपया 
लोकपि त्रिरत्नया शरणय्‌ च्वनाः अनेक धर्म कथा न्यनाः सुख आनन्दं 
च्वनाच्वन । कीपि जक ह्वापायागु जन्मय्‌ दान धर्म छु मयासे दान 
धर्म याइपित नं याये मते धकाः गना वइगु पापया फलं थों 
थुज्वःगु लोकय्‌ च्वनाः दुःख कष्ट नयाच्वने माल । आः थों ळीत 
थ्व महापुरुष छह्य थन थ्यंक बिज्यानाः उद्धार यायेत विज्यात 
धकाः सकसिनं श्री करुणामययात दण्डवत प्रणाम याना च्वन। हे 
महासाधु, छलपोलं जिपि ताकालंनिसे नये खने मखनाः मि पूर्षिथे 
दाह जुयाच्वंपि पापीपिन्त नके त्वंके यानाः उद्धार याना विज्यात । 
थनिनिसें जिपि सकले छलपोलया शरणयूं च्वनाः छलपोलयागु सेवा 
भाव याना च्वनेगु इच्छा जुल । जिमित हित जुयाः थुगु नरकं उद्धार 
जुझ्गु लँ कना विज्या:हुँ धकाः सकल लोक प्रेतपिसं विन्ति याःगु 
श्री करुणामयं न्यनाः सकल लोक प्रेतपित सुदृष्टि स्वयाः आज्ञा 


(१३७) 


दयेका विज्यात । हे प्रेत लोकपि, यदि छिमि सकसियां कल्याण जुइ- 
केगु इच्छा दुसा ह्वापाँ त्रिश्तपितिगु शरणय्‌ वनाः वसपोलपिनिगु 
नामोच्चारण यानाः ध्यान याना च्चे ! थुकि छिमिगु पाप फुक्क 
मदयाः सदां सुमंगल जुया: काय बाक, चित्त, शुद्ध जुया: वोधिज्ञान 
तक नं प्राप्त जुइ । वोधिज्ञान दसेलि छिमिगु दुष्कर्म मदयाः थनं 
त्वःता वनाः सुखावती भुवनय्‌ जन्म कया: जि गुरु अमिताभ तथागत- 
यागु सभामण्डलय्‌ च्वने दुपि जुड धकाः श्री करुणामयं प्रेतलोर्कापत 
कारण्डव्यूह सूत्रया खँ कना: अनंतु अन्तरध्यान जुयाविज्यात । 

प्रेतलोकपि सकसिनं श्री करुणामयया आज्ञानुसार त्रिरत्नया 
शरणय्‌ च्वनाः भिभिगु कर्मय्‌ च्वँच्वं सकल प्रेललोकपिनि क्लेशयागु 
आवरण मदया: सुखावति भुवनय्‌ जन्म काःवंपि जुल । थुकिया 
निम्ति वसपोल प्रेतसंतपित लोकेश्वर धका: व सुगतिसंदशेन लोकेश्वर 
धका: नं प्रख्यात जुल । थुलि प्रेत संतपित लोकेश्वरया बाखं जुल । 
थ्व बाखंया पूर्ण खे गुणकारण्डव्यूह्या स्वंगू अध्यायय्‌ दु । 

(गुणकारण्डव्यूहूकथं) 


श्री देव देवता लोकेश्वरया बाखं 
(सुकुण्डल देवपुत्र उद्धार कथा) | 


न्हापां त्रेतायुगय्‌ विश्वभू तथागतया पालय्‌ श्रीआर्य्यावलोकितेश्वर 
दुःखीपि उद्धार याये धकाः सुखावती भुवनय्‌ क्वहाँ बिज्या:बलय्‌ 
शुद्धावास धयागु देव भुवनय्‌ थ्थंक: बिज्यात । उगु भोगं अत्यन्त दरिद्र 
जुया: नये , त्वने मखनाः दुःख कष्ट नया च्वंम्हसित उद्धार यायेधकाः 
श्री करुणामयं ब्राह्मणया रूप कया: सुकुण्डल देवपुत्रया लुखास दना: 
भिक्षा फ्वने धकाः दनाच्वन । 

सुकुण्डल देवपुत्रं थःगु लुखाय्‌ दनाच्वंम्ह ब्राह्मणयात स्वया: 
धाल । हे ब्राह्मण, छ सु खः ? गुम्ह खः ? छु कारणय्‌ थय्‌ वयागु धकाः 
न्यँसेंलि व ब्राम्हणं वयासिवयूनं दुःखीम्ह स्वरूप जुया: ळुसुका: तयाः 
बुलुहुँ वयाथाय्‌ थ्यंक वनाः धाल । हे ब्राहण, जि ला नये खने 
मखनाः दुःख जुइका च्वना । जि नये त्वने मखंगु आपालं दिन दये 
घुंकल उकिया निति छंगु छे वया: छुं नयेगु त्वनेगु फ्वने धकाः तापाकं 
निसें वयाह्म जि ब्राह्मण खः । अथेया .निर्ति छु नयेगु त्वनेगु भचा 
जितः फ्वने ब्यु । थथे ब्राह्मणं नयेगु त्वनेगु फ्वं वया धाःगु खँ न्यनाः 

सुकुण्डल देवपुत्रं थःगु दुःख लुमंका: ख्वया: ब्राह्मणयात धाल । हे 
ब्राह्मण, जिगु छेय्‌ छु हे नथेगु त्वनेगु वस्तु दुगु मखु । जिहे नं नये 
त्वने मखनाः दुःखी जुया च्वंह्य जि छन्त छु दान वियेफै। उकि 
जिगु अपराधयात क्षमा बिया: मेथाय्‌ पर्व हुँ । थुलि देवपुत्रं धाःगु 
न्यनाः ब्राह्मणं हानं धाल, हे देवपुत्र, जि नये त्वने मखनाः सापहे 
सने मफयाः पला: छपलाः हे छिनावने मफुहा जितः छुं चिकिधंगु 
भतिजा जक जूसानं नयेगु वस्तु दान बी हे मा: । यदि छं जितः 
छुं हे दान मविल धाःसा छंगु हे लुखा पिनेसंतुं च्वना: सोहा 
जुल । थुलि ज्राद्मणं हत्या क्यनाः धाःगु त्यना: देवपुत्र कसुकाः तथाः 
न्ह्यागु मालाःसां वीमाल घेगु विचा: यायां स्वःवंवलय्‌ श्री करुणाम- 
यया प्रभावं व देवपुत्रया छेय्‌ तःथंगु सम्पति दया वल । वयागु- 
छेंया कोथा पतिकं दकवभनं भरी भराउ जुइक वर्जा: नाना प्रकार 
या रत्न, लु, वहः आदि धातु वस्तु व नयेगु वस्तु अन्न इत्यादि मरि 
चरि नं, नयेगु त्वनेगु वस्तु अमृत समानगु पान वस्तु नं वांबांलाःगु 
बस्त्रत लु वहःया तिसा आदि व अनेक सुगन्ध वास्नां जाया च्वंगु 
स्वां फलफूल इत्यादि नं परिपूर्ण जुयाच्वन । थुगु प्रकारं छुं हे वस्तु 
मढुगु थःगु छेयू सम्पत्ति भरय्‌ जूगु खता: आश्चर्यमय जुयाः ओहो 
थ्व छु जूगु बिपनं थ्व हागसय्‌ जक खंगुला धकाः बांलाक बिचार 
याना स्वःवलय्‌ जिगु लुखाय्‌ वया च्वंह्य पुरुष निश्चय नं तःघंह्म सुं 
महापुरुष हे जुइमाः घेगू विचा: याना: च्वन । छाय्‌ धाःसां थ्वयागु 
दर्शनयानागु मात्रं हे जितः थुज्वःगु ऐश्वर्य प्राप्त जुल । थुलि निश्चय 
यानाः सुकुण्डल देवपुत्र खुशी जुयाः याकनं हे लुखाय्‌ च्वंहा ब्राह्मण- 
यात मान तयाः बिन्ति भाव यात । हे तःघंह्य ब्राह्मण ! छलपोलया 
शरीरय्‌ आनन्द जुया च्वंगु दु । जिगु छे यू करुणा तयाः दुहां विज्या:हुँ 
धकाः बिन्ति यासेंलि ब्राह्मणं खुशी जुयाः देवपुत्रया छे य्‌ दुहाँ वनाः 
दक्वभनं सुदृष्टि स्वया विज्यात । 

देवपुत्रं नं बांवांलागु आसनय्‌ फेतुकाः क्वयूचि आदि पात वस्त्र 

यागु गा न्ययेका विल । बिभिन्न तिसां तीका: मानय्‌ यानाः घासा 
मध्ये उत्तमगु साःसाः भिभि धाक्व नयेगु वस्तुयात न्ह्यःने तयाः 
भोजन याका: अत्यन्त सत्कार याना च्वन । थःत मान सत्कार याःगु 
खना: व्राह्मण रूपी करुणामयनं अति हाषत जुयाः नये त्वने यानाः 
सुकुण्डल देवपुत्रयात आशिर्वाद बिया विज्याना: थथे धया विज्यात हे 
देवपुत्र, छन्त सदां मङ्गल जुइमा । छंगु छेंय्‌ न्ह्यावलें लक्ष्मी वास 
याना: सत्धर्म चलयूयाइह्य जुइमा । छंगु चित्त न्ह्याबलें हे स्वच्छ जुयाः 
छंगु भिगु इच्छा सिद्ध जुया: सेवावृति धर्म साधन यायेगुली लगय्‌ जुया 
च्वने फयेमा । सदाकालं त्रिरत्नया भजन याना: च्वनाच्वँ । जि जेट- 
वन विहारय्‌ वना: श्री विश्वभु तथागतयागु दर्शन या:वने त्यल धका: 
थुलि ब्राह्मणं धाःगु खँ न्यनाः सुकुण्डलदेव पुत्र आइचर्य जुयाः वयात 
वांलाक स्वया: हानं विन्तिभाव यात । हे महा ब्राह्मण, छलपोल 
बिज्याये धाःगु जेटवन विहार गन दु धकाः न्यसेलि ब्राह्मणं देवपुत्रयात 
धया विज्यात हे देव पुत्र जेटवन विहार थनं आपाःहे वने मानि । अन 
अत्यन्त हे मनोरम जुया: आपालं भिक्षु भिक्षुनी, उपासक उपासिका, 
देव, मनुष्य आदि सकल लोक वयाः वसपोलयागु धर्म कथा न्यने 
धका: वया च्वंगु दु । अथेया निम्ति जि नं अन हे वने धेगु खः। थुलि 
ब्राह्मणयागु खँ त्यना: सुकुण्डल देव पुत्रया चित्त वोध जुयाः हानं 
विन्ति यात । हे ब्राह्मण ! जि छलपोलयाके छगू खं न्यने मास्ति 
वल छःपिसं सत्य वाचा ह्वाना विज्याःहुँ । छलपोल देवलोक, 
मनुष्य लोक वा देत्येलोक ला थुजोगु ऋद्धिबानम्ह थ्व संसारयू थौं 
तक जि सु हे मखनाति । छलपोलयागु सुदृष्टीं स्वया विज्याये 
मात्रं जितः थजःगु सम्पत्तिया लक्ष्मी प्राप्त जुल | थुलि देव पुत्रं विन्ति 
यासेंलि ब्राम्हण हानं धया बिज्यात कि हे देव पुत्र ! जि देव लोक, 
मनुष्य लोक वा दैत्य लोक नं मखु केवल जि जगतसत्व प्राणिपिन्त 
हित सुख वियेगु ज्या जवना च्वनाम्ह बोधिसत्व खः । जिगुज्या हे 
बोधिचर्य्या ब्रत ज्बनाः संसारय्‌ च्वनाच्वंपि दुःखीप्राणीपिन्त स्वयाः 

अनेक प्रकारं बोध याना: भिगु धर्मय्‌ तया च्वना । थुगु प्रकारं पापी 
लोकपिन्त नं धर्म कथा न्यनाः त्रिरत्नयागु भजन यानाः भिगु धर्मय्‌ 
सदाकालं चलय्‌ याना च्वँ धकाः थुलि आज्ञा जुयाः ब्राम्हण रूपी 
श्री करुणामय आकाशय्‌ थाहाँ वनाः मियागु ज्वाला जुया: अन्तर- 
ध्यान जुया विज्यात । देवपुत्रं आश्‍चर्य जुयाः आकाशय्‌ वारम्वार 

च्नमस्कार याना: थःगु छे लिहां वना: सुख आनन्द पूर्वक चलय्‌ याना 
वन। 

(गुणकारण्डव्यूहकथं ) 


श्री रक्‍त मत्स्यन्द्रनाथया बाख 


(मगध देशय्‌ च्वनाच्वाप मनुष्य लोक उद्धार कथा) 


त्रेत्रायुगयू विश्वभू भगवानया पालय्‌ श्री करुणामय सुखावती भूव- 
नयू|विज्याना: थ्व संसारय्‌ दुःखी प्राणीपि गन गन दु धकाः स्वया: दुःखी 
प्राणीपिन्त उद्धार यायेत मगध देश विज्याना च्वंगु जुल। व 
देशय्‌ निदे तक वा मवःगुलि घाँय्‌ सिमा आदि बुया मवया: दुभिक्ष 
जुयेका: नये त्वनेगु,छु हे मदयाः मनुखं मनूयात स्यानाः ला हि नयाः 
जीविका चलय्‌ यानाच्वन । थुगु प्रकारं थःथः ल्वाना: बल्ला:ह्मसें 
बमलाःह्यसियात स्याना: नर संहार याना: तच्वःगु पाप चलय्‌ यानाः 
दुःख रूपी मि पुकाः दुष्ट मनुर्ष्याप स्वयाः श्री करुणामय मगध देशय्‌ 
दुहां विज्यानाः थःगु पुण्य रश्मि इमित खयेकाः पुरुषया भेषकयाः 
न्यना बिज्यात, हे पुरुषपि, छिमिसं थुगु देशय्‌ च्वनाः छ्या कारणय्‌ थबं 
थः ल्वानाः प्राणिपि स्याना: मनुष्यया ला हि समेतं नयाः पाप चलयूयानाः 
भूत, यक्षपिसं थें मभिगु ज्या याना च्वनागु । थुलि खेँव पुरुषपाखें 
न्यनाः सकल दुर्जन जुयाच्वंपि मनुष्य जूसानं करुणामययागु पुण्य रश्मि 
कःगुलि छु भतिचा चित्त शान्ति जुयाः व सकल मगध लोकि मुना: 

व महापुरुषया न्ह्यःने वना: थःपिसं याना च्वनागु खँ थथे धकाः: कन । 
हे महासाधु, महापुरुष जिमिगु थ्व मगध देशय्‌ तःधंगु विध्न जुया 
च्वन अथेया निम्ति थ्व देशय्‌ वा मवःगु निदै दये धु कल । अथेया 
निम्ति जिपि सकले नये त्वने पित्याःगुलि डाह कष्ट जुइक दुःख जुयाः 
सहयानां सहय।ये मफया: जिमित दया माया धेगु भतिचा हे मदयाः तं 
जक पिहां वःगुलि नर संहार याना च्वनागु खः । 

थुगु प्रकारं उत्पात जूगु निदं दत । यदि छःपिसं थ्व दुर्भिक्ष शान्ति 
यायेगु शक्ति दत धाःसा थ्व जिमिगु मगध देशय्‌ सुभिक्ष यानाः जिपि 
सकसित रक्षा याना बिज्याःहुँ । थथे मगध लोकपिसं धाःगु खें न्यना: 
उह्य ऋद्धिवान बोधिसत्व श्री करुणामय आकाशम्‌ थाहाँ विज्यानाः 
छक्रवलं हे सुपांय्‌ वयेकाः वा बयेका बिल । थुगु प्रकारं निदं तक वा 
मवःगु थासय्‌ वा वःगु खनाः सकलजनपि आश्चर्यं जुयाः अमृत रूपी 
ल: काचाकाचा त्वनाः लः पित्या: चाःगु तृप्त याना च्वन । 

वसपोल करुणामयं हानं नाना प्रकारयागु नयेगु वस्तु मरि- 
चरि वर्षा याना हल । नयेगु वस्तु नं वागाःगुलि सकल लोकपि आश्चर्य 
जुयाच्वन । हथासं पथासं फक्व नयेगु ज्या याना च्वन । नये त्वने- 
गुली संतोष याये धुसेंलि हानं अनेक प्रकारया वा, व्छ, अन्न आदि 
खाद्य वस्तु वा गा:गुलि मुने फक्क सुना: थः छे पाखे स्वथने यंकल । 
अले हानं अनेक प्रकारयागु लु, वहः आदि धातु वस्तु नं वा गाका 
बिल । व खना: सकल मगध लोकपि आश्चर्य जुयाः व सम्पूर्ण थःह्य 
फक्व फक्व कयाः थःथःगु छेय्‌ यंकाः स्वथनाः खुशी जुयाच्वन । 
उगु बखतय्‌ सकल लोकपि आश्चर्य व हर्षं जुयाः त्वा: त्वा: पतिकं मुना: 
थथे धकाः हालाच्वन । ओहो थ्व चरित्र सुयागु प्रभावं जूगु, गथे जुया 
वःगु धकाः अनेक तर्क वितर्कया खँ ह्वानाच्वन । उगु बखतय्‌ श्री 
करुणामय बुढा छह्यासिके दुविनाः व मनूत मुनाच्वंथाय्‌ थः वनाः 
इमित बांलाक स्वया: इमिगु दथ्वी च्वना थथे धयाच्वन- 

हे लोकपि, थ्व कीगु देशय्‌ मङ्गल जुयावःगु सुभिक्ष जुयावःगु सुं 

इश्वर्य अनुभवं जूगु धकाः छिमिसं मानय्‌ यानाच्वन । थुज्वःगु ऋद्धि 
अनुभव स्वर्ग पातालय्‌ च्वॉप सुनांनं याये फेमखु छिमिसं श्री करु 
णामय जगतया स्वामी जुयाच्वंह्य लोक्रेश्वरयागु अनुभवं जगु खः 
धका: सीकि | वसपोलयागु मएात्म्य संक्षिप्त रूपं जि कने । वांलाफ 
एकचित्त यानाः न्ये । श्री करुणामय लोकेश्वर धयाह्य तथागतया पुत्र 
खः। बसपोल काम धातु, रूप धातु, अरूप धातुया मालिक जुया: सकल 
सत्व प्राणीपिन्त उद्धार यायेगु ज्या याना च्वंह्य वसपोलं धर्मयागु लॅ 
मखंपिन्त धमंयागु लँ क्यनाः निभालं कयाः ताःन्वया च्वंपिन्त छत्र 
समान जुइक च्वनावीह्या लः त्वने पित्याःम्हेसित खुसि समान जुयाः नये 
पित्याःम्हेसित कल्पवृक्ष समान जुयाः रोगिपिन्त वासः याइह्य वैद्य 
समान जुयाच्वंह्य, थुगु प्रकारं नरक भोग यानाच्वंपित समेत नं 
नरकं उद्धार यानाः निर्वाणय्‌ छवया बिज्याना च्वंह्य । थथें जाःह्य 
बसपोल धकाः सीकि । छिमिसं नं वसपोल करुणामययागु नाम लुमंकाः 
बोधिचर्य्या ब्रत यानाच्वन धाःसाः अन्तकालय्‌ कीपि सकलें सुखा- 
बद्री भूवनय्‌ अमिताभ तथागतयागु धर्मे कथा न्यं वने दुपि जुइ धकाः 
धयाः व बुढा ल्याहां वन । अनंनिसें व मगध देशय्‌ वखत वखतयू वा 
क्या: सये साहा भरे जुया सुविक्ष जुल । श्री करुणामय नं व बुढा 
त्वःताः मेमेषि प्राणीपित उद्धार याये धकाः बिज्यात । 
थ्व खे गुणकारण्डव्यूहस दु । 

(दिव्यावदानकर्थ) 


श्री महावजूपाणि बोधिसत्वया बाखं 


छगू बखतय्‌ भगवान बुद्धया पालय्‌ भद्र कर धयागु देशय्‌ मेण्ढक 
घयाह्वा महाजन छह्ा दु । वया कायूयाके ३% आकारयागु हिचा 
छपा: जँय्‌ घानात:गु दयाच्वन । व ह्विचाँ न्ह्याक्व हे धन पिकाःसाँ 
फुना मवनीगु जुयाच्वन । व ह्यिचायागु खं मेपि सुनानं मस्यू । 
छन्हु भगवान शाक्यमुनि तथागत करूणा समापति योगय्‌ च्वना 
बिज्या:बलय्‌ भद्र कर नगरय्‌ च्वंह्य मेण्ढक गृहपतियात बौद्ध धमेय्‌ 
तयाः उद्धार यायेगु मती तयाबिज्यात । व हे कालय्‌ भगवान 
भिक्षुपि नापं भद्र कर नगरय्‌ भिक्षाचार बिज्यात । उगु बखतय्‌ 
भद्रकर नगरय्‌ च्वंपि तीथंक मतयापिसं भगवान बिज्याइगु खवर 
सीका: थःपिन्त मान सत्कार मयासे भगवानयात मान सत्कार याइ 
धयागु कुचित्त मनय्‌ तयाः अनच्वंपि गृहपति महाजनत फुक्क मुंकाः 
शथे धयाच्चन-"हे गृहपति महाजनपि, थ्व ळोगु देशय्‌ कीसं भि 
जुइगु ज्या खनी मखुत । अवश्य नं बिपत्ति स्वये मालीगु जुल । छु 
कारणं धाःसा थन छीगु देशय्‌ श्रमण गौत्तम दुंहां वइगु जुल । उकि 
थन नगरय्‌ वज्रपात जुइगु थें भाःत दुपिनि भाःत मदइगु, कायू 
दुपिनि काय्‌ मदइगु थुज्वःगु विपत्ति स्वयाच्वने मालीगु जुल धकाः 

थुगु प्रकारं तीर्थकपिसं धाःगु गृहपति महाजनपिसं न्यना: थथेहे खः, 
श्रमण गौत्तम धयाह्यसिनं अप्वःसित गृहस्थी त्वःतकाः भिक्षु याना 
ब्छइगु खः, धइगु विश्वास यानाः आ: थुकियात पनेत गथे याःसा 
थुपि श्रमण गौत्तम व भिक्षुपि थन देशय च्वने फइमखु उगु उपाय 
यायेमाल धकाः सकसिनं धासेलि तीर्थकपिसं “छिमिसं छुं हे धन्दा 
कायेमते जिमिसं धयाथें जक यायेगु निश्चय या, । गथे धा:सा खालिगु 
जग्गा छकूचा हे मतसे सकभनं बाली याका: च्वनेगु थाय्‌ मदयेका 
बीगु, धमंसभा यायेगु दबू आदि फुक्क स्यंका बीगु, सिसाबुसा दुगु 
बांवांला:गु क्यव फुक्क स्यंका: सिमा पाला व्छयेगु, लः दुगु पुखू, 
हिति, बुंगाः दक्वयूसं विष व्हला तयेगु । थथे यायेगु निश्चय जूसा 
जिपि थन च्वने, मखुसा थ्व देशय्‌ मभि जुइगु जिमिसं स्वयाच्वने फइ- 
मखु, जिषि थ्व देशं पिहां बने त्यल, धकाः तीर्थकपिसं धासेलि मेण्डक 
आदि सकल गृहपतिपिसं छलपोलपि पिहां बिज्याये मते, छपिसं धाःथें 
हे यायेगु जुल धका: सकल भद्र कर नगरया जनता जाना: तीर्थक- 
पिसं धा:थें फुक स्यंका व्छत । नगर छगुलि सू सांदंक मनूत फुकं 
नगरंपिने च्वंवन । भद्रकर नगरयागु थुज्व:गु खबर स्वर्गया देव- 
राजां सियाः अहो ! थ्व नगरय्‌. ला मखुगु उत्पाद याइन, गुह्य 
शाक्यमुनि भगवानं असंख्य कल्पं दुःखकर चर्य्या यात्रा: षड्पारमिता 
आदि वोधिसंभार पूर्ण याना: थौं तथागत जुइ धुंका: नं भद्र कर 
नगर शून्य उजाद जुइगु भिक्षाचार याः बिज्याइगु कीसँ स्वये मालीगु 
जुल धकाः वातवलहया धयापि देवपुत्रपि सःताः छिपि भद्र कर नग- 
रय्‌ वनाः विष दुगु लः सुका ब्यु। वर्ष वलाहका देवपुत्रपि सःताः 
छिमिसं भद्र कर नगरय्‌ वनाः च्यागू गुण पूणे जुयाच्वंगु लः दयेका 
ब्यू हुँ चतुर्सहाराजपि सःताः छिषि फुकं वनाः स्यंकातःगु भद्र कर 
नगर फुक भिकाः सकल लोकयात अन लितह्या: बास याका ब्यु 
धकाः देवराज इन्द्र उजं जुसेलि अपि सकले भद्र कर नगरय्‌ वनाः 
स्यंगु फुकं बाँलाक दयेका: भिगु लख पूर्ण यानाः ह्वापायासिवें नं 

बांलाःगु नगर यानाः सकल लोकयात बास याकाबिल । थनंलि तीर्थ- 
करयू गुप्तचरत व्छया हयाः नगा गथे गथे जुन, मनूत दनि ला 
सन्त ला धका: चिवा कायेके हःबलय्‌ व नगरला ह्वापाया सिवे नं 
प्यदुगं वांलाना: मतूत तं ह्वापाया सिवे नं आपालं दया: बांलाना 
च्वन । व खें तीर्थकपिसं सियाः आः थ्व नगरय्‌ भि जुइ हे मखुत, 
जिपि पिहां वने त्यल, थ्व नगरयापि फुक मिजं मिसा सन्यासी 
भिक्षु याना: गृहस्थी दववं मदयेका व्छइगु जिमिसं स्वयाच्वने फइ 
मखु धक्रा: ख्यासेंलि हानं गृहपतिपिसं धाल, हे आर्य्यंगर्णाप, आसे 
आसे पिहां बिज्याये म्वाःनि, आ: हानं मेगु छु उपाय यायेगु दु ? 
श्रमण गौत्तमयाथाय्‌ मव्छयेगु धका: न्यॅसेलि अथे जूसा श्रमण गौत्त- 
मयाथाय्‌ सु सु वन वया वयात खुइगू असफि बं पुइकेगु धका: निर्णय 
जुल । दकव थःथःगु छे य्‌ लुखा तिनाः च्वंच्चल । थनंलि भगवान 
भिक्षु संघपि मुंका: भद्रकर नगरय्‌ भिक्षाचार याये धकाः दुहां 
बिज्यात । व नगरयापिसं भगवान प्रमुख सकल भिक्षुपिन्त दुने 
तयाः तःजायेक पःखाः दनाः पिने वये मफयेका बिल । उगु वखतयू 
कपिलवस्तुया ब्रम्हूया म्ह्यायूमचा छ्य भद्र कर नगरया मनुखं कन्या- 
दान विया ह्या: ब्याहा यानातःगु जुयाच्वन । व ब्राह्मण दारिका 
भगवानयात पःखाःया दुने छगु थासय्‌ तयातःगु खनाः तुग: मछिना: 
अहो ! भगवानयात गज्यःगु थासय्‌ तयातल, स्वाहाने छपु दःसा 
स्वाहाने गया: भगवानयात दर्शन याः वने धकाः मनय्‌ तःगु खँ 
भगवान बुद्ध सीका बिज्यानाः पःखालय्‌ स्वाहाने छपु भगवानया 
ऋद्धि दयेका बिल । 

थनंलि ब्राह्मण दारिका खुसि जुयाः मुस्याः छपु च्याकाः स्वाहानें 
थहाँ वना: पःखाः दुने क्वहां वनाः भगवानयाथाय्‌ वसपोलया चर- 
णयू नमस्कार याना: धर्मकथा न्यने धकाः च्वंच्चन । थनंलि भगवान 
सम्यक सम्बुद्ध ब्राह्मण दारिकायात चतुराय्यंसत्यया खँ कना:ब्राह्मण- 
दारिकायात खुसि यानाः हानं थथे आज्ञा दयेका विज्यात, है ब्राह्मण- 

दारिका, छ मेण्ढक गृहपतिया छे य्‌ छक्वः वनाः थ्व खें धंयाब्यु, हे 
गृहपति, छन्त हे उद्धार याये धकाः भगवान थन भद्र कर नगरयू 
बिज्यानाच्वन । छ धाःसा लुखा हे मचायेकुसे च्वंच्चन , न्ह्याह्महे 
पाहां बःसां सत्कार यायेमा:गु कीगु चलन दु । भगवान थें जाःह्य 
बिज्याकाः छ आमथे च्वंच्वने ज्यूला ? थथे छं धायेबलय्‌ गृहपति 
मेण्ढकं धाइ-'जिमि सल्लाह ठहरे जुयाच्वंगु भगवानयात सुनां 
सत्कार याइ वं खुइगू अर्साफ बं पुलेमाः धैगु निर्णय जुयाच्चंगु धकाः 
वं धाःसा हानं छं थथे धयाब्यु, छिमि काय्‌ जयू पश्वसत्तिक नकुलक 
धइगु न्ह्याकव धन पिकाःसां मफुइगु ॐ बांलूगु झोली हिचा घाना 
तगु दु, छगू लाख हे अर्साफ फुके मा:सां कोली ह्िचां पिहां हे 
वयाच्वनी गुवलें हे फुइमखु उज्वःह्य कायू दयेक नं छ खुइगू असफि 
बं पुला: भगवानयाथाय्‌ वये मफुला ! धकाः थुलि धयाब्यु । थथे 
भगवानया आज्ञा नयनाः ब्राह्मणदारिका थथे हे जि मेण्ढक गृहपतिया 
छेंयू वनाः धाः वने धकाः वन । हे गृहपति भगवान तथागतं छितः 
म्ह फुला धकाः न्यना ह्या बिज्याःगु दु । छितः हे उद्धार याये धकाः 
भगवान बिज्याना च्वन तर छि धाःसाः लुखाहे मचायेकुसे च्वंच्चना 
दिल धकाः धाःगु खँ न्यनेवं मेण्डक गृहपति भगवानयात जिगु वार- 
स्वार नमस्कार दु तर भगवानयात सुनां नापलानाः सत्कार याःवन 
वयात गुइगू असफि बं पुइकेगु धयागु जिमिगु समाजं निर्णय याना 
तःगु दु । उकि जि भगवानयाथाय्‌ वये मजियाच्वन | थथे धाःगु 
च्यनाः धाल-हे गृहपति, भगवान तथागतं थथे नं धया बिज्याःगु दु, 
खुइ्गु अस्ति पुलेत छि छाय्‌ ग्याना दी माःगु दु, छिकपनि कायूया 
जँय्‌ पश्चसत्तिक नकुलक धइगु न्ह्याक्व हे धन पिकाःसां मफुइगु कोली 
ह्मिचा घानातःगु दु । थ्व खँ न्यना: गृहपति मेण्ठक अजूगति चायाः 
थौंतक थ्व खँ सुनानं हे स्यूगु मखुनि । भगवान तथागतं सीका बिज्या- 
त । वसपोल सर्वज्ञ हे खः धकाः छक्वलं हे भगवान तथागतयाके 
तःधंगु श्रद्धा वना: खुइगू असफि लुखाया न्ह्यःने तयाः खोपा चायेकाः 

ब्राह्मणदारिका लिसे भगवान बिज्याना च्वंगु प:खा:या दुने बयेगु स्वा- 
हाने क्वहाँ वनाः भगवानयाथाय्‌ वनाः वसपोलया चरणकंमलय्‌ 
वन्दना यानाः धर्मकथा न्यने धकाः भगवानया ख्वा: स्वयाः बिन्ति 
यानाच्वन । भगवान तथागतं मेण्ढक गुहपतिया चित्तयागु आशय 
थुझकाः चतुराय्ये सत्यंनिसे आरम्भ यानाः गृहपतियात बांलाक थुइकाः 
श्री भगवानया अमृतरूपी धर्मकथा त्यना मेण्ढक गृहपतिया चित्तवोध 
जुयाः सत्य धर्म धयागु थ्वहे धकाः सीकाः स्रोतापतिफल साक्षात्कार 
जूह्य जुल । 
थनंलि मेण्ढक गृहपति भगवानयात हानं थथे बिन्तियात-हे 
भगवान, जि थें थ्व भद्र कर नगरय्‌ च्वंपि मेमेपि जनतां नं थ्व धर्म 
प्राप्त याये फइला धका: बिन्ति यासेंलि भगवान तथागतं आज्ञा जुल-हे गृह 
पति छ वना: सकसितं थन ब्वना हये फुसा सकसितं हे आमज्या:गु धर्म 
प्राप्त जुइ धयागु भगवानया आज्ञा नयनाः मेण्ढक गृहपति भगवानयात 
नमस्कार यानाः अनं थःगु छे य्‌ लिहां वन । थः कायूयागु झोली हिचा 
कंया भद्र कर नगरया प्यकालँ लाःगु दुवाःया दथुइलावक अर्साफया 
राशि द्वं चिनाः थुगु गाथा थम्हं नं ब्वना मेषि सकसितं नं ब्वंकल । 
यो द्रष्टु भिच्छाति जिनं जितरागद्वेषं । 
निर्वन्धमप्रतिसमं करुणावदातम्‌ । 
सो निश्चलेन हृदयेन सुनिश्चितेन । 
क्षिप्रं प्रयातु धन . मस्य मयाप्रदेयम्‌ । 
अर्थात गुह्मास्यां राग, द्वेष, मोह आदि मदयाच्वंह्य करुणात्मा 
जुयाच्वंह्य बुद्ध तथागतयागु दर्शन यायेगु इच्छा दु उह्यस्यां निश्चय 
मन याना वा। वयात थ्व धनयागु राशि असफि माक्व जि विये । 
थथे मेण्ढक गृहपतिया गाथा न्यनाः सकलें जनता सज्जनपिसं 
धया हल-श्रमण गौतमया दर्शन याःवनेगु भिनिगु खःला धकाः 
धया हसेंलि गृहपति अवश्य नं कल्याण जुयाः भिना वइ धकाः धास- 
लि अथेजूसा जनता सकसिनं निर्णय यानातःगु सल्लाह फुक जनता 

हे भंग याता: व पःखाः तछ्यानाः चायेका वनेनु थन सुनाँ बिरोध 
याइ धका: सकलें भद्र कर नगरया जनता मुनाः ह्वापायागु सल्लाहं 
निर्णय जुयाच्वंगुयात भंग याना: भगवान दर्शन याःवनेत पःखाः 
तछ्यानाः चायेकाः वने धका: वन । तर प्रतिद्वन्दीतय्‌गु भयं व प:खाःया 
अप्पा छपा हे सुनानं संके मफुगु जुयाच्वन । 

उगु वखतय्‌ थ्व पःखाः आः तछ्याना मबिलसा आपलं प्राणिपीं 
ज्ञान लाभ याये मदेगु जुल धकाः लोकया उपरय्‌ करुणा तया: महा- 
बञ्रपाणि वोधिसत्वं यक्षया रूप धारणा याना: थःम्हं ज्वनाच्वंगु 
बज्र वेगं पःखालय्‌ कयेका छूवसेंलि उगु पःखा: फुक्क चकनाचूर जुइक 
तज्याना वन । पःखाःया चि हे छुं मदयावन । थुञ्वःगू महान चम- 
त्कार खना: सकलें भद्रकर नगरया जनता अजुगति चाया: धन्य धन्य 
भगवान धकाः सम्यक सम्बुद्धयात श्रद्धा तया सकलें जनता भगवान- 
या चरण कमलय्‌ नमस्कार यानाः धर्मकथा न्यने धकाः च्वंच्वन । थनं- 
लि भगवान सकलें भद्र कर नगरया जनता व भिक्षुसंघपित नं न्ह्यःने 
तयाः थः धर्मासनय्‌ बिज्यानाः सकल पघ्राणीपिनिगु कुसलमूल पिना: 
वःगु व उकिया कर्म विपाक स्मेतं सकलयात चित्तवोध जुइक भिगु 
धर्मकथा आज्ञा जुयेका विज्यात । थुगु धर्मकथा न्यनाः गुम्हं गुम्हं 
स्रोतपति फलय्‌ साक्षात्कार जुइपि जुल । गुम्हं गुम्हं त्रिरत्नया शरणय्‌ 
वनाः शील ग्रहण याःपि जुयावन । थुकथं धर्मकथा कना: छुँ ई लिबा:- 
गुलि भगवानया भोजन यायेगु ई पुला: मेण्ढक गृहपति भोजन नि 
याना बिज्याये माल धकाः बिन्ति यासे लि भगवान सम्यक सम्बुद्ध 
आज्ञा जुल । हे गृहपति जिमि भोजन यायेगु ई पुले घुंकल जिमिसं 
अइलय्‌ भोजन याये मज्यू वरु अइलय्‌ भोजन याये ज्यूगु घ्यः, चिनि, 
चाकुयागु सर्वत त्वनेगु आदि जक ज्यू धाःगु भगवानया आज्ञा न्यनाः 
उकथंहे मेण्ढक गृहपति ज्या याइपि सःताः ध्यः, चाकु, चिनि आदिया 
सर्वत दयेके बिया: बुद्ध प्रमुखं भिक्षुगणपित नं भोजन याकाः पित्याः 
लंका बिल। 

थनंलि भगवान सम्यक सम्बुद्ध भद्र कर नगरयांपि जनता व 
अनया गांगामय्‌ च्वंपि फुकसितं नं सत्य धर्मय्‌ तयाः भगवान अनं 


श्रावस्त नगरय्‌ जेतवन महाविहारय्‌ तुं लिहां बिज्यात । 
अवलय्‌ निस महाबऱ्त्रपाणि वोधिसत्वयागु नाम लोकय्‌ प्रसिद्ध 


जुल । 

श्री चिन्तामणि लोकेश्वरया बाखं 


छगू इलय्‌ काशी शहरयू ब्रह्मदत्त नांह्य जुजु छह्म दयाच्वन । 
वहे देशय्‌ प्रियसेन धयाह्वा तःघंह्य महाजन छह्ठा नं दयाच्तन । वया 
ब्याहा याना: नं सन्तान मदया: श्री करुणामयया अष्टमीव्रत यात । 
गुलि ई वंसेलि महाजननीया गर्भय्‌ देवपुत्र छह्य स्वर्गभुवनं क्वहाँ 
वयाः गर्भय्‌ च्वंवःगु जुल । किला पूवंसेंलि सकल लक्षणं जाःह्य वांला:- 
ह्य मचा छह्य बुल । प्रियसेन महाजनं काय्‌ बूगु खं न्यना: तसकं 
लयूताया: दान धर्म आदि उत्सव यानाः काययात सुप्रियं धकाः नां 
छत । सुप्रिय मचा कथहं तःधिकः जुया वर्सेलि लिपि बिद्या निसें 
व्याकरण व्यापार विद्या अथेहे किसि सल कापःयागु परीक्षा यायेगुली 
नं निपुण जुया: पारंगत जूह्वा जुया: वौह्या प्रियसेन सार्थवाहया ज्या 
याये फुह्म जुयाः सुप्रिय सार्थवाह धकाः नां जाल । बौह्म प्रियसेन 
थःगु कालगति वया: सिना वंसेलि वौह्मसिया ज्या फुकं सुप्रिय सार्थ- 
वाहं याइगु जुया: व्यापार याना च्व्वॅवं दान प्रदान गरिवपिन्त विया- 
च्वन । काशी शहूरय्‌ गरिवर्पि आपालं दया: दान याना च्वँच्वं सार्थ- 
वाहया सम्पति पाः जुयावंगु खना: सुप्रिय सार्थवाहं बिचाः यात । 
दान काः वःपि अप्वः दत दान बीगु सम्पति ह्या जुयावन आः रत्नकर 
वयाः व्यापार यानाः मवयेकं दरिद्रपि दकव सन्तुष्ट यायेगु सम्भावना 
मन्त धकाः मनय्‌ तयाः रत्नाकर वने धकाः काशी शहरयापि न्यासः 
ह्य बन्जाःत मुंकाः रत्नाकरय्‌ बनेज्या: वने धकाः वत । रत्नाकर 
थ्यंकाः आपाल धन लाभ याना: न्यासः बन्जाःत मुंकाः काशी शहर 
पाले स्वया: लिह्वां वया च्वंबलयू छथाय्‌ जंगलय्‌ ढृःछिह्य खु'त वयाः 

महाजनपिन्त लँय्‌ पना: थथे धाल-हे सुप्रिय सार्थवाह, जिपि सकस्यां 
खेती वाली व्यापार आदि याये मस:गुलि रत्नाकर व:पिके धन दौलत 
लुट्यू यानाः नया च्वनापि ख: । उकि छि छम्ह थःगु सम्पत्ति ज्वना: 
आनन्दं लिहां कासँ मेपिके च्वंगु दुगु फुक धन जिमिस्र लाका कायेगु 
जुल धकाः दःछिम्ह खु'तसें धाःगु न्यनाः सुप्रिय सार्थवाहं खू'तय्‌त 
थथे धाल-हे खु गणपि छिमिगु खं जि न्यने धुन तर थुपि न्यासःम्ह 
फुक्क जिनाप वःपि बन्जाःत खः थुमिगु धन छिमिसं लाका काये- 
मते वरु थुमिके गुलि मूल्यया वस्तु दु व फुक जि छिमित पुला वी, 
जितः व थुमित त्वःता न्छ धासेलि खु'त चित्त बुक्य्‌ जुयाः सुप्रिय 
सार्थवाह न्यास:म्ह बन्जाःतयूगु ध्यवा पुला ब्यूगु कयाः इमित त्वःता 
व्छत । थुकथं ह्ल॑यूक्वःतक रत्नाकर वनानं थथेहे व द:छिम्ह खु त- 
सें दुःख बियाः सन्तोष याये मफुगुलि सुप्रिय सार्थवाहं थुलि दःछि 
खु तयूत जि सन्तोष याके मफुगुलि थ्व काशी शहरय्‌ च्वंक्व दुःखी 
दरिद्रतयूत जि गथे यानाः तःमि यानाः सन्तोष याके फै धकाः थ्वहे 
धन्दाय्‌ ढुनाच्वन । 

छन्हु सुप्रिय सार्थवाहया न्ह्यः वयेका च्वंवलय्‌ स्वगे भुवनं द्यः 
छम्ह क्वहाँ वयाः वयागु म्हगसय्‌ सुप्रिय सार्थवाहयात थथे धाल- 
हे सार्थवाह छं धन्दा कायेमते छंगु प्रतिज्ञा सिद्ध जुइफु तर गथे या:सा 
व सिद्ध जुइ धाःसा थ्व जम्बु द्वीपय्‌ बदर धयागु द्वीप छगू दु उगु 
अनेक प्रकारया चिन्तामणि समानगु मनय्‌ तयागु तक वागाकाबीगु 
अनेक रत्न दु । थुगु बदर द्वीपया यात्रायू वनेफत धा:सा छंगु प्रतिज्ञा 
पूर्ण जुइफु । तर थ्व ज्या इन्द्र आदि द्यःपिसं हे याये थाकुगु यज्ञ 
खः धकाः उम्ह द्वं धाःगु न्यनाः सुप्रिय सार्थवाहं न्यन-अथे खःसा 
बदर द्वीपय्‌ वनेत गथे गथे याना: गनं गनं वनेमाः छु छु साधन याये- 
भाः ! गदै तक वीगु खः ! थ्व फुकं जितः स्ना कना बिज्याहुँ 
धकाः सार्थवाहं बिन्ति यासेंलि चवं उपदेश बिल-हे सार्थवाह छ ग्याये- 
मते छन्त माक्व उपदेश जि कना व्छपे । छं बदर द्वीप यात्रा 

सफल याये फइ। बदर द्वीप यात्राया विस्तार खेँ न्यँ धकाः द्यवं वदर 
द्वीप वनेगु खे थृगुकथं कन-हे सार्थवाह थनं पश्चिमपाखे न्यासःग 
अन्तराद्वीप दु । ततःजाःगु न्हय्‌गू पर्बत दु, ततःघंगु न्हय्‌गू समुद्र ढु व 
फुकं छंगु वीर्य बलय्‌ तरय्‌ यानाः वनाः न्ह्यःकथं अःकथं नं चाःहुला- 
च्वंगु शंखनाभि नीलोद, तार कक्ष, नीलग्रीव वेरम्भ ताम्रकी वेणु- 
गुल्म थुज्वःगु ह्लयूगू पर्वत नं पार यानाः आशीविषयागु समुद्र 
न्ह्मःकथं अःकथं लः न्ह्यानाच्वंगु समुद्र अथेहे तच्वकं ग्वःफय्‌ तं वया- 
च्वंगु थुज्व:गु मनुष्यपि सुं हे वने मफयाच्वंगु थासय्‌ नं छगू पुण्य- 
वलं लगन यानाः लळितक नांचाय्‌ च्वना वने माःगु समुद्र छन्हुं हे 
छं पार यानाः ग्वःफय्‌ वइवलय्‌ मिखां छुं हे मखनाः भाःपां भा:पेहे 
मफया वनी । उगु इलय्‌ बहे पर्वतम्‌ अमोघ धयागु जडिबुटि वासः 
मालाः हयाः मिखाय्‌ उलाब्यु । अले मिखां खंकाः होश दयेकि । अनं 
नं आपालं पर्वत समुद्र पार यानाः हुँ अले आवतं धयागु पर्वत 
थ्यनी । अन ग्यानापुसे च्वंम्ह प्राणीपिन्त हिसा याइम्ह शंख धयाम्ह 
राक्षस छम्ह च्वनाच्वंगु दु । वयाके शंखनाभि धय गु वास: दु । व 
वासः सर्प त्वपृया तई । सर्पयात छलय्‌ यानाः वासः बुटि कयाः 
मिखायू, छयनय्‌ तयाः वं वं नीरोद धयागु ससुद्रय्‌ थ्यनी । उगु 
समुद्रय्‌ पर्वताकार जुयाः चन्द्र सूर्य समानं थिनाच्वंगु मिखा दुम्ह ग्या- 
नापुम्ह तारक्ष धयाम्ह राक्षस दु । वयात नं छलयू याना: उगु नीरोद 
समुद्रय्‌ तःधंम्ह्‌ मकरि धयागु वासः मालाः कया व वासलं मिखा 
छलय्‌ यानाः ह्लापाया बुद्धपिसं कनावंगु एरण्ड धयागु विद्या ब्वनाः 
ब समुद्र तरय्‌ याना वनेव नीरोद धयागु पर्वत थ्यनी उगु पर्वतय्‌ 
न्यासःम्ह जहानदुम्ह प्राणीपिन्त हरण यानाच्वंम्ह नीलग्रीव धयाग्ह 
राक्षस दु वयाके नं अमोघ धयागु तःधंगु वासः दू, व वासः भयंकर 
विषधारी सर्प त्वपुथा तःगु दु वयात नं छलम्‌ यानाः व वासः कयाः 
नीरोद पर्वत नाघयू यानाः अनं उखे. वैरम्भ धयागु सुद्र थ्यनी उगु 
समुद्रय्‌ ताम्राक्ष धयाह्म हिसूक अजिगर दु । व खुलातक द्यनाच्व- 

नीहा खः । उगु वखतय्‌ अन वेणुगुल्म धयागु पंयागु कालय्‌ तग्व:गु 
ल्वहं छगः दु व ल्वहं छंगु वीर्यवलं पुइका स्वइबलय्‌ अन गुफा छगू 
दइ । उगु गुफाय्‌ न्ह्यावलें तेज थिनाच्वंगु सम्मोहनी धयागु वासः 
दु । उगु वासः व मन्त्रया वलं आपालं पर्वत शाल्मली वन क्षारनदी 
पुला: वनेव त्रिशंकु धयागु पर्वत दु । व पर्वतय्‌ ततःहाकःगु च्वामुगु 
आपालं कंमा दु । व पर्वत नं पुला वनेव त्रिशंकु धयागु समुद्र थ्यनी । 
व समुद्र नं पुलेव अष्टादश धयागु पर्वत वइ । ले हे मदुगु उगु पर्वत 
पुला वनेत छमा सिमां मेगु सिमायू तिति न्हुयाः वनेगु । व पुलेव 
अष्टादश वक्रिक धयागु खुसी थ्यनी । व नं थःगु वीर्यवलं पुला वँ 
वं श्लक्षण धयागु पर्वत थ्यनी । व पर्वत गया वनेत नयागु की तानाः 
वनेमा: । व पुलेव इलक्षण धयागु खुसी थ्यनी । उगु खुसि नं पुला 
वनेव चांह्लि कु जक वया च्घनीगु धुस्रनेत्र धयागु पर्वत दु । व कु 
कयेव फुक मनत सिना वनीगु अन छगू अनेक विषपूर्णगु छगू गुफा 
दु। व गुफाय्‌ दुहां वनाः मन्त्र औषधिया वलं थहां वयाः पर्वेतया 
च्वय्‌ तःघंगु पुखू छगू दइ व पुखुली च्वंगु तग्वःगु ल्वहं छगः पुइकेव 
गुफा छगू दइ । उगु गुफाय्‌ संजीवनी धयागु वासः दु व वासया 
वलं छंगु ह्य्‌ विषं थी मफयाः व धुम्रनेत्र पर्वत पार यानाः ह्लय्‌गू 
आशीविषया पर्वत ह्लयूगू आशीविषया खुसी थ्यनी । अनं पुला वनेत 
लापाय्‌ मालाः व लापाया चुं थःगु ह्यय्‌ भुना वनेव विषया पर्वत 
खुसिया छुं हे दुःख मजुइकं तरय्‌ याना वने फइ । उलि तरय्‌ जुइव 
तजा:गु सुधावदात धयागु पर्वत पुला वनेगु । व पुलेव आपलं योजना 
विस्तार जुयाः बांलानाच्वंगु रोहितिक धयागु देश छगू थ्यनी । व देशय्‌ 
कुवेर थें तःमिह्य बदरद्वीप यात्रा वनेगु ले स्यूहा, खंह्य मधा धयाह्य 
सार्थवाह दु । वं छत फुक्क खँ कना: बदरद्वीप यात्रा वनेत छन्त पासा 
जुयाः ब्वना यंकी । छं दुःख तायाः धन्दा मकासे दृढ प्रतिज्ञा यानाः 
हुँ । छंगु इच्छा पूर्ण जुइ । तर थ्व बदरद्वीप यात्रा धयागु द्यःपिसं हे 
यायेगु असम्भव अथेसां छंगु वीर्य व पुण्यवलं बदरट्वीप यात्रा सफल 

याये फइ धकाः: देवतानं उपकैश विया: अन्तरध्यान जुयावन । 

थनंलि सुप्रिय सार्थवाहया न्ह्यलं चायेकाः बिचाः या:वलय्‌ 
बदरद्वीप यात्रा वनेगु फुकं खँ लुमंका: निश्चय नं थ्व देवता बदर- 
द्वीप यात्रा वनेगु खें स्यूह्म खः ह्लापानं आपालं मनूतसें थथेहे दुःख 
सह याना: बदरट्वीप यात्रा वंगु दइ । अपि नं मनू जातिहेखः। 
जिनं मनू हे खः। जि जक गथे थ्व द्वं कथें जि नं विधि कर्म याना: 
गथे बदरद्वीप यात्रा वने मफइ ! उकिसनं जि थःगु निति मखु 
सकल सत्व प्राणी मात्रया हित सुख जुइगुया निति जुयाच्वनाह्य 
खः । अथेया निति जिनं अवश्य नं थ्व बदरद्वीप यात्रा सफल याये 
हे फइ धकाः दृढ प्रतिज्ञा यानाः हागसय्‌ देवतां उपदेश व्यू कथं धर्म 
देवताया खहालि कयाः वीर्यं वलं सहित जुयाः सुं छह्य हे पासापि 
मज्वंसे याकःचा हे बदरद्वीप वने धकाः वन । 


वँवं वेवं न्यासःगू अन्तरद्वीप पुला वनाः सिसाबुसा नयाः च्वय्‌ 
कना कथंया फुक पर्वत खुसि आदि पार यानाः छिनिदँ दसँलि बां- 
लाःगु रोहितक धयागु देशय थ्यंकाः उगु नगरय्‌ च्वंपि जनतातयूके 
न्यन-श्व देशय्‌ मधा सार्थवाह च्वंच्बंगु गन? थथे न्यंसेलि इमिसं 
धाल-हे महापुरुष मधा सार्थवाहला तच्व:गु ल्वय्‌ जुयाः मरणान्तक 
वेदना जुया स्वने धु कल । वयात नापलायेगु ई दइमखुत धका: 
धाःगु न्यनाः सार्थवाह वैद्यया भेष कयाः जि छक्व मधा सार्थवाहया 
ल्वय्‌ स्वयाः वासः याना स्वये धकाः वया जहानपिन्त धयाः मधा 
सार्थवाह नापलानाः वयागु ल्वयूया प्रकृति विचा: याःवलय्‌ खुला हे 
जक म्वाना: सिना वनीह्म जुल धकाः सीकल । अथे जूसां सुप्रिय 
सार्थवाह हथाय्‌ मचासे जि वासः यानाः थ्व ल्वय्‌ लायेका बी धकाः 
विश्वास बंकाः वासः यायां मधा सार्थवाहया ल्वय्‌ लायाः म्हंफया 
वसेंलि मधा सार्थवाह तसकं लयूतायाः सुप्रिय सार्थवायागु देश थाय्‌ 
मांबौ सु सु खः वयागु ज्या छु गथे खः धकाः न्यंसेलि सुप्रिय सार्थ- 
वाहं थःगु देश, मां बौया परिचय बी धुका थः वयागु मू ख सकल 

सत्वपिन्त धन आपा: दयेका: तःमि याना बीगु खँ कना: ह्वय्‌क्व:तक 
रत्नाकर वनां नं दृःछिह्म खु तथूत हे लुदंके मफुगुलि वदरद्वीप यात्रा 
बना: चिन्तामणि समानगु रत्नलाभ यानाः सत्व प्राणीपिन्त तःमि 
याना बी धका: वयागु फुक खं बिन्ति यासेंलि मधा सार्थवाह अजु- 
गति चाया: थों तक सुनानं हे थुगु यात्रा सफल याये मफुनि थ्व 
सार्थवाहं याये फइगु खःला धका: घौछितकं वयागु ख्वा: स्वया: थथे 
लिस: विल-हे सुप्रिय सार्थवाह छि धन्यहा खः थन वयेत मनू 

सखुपि देवलोकयापि हे वःसानं थन थ्यने मलावं हे दथुइ हे प्राण 
त्वःता वंपि आपालं दु । आः छि व फुक भय त्याकाः मंगलपूर्वक 
थन थ्यंकः छाये धु कल । उकिसनं जितः तच्वःगु ल्वचं कयाः सी- 
त्यंम्हेसित म्वाकाः म्हं फयेका बिल । जि छितः न्ह्यागु यानाः जूसां 
बदरद्वीप यात्रा ब्वना यंकेगु जुल । तर जि नं अन तक म्यंनि 
अथेसां स्यूथाय्‌ तक जि छितः लँ क्यनाः पासा जुया वये । उकि 
थन वदरद्वीप वनेगु मंगल धयागु छगः दुगा कया हुचि । व थन 
हयाः माक्व सामान तयाः छितः ब्वना यंकेगु निश्चय जुल । थुलि 
मधा सार्थवाहया आश्वासन वचन न्याः याकनं हे मंगल दु गा माला- 
हयाः मधा साथेवाह्या न्ह्यःने तयाः माक्व ज्वलं नं तया ब्युसेलि 
मधा सार्थवाह व सुप्रिय सार्थवाह निह्म मंगल दु गाय्‌ च्वनाः समु- 
द्रयू वना च्वँच्व सधा सार्थवाहं धाल-हे सुप्रिय जितः तच्वःगु ल्वय्‌ 
जुयाः असमर्थ जुल । थ्व हे दु गाय्‌ जितः लासा लायाः थ्यना यंकि । 
थन गुज्वःगुज्वःगु लःया समुद्र वइतिनि व जितः कना यंकि। थन 
थुगु थुगु पर्वत दु धकाः जि छन्त कना यंके धकाः मधा सार्थवाहं 
धासेंलि सुप्रिय सार्थवाहं मधा सार्थवाहयात लासा लाना: याउंक 
थ्यनाः दु'गाय्‌ तयाः यंकल । उगु समुद्रय्‌ वेवं भुयूगु लःया समुद्र 
वथें हाकु, वँचु, ह्याउँ, ह्यासु, तुयूगु स्फटिकया वर्णे रंगबिरंग वर्ण 
जुयाच्वंगु समुद्र हानं लःया दुने मत च्यानाच्वंगु आदि छिता प्रकार- 
या समुद्रय्‌ थ्यंगु समुद्रया वर्णन न्यँसेलि मधा सार्थवाहं छसिनिसें ल्वहं 

पर्वत श्षास्त्रयामु सिज:यागु, लुयागु, वहयागू वेदुर्यं रत्नयागु, स्फटि- 
कयागु, चतुररत्नयागु, महोषधीया पर्वतादि थ्व बदरद्वीप यात्राया निगू 
थ्यन । आः भचा वनेवं हे किन्नर तगरय्‌ थ्यनीगु जुल धका: खँ कनाः 
मधा सार्थवाह वहे समुद्रय्‌ देहान्त जुयावन । 

थनंलि सुप्रिय सार्थवाहं मधा सार्थवाहया देहयात माःगु संस्कार 
यानाः केवल धर्मदेव व थःगु वीर्यबलयात पासा याना: वेवं निराध 
धयाह्म राक्षस चन्द्रपव धयाह्म राक्षसया ळिगू उपदेशय्‌ लोहिता 
राक्षस व अग्निमुख धा:ह्य सर्पयात त्यकाः इमिके हे च्वंगु वासः आदि 
प्रयोग याना: वदरद्वीप धयागु थासय्‌ थ्यंकाः अनच्वंपि किन्नरकन्या- 
पिन्त बोधयानाः इमिके च्वंगु छगू योजना, प्यंगू योजना, छिनिगू 
योजना सछिगू योजना तकं मनय्‌ तयागु वस्तु वागाका वीगु सौमा- 
धिक रत्नादि चिन्तामणी रत्नतक बदरद्वीप यात्रा याना: लाभ याना: 
सछि दँ दयेकाः तिनि थःयु काशी शह्रय्‌ थ्यंकः वल । 

थनंलि अष्टमि पुह्धि पतिकं धोजय्‌ च्वका चिन्तामणि रत्न तयाः 
श्री करुणामयया उपोसत ब्रत यानाः छगू योजना, निगू योजना, प्यंगू 
योजना, छिनिगू योजनातक काशी शहरयच्वंपि दुखी दरिद्र प्राणी- 
यात धाःधाःगु माःमाःगु चीजवीज वागाकाः काशी शहरयूच्वीप सक- 
सितं धनाध्य याना: गरिव धयापि सुं छद्म हे मदयेका बिल । अनंनिसें 
थुह्य श्री आर्य्यावलोकितेश्वर चिन्तामणि लोकेश्वर धकाः नं नां 
प्रख्यात जुयावन । हानं मधा सार्थवाह लोकेश्वर धकाः नं नां जुया- 
च्वंगु दु । 

थ्व वाखं विद्या अवदानयां छगूगु अध्याय्‌ च्वयावंगु डु । 

(दिव्याबदानकथं) 


श्री अमोघपाश लोकेश्वरया बाखं 


ह्यापा ह्वापा पांचाल धयागु देशया निगू भाग दु । उत्तर 
पांचाल छगू व दक्षिण पांचाल । उत्तर पांचालयात हस्तिनापुर धाइ। 
अनयाह्ा जुजु महाधन धयाहा । वयागु देशय्‌ राजकाजया फुक बन्दो- 
वस्त बांलालाच्वन । अन पुखू छगुलि जन्मचित्र धयाहा ब्रागया मचा 
उद्य दयाच्बंगुलि इलय्‌ इलय्‌ वा वयः अन्नादि फुकं बालाक सया 
स्वन । 

दक्षिण पांचालय जुजु नीति बिचाः मयासे माःसाँ म्वाःसां 
प्रजापिन्त दण्ढ यानाः आपालं पाप कर्म यानाच्वंगुललि अन इलय्‌ 
इलय्‌ वा मवया दुभिक्ष जुया वःगुलि अप्वः प्रजापि उत्तर पांचालय्‌ 
बस्ति दयेक: वनाच्वन । छन्हु दक्षिण पांचालया जुजु थःगु सीमाना 
गांगामय्‌ चाःहुला. स्ववंबलय्‌ आपालं गामय्‌ प्रजापि मदया: सु'साँ 
दनाच्वंगुलि मन्त्रीपिन्त धाल-हे मन्त्रीपि, कीगु देशय्‌, गामय्‌ च्वंपि 
प्रजापि गन वन, गथे जुल । थथे त्यंसेंलि मन्त्रीपिसं धाल-भो मरा- 
राज, कीगु देशय्‌ न्याय नीति बांलाक मजूगुलि वा मवयाः दुभिक्ष 
जुयाः नयेत्वनेगु नं मदया वंगुलि कीगु गां त्वःताः प्रजापि सकलें 
उत्तर पांचालपाखे च्वं वंगु ख: । उत्तरया रांज्यय्‌ न्याय नीति नं 

फरार 


(१६०) 


बांला:, अनछग पुखुली जन्मचित्र धयाह्म छह्म नाग दुगुलि सुभिक्ष 
नं दयाच्वन धकाः मन्त्रीपिसं वित्ति याःगु खं न्यना: दक्षिण पांचा- 
लया जुजु अथे जूसा वं गथे शासन यानाच्वन झीसं नंअथे हे 
याना ह्ये । व नाग छहा नं कीगु देशय्‌ हयेगु याये माल । जुजुया 
थ्व आज्ञा न्यनाः मन्त्रीपिसं व जन्मचित्र नाग लाना हये फुछा 
अहितुण्डिक धयाहा वेद्ययात सःता: धाल-हे अहितुण्डिक, उत्तर 
पांचालय्‌ च्वंह्य जन्मचित्र धयाहा नाग लाना हयेफुसा छन्त जुजु 
आपा:हे सिरपा बी धाःगु दु । थुलि धासेलि अहितुण्डिक वंद्यं उत्तर 
पांचालया पुखुली च्वंह्य नाग साधन यायेत माक्‍व विधि कर्म याना: 
ह्यनु दुखुनु व नागयात दक्षिण पांचाल यंकेगु क्व:छित । व खं 
जन्मचित्रकं नागं सिया: आ: जि मां बौ व थः च्वनागु थाय्‌ नापं 
त्वःते मालीगु जुल, छु याःसा जि थ्व पुखू त्वःता वने म्वा:ली 
धका: मनूया रूप कया: शनसंतुं च्वंपि सालक फलक धयापि निय 
ब्याधात च्वंच्वंगु थासय्‌ बता: थथे धाल-हे सालक फलक, थर्नि 
ह्वयनु त्वालं कीगु देशय्‌ षुखुखी' च्वंह्य जन्मचित्रक नाग लावाः 
दक्षिण पांचाल देशय्‌ यंकीयु छुल, छिमिगु छु विचा: दु । मनूरुपी 
नागया थ्व खं न्यना: व्याधातसें तं पिकया अहो थ्वहे नागया प्रभावं 
कोगु देशय्‌ फुक बांलाना च्वंगु खः, व नाग मदयेवं ला ळोगु देश 
दुभिक्ष जुइ । अथे जूगुलि थ्व नाग ला: वइह्मसित जिमिसं अनहे 
स्याना: ज्यान कया वी । थथे धासेंलि अथेसा छिपि थनि ह्वयूनु 
त्वाः सिमा छमा दुथाय्‌ सुनांनं मखक सुला च्वेँ, व अहितुण्डिक 
वयाः माःगु विधि विधान याई बलय्‌ व लः क्वानाः दासिवइ अले 
जि पुखुलि थहां वये माली उवलय्‌ वं जितः लाना यंकेत स्वइ । 
वं थथे याये मलाःनिबलय्‌ हे वयात छिमिसं छु याये माल माःगु 
या धका: मनूरूयी नागं धासेंलि अथेहे याये धका: ह्वय्‌न्हु दुखुन्हु उगु 
पुखया गुप्त थासय्‌ सिमां किकाः व्याधात सुलाच्वन । ह्वयून्हृ दसेलि 
अहितुण्डिक वैद्य नाग लायेगु ज्वलं जवनाः व पुखूया प्यखेरं की 


ताना च्वंवलय्‌ व्याधात वयाः आम छु याये त्यनागु, थनच्वंह्य नाग 
लायेत वयागुला, थनहे छंगु ज्यान वनीगु जुल धकाः छथु न्हकुइ 
दा:वलयू व वैद्य खतुला: अनहे सिना वन । अथे जूगु सिया: जन्म- 
चित्रक नाग पुखुलि थहां वया: व्याधातय्‌त घयूपुया: छिमिसं यानाः 
जिमाँ बौ व थः च्वनागुथाय्‌ नं त्व:ते म्वाःल, जिमिगु नागवास 
स्थानय्‌ छक्व: वा धका: नाग भुवनय्‌ ब्वना यंकल । अनमां वौ 
पिन्त जूगु खँ फुक कसेलि मां बौपि नं लयूताया: व्याधातयूत 
तच्त्रक हनेवने यानाः जिलंजिया रत्न आदि वियाः नागदहं थत 
हयाः विदा विया छवत । 

थनंलि व दह्या. सतिकसं छह्य ऋषि नं च्वंच्वंगु दु | वयाथायु 
वनाः व्याधातसें नाग भुवतय्‌ वना वयागु खँ कनाच्वंवलय्‌ व ऋषि 
धाल-आम रत्नादि न्ह्याक्व द:सां छिमित छुं ज्या वइ मखु । 
अन अमोघपाश धयागु छगू वस्तु दुव कया हये फत धाःसा छिमिसं 
नुगलय्‌ तयागु तक पारां वयंका काये फइ । ऋषि धाःगु थ्व खँ 
न्यनाः व्याधात धात्थें व अमोघपाशया लोभ यानाः पुखुली क्वहां 
वं बलय्‌ जिमि त्वाय्‌ वल धक्का: हना: अनेगु वस्तु नागं व्यूवलय्‌ 
थत्र छुकियां जिमित प्रयोजन मदु । जिमिसं छन्त उपकार यानागु 
खत धा:सा थन दुगु अमोघपाश छगू फ्वने धकाः धाःवलय्‌ अहो थ्व 
ला जिमित गरुदया भय वइवलय्‌ वयात स्याना व्छयेत मा:गु वस्तु 
खः । अथेसां जिमित तःघंगु उपकार याना ब्यूगुलि थ्व वी मज्यूगु 
जूसा नं छिमित विया हे व्छये धकाः उगु अमोघगाश छगू कयाः 
व्याधातयूत विया हल । ब्याधात पृथ्वी लाभ जूपि थें तसकं 
लयूलय्‌ तायाः थःगु छेंय्‌ लिहांवन । 

उत्तर पांचाल देशया जुजुया सन्तान मदयाः अनेक प्रकारया 
धर्म कर्म याना नं सन्तान दइगु लक्षण मदयाः श्री अमोघपाश 
लोकेश्वरया अष्टमी ब्रत यायेव अवश्य सन्तान दइ धइगु गुरुपिनिगु 
उपदेश कथं अमोघपाश लोकेश्चरया अष्टमी ब्रत दन । ब्रतया 


(श्र) 


अवुभावं महारानीया गर्भवती जुयाः किला दसेलि भद्राकल्पिक अ 
सत्वया अवतार जुयाः कायू बुल । काय्‌ वृगु समाचार न्यदाः 
धनराज जुजुं ताना प्रकारया दान धर्म, उत्सव यानाः कायूयात 
सुधनकुमार धकाः नां छुनाः लहिना ततं तःधिक जुया वर्सेलि गुरु 
याथाय्‌ व्छया: लिपि विद्यां निर्से स्यनाः सकल शास्त्रयृ नं निपुण 
जुया: शस्त्र अस्त्र धनुविद्या आदि नं पार ल। थनंलि फलक धयाह्वा 
व्याधा शिकार वने धका: जंगलय्‌ चा:ह्य जुनु छगू थास्य्‌ पर्ण 
कुटी च्वना: तपस्या यानाच्वंह्य सन्तरूप ऋषि च्ह्य खनाः वयात 
नमस्कार यानाः थथे खं न्यन-हे ऋषि गुरु, थ्व जंगलला तसकं 
हे न्ह्मइपुसे च्वना: वांलाना च्वन छलपोल थन विज्याना: तपस्या 
याना च्वनागु स्वःद दत थें ? फलक व्याधा थथे न्यंसेलि ऋषिश्चरं 
घाल-जि थन तपस्या याना च्वनागु पीदं दत'। छाय्‌, जिकेछु 
न्यने माले धकाः ऋषिश्चरं धार्सेल फलक व्याधां विति यात-भो 
ऋषिश्वर, छलपोलं थुलि दया दुने थ्व जगलय्‌ छु छु आश्रयंयागु 
चरित्र खना विज्यानागु दु धकाः व्याधां न्यंसेलि ऋषिश्चरं धाल- 
हे व्याधा, छ हुं बांलासे च्वंगु पुखू खंला व पुखूया नां ब्रह्मसभा खः: । 
व पुखुली पुद्धि पतिकं द्रुमकिन्नर जुजुया म्ह्याय्‌ मनोहरा धयाह्य 
किन्नर कन्या छह्य आपालं पासापि मुंकाः म्वःल्हुयाः म्ये हाला 
च्वनीगु । व म्ये न्यनेवलय्‌ जितःला छु थन जंगलयापि कंग: पंक्षीत 
हे छूलय्‌ जुयाः न्यनाच्वनीगु | थ्व छगू थन स्वयाच्वना धकाः 
ऋषिश्वरं धाःगु खँ न्याः फलक व्याधाया जि अमोघपाश नागभु- 
बनय्‌ कया हयागुया ज्या जुल धकाः थःगु छेय्‌ वनाः पुह्हिखुनु 
लाका: अमोघपाश ज्वना: व ब्रह्मसभा धयागु पुखुली छखे सुला 
च्वना: मनोहरा किन्नर कन्या थः पासापि मुंकाः व पुखूली जल 
क्रिडा याना: म्वःल्हुया च्वंबलय्‌ लाक्क व व्याधां मनोहरायात अमो- 
भपाश त्वःता व्छत 1 अमोघपाशं थीवं हे व मनोहरा किन्नर उखे 
थुखे वने मफया: तत:सलं हालाच्वन । व खनाः मेमेंपि किन्नर कन्यापि 

नं पाशय्‌ क्यनी धकाः ग्याता: विसिवन । अले सुं हे मदरोलि फलक 
व्याधां तसक वांला:ह्य किन्नर कन्यायात ज्वने त्यंबलय्‌ किन्नर कन्या 
धाल-जि राजकन्या जुया: च्वनाह्ययात छं जितः ज्वनां छु गति जुइ 
जितः त्वःता ब्यु धका: धार्सेलि छन्त त्वःतेव ला छ विसिवनी जि 
छु याये धकाः ब्याधां धासेलि जि विसि वने मखुत जिगु मतुक 
छन्त विया तयाथक्रे । थ्व मतुक सुया ह्वातयू लाइ वया वशय्‌ जि 
जुइ धका: मनोहरां धाःगु न्यनाः मनोह्रायाके च्वंगु मतुक कयाः 
पाश फ्यना: थःलिसें ब्वना यंकल । 

उगु वखतय्‌ सुधन कुमार शिकार वने धका: वहे जंगलय्‌ वया 
च्वंगु जुयाच्चन | सुधन कुमारयात खना: व फलक व्याधां थ्व मनो- 
हरा किन्नर जितः छु यायेत राजकुमारयात चढय्‌ याना विलधा:सा 
जितः छुं मान खुनु दइ धका: मनय्‌ तयाः फलक व्याधां मनोहरा 
यात व मकुत सुधन कुमारयात चढयू याना: विन्ति यात-हे राज- 
कुमार, थ्व मनोहर किन्नर कन्याया जिगु अमोघपाल्या प्रभावं 
ज्वनाः लामा हयाहा, छलपोलयात यीम्यह्य खः, कया विष्याहुँ धकाः 
घाःगु न्यनाः सूधनकुमारं किन्नर कुमारी खनाः मोह जुयाः व्याथ्वा 
यात गां छगुलि हे वक्सिस वियाः मनोहरा ज्वनाः थःगु हस्तिनापुर 
देशयू लिहांवन । 

युब्लें निसें मनोहरा किन्नर कन्या छेंयू हल उब्लॅनिसें मनोह्रा- 
यात घौपलख हे मत्वःतुसे चांहखि मनोहरानाप च्वनाः रसरंग यानः 
ह्नि छ्याना च्वंगुजुल । 

छन्हु हस्तिनापुर देशयू मेगु देशया जुजुं सिमाना त्यला हसेलि 
मन्त्रीयिसं जुजुयात बिन्ति यात-भो महाराज, ळीगु देशय्‌ मेगु 
देशया जुजुपिसं क्वत्यला हल कीर्पि सुम्क च्वने मजिल, ळोसं न 
व देशवा जुजुलिसे ल्वानाः त्याकेगु विचा: यायेमाल । थथे विन्ति 
यासेंलि -परोहितनाय सल्लाह. याना: सुधनकुमारयात सेनापति यानाः : 
लडाईं व्छयेगु क्व:छिनाः सुधनकुमारयात उगु लडाइंया ज्या अरयू 

(१६४) 


यासेंलि सुधतकुनारं मनोहरायाके न्यने धका: क्वथाय्‌ दुहां वंबलय्‌ 
व फुक्कं ल्वःमना वनीगु । थुकथं स्वक्व: तक अबु धनराजं धालं 
नं अथें हे जुर्सेल लडाईं सामान चतुरंग वला फुक फौज तयार 
याना: सुधनकुमारयात सःताः का थ्थे हे मवंसे मजिल, मनोहरा 
नापला: वनेगु ई मन्त धकाः धासेंलि सुधनकुमारं अथे जूसा मां जक 
नापलाना: विदा कया वये धका: मांयाथाय्‌ वनाः लडाइ वनेत विदा 
फ्वने घुंका: थ्व खे विन्तियात-हे माता, थ्व मनोहरायागु मतुक 
गव्लें हे मनोहरायात विये मते, थ्व विल धाःसा थ्व मिसा थन 
मच्वंसे थःगु देशयू वनी अले जिगु प्राण वनीगु जुल धकाः सीका 
विज्याहुँ ¦ अथे जूगुलि थ्व मतुक वांलाक गोप्य याना: तया विज्याहुँ 
धकाः मनोहराया मतुक मांया ह्वाती लःह्वानाः सकल फौज मुंकाः 
लडाइं वने धकाः प्रस्थान जुल । लडाइंया रणभूमि थ्यंसेलि थःगु 
वीर्य वलं प्राणी छह्माहे हिसा मयासे कर्वटक देश त्याकाः थःगु शासन 
यानाच्वन । 

थुखे हृस्तिनापुरय्‌ उख्नु हे धनराजाया ह्ागसय्‌ थःगु प्नाः 
फाया: गिद्ध आन्द्रा लिकया हस्तिनापुर देश छर्गालि चाःहुयेका विल । 
थ्व ह्यगस खनाः तसक ग्याना: फुक पुरोहित सःताः ह्यगसया फल 
न्यंवलय्‌ पुरोहितं आखा यानाः कन-हे महाराज, राजकुमार ला लडाइ 
स्यंके घुंकल, ना: थुकिया शान्ति स्वस्ति मयासें मजिल धकाः थःगु 
स्वार्थ सिद्ध यायेत अनेक प्रकारया विधि कना: म्वः ल्हुके घुंकाः 
किन्नर कन्याया दाःयागु कु पनेमा: धकाः विधि कंगु मनोहरां 
सिया: मांह्ययाके च्वंगु थःगु मतुक फ्वनाः गुगु वखतय्‌ अवश्य नं 
छलपोलया काय्‌ राजकुमार जि नापला: वये धका: कबुल यानाः 
मनोहरा थःगु मतुकं पुयाः किन्नर भुवनय्‌ विसिवन । व खनाः धन्दा 
जुयाः निराश जुसेंलि पुरोहितं थःगु स्वार्थं सिद्ध जुल धइगु मनय्‌ 
तयाः हे महाराज धन्दा कया बिज्याये म्वाःल, छलपोलया कार्य सिद्ध 
जुल । राजकुमार थौं कह्वसं हे, कर्वटक देश त्याकाः लिहां वड्गु 

जुल धका: धनराजयात बोध यानाच्वन । 

थनंलि सुधन राजकुमारं कर्वटक देश त्याका: थःगु शासन चले 
याना: अन कायेमा:गु कर माक्व कया: बन्दोबस्त याना: सिदुर जात्रा 
यानाः थःगु हस्तिनापुर देशय्‌ लिहां वर्सेलि धनराजं लडाईं त्याका 
वःह्य थः काय्‌ सुधनकुमारयात तच्वतं जात्रा यानाः राजकुलय्‌ 
दुत हयाः कुशलवार्ता यानाः लडाइंया खवर न्यसेलि राजकुमार 
अनयागु ब्याक्क खें कना: थम्हं ज्वनावःगु कर फुक उपहार कथं 
बौह्म जुजुयात देछायाः थःह्य स्त्री मनोहरायाथाथ्‌ वने धकाः बिदा फ्वं- 
बलय्‌ बौम्हं थौं छन्हु थः स्त्रीयाथाय्‌ वनेम्वाःल, थौं निह्मस्यां नापं 
नयेत्वने याना: दनाः, कह्लय्‌ जक नापलाऽहुँ धालं नं खं मन्यसे थौं 
हे वने धकाः थःगु क्वथाम्‌ दुहां वनाः स्वःबलय्‌ मनोहरा किन्नर 
कच्या मखनाः उखें थुखें माला जुल । सकसिके न्यं जुल । अले जूगु 
खें फुवक कंसेलि थःगु मनयात तसक हे शान्ति मजुइकाः मांयाथाय्‌ 
वना: ख्वया: हाला: व्यं जुल नं वहे खं मांम्हं नं धाःगु मिले जुयाः 
थः बौयात बेगुनी तायेकाः मांयात जिगु मन तइह्य मनोहरा मदु- 
सेलि जिगु मन न हरण जुल धका: सीकि। मनोहरा ब्वना हये 
मफयेकं जि थ्व राजकुलय्‌ वये मखुत धकाः गुगु लँपु वन गथे 
धयावन व खं जितः कने माल धका: सुधनकुमारं न्यंसेलि कायूयात 
बोध याये मफइगु बिचा: याना: धाल-हे राजकुमार, छंह्य मनोहरां 
ऋषि छद्याया आश्रमय्‌ वनाः माःगु खं ह्वाना वने धाःगु दु धकाः 
सांया वचन न्यनेवं चाहूय्‌ हे राजकुलं पिहां वया: थःत उपहार 
ब्यूह्म फलक व्याधायात नापलानाः छं मनोहरा गन राप लाचाः 
कया इयागु खः थ्व खँ न्यंसेलि फलक व्याधां हुं जंगलय्‌ ऋषि 
छह्य दु अन ब्रह्मसभा धयागु पुखू छगू दु व पुखुली म्वः स्ह वःह्य 
किन्नर कन्यायात जि अमोघपाशं बयंकाः लाना हयागु खः धकाः खें 
फुक केलि सुधनकुमार व ऋषिया आश्रमय्‌ थ्यंकाः मनोहराया 
हाल न्यनाच्वन। 

मनोहरां थःगु किन्नर लोकय्‌ वनेत व फुक खें सुधनकुमारं थन 
जित: मा:वल धा:सा थुगु थुगु कथं थथे थथे यानाः थुलि थुलि 
पर्वत पुला: वयेसा: धकाः खँ कना: वयागु अंशू छपाः नं 
विया थकूगु जुयाच्वन । वया खाँ फुक ब्रह्म ऋषिश्वरं सुधनकुमारयात 
मानय्‌ यानाः मनोहरायागु हाल कना बिल । थनंलि सुधनकुमारं 
ऋषीश्वरयात विया थकूगु अंगू छपाः कया: ऋषियाके विदा कयाः 
थःगु क्रद्धिवलं मनोहरां कना थकूथें यानाः वनाः थःगु वीर्यवलं 
किन्नर भुवनया पिने खुसिया सिथय्‌ थ्यंकः वन । उगु बखतय्‌ 
आपालं किन्नर कन्यापिसं लुंयागु घः ज्वनाः खुसी म्वः ल्हुयाः लु- 
यागु घलय्‌ लः तुयाच्वन । व खनाः सुधनकुमारं न्यन-हे किन्नर 
कन्यापि आमलिमछि लः छु यायेत, गन यंकेगु धकाः न्यंसेलि व 
मनुष्य रूप खना: अजुगति चाया: धाल-जिपि किन्नर लोकया जुजु 
द्रम राजाया स्ह्याय्‌ मनोहरायाके मनूयागु गन्ध दुगुलिव गन्ध 
तंकेत थ्व लुयागु घलं लुना: म्वःल्हुका च्वनागु खः । थये धाःगु 
न्यनाः सुधनकुमारं अंगु छपाः घः छगलय्‌ सुनांनं मखंक तयाः ह्लापां 
थ्व घलं म्वःल्हुका ब्यु धकाः धाल । अले किन्नर कन्यापिसं अन 
थ्यंकाः मनोहरायात अभेहे ह्वापां वहे घलं लुका ब्यू बलय्‌ थःगु अंगू 
किन्नर कन्याया मुलयूसंतुं कुतुं वःगु खना: अहो अवश्य जि स्वामी 
थन थ्यंकः वये धुंकल धकाः मनय्‌ तयाः किन्नर कन्यापित छिपि 
अन लः काः वनेथाय्‌ सुं मनुष्यपि खंसा थन हयाः सुनांनं मखंगु 
थासय्‌ तयाति धकाः धासेंलि किन्नर कन्यापि वनाः सुधनकुमारयात 
ब्रुमभवनय्‌ दुत हयाः गुप्त थासय्‌ तयातल । थनंलि छन्हुया दिनय्‌ 
थः बौ द्रुमराजायात थथे विन्ति यात-हे पिता, छुं जुयाः सुधनकुमार 
थन वल धाःसा छलपोलं वयात छु याना बिज्यायेगु धकाः न्यंगु 
म्ह्यायूया खँ त्यना ट्रुमराजं धाल-व मनुष्य जाति थन वःसा वयागु 
लाख: पिया: प्यखे तयाः प्यंगू दिसासं वांव्छया बीगु । थुलि अबुम्हं 
धासेलि मनोहरां हानं बिन्ति यात-हे महाराज, धात्थें मनुष्य मात्र 

कर जूसा थन किन्नर लोकय्‌ थ्यंक गथे वये फइ, विना पराक्रम 
मद्येकं वये फइमखु धका: धासेंलि अथेला व मनू थन थ्यंक: वये 
फत धा:सा छन्त तिसां तिका: वयात स्वयम्बर याना: ब्याहा याना 
बोगु पक्का जुल धका: धाःगु बौया वचं न्यनाः मनोहरा लय्‌ताया: 
तीजक थः स्वामी सुधनकुमारयात बौया न्ह्यःते तया विल । बोम्ह्‌ 
द्रुमराज सुधनकुमारया ख्वाःया तेज खना: अजुगति चाया: अनेक 
प्रकार सुधनकुमारयात परीक्षा यानाः वयागु ऋद्धि पराक्रम स्वयाः 
सकल किञ्चर लोकया व्ह्य:ने तयाः थः म्ह्याय्‌ मनोहरा सुधनकुमार- 
यात स्वयस्वर याकाः कन्यादान यानाः विदा बियाहल । 

थनेलि सुधनकुमारं थःम्ह स्त्री मनोहरा व्वनाः किन्नर लोकं 
थःगु वीर्यबलं सहित यानाः हस्तिनापुर थ्यंकाः मां बौया चरणयू 
नमस्कार यानाः कुशल खंलावला याये धुंका: निरगेल होम यानाः 
दान प्रदान आदि आपालं पुण्य यानाः मन ब्छतले हे श्री अमोषपाश 
लोकेश्वरया व्रत यानाच्चन । 

थ्व वाखंया मुख्य सारया खें श्री अमोघपाश लोकेश्वरया 
महात्म्य व श्री शाक्यसिह तथागत छुया: नं थःम्ह्‌ स्त्री यशोधरायाके 
प्रीति माया सम्वन्धय्‌ कनावंगु खँ खः । थूलि श्री अमोघपाझ 
लोकेस्वरया वाख जुल । 

थ्व वाखं दिव्यअवदान व भद्रकल्पवदान महावस्तु अवदानसं 
कर्मविपाक सम्वन्धयू विस्तारं कनावंगु दु । 

थ्व अमोघपाद् लोकेइवरया झूति नेपालय थायूथासयू देव मन्दिर 
पतिक धयार्थे स्थापनां यानात:गु दु । हानं अष्टमि पतिकं श्री 
अमोघपाश लोकेस्वरया ब्रत दना च्वनेगु नं चलन आ: तकं यकव 
दनि । जनवहाल, बु गचःयायाय्‌, चोभारय्‌, आदि दकव लोकेरवरया 

चाय्‌ व थथ-यु छेय्‌ अष्टमि व्रत याइवलधू थ्वहे श्री अमोवपाश 

लोकेश्वर मूल याना: मण्डल पूजा याइगु चलन दु । 

(बिचित्रकणिकाददान) 


वरदायक लोकेश्वरया बाखं 

छगू बखतय्‌ कोसम्बी धयागु देशय्‌ निर्धन धयाह्वा बनिक छह्म 
दयाच्वन । वया कला: सुशीला धयाह्य खः । उपि निम्ह लिव 
घाँय लयाहया: मियाः जीविका यानार्च्वांपे जुल । तर उपि निह्यस्यां 
नं ह्षिक्षितिया धमेधातु चैत्ययात लख हाहायाना: चाःहुलाः सेवा 
यानाच्वन । धर्मधातुयात सेवा यानाच्वंगु फल व निर्धन धयाह्वा 
घाँसी छह्मसित उद्धार याये धकाः छन्ह्या दिनय्‌ श्री करुणामय. 
सुखावती भुवनं क्वहाँ वया: तुसिता धयाथाय्‌ थ्यंका बिज्याःगु बखतय्‌ 
अनच्वंद्य महाधन धयाह्य देवपुत्रं श्री करुणामय बिज्याःगु खनाः 
बिन्ति यात-हे करुणामय, जियु भाग्यं शवा दिनद्‌ छलपोलयायु दर्शन. 
लात ! गन विज्यायेगु छु कारणय्‌ थन विज्यानागु धकाः महाधनं 
बिन्ति याःगु न्यनाः श्री लोकेश्वरं आज्ञा जुल-हे महाधन, देवपुत्र, जि 
गुरु सुखावती भुवनयू विज्याना च्वंह्य अमिताभ तथागतं जित 
कोसाम्वी नगरयू च्वंह्य निर्धन धयाह्म घाँसीयात धन बिया: उद्धार 
याना वा धका: आज्ञा जूगुलि गुख्या आज्ञा कथं कोसम्दी नगरयू 
वनेत जि वयागु खः धकाः लोकेश्वरया आज्ञा न्यनाः महाधनं भो 
लोकेश्वर गुरु, थुलि चिघंगु खंय्‌ छलपोलं कष्ट सिया विज्याये म्वाःल, 
जि वनाः व घाँसीयात माक्व धन विया: उद्धार याना वये तर जि 
निहां मवःतले छलपोल थुगु तुसिता भूवनय्‌ जिगु छेंय्‌ हे बिज्यानाः 
घमं उपदेश बिया: थन च्वंपि देवपुत्रपिन्त वोध याना बिज्याहुँ । जि 
थथ व घाँसीयात उद्धार याना वये धका: श्री लोकेश्वरयाके विदा 

कयाः मत्ये मण्डलय्‌ वथाः कोसाम्वी नगरय्‌ थ्यंका: किसानया भेष 
कयाः लुयागु भारि छकु सिउचाया भारि यानाः थःम्हं कुबियाः 
निर्धन घाँसीया छेँया न्ह्यःने च्वंच्चन । उगु वखतय्‌ निर्धन घाँसीया 
कला: सुशीला धयाह्वासिनं सिउचा कुबिया हःहा खनाः उगु सिउचा 
मीगु जूसा गुलि माःगु खः माक्व धन जिबी, थन तया थकि 
धा:गु न्यना: भेषधारी किसानं जितः ध्यवा माःगु मखु जि नये 
पित्या:ह्ययात छुं अन्न भचा,जक दयेव गाः । नयेगु अन्न भचा ब्यूसा 
थ्व चा छकुं थन हे त्वःताथके धाःगु न्यनाः सुशीलां सिउचा ज्वना 
वःम्हेसित छे यू थत हयाः प्वाः फुदंक बांलाक नकाः सिउचा छकु 
कयाञ्छत । भेषधोरी किसानं सुशीला वनियानीयात आर्शीवाद 
ब्युब्युं जि वने धकाः पिहां वनाः याकनं हे तुसिता भुवनय्‌ थ्यंकाः 
श्री करुणामय लोकेश्चरयात बिन्ति यासेलि श्री करुणामयं खुसि 
जुयाः जि गुरु तथागतया आज्ञा छं तुरन्त हे सिद्ध याना वल छन्त 
नं शुभ कल्याण हे जुइमा धकाः आर्शीवाद बिया: आ: जि गुरुया= 
थाय्‌ सुखावती भुवनय्‌ वनेत्यल धकाः आज्ञा जुसेलि महाधन देवपुत्रं 
छलपोल थुगु तुसिता भुवनय्‌ दछितक हे बिज्यानाः धर्म प्रचार यानाः 
देवपुत्रपिन्त उद्धार याना विज्याहुँ धकाः बिन्ति याःगु लोकेश्वरं 
न्यनाः जि थन आपालं बिस्तार याना च्वनेगु ठीक भजू जि अमि- 
ताभ तथागतया ज्या आज्ञा जुयेवं जि यायेमाःगु धकाः लोकेश्वरया आज्ञा 
नयनाः महाधन देवपुत्रं हानं बिन्तियात-हे करुणामय, अथे जूसा जि 
नं श्री अमिताभयात दर्शन यायेत वये जितः नं ब्वना यंका विज्या हुं 
धकाः बिन्ति यासेलि करुणामयं महाधनयात थः नापं सुखावती 
भुवनय्‌ ब्वना यंकाः श्री अमिताभ तथागतयात नमस्कार यानाः महा- 
धनं घाँसीयात उद्धार याःगु खें फुकं बिन्ति यासेलि श्री अमिताभ 
तथागत लयूतायाः महाधन देवपुत्रयात सुधनकुमार धकाः नां तयाः 
श्री करुणामयया ल्यू ल्यू वनीह्वाःछ जुल धका: व्याकरण बिया 
बिज्यात । अनंतिसें लोकेश्वरया जवसं तुं च्वतीह्म सुधनकुमार थ्वहे 

जुल । 

थनंलि निर्धन घाँसी व सुशीला पुरुष स्त्रीपि कह्नय्‌ खुनु व 
सिउचा फुकं लु जुयाच्वंगु खनाः निह्म॒त्यपूलि लयूतायाः श्री धर्म- 
धातु चैत्यया थःपिनिगु जीवन दतले सेवा यानाः सुखपूर्वंक काल 
हना: मृत्यु जुयाः विमलदत्त महाजन धायेकाः जन्म काः वन । 

थुलि वरदायक लोकेश्वरया बाखं जुल । 

थ्व लोकेश्चरयात धर्मधातु लोकेश्वर, अथेहे अमिताभ लोकेश्वर 
बज्त्रसत्वधातु लोकेश्वर व वज्रधातु लोकेश्वर धकाः नं नां जुयाच्वन + 
थुगु खे विचित्रकणिका अवदानय्‌ बांलाक च्वयावंगु दु । 

विद्यापति लोकेश्वरया बाखं 

छगू इलय्‌ पश्चार धयागु थासय्‌ कोपिल धयागु देश दु। व 
देशया जुजु सत्यधर्मया सुलक्षणा व सुधर्मा धयापि निह्य रानीपि 
दुगु जुयाच्वन । सुलक्षणा रानीया ह्वापां कायू दत । वयात अलोलमन्त्र 
धक।: नां छुनातल । गुलिछि लिपा सुधर्मा देवीया नं प्वाथय्‌ दत । 
तर मचा बुइमलावं देव संयोगं सत्यधर्म राजा देहान्त जुयाः स्वर्गवास 
जुर्सेलि मन्त्री पुरोहितपिसं अलोलमन्त्र राजकुमारयात राज अभिषेक 
बिया: राजगद्दी तयाः अलोलमन्त्र जुजु धकाः नां प्रख्यात यानातल । 
व जुजुया गोविषाण धयाह्य मुख्यह्य मन्त्री जुयाच्वन । 

छन्हु ब्राह्मण छम्हेस्यां सुधर्मा देवीया प्वाथथ्‌ च्वंह्य मचा बुझ्गु 
विचा: यानाः वयागु कर्मफल दाजुह्य अलोलमन्त्रया सिवें ऋद्धि 
पराक्रम दइह्या धकाः सीकाः जुजुयाके आस व मानया कारणयू 
चिरिमांया प्वाथय्‌ च्वंह्य मचायागु भावी कर्मफल थथे धका; बिन्ति 
यात-हे महाराज, छलपोलया चिरिमांया प्वाथय्‌ च्वंह्य मचा बुयाः 
तःधिकः जुइव छलपोलयागु है राज्य कयाः छलपोलयात हे नाश 
याइह्य जुइफु धकाः थुलि नेमिखिक ब्राह्मणयागु खें न्यनाः अलोल- 
मन्त्र जुजुया पत्याः दुह्य मन्त्रीयात सःताः सुनांनं मसीक थथे धाल-हे 
मन्त्री, जि चिरिमांया मचा बूसा कायू हे जुइ, वयात बुइसाथं हे 
स्याना: लास नापं तंका व्छयेमाल । थ्व ज्या छगू छं मयासें मज्यू 
धकाः मन्त्रीयात ज्या ब्वयाच्वन । थ्व खवर सुधर्मा देवीं सिया: 
मन्त्रीया शरणय्‌ वनाः जि मचायात छं न्ह्यागु यानाः नं रक्षा याये 

मा: । वयात स्याइपि दत धकाः दक्व खँ विश्वास याना; कन । 

कथहं थें सुधर्मा देवीया मचा बुसेंलि अलोलमन्त्र जुजुं मन्त्रीयात 
चिरिमांयाथाय्‌ पाः तयेके व्छत । मचा बुलं राजलक्षणं पुर्ण जुयाः 
छयनय्‌ गजू दुह्म कुमार जन्म जुल । व खनाः मन्त्रीया अथे याये 
थथे याये मदया च्वंबलथ्‌ व्याधा छह्वासिया म्ह्याय्‌ बुयाः खर्च 
मदया: राजकुलय्‌ खर्च फ्वं वःगु जुयाच्वन । मन्त्री व्याधायात छखे 
सःताः गुप्तरूपं थथे धाल-हे व्याधा, छन्त माक्व धन विया व्छये 
छंह्य म्ह्याय्‌ ब्रह्म थन हि जिमि महारानीया जन्मजूह्म कुमार छंगु 
छेँय्‌ यंकाः वांलाक लहिना ति।थ्व खँ पिने सुनांनं सिल धा:सा 
छंगु ज्यान हे वनी धकाः व्याधायात आपालं धन बिया: मचा 
हिलाबुला यानाः महारानीया स्ह्याय्‌ बुल धयागु सिया: नैमितक 
ब्राह्मणयात सःताः छं जितः ठगय्‌ यायेत मखुगु खँ धाःगु छन्त जि 
थ्व देशयू तये मखु धकाः देशं पितिना न्छत । व नैमितिक ब्राह्मण 
थुकी छुं कारण अवश्य हे दइतिनि जिगु बिचार विफल जुइमखु 
धकाः विचा: यानाच्वन । 


कथहं थें व्याधाया छेंय्‌ लहिना तःह्या कुमारयात लिपि विद्या 
स्यनाः दुनें दुनें सकल विद्यां पार यानाः कबिर कुमार धकाः नां 
छुना बिल । व कविर कुमार तःधी जुया: लँय्‌ ह्मिताच्वंगु नेमितक 
ब्राह्मणं खनाः व मचायःगु लक्षण, स्वभाव बिचाः यानाः निश्चय न 
थ्व मचा सुधर्मा देवीया हे पुत्र खः धेगु सीकाः अलोलमन्त्र जुजुयात 
थ्व खे फुकक गुप्तरूपं थ्यंके यंकल । थथे नेमितक ब्राह्मणया खें 
नयनाः अलोलमन्त्र जुजुया निश्चय नं मन्त्री छलय्‌ यानाः व्याधाया- 
थाय्‌ चिरिमांया काय्‌ लहिका तःगु जुल धकाः निर्णय यानाः गोवि- 
षण मन्त्रीयात सःताः जुजुं आज्ञा यात-हे मन्त्री, जि विश्वास यानाः 
मन्त्री थें जाःह्य यानातया तर छं जिगु उपरयू द्रोह यानाः चिरिमांया 
काय्‌ व्याधायात लहिके विया: कवीर कुमार धकाः नां तयाः जितः 
त:घंगु धोखा वीगु ज्या यानाच्वन । आ: छं ब मचायात थौं हे 


(न) 


स्याके व्छये माल | मचा बूखुनु हे जूसा लुसि जक स्यानाँ गाःगुली 
आः तलवार हे प्रयोग मयासे थ्व ज्या याये फइ मखुत । थ्व छं जिगु 
उपरय्‌, राष्ट्रया उपरय्‌ तःघंगु अपराध यात । थ्व छं मयासे विघ्च 
यात धा:सा छन्त भि अवश्य जुइमखु धकाः जुजुं मन्त्रीयात हक्‍का: 
ब्व:विसेंलि मन्त्री ग्यानाः जुजुया आज्ञां तुरन्त कवीर कुमार स्या- 
येत फौज तयार यात । मांह्यास्यां थ्व ख फुक्क सोका: थः काय्‌यात 
सःताः काय्‌यागु गजू बिया: श्री करुणामयथा नां लुमंकाः याकनं 
बिसि हुं, छंगु जीउया रक्षा जुइमा धका: आशीर्वाद विया: कायूयात 
त्वःता व्छत । थनंलि कवीर कुमार विसि वन धयागु खँ चयने 
मात्रं गोविषण मन्त्री नं सैन्यया सिपाहीत मुंका; लिना व्छत । 
कवीर कुमार चला थें वेगं ब्वाँय्‌ ब्वाँय्‌ बबं अन वने थन वने मदयाः 
ग्यानाः चम्पक धयागु नागया पुखुली क्वब्वां वन । चम्पक नागराजं 
य्यानाः पुखुली क्वव्वां वःह्य कुमौरयाके खं न्यंसेलि फुक्क खँ कंब- 
लय्‌ चम्पक नागराजं धन्दा काये म्वा: धकाः वयात बांलाक रक्षा 
यानातल । मन्त्रीपिसं माः जुल नं गनं खंके मफयाः पदचारक ज्ञान 
दुह्य मनूयात हयाः विचार याकूबलय्‌ पुखुली क्वहां वन धयागु 
सीकाः उगु पुखुली पल्टनं चाःहुइकाः घनघोर जुइक बाजं थाकाः 
पुखुली च्वंह्य नागयात थथे हकका व्छत - हे नागराज, आम छन्थाय्‌ 
वयाच्वंह्म कुमारयात थथें पुखुली त्वःता हचि महःसा छंगु पुखूया 
ल: फुक त्वःता व्छयाः पुखू गंकाः छंगु ज्यान नापं वंका ब्यु धयागु 
जिमि जुजुया आज्ञा दु । याकतं त्वःता हचि धकाः पुखुलीच्वंगु लः 
दकव संकाः बुलुकाः हाला च्वन। चाह्नय्‌ जुसेलि सकस्यां न्ह्यः 
वल अले नागराजं कवीर कुमारयात बोध यानाः चाल्नय्‌ हे पुखुलि 
थतहयाः बिसिके व्छत । थनंलि कवीर कुमार अनं नं वेवं ववं यः 
तुझया वसेलि ध्वब्या छह्मसिया छेयू शरण वना: सुलाच्वन । पुखुली 
घेरा बिया च्वंपिनि नह्यलं चायेकाः पदाचारं बिचाः याना स्वःबलयू 
थनं नं बिसि वने धुंकल धकाः सीका; ध्वब्याया छे य्‌ पल्टन चाःहु+ 

इका च्वन | ध्वब्यां न॑ शरण वःह्वासित मरण यायेमज्यू धकाः 
ब्वब्याया वसः हिउ वनेगु प्वलय्‌ तयाः प्वःचिना: वसः प्वः क्बबिया: 
वस: हिउ वने धकाः तापालय्‌ थ्यंकाः खुसिया सिथय्‌ तयातल । 
-अतंलि कवीर कुमार अनं नं बिसि वँवं कपू रवती धयांगु देशय्‌ 
कुमाः छह्मसिया छेंय्‌ दुहां वनाः सुलाच्चन । अन न पदाचारकया 
सह्लां थन नं मन्त धकाः पलाःख्वाँयूया चि स्वस्वं वंगु वखतम्‌ कुमाः- 
या छेंयू दु धयागु सीका: अन नं घेरा वियाच्वन । कुमाःनं वयात 
रक्षा यायेत सिथं यंकेगु धकाः कवतालय्‌ तयाः स्वांमाः आदि त्वपुयाः 
ल्यूल्यू वनाः ख्वयाः तापालय्‌ थ्यंकाः जंगलय्‌ त्वःताः कुमाःत लिहां 
वल । अनं नं कवीर कुमार वेगं विसि वनाच्वंगु मन्त्रीया फौज 
खनाः कबीर कुमार अन वने थन वने मदयाः अलमल जुयाः जमीन 
ह्वगना च्वंगु तजाःगु गालय्‌ कुतुँ वनाः वयागु गजू जक सिमा कचा 
छगुली तक्यनाः थानाच्वन । पदाचारकं वयंगु लँपुं वनाः माःजुया- 
च्वंपि मन्त्रीतसें कवोर कुमार गालय्‌ कुतुं वनाः गजू जक सिमाय्‌ 
थानाच्वंगु खनाः व गजू कयाः गालय्‌ कवस्वया व्छःवलय्‌ गाः थाःगाः 
हे मदयाच्वंगु खनाः थुजोगु गालम्‌ कुतुं वने धुंकूह्म म्वाइ मखुत 
सित हे जुइ धका: सकस्यां मनयू तयाः राजकुलय्‌ लिहां वयाः गजू 
जक छग: जुजुया न्ह्यःने तयाः फुकं खँ बिन्ति यासेलि जुजु नं 
उज्वःगु गालय्‌ कुतु बने धु कूहा म्वाइ हे मखुत धयागु विश्वास यानाः 
लयताया: मन याउंका च्वंच्वन । थनंलि अज्वःगु गालय्‌ कुतु वंहा 
गालय्‌ च्वंह्य अञ्जन धयाह्य राक्षसं खनाः वयाके खें फुकं न्यंसेलि 
कवीर कुमारयात रक्षा यानातल । सुधर्मा देवीं नं थःह्य कवीर 
कुमार गालय्‌ कुतु वन धाःगु खें न्यनाः अत्यन्त विलाप याना 
च्वॅसेंलि श्री करुणामयं आकाशवाणी जुयाः छंह्य कायूयात राक्षसं 
रक्षा यानातःगु दु धकाः आज्ञा जुयावःगु न्यनाः श्री करुणामय लुमंकाः 
वोध यानाच्वन । थनंलि कवीर कुमार राक्षसयाके बिदा कयाः गालं 
अहां वयाः चाहुला जुजु' धुं, भालु, किसि आदि बनजन्तु दयाः 

भयङ्कर जुयाच्वंगु (कुचाया थें च्वंगु) ल्वहंया फाँट दुगु घोर जंगलय्‌ 
थ्यन । व जंगलय्‌ पिंगलाक्ष धयाह्य व्याधा छह्म नापलाना: थनं 
वनेगु लँ गन दु धकाः न्यंसेंलि व्याधां थनं हुँ धका: लँ क्यना व्छःगु 
लँपु तु वना च्वँच्वं छगू थासय्‌ हा छम्हं घाः जक दया: हि भ्वाला- 
भ्वाला मिक वयाः वांवां न्याना तःगु घाः जक दयाच्वंह्य छह्य मनू 
ख्वयाः ग्वारग्वारतुला: यःमां यःमां धका: हालाच्वंह्य मनू छहाय खनाः 
कवीर कुमारं थःगु दुःखयात घास्ता मयासे वहे मनू खता: करुणा 
तयाः छ छाय्‌ थन च्वंच्वनागु आमथे हा छम्हं घाःजक गथे जुल 
धकाः न्यँसेलि व मनुखं धाल-हे मनू छिसु ? थन छु याः वयागु 
थुज्वःगु दुःख वेदना छि गथे यानाः सह याये फइ धिक्कार वहे 
चण्डालह्वा पिगलाक्ष धयाह्य व्याधां लँ क्यना हःह्य छि जुइ। आः 
थन छि गथे लिहां वने फइ धकाः व मनू मूर्च्छा जुया: वलतलं 
होस वयेका: हानं धाल, हे मनू न्यनादिसँ, थनं भचा उचे सुदास 
धयाह्य चण्डालह्य मनू स्पाइद्वा व्याधा छह्य दु । वया शंखमूखी 
धयाह्य खिचा पासा छहा दु । थन वक्व मनूयात व खिचां न्याकाः 
व व्याधां तांन्वःगु लंकेत मनूया हि त्वनीगु । अथे जूगुलि थन छक्व: 
छि स्वयादिसँ क्वँयूयागु कुचाजक दुथायू, आ: जि नं सीगु जक त्यं 
दनि छुँ हे मन्त धकाः थुलि व मनुखं धाःगु न्यनाः कवीर कुमारं 
आः जि छू यायेगु जिके छुं हतियार मदु । लसितसें कुनातःपि नयागु 
पःखाःया दुने च्वंपि ह्वाः तुति छ्यं मुपि खनाः सिंहसार्थ वाहुं थें 
अन च्वना: स्वयाच्वन । उगु वखतय्‌ सुदास धयाह्य व्याधां बन्डूक 
छपु ज्वनाः शंखमूखी खिचा देपाय्‌ तयाः जन्तुतय्‌गु हि बुत्त बुलाच्वंगु 
ह्य जुयाच्वंह्य॒व्याधां हुँ धकाः खिचायात ख्याना वयाच्वंगु सः जक 
तायेव हे गैंडा, मे, क्रिसि आदि जन्तुत विसि बनाच्वन । अत्यन्त 
हे ग्यानापुषि व्याधा व खिचा ब्वाँय्‌ ब्वाँयू वयाः कबीर कुमारयात 
नं लिना यंकल । उगु बखतय्‌ कवीर कुमारं अन थन वने मफयाः 
न्ह्यःनेसं च्वंगु तःमायु अम्बःया सिमाय्‌ थहां वनाः सिमा कचां किकाः 

सुलाच्वन । उगु वखतय्‌ व्याधां अन ह्वायूपं थ्यंक ताछाया: कयेकेत 
ताक यानाः खिचायात चेचे धकाः सिमायू च्वंह्य कवीर कुमारयात 
कुर्केत चा:चाः हुलाच्वन । उगु बखतय्‌ कवीर कुमारं | बिचा:यात- 
जि गुज्वःगु राजकुलय्‌ जन्म कयाः गुज्व:गुज्वःगु रणसंग्रामय्‌ वना: 
असंख्य फोजयात ख्याना: देश विदेश त्याकेगु सार्थे दुह्य थों जि छु 
हथियार मदयेका: किञ्चित थुज्वःपि व्याधा व खिचां नं ख्याकाः 
सुम्क च्वंच्वने माल । अहो थ्व जिगु कर्मयात नं नमस्कार धका: 
थःगु प्राण वनीगुया सिवय्‌ नं थःगु पुरुषार्थ निष्फल जुइगु जुल धकाः 
मनय्‌ तयाः थुगु वखतय्‌ श्री करुणामय बिना मेपिसं सुनानं रक्षा 
याये फइमखु धकाः श्री करुणामययात लुमंकाः हे करुणामय, जिगु 
प्राण वनीन रक्षा याना बिज्याहुँ धकाः बारंवार श्री करुणामययात 
अम्बः पास! ह्वलाः श्री करुणामय नमः थुलि बारंबार धयाः मिखा 
तिसिनाच्वन। 

थनंलि श्री करुणामयं कवीर कुमारयात तच्वःगु भय जुयाच्वन 
धकाः सीकाः माठर धयाह्य विद्याधरयात सःताः माबब बिद्या व 
उपाय स्मेत स्यनाः कना: कवीर कुमारयात उद्धार याना वा धकाः 
ज्या ब्वया व्छत । माठर विद्याधर तरवार छपु जवना: उगु वनस्थल 
च्यंकाः हुंकार सलं हाला: कवीर कुमारयात वाणं कयेके धका: चा:- 
हुलाच्वंपि व्याधा व खिचायात नं तरवार छयं ध्यनाः स्यानाविल । 
थनंलि कवीर कुमार नं उगु घटना खनाः सिमां कुतु वयाः मूर्च्छा 
जुल । माठर विद्याधरं कवीर कुमारयात होस वयेकाः ग्यायेमते 
छन्त रक्षा यायेत श्री करुणामयं जितः व्छयाहःगु खः, जि छेँय्‌ छन्त 
ब्वना यंकाः मा:गुतक स्यना कना बिये धकाः थःगु छेँय्‌ ब्वना हयाः 
ह्लापां नके त्वंके यात । जि माठर विद्याधर धयाह्म खः। छ सु, 
गन देशयाह्म खः धकाः न्यसँलि थःगु सम्पूर्ण खँ कना: माठर 
विद्याधरयात नमस्कार यासेलि माठर विद्याधरं हे कवीर 
कुमार अथे जूसा छंगु देशय्‌ लिहा वनेत माक्व विद्या छन्त स्यनाः 

व्छ्ये धकाः कवीर कुमारयात म्ये हालेगु, प्याखं हुलेगु लोकपि वसय्‌ 
तयेगु आदि विद्या स्यदाः हानं थथे धाल-आ: छं छंगु देशय्‌ लिहां 
वनाः म्ये हाला: प्याखं हुलाः सकल लोकयात वसय्‌ तया: राजकुलय्‌ 
वना: जुजुयात नं बसय्‌ तयाः छं बोयागु सिहासनय्‌ च्वनाः राजकाज 
या: हुँ तर हे कवीर कुमार अष्टमि खुनु छन्हु सदां अवसं च्वनेमा: । 
न्ह्यार्थेंजा:जु संकष्ट व:सां अष्टमि खुन्हु प्राणी हिसाकर्म छता याये 
मते छन्त श्री करुणामय बोधिसत्वं रक्षा याइ । उकिया निति श्री 
करुणामययात नमः धकाः थुलि छं मन्त्र याना च्वँ छं बारबार 
करुणामयया नां कया च्वंगुलि श्री करुणामयं जितः व्छयाह:गु धकाः 
महात्म्य भतिचा कना: छुं दिनतक थःगु छेंय्‌ तयाः माक्व विद्या 
स्यनाः कवीर कुमारयात वयागु देशपाखे व्छयाविल । 
थनंलि कवीर कुमार अत्यन्त बांलाःह्य प्याखंमोया रूप कयाः 
मिसा सलं म्ये हाला वँवं थःगु कपिल देशय्‌ थ्यंका: स्वयेव हे सकलें 
वसय्‌ वइगु मोहिनी सुन्दर रूप कया: प्याखं हुलाः क्यंबलय्‌ उगु 
देशया सकलें मोह याः स्वस्वं हे मगाःगु नर्तेकीया रूप स्वया: उगु 
खवर राजकुलय्‌ अलोलमन्त्र जुजुयाथाय्‌ नं थ्यन । व खवर न्यने- 
मात्रं अलोलमन्त्र जुजुया चित्त थासय्‌ मलानाः चञ्चल जुयाः प्याखं 
स्वयेगुली मन वनाः लायूकुली हयाः प्याखं हुइका श्वःबलयू व 
मिसाया नर्तकोया रूप यौवन व हाउभाउ यानाः प्याखं हुला: म्ये 
- हाला: क्यंबलय्‌ जुजुया मनय्‌ थ्व ला अवश्य नं मनू जाति मखु 
निश्चय नं स्वर्गं भूवनया मेनका धयाह्वा अप्सरा हे जुईमा: थुलि 
बांलाःह्य मिसा थौंतक जि गुबलें हे मखंनि अथे जूगुलि थ्व मिसा- 
यात जिगु अन्तपुरय्‌ हे हयाः कामभोग मयासें त्वःतेमखु धकाः छहा 
कुटिन्या धयाम्ह मिसायात सःताः आम मिसायात जिगु अन्तपुरय्‌ 
छक: ब्वना हचि धकाः माक्व दां वियाव्छत | चाहूसिया इलय्‌ 
व कुटित्या मिसां नर्तेकीयात जुजुया अन्तपुरय्‌ ब्वना हयाः त्वःता 
बिल । अलोलमन्त्र जुजुं व मिसानाप अनेक रसरंग याये धकाः च्वंब- 

लय्‌ नर्तकोरूप त्वःताः कवीर कुमारया रूप क्यनाः धाल-हे महाराज, 
जि नटंकी मखु मेनका धयाम्ह अप्सरा नं मखु सत्यधर्म जुजुया 
चिधिकःम्ह रानी सुधर्म देवीया कायू खः। छु बिचाः मयासेछं हे 
जक राजभोग यायेत जितः ज्यूथाय्‌ तक दुःख बिया: ह्लापा आपाल 
सासना याये धुकल आ: थुकिया बदला का: वयाम्ह जि धकाः 
सीकि । थुलि कवीर कुमारया रूप क्यनाः धाःगु खं न्यनाः अलोल- 
मन्त्र जुजु छु छु हे धायेगु शक्ति मदयाः मूढ जुयाच्वन । उगु 
वखतय्‌ कवीर कुमारया हानं विचा: वल थथे थ्वयात वलात्कार 
यानाः स्यायेव हल्लाखल्ला जुयाः छम्हनिम्ह मनूत अर्थे नं सिना 
बनेफु । आः थ्व ज्या सुनानं हे वाःमचायेक हे थ्वयागु ज्यान कायेमाल 
धकाः हानं सुन्दरी मोहिनी रूप कयाः जुजुयात आलिंगन याःवलयू 
जुजु नं ह्लापा धाःगु खँ फुकं ल्वःमना वना: वयागु हे रूप स्वयाः 
मोहय्‌ भुलय्‌ जुयाः वयागु वसय च्वनाः कामभोग यायेत तयार 
जूबलय्‌ अलोलमन्त्र जुजुया अण्डकोश ज्वनाः तिया: प्राण कया 
बिल । कह्व॑य्‌ खुनु सुथय्‌ जुसेलि स्वयं कवीरकुमारया रूप कयाः 
गोविबाण धयाम्ह्‌ मन्त्री प्रभृति सकल भारदार प्रजापि नं मु का: 
फुक्क जूगु खं ह्वानाः वोध यानाः थः वौ सत्यधर्म जुजुयागु राजगद्दी 
च्वनाः कवीर महाराज धकाः नां प्रचार यानाः दाजुया हत्या यानागु 
प्रायश्चित इत्यादि कर्म यानाः राजभोग यानाः प्रजापिन्त पालनः 
यानाच्वन । 

श्री करूणामयं माठर विद्याधरयात अनेक बिद्या प्याखं स्यना 
ह्या: उद्धार याःगुलि थुम्ह श्री करूणामयया विद्यापति लोकेश्वर 
धकाः नां जुल । हानं नर्टकी जुयाः जुजु स्मेतयात प्याखं हुला 
क्यंगुलि पद्मनृतेश्वर व नृत्येश्वर लोकेश्वर धकाःनं नां जुल । हानं 
जुजु प्रभृति सकल लोकयात बसय्‌ तयेगु विद्या स्यना ब्यूगुलि 
चश्याधिकार लोकेश्वर धकाः नं थुम्ह करूणामययात नां छुनाविल । 

थ्व खे भगवान गृद्धकूट पर्वतय बिज्याना च्वंबलयू अनं वेणु- 

चनय्‌ वितयृयानाः स्वंगू परिषदपिन्त धर्मकथा कते धु का: सक्रले लोका 
लिहां वंसेलि देवदत्त भगवानयात ल्वहूँतं कयेका: प्रहार याये धका: 
ल्वहँत॑ कयेकाहःवलय्‌ भगवानयागु तुतिया ह्यालापतिनय्‌ लाना: घाः 
जुयाः हि वल । कह्ल॑य्‌खुनु सकल भिक्षुपि वयाः भगवानयात नम- 
स्कार याःवलय्‌ भगवानया पतिनय्‌ घाः जुयाः हि वयाच्वंगुली शंका 
जुयाः भगवानयाके विन्ति यात-हे भगवान छलपोलयागु शरीर 
वज्रकाय खः अज्यःगु बज्रकाय गथे घाः जुयाः हि वःगु धकाः न्यंगु 
बखतयू श्री भगवान तथागतं थःगु पूर्व जन्मयागु खँ कना: थथे वोध 
याना विज्यात-हे भिक्षुपि, उगु वखतयाह्य कवीर कुमार जि हे खः 
अलोलमन्त्र राजा उगु जन्मय्‌ जि दाजु जुयाच्वन, थ्व थुगु जन्मय्‌ 
देवदत्त धकाः सीकि । जि क्रोधयागु वसय्‌ च्वनाः श्री करुणामय- 
यागु वचन ल्वःमंकाः मोहय्‌ भुलय्‌ जुयाः दाजुयात हिसा यानागु 
अष्टमी खुन्हुया दिनय्‌ हे लाःगुलि थुगु पापं दलंदो दें तक जि नरक 
भोग याना वयाः नं व कर्मे भोग फुके मफयाः तथागत जुयाः नं उगु 
कर्मया फल ल्यं दनिगुलि जिगु पचिनय्‌ ल्वहँतं जक कयेकूसां वज्र- 
काय जूसां घा: जुयाच्वन । जि दाजु अलोलमन्त्र जुजु नं नरक भोग 
याना: थौं देवदत्त जुयाः कर्मभोग याक: वःगु खः। अथे जूगुलि हे 
भिक्षुगणपि, थम्हं यानागुया (कर्मभोग) (सुभ असुभ) मयासे मज्यू 
धकाः सीकाः सक्रसिनं घ्राणाति पातादि दशांकुशल कर्म त्वःताः 
दश कुशलय्‌ च्वनेमाः धका: श्री भगवान शाक्यसिह तथागतं वेणुबनयू 
विज्यानाः थःगु कर्म विपाकया खं कना विज्याःगु जुल । 
थ्व खें ब्रतावदान धयागु सफुती वांलाक च्वयातःगु दु । 

षडक्षरी लोकेश्‍वरया बाखं 


ह्वापा छगू इलय्‌ काश्मीर देशयू धर्मपाल धयाहा छह्म जुजु 
दयाच्वन । वया मायादेवी धयाह्य रानी छह नं दयाच्वन । छन्हु 
मायादेवी गर्भवती जुया वसेलि किला लिपा तसकं बाँलाःह्य मचा 
बुल । वयात इन्द्रबोधि धकाः नां छुना विल । व मचा दछि दसेलि 
हानं मायादेवीया गर्भ तसकं वांला:ह्य म्ह्याय्‌ छद्म न बुल । वयात 
लद्षक्षीदेवी धकाः नां छूना विल । राजकुमारी ल्यासे जुया वसेंलि 
आपालं देशया राजकुमारपि वया: कन्यादान फ्वंवल । तर राज- 
कुमारीं ब्याहा यायेगु इच्छा मयासे विषयभोग त्यागयानाः गृहवास 
नापं त्वःतेगु इच्छा यानाः मां वौयाके छे पिहां वनेत विदा फ्वन । 
तर दाजुह्य इन्द्रवोधि छ गन वनाः धर्म साधन याः वनेगु, मिसा 
जाति तपस्या ब्रत यायेगु तसक हे थाकु धकाः धासेलि राजकुमारीं 
जि सिद्धि गुरु गन दु अन वना: जि प्रवज्या व्रत यायेगु पक्का जुल 
धका: केहे म्हं धासेँलि दाजुम्हं अथेजूसा छन्त पासा छट ब्वना यंकि 
जिमिगु अनुमति पत्र नं ज्वना हुँ धका: धाःगु न्यनाः मचावलयूयाह्म 
पासा व्यामा धइहा छद्य दासी पासा कया: च्यादँया उमेरय्‌ सम्पूर्ण 
राजपाट लायूकू फुकं अशुद्धगु वस्तुर्थे त्याग यानाः लायूकुलि पिहां 
चन । 

बँवं वँवं छगू घोर जंगलथ्‌ थ्यंकाः सिद्ध गुरुया स्थानय्‌ वनाः 
दाजुपिनिगु अनुमति पत्र नं क्यनाः प्रवज्या व्रत फ्वंसेलि सिद्धगुरु 
चयात शिक्षा दिक्षा विया: प्रवजित याना बिल । च्यादं निसें छिनि- 
दँया उमेर दुने सकल योग ध्यान पार यानाः: गुण्या सिवे नं आ: व 

ज्ञान दुह्य जुल । वयात कमला भिक्षुनी धकाः नां छुना विल ॥ 
छिन्यादेया न्हू ल्यासेया बेस जुया वसेलि गुरु धाल-हे कमला, आ: 
छ नकतिनिया ल्यासे जूहा जुल, जि वृद्ध अवस्था जुयाच्वंसा नं 
छव जिव नाप च्वनाः थन धर्म साधन याना च्वंसां छन्त नं जितः 
नं लोकोपवाद अवश्य जुइफु, अथे जूगुलि छंके माक्व ज्ञान दये 
घुंकल जि स्यने कने माःगु छुं मन्त, उकि थनं भचा तापाक दिकश्री 
घयाह्य गुर्या विहार दु अन वनाः च्वं हुं छन्त भि जुइ धकाः गुरु 
आज्ञा जुसेलि गुरुया आज्ञा खः भाःपाः थः पासा श्यामालिसेँ दिकश्री 
विहारयू वने धकाः वन । उगु विहारय्‌ तापालं तापालं निसें धर्म 
कथा न्यने धकाः यक्वं मनूत वयाच्वनीगु । छन्हु उगु विहारया गुरु 
देहान्त जुया वॅसेंलि अन विहारयापि भिक्षु भिक्षुनी, उपासक उपा- 
सिकापिसं कमला भिक्षुनीयात हे गुरु मानय्‌ यानाः शिक्षा दिक्षा 
कायेगु व धर्म कथा कंकेगु नं विचा: यानाः सकसिनं इनाप यासेंलि 
नीछदँया वेसय्‌ कमला भिक्षुनी दिकश्री विहारय्‌ धर्म प्रशासक 
जुल । कमला भिक्षुनी नं न्ह्यागु इलय्‌ जूसां भिक्षु भिक्षुनी, उपासक 
उपासिकापिन्त धर्म उपदेश बीगुली थाकु मचासे धर्म उपदेश यानाः 
च्वेंच्वं छन्हु दैव संयोगं व भिक्षुनी तुति पतिनय्‌ घाः छक्‌ जुयाः 
तच्व जुयाः ववं ह्य छम्हं महारोग थें जुयाः ग्यानापुगु ल्वचं थिल । 
थःगु ह्यय्‌ ल्वय्‌ तच्वया वःगु खनाः दासी श्यामायात थःगु ल्वय्‌या 
वारे सुनांनं मसीक धाल-हे श्यामा, जिके पाकश समानं सकल प्राणी- 
पिन्त धाकय्‌ जुइगु स्वय्‌ तच्वः जुया वल, आः छु यानाः थ्व ल्वय्‌ 
लायेकेगु धकाः धासेंलि श्यामा दासीं अनेक प्रकारं वास: यातं नं 
मथियाः स्वला दसेंलि ह्ला: तुतिया पति नापं ध्वगिनाः कुतुं वल 4 
व खना: निम्हेसिनं आपालं दुःख तायेकाः श्यामां कमला भिक्षुनी- 
यात ह्या छम्हं त्वपुइक कापतं त्वपुइका बिल । अथे नं वया ह्या 
ह्वियाह्निथं ध्वगिनाः नवःगूलि विहारय्‌ च्वंपिसं कमला भिक्षुनीयात 
विहारं पितना व्छयेगु सल्लाह याःगु खँ सिया: कमला भिक्षुनी नं 

-धः दासीयात धाल-हे श्यामा, जितः थन विहारं पित यंका ब्यु । 
थुकथं अनेक प्रकारं बोध याकाः विहारं पिहां वयाः भचा तापाक्क 
छथाय्‌ गुफा छगू दयेकाः च्वंच्वन । अन लय न्याह्म व्यापारीत वःगु 
खना: भिक्षनी नं सःताः इमिके न्यन-छिपि गनयापि, सु जुजुया 
प्रजात ? थथे न्यंबलय्‌ थःगु हे काइमीर देशयापि धकाः सीकाः थः 
मां बो, सिद्ध गुरुपि गथे गथे जुयाच्वंगु दु धकाः न्यंबलय्‌ फुक हे 
स्वर्गवास जुइ घुंकल धइगु सीकाः कन मनयात अप्वः पीर जुइकाः 
थःह्य दासी श्यामायात धाल-हे श्यामा, कीपि थन च्वनां मजिल । 
थुगु ल्वयूया गन्धं थन नं ल्वय्‌ न्यनीगु सम्भव जू । अथे जूजुलि 
विषयागु सागर पाखे वने माल धका: अन च्वंपि उपासकपिके वयल 
गाडा छगू कया हिँ धका: उकी च्वनावने धकाः धासेँलि व्यामां 
वयलगाडा छगू हयाः उकी कमला भिक्षुनी तयाः विष सागरपाखे 
यंकाः तयाविल । तर अन भिक्षुनीया पुण्यं हिसूक जन्तुत हे मित्र 
समान जुयाः अमित दुःख मवीपि जुल । थर्नाल भिक्षुनी नं 
श्यामायात थथे धाल-हे श्यामा, छं जितः च्वनेत छगू कुटी दयेकाः 
जित: थन तयाः थ्वहे वयल गाडाय्‌ च्वनाः छ कीगु देशय्‌ लिहां 
हुँ, छन्त तच्चक दुःख जुल । जि थन ज्यूज्यू थें च्वनाः जीवन हना 
च्वने । थथे थः स्वामीनी जुया च्वंह्म भिक्षुनीया वचन नयनाः 
अत्यन्त मनयू दुःख तायेकाः थः स्वामीनीयात त्वःताः वने मखु धकाः 
अनेक प्रकारं विन्ति यातं नं मानय्‌ मजुयाः अथे जूसा हे स्वामीनी, 
जि ग्वःदँ दयेका: छलपोलयाथाय्‌ वयेगु धकाः धाःवलय्‌ न्यादे दयेकाः 
जक वा धाःगुलिसं पाः यायां दछि व न्याला दयेव वयेगु यानाः 
स्वामीनी च्वनेत भिखाछे छखा दयेकाः पिनें सुं दुहां वने मजीक 
प्यखेर लुखा प्यंगू तयाः भिखाछें य्‌ स्वामीनीयात तयाः आपालं नुगः 
सछिका: बयल गाडी च्वना: काइमीरपाखे स्वया: लिहां वन । श्यामा 
लिहां बसेंलि कमला भिक्षुनी नं बस्त्रासन यानाः ह्य तप्यंकाः ध्यानयू 
मग्न जुयाच्वन । न्यान्हु दयेव वया ह्वायागु प्वालं न्या, सर्पे, प्या आदि 

जीव दुर्पि पिहां वल । अले वया म्हुतुं षदक्षरी मन्त्र मदिक्क उच्चा-- 
रण जुयाच्वन । थुकथं नीछन्हु दर्सेलि ळिखुदेंया वयसयाह्य ल्यायूहा 
जुया: जव ह्वाति जपमाला, खव वाति पलेस्वां ज्वना: निपा ह्वाति 
कृताञ्जली मुद्रा यानाच्वंह्य षडक्षरी लोकेश्वरं आकाशय्‌ च्वना: आज्ञा 
जुल-हे कमला भिक्षुनी, छन्त थ्व जन्मय्‌ छंगु इच्छा पूर्ण जुइ थाकुइ, 
यदि पूर्ण जुइकेगु ख:सा ह्वयूलातक वनेव श्री चुगडोस धयागु विहारय्‌ 
श्री आर्यावलोकितेश्वर विज्याना च्वंगु दु । थुलि धया: षडक्षरी 
लोकेश्वर अन्तरध्यान जुया वन | थ्व आज्ञा न्यना: थःगु इच्छा पूर्ण 
यायेत प्राण हे वंसा नं उगु विहारय्‌ थ्यंकः वनेगु प्रतिज्ञा यानाः ह्वाः 
तुति चुयाः वने मफुसां ह्य घिसिघिसि यानाः लुतुलुया वँव गुलिछि 
ह्लि वने घुंकाः लँय्‌ थः दाजु इन्द्रवोधि जवं आयु कलस, खवं नसा 
दुगु थल ज्वनाः भिक्षुनीयात धाल-हे तता, आ: छं जिगु खँ छता 
न्यं जिगु ह्वाती किच्यागू प्रकारया कुष्ट ल्वयू मदया वनीगु कलस 
दु, देपा ह्वातयू अनेक सुखं पूर्ण जुइगु नयेगु वस्तु दु। काछ न 
त्वं धका: धाःगु न्यनाः थः दाजु धकाः हासीका: जिया ततिवय्‌ नं 
ह्लापा दाजु ज्ञान प्राप्त याये घुंकल धकाः मत्ती तया: तीजक मफु 
मफु दना: मिखां कना: स्ववःलय्‌ थः दाजु मख॑से न्याखे न्यागू 
रंगयापि दाखीनीपिनिगु दर्शन लात । व न्याह्म दाखीनीपि नमवासे 
सुम्क च्वंच्वंगु खनाः भिक्षुनीनं धाल-हे पञ्चकुमारीगणपि छलपो- 
लपि सु गनं विज्याःपि, जि ह्मसीके मफुत । थथे न्यसेलि न्याह्म 
दाखीनीपिसं थःथःगु परिचय वियाः आज्ञा जुल-हे कमला भिक्षुनी, 
जिपि न्यागू कुलयापि न्याह्म दाखीनीत खः। जिमित सिद्ध पुरुषं 
श्री कमलापदं जिमि केहे थन ब्वना हचि धकाः व्छया हःपि खः । 
वनेनु धकाः वयागु ह्ला: ज्वनाः थःथःगु पश्च वर्णया वस्त्रं सुपाचं 
त्वपुया बी थें त्वपुया यंकाः अनं अन्तरध्यान जुया वनाः व न्याह्वा 
दाखीनीतसें व भिक्षुणीयात श्री चुगडोल धयागु विहारय्‌ श्री अव- 
लोकितेश्चरया स्थानय्‌ थ्यंका बिया: न्याम्हं अल्प जुयावन । थनंलि 

भिक्षती कमला श्री अवलोकितेश्वरया देग:या मूलुखाया पिनेसंतुं 
च्वनाः मुलुपति थ्यानाः आशन यानाः ध्यान यानाच्वन । कह्लूय्‌ 
खुन्हु सुथय्‌ जुसेंलि देग:या द्य:पाला:तसें महारोगीह्य भिक्षुनी छह्म 
देग:या न्ह्यःने च्वंच्वंगु खनाः सकसिनं छ छाय्‌ थन च्वंच्वनागु 
धकाः गुलिसिनं ह्वाः ज्वनाः गुलिसिनं तुति ज्वना: सातुसाला यंका: 
देगःया ल्यूने वांव्छये यंकल । भिक्षुनीनं विचाः यात कि मनू 
घयापिसं ज्ञान दकव अविद्यां त्वपुया त:गु दु श्री ईश्चरया ध्यान याःसां 
उलि हे फल दइ धकाः देगःया ल्यूने हे च्वनाः ध्यान याना च्वँच्वं 
ह्लयूला दयेव श्री आर्यावलोकितेश्वरया मूलुखा वया न्ह्यःनेसं लाःवल । 
अले व कमला भिक्षुनीनं श्री अवलोकितेश्वरया दर्शन यानाः 
अनेक प्रकारं स्तोत्र यात-हे करुणामय अवलोकितेश्वर, छलपोल 
संसारय्‌ सत्व प्राणीपिन्त वांलाक सुदृष्टि स्वया बिज्यानाः इमिगु 
अनेक दुःख कष्ट नास याना विज्याहुं धका: स्वकवः (स्वकोटी) तक 
षडक्षरी मन्त्र उच्चारण यानाः वारंवार प्रार्थना यानाः सम्यक 
ज्ञान तकं फ्वनाच्वन । थथे कमला भिक्षुनीनं श्रद्धा भक्ति तयाः 
प्रार्थना यासेलि महाकरुणिका आर्यावलोकितेश्चर प्रसन्न जुयाः वस- 
पोलया दया कृपां कमलाया शरीर पञ्चररिम दुगु जुयाः महारोगं 
शान्त जुयाः तःघंगु सिद्धि प्राप्त जुइकाः आकाशया लपुं ब्वयेका 
यंकल । विष सागरया लिक्क ह्वापा दयेकातःगु भिखा छेय्‌ थ्यंके 
यंकल । दछि व न्याला फुइव दासी श्यामा थः स्वामिनी भिक्षुनी 
कमलायात लुमंका: विष सागरपाखे वने धकाः वेवं थम्हं दयेका 
तयागु भिखाछे छखाँ घाँय्‌ व ळारपाटं जायाः प्यंगू लुखां त्वपुया 
च्वंगुलि प्यंगू लुखायूसं वनाः प्रार्थना यार्सेलि व कमला भिक्षुनी न्याह्म 
दाखीनीया दथुइ च्वनाः तसकं शोभायमान जुइका बिज्यानाच्वंगु 
खना: अजुगति चाया: बिन्ति यात-हे स्वामी, छलपोलं सु वैद्य क्यनाः 
छु वासः यानाः आम कुष्टल्वय्‌ लायेकाः थन बिज्याना च्वनागु ? 
थथे बिन्ति यासेंलि भिक्षुनी कमलां जि मेपि सुं वेद्य कयना: वासः 


(ह्च) 


मयाना श्री अवलोकितेश्वर रूपी वैद्य षडक्षरी मन्त्र रूपी वासःया 
सेवन यानाः जिगु ग्यानापुगु कुष्टल्वय्‌ शान्त जुल धकाः थः स्वामी 
कमला भिक्षुतीयागु उपदेश न्यना: श्यामा दासी वहे षडक्षरी मन्त्रया 
जप याना: थः स्वामीया सेवा यानाः तरय्‌ जुयावन ।. 

थ्व बाखं टिब्बटपा शास्त्रपाखें प्राप्त जूगु ख: । 

(थ्व लोकेश्वरयात कृताञ्जलि लोकेश्वर नं धाइ । ) 


(१५६). 


सिहनाद लोकेश्वरया बाखं 


ह्वापा श्रावस्ती नगरया पिने छगू तःधंगु गामय्‌ श्रेष्ट जातिय 
धनेश्वर महाजन छ्या दु । वया धन सम्पति बयान हे याये मफयेक 
दयाच्वन । ह्िठिया आमदानि खर्चे थमं हे याये मफु बंजातयूगु 
भरोसाय्‌ च्वना: व्यापार वृति यवव धन कमय्‌ यानाच्वन । थ्व 
महाजनया स्त्री स्वामीभक्त सुन्दरीह्वा महाजननी धनेश्वरी धयाह्वा 
खः । नयेगु त्वनेगु पुनेगु इत्यादि दुःख छु मदु । सन्तान मदुगुलि 
छता दु:ख जुइका च्वन । 

महाजन स्त्रीयात छन्हु दिक्क जुया: थथे धाल-प्रिय छ तं चाये 
मते जि छगू धाये ळीत दुःख छगू दु आःतक सन्तान मदु काय्‌ मदुसां 
म्ह्याय्‌ जूसानं दयेमाःगु खः म्ह्याय्‌ नं मदु । थ्व धन सम्पति स्वेत 
त्व:ता वनेगु मृत्यु जुइवलय्‌ अग्नि संस्कार याइपि सु, छु यायेगु ख: । 

स्त्रीनं बिन्तियात-भो स्वामी, थःथःगु कर्मे भोग कीगु भाग्य 
थथेहे जुल, जि नं माःगु.तक याना च्वनागु दु; हथाय्‌ चायेमते थथे 
नित्य स्त्री पुरुषया खँ जुल । 

छुं समय्‌ लिपा महाजननीया प्वाथय्‌ दत । निह्मसियां काय 
दयूमा धयागु आशायानाः दान पुणय यानाच्वन । छिला दुवलय्‌ महा- 
जननीया मचा बुल । काय्‌ बुवा: इपि खुसि जुयाच्वन । तर घौछि 
जाःबलय्‌ हे मचा सित । अपशोच यानां छु याये वांव्छये माल । 
गुलिसियां धन दु, सन्तान मदयाः दुःख । गुलिसियां मदयाः दुःख । 
गुलिसियां मचा बूसां सिना: दुःख । 


(१०७) 


न देवदोष-न मनूया दोष-न कर्म दोष-सुनांनं मस्यू । महाजन 
हाजननीपिन्त दुःख तायेमते धका: थःथितिपिसं ह्ययेका: बुळेयाना 

वन | थ्व खँ खः धकाः महाजनया मन थीर यानाच्वन। वहे 
वर्षय्‌ महाजननीया हानं गर्भवती जुल । ह्वापाथे जुड धकाः धर्मे 
कर्म याना: द्यः पूजा यानाजुल । 

छिला दसेंलि काय्‌ बुल पलख जाःबलय्‌ सित । मचाया मां 
अबुपि ख्वल । गुलि ख्वये, वाके व्छत । 

अनंलि वहे देय्‌ हानं प्वाथय्‌ दत आ:जा बालक रक्षा जुइमा हे 
दैव, हे कुल देवता धकाः पाठ पूजा धर्म कर्म याना जुल, किला दत 
कायूबुल, कन्हेखुनु सित । तसकं अपशोच जुइकल सीह्यमचा वाकेव्छत । 
निह्म स्त्री पुरुषया खें जुल-थुकि स्वह्य काय्‌ बुल वांव्छये मायेक, 
झीयु कर्म धिक्कार आ: छु उपाय यायेगु कायूमचा मदु गथे याये 
धकाः धन्दा कयाः मेह्म स्त्री विवाह याये मालीगुला धकाः मत्ती 
जुल । संयोगं प्वायय्‌ दत मचाबुलं काय्‌ तर बुयाः भतीचा जायूवं 
सिना वनीगु । स्वकः तक नं थथे जुल । आः नं थथेहे जुल धाःसा 
छु यायेगु अथवा दइ हे मखुतला धनयात कर्मे मल्वः धकाः नाना 
प्रकारं हाला: दुःख मन यानाच्वन । 

उप्रान्त गर्भवती मजुल । स्वदे दुबलय्‌ महाजनं वेपार त्वःतल, 
घन सढुगु सखु, प्रसस्त हे दु, काय्‌ स्वह्य नं दुगु खः तर धों खिचां 
नइपि जुयाः जन्म जुल । आः हानं दइगु संभव मदु छु यायेत दुःख 
सिया: कमय्‌ यायेगु थ्व दयाच्वंगु सम्पति सुनां भोग याइगु जुड गन 
वने गन च्वने सुलिसे सह्ला यायेगु थथे सनं तर्कना याना च्वंबलय्‌ 
भगवान बुद्ध सीकाः अनिरुद्र भिक्षुयात सःताः आज्ञाजुल । 

थन गामय्‌ छह्य महाजनया कायूपि स्वह्म दत नं स्वम्हं हे 
जन्म जुइवं सित वइगु छे य्‌ वनाः उपदेश बिया: धर्म याकि सन्तान 
दइ छं विचारं बुझे याः हुँ । 

यथे आज्ञा जूगु न्यनाः अनिरुद्र भिक्षुं महाजनया छेय्‌ भिक्षा 


(55) 


काः विर्ज्यांत । महाजनं प्रेणीम यानाः भोजन दोन यात । भोजन 
सिधयेका: अनिरुद्र भिक्षुं बिस्तारं महाजनयात धया विज्यात-सद्धर्म 
त्रिरत्न सेवा यानाः सन्तान विषय उपोषध ब्रत यायेगु यायेमाल । 
थन श्रावस्ती भगवान बुद्ध बिज्याना च्वंगु दु; धन दुसा नं धनयात 
ल्वयूक बुद्धयात ह्वामस्यू । बुद्धया थासय्‌ वयेगु मनमतः । जितः वस- 
पोलं छन्त उद्धारया लागि छवया हःगु खः । थुलि न्यंकाः थःगु 
थासय्‌ लिहांवन । थ्व भिक्षुं कंगु उपदेश न्यनाः महाजनया निह्य 
त्यपुलि यूजा ज्वनाः भगवान विज्याःगु थासय्‌ वयाः पुजायानाः 
चा:हुलाः विन्तियात-भो भगवान, जिमि थनयात मल्व:गु निगू दु बुद्ध 
ज्ञान व बुद्ध भगवानयात ह्ममस्यूगु, कायमचा बचय्‌ मजूगु । जिपि 
अभाग्य खः छु धर्म याःसा सन्तान वचय्‌ जुइगु ज्ञान फ्वने । 

भगवान बुद्ध इमिगु ख्वा: स्वयाः आज्ञा जुल-महाजन छिपि 
ह्लापा थ्वहे गामयू श्रेष्ट जाति जुयाः जन्म कया च्वंपि खः । छिमिसं 
दान पुण्य यानाच्वन तर पशु लहिनाः जहानथें यानाः तयातःपि स्याना: 
इमिगु मांसाहार यानाः वःगु पाप दु । हानं सा लहिनाः वङ्गु दुरु 
ह्लिह्लि त्वनाः लः त्वं वःह्य सायात लः त्वने मगावं सायात्‌ दाया 
ह्या: दुरु व्ह्यानाः त्वंगु दु । थुगु पापं आ: सन्तान दुःख जुल । 
दान पुण्य यानावःगु प्रभावं धन सम्पति दत । थ्व पाप फुकेगु इच्छा 
डुसा प्राणी हिसा मयासे त्रिरत्नया शरण वनाः शील घारणा यानाः 
उपोषघ ब्रत या । 


_ व अशृत वचन न्यनाः तयाऽस्तु याये घुकाः प्रणास यानाः थःगु 
छेंस गुरुपाखें त्रिरत्या शरण वने घुंकाः करुणामय पूजाया ब्रत यात । 
निह्य स्त्री पुरुषया छगु हे सन याना: ब्रत याये घुकाः पालं यायेत 
ठीक याःबलय्‌ सिहनाद लोकेश्वर छहा दरिद्र चुढाह्म सनू जुयाः 
भिक्षा काःबल। आदर तयाः तलय्‌ सःताः आसनय्‌ फेलुकाः दुरुजा 
पायसधाह क्षीर (जा) भोजन दान यानाः प्रसस्त जुइक नकल । 

थलय्‌ स्वःबलय्‌ भतिचा हे पाः मज्‌ जायेकहे दयाच्वन । अथे 


(१६९) 


जूगु खनाः आश्चयं जुयाः तिह्वासिनं बिन्ति यात-छलपोल सु थुगु 
अवस्थाय्‌ थन छाय्‌ बिज्यानागु ? वसपोलं ह्विलाः आज्ञा जुल । 

थौं छिमिगु श्रद्धां भोजन बिल प्रसस्त जुइक नयेधुन थथेहे 
बारंवार थ्व व्रत याना च्वँ छिमिगु पाप फुना: अन्तय्‌ स्वर्गवास 
वनी । जि मेह्वा मखु सिंहनाद लोकेश्वर खः धयाः बुढां दरिद्रयागु 
रूप त्व:ता: दर्शन बिल । महाजन महाजननी अम च्वंपि सकसिनं 
तसक हर्ष यानाः अध्येः, पाद्य, पुष्प, धूप, दीप, गन्ध,रस, माल्य, विले- 
पन चूर्ण, चीवर ,छत्र, ध्वज, पताक, उखेलिका दीपमाला इत्यादि तयाः 
श्रद्धानुसार पूजा यानाः अष्टाङ्ग प्रणाम याये घुंकाः प्रार्थना यात- 

जिपि अज्ञानी जुयाः थुज्याःगु उत्तम पूजा धर्म मसीका च्वनापि 
खुसि नदीया सिथय्‌ बासयानाः लः त्वने मखंपि खः । थौं भगवान 
बुद्धया कृपां खंकाः अनिरुद्ध भिक्षुद्वारा थुगु ब्रत यायेफत । छलपोल 
बिज्याना: जिमिगु थाय्‌ पवित्र याः बिज्यात आः तिनि जिपि मिखा 
दुपि जुइदत । दया कृपा तयाः वरदान बिया विज्याहुँ सन्तान फ्वने । 

थथे प्रार्थनायाःगु न्यनाः सिंहनाद लोकेश्वरं आज्ञा जुन-थथे हे 
संवोधि ज्ञानय्‌ च्वनाः त्रिरत्न सेवा यानाः सद्धमंचर्या उपोषध ब्रत 
यानाच्वने फुसा सन्तान दइ पाप नं मोचन जुइ बुद्धया शरण हुँ 
छिपि जन्म जन्मय्‌ सुखी जुड थुलि अशीर्वाद बिया: वसपोल लोकेश्वर 
अन्तरध्यान जुया विज्यात । 

थुखुन्हुं निसें थ्व महाजनया निह्य स्त्री पुरुष पूजा ज्वनाः श्राव- 
स्ती भगवान बुद्ध दर्शन व पूजायानाः शील कयाः पर्व पर्वकालय्‌ 
ब्रत यानाः सिहनाद लोकेश्वर लुमंकाः भक्ति यायेगु चलन जुल । 
अनंलि महाजननीया गर्भवती जुयाः किला क्यनेवं दिव्य सुन्दर लक्षणं 
सहितह्य काथ्‌ जन्मजुल । थ्व बालक दीर्घायु जुइह्य जुयाः ह्वापा थें 
मज्‌ । महाजन महाजननी निह्मसियां हर्षया सिमाना हे मदग्रेका: दान 
पुण्य यानाः ळिन्हुदुखुतु नामकरण यात । त्रिरत्न एवं सिहनाद लोके- 
श्वर सुमरण यानागु पुण्यया प्रभावं जन मजुल धकाः कायूयात सुमरण 


(१९०): , 


पुत्र धकाः नां छुना: प्रतिपाल यानातल । 

थुद्धा काय्‌ नं लिया तःथिक: जुर्सेलि मां अबुपिन्त सेवा याना: 
तःतःधंगु धर्मया शासनय्‌ च्वना: लोकेश्वर तथा बुद्ध वोधिसत्व त्रिरत्न 
पिनिगु गुण प्रभाव प्रकाशयानाः आपालं कोति तयाः बुद्धोपदेश ज्ञान 
प्रचार याकाः थमनं भक्ति यानाः लिपा बिवाह कमं घुंकाः परिवार 
दयेकाः मां अबु स्वर्गवास जुसेंलि छन्हु थःनं देहान्त जुल । स्वर्गं भुव- 
नय्‌ देवपुत्र जुयाः मां अबुपि नापं आनन्दवास यानाच्धन । 


(९७ 


me = 


जटाधारी लोकश्वरया बाखं 


ह्लापा वृषदेव राजाया ललितपुर लगंख्यः स्थूल चैत्य दर्शन यायेगु 
चलन दु । छन्हु चैत्य दर्शन यानाः अनसं वास यानाच्वन । अन 
स्थूलया न्ह्यःने गालं पुच बही पिचाकः वयेगु लँ दयाच्वन। वहे 
गाल यम किकरपि निह्य वयाः वृषदेव राजायात जवनाः यमपुरय्‌ 
यंकल । 

अन यमराजं थ्व वृषदेव राजायात हःगु खना: व्वःविल-थ्व 
छाय्‌ थन हृयागु थ्वेत थन हये मत्यःनि लित यंकि धया विज्यात । 

तथाऽस्तु यानाः लित ब्वना हल । वृषदेवं बिन्तियात, जितः थन 
यमपुरया चरित्र छगू निगू क्यंसा धर्म यायेगु इच्छा जुइ जि न स्वयेगु 
इच्छा दु । 

थथे धाःगु न्यनाः यम किकरतयूसं प्रेत भुवनय्‌ छथाय्‌ क्यनाः 
घाल-श्व पापीत प्रेत जुयार्च्वांप खः, थुमि तसक दु:ख विशेष लः 
त्वने मदुगुलि ह्विह्नि ख्वया च्वनीगु छं नं पाप यातकि थनहे प्रेत 
जुयाः च्वने माली छन्त जिमिसं काः वयागु जिमि थन छ च्वना 
च्वंगु थासय्‌ नंतु तय्‌ यंकेत लित हया याकनं नु धया च्वंवलय्‌ 
अन प्रेत गणपि लः त्वनेमाल धकाः स्वया हल । 

थुगु अवस्थाय्‌ यमराज जटाधारी लोकेश्वर जुयाः प्रेतगणपिन्त 
थःगु जटाया सँ तिसिनाः जलवृष्टि यानाः प्रेत गणपिन्त लः त्वनेगु 
दयेका विल । थ्व स्वया: वृषदेव राजा त्राहि जुइकाः लिहां वल । 
यमकिकर पि लिहां वन । थ्व हे खं राजां सकलयात कन, पत्याः 


मजूपि नं दु । अले वृषदेव॑ कारण्डव्यूह सूत्रय्‌ च्वंगु खँ पत्या: मजू- 
पिन्त सःताः न्यंकल । प्रेत गणपिन्त थःगु जटा (सँ) प्याका: तिसिना 
जल वृष्टि याना: लः त्वंकुह्य जटाधारी लोकेश्वरया मूर्ति दयेका 
लगंख्यलय्‌ स्थापना यानाः थः किजा वालाचेनयात राज्य विया: वश- 
देव राजा गोडावरी तीर्थ गमन जूवलय्‌ छथाय्‌ गामय्‌ वासं च्वनाः 
चैत्य छगः दयेकाः वन्देज ग्राम धकाः नां छुनावन । उगु वन्देज ग्राम- 
यात थोंया मनूतयूसं वडेगां धाइगु चलन जुल । वालार्चन राजां 
जटाधारी लोकेश्चर मूर्ति लगंख्यलय्‌ मतसे तंगत्वालय्‌ विहार दयेकाः 
स्थापना यात । 


(त्यै; 


षडक्षरी लोकेश्‍वरया बाखं 


ह्लापा धर्मकल्प देशय्‌ धर्मकल्प राजा थ्वया स्त्री धर्मरती थ्वया 
काय्‌ धातुतेज राजकुमार सकल यमलोक वना: यमराज षडक्षरी 
लोकेश्वरया रूप दर्शन यानाः छेय्‌ लिहां वयाः थमं स्वया वयागु 
यम चरित्रया खें सकसितं कना: धर्म याकल । 

थ्व राजकुमारं दर्शन याना वःह्य कर्मेराज तुयुगु वर्ण जटाधारी 
लोकेश्वर खः । थ्व राजकुमारया केहे सुचित्रा छह्वा दु कुष्ट 
रोग जुयाः उत्तरपाखे वने धकाः आनन्दगु थासय्‌ च्वनेत थाय्‌ 
दयेकाः प्यह्य चाकरि याइपि तयाः अन तये यंकल । बनया 
फलाहार शीतल जलया सेवन यानाः सुचित्रा देवी बनयू बास 
यानाः हिले वया च्वनीगु । जि छहा सुन्दरी रूपह्वा 
राजपुत्री खः । छु याये जि छु पाप यानावल जि पापी थौं कुष्टरोग 
पीडित जुइकाः थुजाःगु बनय्‌ स्त्री जाति बास यायेमाल । थ्व रोग 
मजूगु सा छह्य राजकुमायलिसे, बिवाह जुया लिपा राजकुमार राजा 
जुइबलय्‌ जि महारानी जुइ दइगु । उगु बखतय्‌ दरवारय्‌ च्वनाः 
सर्का..नं मानय याका च्वने दइगु थौं थन वनय्‌ वन जन्तु थें च्वं 
वयेमाल । जिगु शरीर दुर्गन्ध जुल धकाः बनय्‌ तये हल। हा हा हे 
दैव जितः सुनां रक्षा याः वइगु । थथे ह््िह्लि स्वया च्वनीगु । 

छन्हु षडक्षरी लोकेश्वर वनय्‌ चाःहुवःबलय्‌ वनदेवी नापलात । 
थ्व स्तःह्य सु धकाः लोकेश्वरं वनदेवीयाके न्यन । वनदेबीं कन, थ्व 
राजपुत्री कुष्ट रोग जुयाः थन वनय्‌ तयेह:गुलि व स्वया च्वंगु ख1 । 


(१००)? 


अब खँ न्यनाः षडक्षरी लोकेश्वरं करुणा तयाः व कुष्ट रोगी स्वयेत 
स्वयम छ्या वैद्यराज जुया: स्वः बिज्यात । अन च्वंपिके न्यन, थन 
वया च्वंह्य रोगी छक: जिनं स्वये ज्यूला जि छह्य उपकारी वैद्य- 
राज खः। थथे धाःबलय्‌ असल जू धयाः व राजपुत्री च्वनाच्वंगु 
थासय्‌ यंकल । दुर्गन्ध संहित कुष्टरोगी खनाः वेद्यराजं धया बिज्यात- 
राजपुत्री छंगु रोग भयङ्करगु खः । तथापि जि वासः यानाः लायेके 
फु । छं विश्वास यानाः वासः नये खःला । 

थथे धाःगु न्यनाः लय्‌लय्‌ तायाः धाल, थनिनिसें वासः नये 
हचि । रोगी थथे धासेलि व वेद्यराजं वास:विया: हानं खँ न्यंकल । 
<व वासः नयेत सुथ ह्वापां म्वः ल्हुयाः करुणामय लुमंका: षडक्षरी 
मंत्र ब्वनाः नयेगु लछिया सेवन यायेमाः । ह्विनय्‌ नं बहनी नं यानाः 
ह्विछिया स्वंगू प्रहरय्‌ नयेगु । षडक्षरी मन्त्र नं कना बिल। लछिं 
तंक थथे सेवा या छंगु रोग शान्त जुई । जि लछि दइ बलय्‌ वये 
धया: लछियात गाक्क वास: बिया लिहां बिज्यात । 

थ्व रोगी तस्सकं विश्वासं गथे वेद्यराजं धाल अथेहे छ्लिछिया 
स्वकः वासः नयाः मन्त्र ब्वनाः सेवा याःबलय्‌ फुक रोग शान्त जुयाः 
ह्वापार्थे जुल । वं वैद्यराज लुमंका च्वन । नां मस्यू छे नं गन न्यने 
मफुत धात्थें देव समान हे खः। व मनू मखु बांलाक न्यने माल । 
धिक्कार जि, आः वेगु खः ला मखुला धकाः हाला च्वं बलय्‌ व वैद्य- 
राज अन थ्यंकः वल । खनेवं राजपुत्रीं तुति भोपुयाः बिन्तियात- 
जिगु रोग लानाः ह्वापार्थे सुन्दरी रूप जुड घुंकल, छलपोलया नां 
कयाच्वना जिमित ह्ययेका बिज्याये मते छलपोल सु, नां छु, छे गन 
प्रभु कना बिज्याहुँ । 

थथे बिन्ति याःगु न्यनाः वेद्यराजं मुसुहुँ ह्विलाः आज्ञा जुल- 
राजपुत्री, रोग जा लाल खः छ बांलात तर छंगु पाप मफूनि । जितः 
ह्यसीकेत पलख मिखा तिसिना च्चे जि क॑ धायेबलय्‌ कनास्व । थथे 
धायेवं अनच्वंपि सकसिनं मिखा तिसित वेद्यराजं थःगु रूप षडक्षरी 


(१९५) ) 


बोकेश्वरु जुयाः दर्शन विल । अले मिखा कँ धर्या विज्यात । सर्केसिनं 
मिखा कना स्व:वलय्‌ वेद्यराजया रूप मखु षडक्षरी लोकेश्वर जुया 
च्वंगु खना: सकसिनं तुति भोपुया: श्रद्धा तया: पूजायाना विन्तियात- 
छलपोल सु खः आज्ञा दयेका विज्याहुँ । 

थथे बिन्ति यासेलि जि षडक्षरी लोकेश्वर खः छं ह्वापा ब्राह्मणी 
जुया: जन्म कया च्वंवलय्‌ साया सेवा यानाच्वत । लिपा वहे साया 
मचां मांयागु दुरु त्वना च्वंगु खनाः दुरु न्ह्याःवंगु अवस्थाय्‌ साया 
मचायात कर्थि दाल । थासय्‌ लाना: व सित । सा भक्ति याःगु 
पुण्यं सुन्दरी राजपुत्री जुया: जन्म जुल । वया मचा स्याःगु पापं छ 
थुगु जन्मय्‌ कुष्टरोग जुल । आ: छं थुगु जन्मय्‌ सछिहा सा दान 
याना: षडक्षरी मन्त्र किगू लाख जपयाना: त्रिरत्न भक्ति जुयाः करुणा- 
सय लुमंका: व्रत या छंगु पाप फुइ थ्व मन्त्र भजय्‌ यानाः ब्रत 
यायेवलय्‌ आमीष बस्तु सेवन याये मते यात धा:सा सिद्धि दइमखु । 

थुलि उपदेश बिया: जि वने कयाः पिहां बिज्याःह्य अनसं अन्तर 
ध्यान जुया विज्यात । थुगु समाचार न्यनाः धर्मकल्प राजा खुसि 
जुयाः मन्त्री सहित थःहे वयाः स्वःवल । पुत्री सुन्दरी जुयाच्वंगु खना:- 
तस्सकं हर्ष जुयाः धन्य वैद्यराज षडक्षरी लोकेश्चरयात सदानं जिगु 
नुगलं प्रणाम दु । थथे धयाः पुत्रीयात बनय्‌ मतसे छे य्‌ यंकल । 
राजपुत्री सुचित्रा देवी गथे लोकेश्वरं आज्ञाजुल अथेहे नियमय्‌ च्वनाः 
त्रिरत्न भक्त जुयाः षडक्षरी मन्त्र ब्वनाः भक्ति यानाच्वन । 

उगु जन्मय्‌ बिवाह मयासे ब्रह्मचरी ब्रत पालन यानाः जीवन 
हना: छन्हु देहान्त जुयाः स्वर्ग लोकय्‌ किन्नरी कन्या जुयाः आनन्दं 
बास यानाच्वन । 

(सिंहनाद लोकेश्वर, जटाधारी लोकेइवर व षडक्षरी लोकेश्‍वर-- 
या स्वपु बाखं श्री आझाकाजी बञ्ाचार्यपाखें प्राप्त जूगु खः) 

ह्वि २४ ता २३ क्ष २१ 

ज ३७ नि ७२ वा ३५ नी ३३ 

जि ३४आ ३५ह३३ता ३३ ह्नि 
३० क्ष४त्र४ क ३६ भ २० 

क्ष १३ त्र १३ 

क्ष २रत्र२२ 

क्ष११त्र ११ 

नि १४क्ष१० त्र १० 

त्र & 

क्ष ९ 

ह्‌ २४ 

त्र& 

क्ष २४ 

त्र २४ 

ज ६४ (पु) नि १० 

क ७३ 

वा ७३ नी ७० जि ७१ आ ७३ 
ह्वि११ क्ष१६ त्र१६ह६६ (वी-भि) 
नी ७८ ह ७७ ह्वरे ५५(थ-त्य) 
जि७९क्ष १९त्र १६ 

क ८१ 

वा ३३ जि ३२ आ ३३ ता १०८ 
ह १०८ क्ष २३ त्र २३ नी ३१ 
(अष्टा-जस्ता) क ३४ 


२ 


असंगता लोकेश्वर 
असिनील लोकेश्वर 
अस्वस्ठहष्ट लोकेश्वर 
आकाशंगडभ लोकेव्वर 
आकांशगर्भ लोकेश्वर 


आकाशधातु लोकेश्वर 
आकाश लोकेश्वर 
आदिवुद्ध लोकेश्वर 
आनन्दादि लोकेश्वर 


आनन्द लोकेश्वर 
आनन्दवाह लोकेश्वर 
आरद लोकेश्वर 
आर्य्यतारा लोकेश्वर 
आर्य्यावलोकितेइवर 


आयस्तेज लोकेइवर 
इन्द्रकेतुध्वज लोकेश्वर 
इन्द्रकेतु लोकेश्‍वर 
इन्द्रगत्ति लोकेश्वर 


इन्द्रपात्र लोकेश्वर 


क्ष २५त्र २५ 
दे ३६ 
ता ७८ 

क ७८ 

ज ५६ नि ५्वाछ८प नी ७५जि 
१०४ आ ७८ ह ७४ता ७५ 
ह्वि ५३क्ष२ त्र २९ 

जि ६५ क्ष २७त्र २७ 

नि२३नी ६४ ह ६३ह्ि७म 

हलि १०५ क्ष ३० त्र ३० क १०६ 
ज .१०२नि ४८ आ ६ वा ध्नी२४ 
जि२५ह्ि७ह १०१ ता २४ 
क्षतत्र३कश 

क्ष २वत्र २८ क ६७ 

न्हि ९२ 

आ ६७ वा६७ 

क्ष २६त्र २६ 
ज१नि१०८वारनी१आर२ 
हश्ता१क्षर्‌त्र२क १ 

जि १ भ १ 

क्ष ३१ त्र ३१ 

क्ष ३२ 

त्र ३२ 

वा६८नी६५ जि ६६ आ ६८ 
ह ६४ क्वि ३ क्ष ३३ त्र ३ 
क्‌ ६८ 

क ४१ 


इन्द्रभुज लोकेश्वर 
उग्रतेज लोकेइवर 
उचन्द्र लोकेश्वर 
'उच्छिकान्ता लोकेश्वर 
उच्छित्तपीठ लोकेइबर 
उतासेता लोकेश्वर 
उतासेन लोकेश्वर 
उन्नति लोकेश्वर 
उन्मत्त लोकेश्वर 
उन्मत्तशान्ति लोकेइवर 
उन्म लोकेश्‍बर 
उप्रकान्ता लोकेइवर 
उलमन्त लोकेश्वर 
उष्णकलेकि लोकेश्वर 


उष्णीषचक्रवत्ति लोकेश्वर 


उष्णीषनाद लोकेशवर 
उष्णीषनाम लोकेश्वर 
-उष्णीषमहाबलो कितेशवर 
उष्णीष लोकेश्वर 


उसार्थवाह लोकेश्वर 
ऋषिगुप्त लोकेश्वर 
ऋषिदेव लोकेश्वर 
ऋषिपुगल लोकेश्वर 
ऋषिपु गव लोकेश्वर 


बा १०६ अ १०६ 

क्ष ४० त्र ४० 

नी ६० 

ह्वि ७६ क्ष ३८ त्र ३८ (च्छिन्छि) 
वा १२ आ १२ (च्छि-चि) 

क १४ 


क्ष ३६ त्र ३६ 
ज ८४नि ३० 
जि १२ त्र ३४ (त्त-न्त) 
आ १५ 
चा १६ 
क ११ 


ता ११ क्ष २४ ह १२ (उल-उर) 
क्ष २५ 

ह्ि १४ ह्‌ ४८ (ष-ख) 

त्र ३७ क्ष ३७ (ष्णीष- ष्णी) 
आ १३ 

त्र ३६ 

वा १३ नी १०३ ता १०३क्ष ३६ 
त्र ३५ क १२ दे २४ 

ता ५६ 

क ४४ त्र ४४ 

क्ष ४३ त्र ४३ 

म्हि ७१ 

वा १०२ नी &६ » जि+ १०० 
ता ९+ (लिखि) आ १०२ 
(ऋषि-रिष) त्र ४२ (पु-प्र) 
क्ष ४२ (प्रंग) 


है 1 


उ$नत लोकेरबर 
कनकमुनि लोकेश्वर 
कपिलमुनि लोकेश्वर 
कमण्डल लोकेशवर 
कमरूप लोकेश्वर 
कमलधर लोकेश्वर 
कमलभट्ट लोकेश्वर 
कमलरुद्र लोकेश्वर 
कमल लोकेश्वर 
कमलवद्ध लोकेश्वर 
कमलवन्धु लोकेश्वर 


करजोति लोकेश्वर 
करुणावतार लोकेश्वर 


कणिकार लोकेश्वर 
कपिलमुनि लोकेश्वर 
कानन लोकेश्वर 


कानन्दवाह लोकेश्वर ` 


कान्तर्वाजत लोकेइवर 
काम्तवति लोकेश्वर 


कान्तिकतार लोकेश्वर 


कान्तिनाथ लोकेश्वर 
कान्तिनाम लोकेश्‍बर 


क्ष ४२ 

ह ९८ 

क्ष ४१ 

त्र ४१ 

क्ष ड१ त्र ४१ 

क्ष ५० बि ५० (पि-षि) 
ज ६३ नि ४५ 

भ २१ 

जि३६क्ष४८ त्र ४ ८ 

दे १० 

ज ३३ नि७ऽ 

ह ३५ 

स ४७ त्र ४७ 

ल ३७नी ३५ आ ३७ला ३५ 
(न्धु-न्ध) 

ता १०२ क ३८ (ति-रि) 
जि ४३ ह ५६ न्हि४२ क ५६ 
क्ष ४४ त्र ४५ 

क्ष ४६ त्र ४६ 

त्र ४० क्ष ५० (षि-पि) 
क्ष 9२ त्र ५४ 

नी ३७ ह ३७ता ३७ 

क्ष ५६ त्र ५६ 

ली शय 

क्ष ५४ 

क्र ६२ 

क्ष ५५ त्र ५५ 


कान्तिनावतार लोकंश्वर 


कान्तिवतार लोकेदइवर 


कामवाह लोकेश्वरः 
कारण्डव्यूह लोकेश्वर 
कातिकावतार लोकेश्वर 
काइवाह लोकेश्वर 
काइ्यप लोकेश्वर 
कुरञङ्जनावतार लोकेश्वर 
कुरुकुल्ला लोकेश्वर 
करुङ्गनादतार लोकेश्वर 
कुलजा लोकेश्वर 

कुलक्ष लोकेश्वर 


कृताञ्जलि लोकइवर 


कृष्णवर्णं लोकेश्वर 
कृष्णाचल लोकेश्वर । 
कौडित्य लोकेश्वर 
कऋरकुछन्द लोकेश्वर 
कऋ्रमचन्द्र लोकेश्वर 
क्रोधवाहन लोकेश्वर 
क्षमंकर लोकेश्वर 
क्षस्त लोकेश्वर 


वा ६१आ६१न्हि४४,ह ५७० त्र ५३ 
(ता >व) ता ५८ (नावतार-कता ) 
ह ५७त्र.५३ वा ६१+आ६ १० 
न्हि ६४ (न्ति-न्तिन ) ता 

५८ (तार-ता) 

जि३प क्ष ५१ 

२७ नि २७ जि १०७ 

जि ६१ 

त्र ५१ 

क्ष ५३ त्र ५२ 

आ ५६ 

क्ष ५७त्र ५७ 

वा ५८ 

नी ४५ क्ष ५८ 

ता ४४५ क्ष ५८ त्र ५८ नी ४५ 

असं (क्ष-जा) ४५ 
ज११नि९९वा १० नी १० जि 
२२आ १० ह ११ न्हि१३ ता १०क्ष५९ 
त्रश्धकपदेउम १ 

दे७ 

ज८१नि २९ 

क्ष ६२त्र ६२ (डित्य-दिन्य) 

क्ष ६० त्र ६० क ३७ 

क्ष३१ त्र६१ 

वा ३६ आ ३६ 

क्ष ३५५ त्र ३५५ (क्ष-क्षे) 

ता ३१ क्ष ३५२ त्र ३५२ 


क्षांति लोकेश्‍वर 
क्षितिगर्भ लोकेश्वर 


क्षेमंकर लोकेश्‍वर 
खगर्भ लोकेश्वर 
खडक्षरी लोकेश्वर 


खदिर लोकेश्वर 
खदिरव लोकेश्वर 
खरखिर लोकेश्वर 
खरखिरि ले केश्वर 


खलखिखि लोकेश्वर 
खसर्पण लोक इवर 
खिखिर लोकेश्वर 


खिरिखरा लोकेइवर 
गगनगञ्ज लोकेश्वर 


गगनेगगणावलोकित लोके श्वर 


क्ष ३५३ त्र ३५३ 

ज ५८ क्ष २५४ त्र ९४च ६४ 
नि ४ त्र ३५४ र्भा) 

त्र ३५५ क्ष ३५५ [क्षे-स ] 

क्ष ६५ त्र ६५ 

ह २९ता २९ क २६ (ड-त) ज 
१०३ इत्ययि (ख-ष) 

क्ष ६४त्र ६४त्र ६७ 

क्ष ६७ 

क्ष ६३ त्र ६३ 

ज २७ नि ८४ असं नि १०७ 
नी १०७ (षिषिस) 

ह ३० 

ज८८नि ३४ क्ष ६६त्र ६६ 
ता १०६ क्षष८तत्रष्ऽनि 5१ 
(ररा) 

ज ३० भ १६ 
ज६०निध्वा६६नी६३जि 
६४ आ ६६ ह्वि ४५ ह्‌ ६२ क्ष 
६६ त्र ६६ (गग-गवा) क ६६ 
त्र ७२ क्ष ७२ (णाव-नावि) 


गंगानदिवलुकोपमनि लोकेश्वर जि १०८ 


गंगासागर लोकेश्वर 
गजपति लोकेश्वर 
गजाधिपति लोकेश्वर 
गदवचित्त लोकेश्वर 
गंदवितु लोकेश्वर 


जि ८१ क्ष ७० त्र ७० 
वा ८६ आ ८६ ह ८३ 
नी 5३ ता ८३ 

क्ष ७४ त्र ७४ 

ता ५५ 


गन्ध्रविभु लोकेश्वर 
गन्धचित्त लोकेदवर 
गन्धपति लोकेदबर 
गन्धर्वा नोकेश्वर 
गन्धार्वावाति लोकेव्वर 
गन्धवाहन लोकेश्वर 
गन्धविभु लोकेदवर 
ग्रन्धव्यूद लोके्वर 
अन्धहस्ति लोकेश्वर 
गर्जापति लोकेब्वर 
अर्त्ताध्िषति लोकेच्वर्‌ 
गयाकाव्यप लोकेब्वर 
गवानगळ्ज लोकेब्वर 
गर्वांबत ळोकेच्वर्‌ 

गु जित लोकेट्वर 
गुणकेतु लोकेल्वर 
गुख्ट्यदद लोकेल्वर 
गुद्धगुप्तर लोकेश्वर 


खोतमनाश्र लोकेम्वर 
गौतम लोकेडवर 
अद़युप्त लोकेस्वर 
खोखिला लोकेच र 
चरन्त लोकेल्वर्‌ 
दक्रब्ठुट्र लोकेय्वर 
ऋग्डवीर लोकेट्वर 


क ५८ 


वा ५७ आ५७ 


न्हि४१ ह ५४ 

त्र ५६ 

जि ५८ क्ष ७६ (्वा-वा) 

क्ष ७८ त्र ७८ 

नी ५५ जि ६० 

न्हि ८४ ह १०६ क्ष ७७ त्र ७७ 

क्ष ७६ त्र ७६ 

त्र ७१ अ७१ 

जि ८४ 

क्ष ७५ त्र ७५ 

त्र ६६ क्ष ६६ (गवा-गग) 

क्ष ७३ त्र ७३ (पत-पति) 

श्र ८२ तर ८२ 
थ्व ८१ त्र ८2 

नी ६६ असं नी ६८(मेपदालोकेब्वर ) 
आ ७3 न्ड 47२ श्च > त्र ८० 
22 वा७०+नी७४+जि ७४५+द्‌ 
७३--वा ७४- (छ-6 ) 

अ 5४ 


अन्द्रप्रभ लोकेश्वर 

चन्द्र लोकेट्वर 

चन्द्रबर लोकेश्वर 
श्रन्द्रवरलोचन लोकेश्वर 
श्न्द्रवर्ण लोकेब्वर 
खन्द्रवल लोकेश्वर 
अन्द्रविमल लोकेख्वर 
चन्द्रविम्व लोकेश्वर 
अन्द्रवी र लोकेश्वर 


चन्द्रव्यवलोकिनी लोकेश्वर 
चन्द्रष्ठ लोकेश्वर 
चिन्तार्माण लोकेश्वर 


चित्त्रातु लोकेश्वर 

चेत्यच्रातु लोकेश्रर 
चेत्वविम्व लोकेश्वर 
चोरूविल्वाकाब्यप लोकेश्वर 
चोलूविल्वा लोकेश्वर 
छिठिनने लोकेश्वर 


जबन्नाव लोकेश्वर 
जटामुकुट कोकेश्वर 
जलजोति लोकेश्वर 
जलाउिन्टु लोकेश्वर 


ज ६६नि १२ 
क्ष €० त्र ६० 
क्ष दद त्र ८८ 
वा६३ आ ६३ 
नी ६५क ६४ 


क्ष ८६त्र ८६ 
न १४नि£५वा१ 


१५ आ १८ द्वि १७ ह १५ वा १४ 


दे €१त्र €१ क १७ भम १४ 
नि&४नी १% 

ज १५ 

नि दद आ £? त्र ६२ 
त्रध्र 

CR 


(दि) 


नी १०२ ठा १०२+ {कर जोडि} 
बाट नी २० आ ६४ द्वि ६४ ठा 
€१ क ६३ 


६: 


जस्तांग लोकेश्वर 
जमदण्ड लोकेश्वर 
जागन्धर लोकेश्वर 
जांगुलि लोकेश्वर 
जालिनिप्रभ लोकेश्वर 
जिनधातु लोकेश्वर 
जिनवक्त लोकेश्वर 
जीवनाथ लोकेश्वर 
जीवनाद लोकेश्वर 
जोगाम्वर लोकेश्वर 


जोगावर लोकेश्वर 
ज्ञानक!य लोकेइवर 
ज्ञानकेतु लोकेश्वर 
ज्ञानकौडिल्य लोकेश्वर 
ज्ञानधातु लोकेइवर 


ज्ञानध्वज लोकेश्वर 
ज्ञानप्रकाशक लोकेशवर 
ज्ञानप्रभ लोकेश्वर 
ज्ञानश्री मित्र लोकेश्वर 
ज्ञानश्रो लोकेइव र 
ज्ञानसागर लोवेश्त्रर 

भृकुति लोकेश्वर क्ष २२१ त्र २२२ 

भेपदा..क लोकेश्वर असं नी ६९ 

भैषज्य लोकेश्वर वा 5३ नी 5० जि ५१ ह्न ५७ 


ता ८०(खर्य ) ह७€-क्ष २२२ 
तत्र २२१४ (ज्य-यं) 


१७ 


भेषज्यवर लोकेश्वर 
भेषय्यंव लोकेइवर 
मंगल लोकेश्वर 
मघनसार्थवाह लोकेश्वर 


मघासार्थवाह लोकेश्वर 
मञ्जुगर्ते लोकेश्वर 
मञ्जुगर्भ लोकेश्वर 
मञ्जुघोष लोक्रेश्वर 
मञ्जुदत्त लोकेइवर | 


मञ्जुधोष लोकेश्वर 
मञ्जुनाथ लोकेइव र 
मञ्जुभूत लोकेश्वर 


मञ्जुवस्त्र लोकेश्वर 
मञ्जुश्री लोकेश्वर 
मणिकूट लोकेश्वर 
मणिदत्त लोकेश्वर 
मणिदंत लोकेश्वर 


मणिपद्य लोकेशवर 

मनिशद्ध लोकेश्वर 
महाअभयडूःरी लोकेश्वर 
महाअभयफलदायक लोकेश्वर 
सहाअभयस्थुल लोकेश्वर 


आ ८४ 

क ८३ 

क्ष २४४ त्र २४४ 

जि २३ नी २२(मघसा) क्ष 
२२५+त्र २२५--(मघासा) 
क्ष २२५ २२५ 

आ २२ 

वा २२ 

क्ष २४५ 

वा १४ नी १०४आ १७ जि १३ 
ह १३ ता १०४ क्ष २४७ का १३ 
भ १२ दे ३५ ता १२ (न्त) 

त्र २४५ 

ज १० नि €छनी १२ हि ७५ 
नी १८ जि १९ ह १६ ता श१८क्ष 
२४८ त्र २४८ दे ३० 

क्ष २४६ त्र २४६ 

क्ष २४६ त्र २४९ 

क्ष २२३ त्र२३२३ 

क्ष २२६ त्र २२६क २२ 

ता ११० त्र २४७ जि १०५ 
(णि-नि) 

ज १०० नि ३३ 

नी १०८ 

ज ४५नि ६५ 

नि ६४ 

ज ४४ 


१५ 


महाकरुणाचंद्रिका लोकेश्वर 
महाकाश्यप लोकेश्‍वर 


महाचन्द्रविम्व लोकेश्वर 


महाज्वालनि लोकेश्वर 


महानाम्ना लोकेश्वर 
महाप्तिगिरा लोकेश्वर 


महामञ्जुदत्त लोकेश्वर 
महामञ्जुभूत लोकेश्वर 
महयरूणचन्दिका लोकेश्चर 
महामौगल्यायन लोकेश्वर 
महारत्तकीति लोकेश्वर 
महारत्तकुल लोकेश्वर 
महावज्त्रधातु लोकेश्‍वर 
महावज्त्रघृक्‌ लोकेश्‍वर 
महावज्त्रनाथ लोकेश्वर 
महावज्त्रपाणि लोकेश्वर 
ङहावच्त्रसत्व लोकेस्व र 


महाविश्वभूत लोकेश्वर 
महाविश्वभूप लोकेश्वर 
महाशाङ्कनाद लोकेश्वर 
महाशील लोकेश्वर 

महासहस्रभुज लोकेश्वर 
महासहस्रसूय्ये लोकेश्वर 
महासान्त लोकेश्वर 


त्र २२८ क्ष २२८ (यरुणाचन्दिक ) 
क्ष २३२ त्र २२२ 
ज ४७ नि ६२ 
क्ष २३० त्र २३० 
त्र २२७ क्ष २२७ (न्ना) 
ल्ल १८९२ क €२ क्षर२४+ 
त्र २२४५ (परत्यं) 
ज ४८ ति ६१ 
ज ४३ नि ६६ 
क्ष २२८ त्र२२८ (करुणाचन्द्रिका ) 
त्र २३१ क्ष २३१ (न-ण) 
ज ५३ नि ५६ 
ज ४० नि ५६ दे ४० 
ज ४१ नि६८दे २५ 
ज ४० नि६६ दे २६ 
जमति ७१ दे २८ 
ज ३६ नि ७० दे २७ 
जपञ्तनि २६वा २६ नी २५ 
जि२६ आ २६ ह्लि २५ह २५ 
क २६दे १६ 
नि ६७ 
ज ४२ 
नि ५७ 
ज ४९ 
ज५४नि ५५ 
ज५१नि ५५ 
नि ६० 


१६ 


महासिह लोकेश्वर 
महासूय्येविम्व लोकेश्वर 
महास्थामप्राप्त लोकेईव॑र 
मानिभद्राय लोकेश्वर 
मामकि लोकेश्व॑र 
मायाजालक्रपक्रोध लोकेश्वर 
मःयाजालक्रम लोकेश्वर 
मायाजाल लोकेश्वर 


मायाजालहरिहर लोकेश्वर 
मायांजाले लोकेश्वर 


मायाजालहरिहत लोकेश्‍वर 
मीतावती लोकेइवर 
मेत्रनसार्थवाह लोकेश्वर 


मेघपति लोकेश्वर 


मेघवति लोकेश्वर 
मेधस्वर लोकेश्वर 
मेघावतार लोकेश्वर 
मेघेइवर लोकेश्वर 
मेत्रेय लोकेश्वर 
मेत्र्यायनि लोकेश्वर 
मेत्र्यास्फरण लोकेश्वर 
मोधराज लोकेश्वर 


क्ष २२६ त्र २२६ 

ज ४६ नि ६३ दें ३३ 

ज ६५नि११ 

क्ष २३४ त्र२३४ 

क्ष २३५ त्र २३५ 

ज ६&४नि ४० 

ज १०४नि ५० 

वा ४९ नी ४७जि४उअआा ४९क 
Yo 

नी ४३ 

ह्वि ३७ ह४७ ता ४३ क्ष २३३ 
क्ष २३३ 

ता ४७ 

नी १०६ 

ह २३ क्ष १३८ (मेघन-मेघ ) 
ता २२(मेघ्‌न) 

वा ७९ नी ७६ आ ७६ ह्वि € 
ता ७६ क्ष २३७त्र २३७ क ७६ 
(प-व) 

क ७६९ असं नी ७६ 

त्र २२९ 

जि ७७ क्ष २३६ त्र २३६ 

त्र २३८ क्ष २३६ (स्व) 

क्ष २४२ त्र २४२ 

क्ष २४० त्र २४० 

क्ष २४१ त्र २४१ 

क्ष २४३ प २४३ 


२० 


यत्पत्र लोकेश्वर 
यर्मदेण्डे लोकेश्वैर 
यशोदेव लोकेश्वर 
योगाचार लोकेश्वर 
योगाम्वर लोकेश्वेर 


रकुल लोकेश्वर 
रक्तवर्णं लोकेश्वर 
रक्तार्यावलोकितेर्श्वं र॑ 
रत्नकीति लीकेश्वरं 


रत्नकुल लोकेश्वर 
रत्नकृति लोकेश्चर 
रत्नचन्दन लोकेश्वर 
रत्नतेज लोकेश्वर 
रत्नदत्त लोकेश्वर 
रत्नपोणि लोकेश्क्र 


रत्नप्रभा लोकेश्वर 


रत्नप्रंभोषेस्वंर लोकेइर्वर 


रत्नराज लोकेश्वर 
रत्न लोकेइवर 
रत्नवृष्टि लोकेश्वर 
रत्नसंभव लोकेश्वर 
रत्नोत्तम लोकेश्वर 


क॑ ७६ 
ज ७८ नि २२ 

क्ष २५० त्र २५० 

वा ६२ जि ६२ आ ६२ 

हलि ४५ ह ५८ अमं नी ५६ 
(यो-जो) 

ह४५ 

वा ४७ आ ४७ 

ज€९१ 

वा ८८ नी ८५ जिं 5६ आ दद 
ह्लि ६० ह 5४ ता ८५ क्ष २५१ 
त्र २५१ दे ३७ 

जि ४६ ह्वि5६क्ष २५६ त्र २५६ 
क ८६ 

त्र २५६ क्ष २५६ (न्दन-न्द) 

जि ५६ 

ज ३१ नि७६ भ १७ 
ज६१नि७वा५४नी ५२ जि 
७६ आ ५४ ह्लि३९ ह ५२ ता५२ 
क्ष २५४ त्र २५४ क ५५ 

त्रर५३ 

क्ष २१२ 

नि५३क्ष २५२त्र २५२ 

क्ष २५८ त्र २५७ 

क्ष २५५ त्र २५५ क ७४ (स्ति) 
त्र २५८ क्ष २५८(भा) 

दे १२ 


२१ 


राहु लोकेश्वर 
रिधिपु गव लोकेश्वर 


रिषिपु गव लोकेश्वर 


रिवरिखरा लोकेश्वर 
रुचारुकेतु लोकेश्वर 
रेवत लोकेश्वर 
रोचनि लोकेश्वर 
लंकावतार लोकेइवर्‌ 
लमण्डि लोकेश्वर 
लमिन्द्रभूज लोकेश्वर 
ललितनाम लोकेश्वर 
लोकधातु लोकेश्वर 
लोकनाथ 
लोकनाथआर्य्यावलोकितेश्‍वर 


लोकनाथरक्तार्य्यावलोकितेरवर. 


लोकनाथलोकेइवर 


लोकसु दर लोकेश्वर 
लोकभिजाषित लोकेइवर 
लोकेइवर लोकनाथ 
लोकेशवर लोकेश्वर 


वग्द लोकेश्वर 
वज्त्रकान्ता लोकेश्वर 


क्ष २६० त्र २६० 

नी 88 वा १०२+ आ १०२+ 
(ऋषि ) 
जि१०९ वा १०२+आ १०२+ 
(ऋषि) नी &£(षि-धि) 

क्ष २६१ त्र २६१ 

भर२२ 

क्ष २६२ त्र २६२ 

क्ष २६३ त्र २६२ 

त्र २६४५ क्ष २६६(को) 

क ३९ 

क्ष २६५त्र २६५ 

क्ष २६४ त्र २६४ 

नी १६ क्ष २६७ त्र २६७ 

वा १ 

नि ३७ 

नी ४० 

वा ४२ जि ४१ आ १ आ ४२ 
ह्वि३३ ह ४० क्ष २६८ त्र २६८ 
क ४५ ता ४० भ १० 

क्ष २६६ त्र २६९ 

क्ष २७०त्र२७० (काभिला) 
ह्‌ ४१ 

वा ४३ नी ४१ आ ४३ 

ता ४१ 

क ४८ 

क€ 


२९६ 


चज्रकूट लोकेश्वर 
वज्त्रकेतु लोकेशवर 
वज्त्रखड्ग लोकेश्वर 
वज्त्रखण्ड लोकेश्वर 
वज्रगंधारि लोकेश्वर 
वज्रगर्भ लोकेश्वर 
वज्रगान्त लोकेश्‍वर 
वज्रगीते लोकेश्वर 
वज्त्रतेज लोकंदवर 
वज्त्रधर लोकेश्वर 
वज्त्रधर्म लोकेश्वर 
वज्रधातु लोकेश्वर 


वज्नाथ.लोकेश्वर 


वज्त्रनाद लोकश्वर 
चज्त्रनान लोकेश्वर 
वज्त्रपाणि लोकेदवर 


वज्त्रपाश लोकेश्‍वर 
चज्रभूत लोकेश्वर 
वज्त्रमाले लोकेश्वर 
वज्रमुक्ति लोकश्वर 


त्र १७८ क्ष १७८ (कु) 

क्ष १६६ त्र १६६ 

नि ७९ 

ज २८ 

क्ष १७३ १७३ 

ज६३नि €क्ष १८१त्र १८१ 
आ १०७ 

त्र १८५ क्ष १८४ (त्ये) 

क्ष १७५ त्र १७५ 

क्ष १७१ त्र १७१ 

ज ८६नि ३२ 

ज २० नि९२ वा२१नी १७ जि१८ 
आ २१ ह्वि २०ता १७क्ष १७६ 
त्र १७६ हू १८ 

ज २नि१०७वा ३ नी २जि२र 
आ३छ्वचि३ हरता रक्ष१६७त्र 
१६७क २ दे २० 

क्ष १८5० त्र १८० 

भद 
ज७नि१०६वा४नी३जि३ 
आश५ह्िश्ह४ता३क्ष १६५ 
त्र १४६८क३भ७ 

त्र १८७क्ष १८६ (स) 
ह्िव्ह€्तादक्ष १८६ त्र १८८ 
त्र १5३ क्ष १८३ (ल्ये) 

वा ९& आ €€ हछ्वि ६६ क्ष १७७ 
त्र १७७ क ६८ 


२३ 


वजूर्मात लोकेश्वर 
वज्त्रम्हंह लोकेश्वर 
वज्ररूप लोकेश्वर 
वज्त्रलाशे लोकेश्वर 
वज्त्रशान्त लोकेश्वर 
वज्त्रसत्त्वधातु लोकेश्वर 
वज्त्रसत्त्व लोकेश्वर 


वज्त्रसंहत लोकेश्वर 
बज्नसागर लोकेखर 
बज्रसास्र लोकेश्वर ` 
वञ््रसेन लोक्तेश्वर 
बज्त्रस्फटिक लोकेरबर 
वज्त्रस्फोट लोकेश्वर 


वजूहत लोकेश्वर 
बज्नहास लोकेश्वर 
बजांकूश लोकेश्वर 
बजांवेश लोकेश्वर 
चजासन लोकेश्वर 
वजांस लोकेश्वर 
वजोषणीष लोकेश्वर 
वपन्न लोकेश्वर 
बरद लोकेश्वर 
बरदायक लोकेश्वर 
वररूप लौकेश्वर 


नी &६जि९८ह९५ता ६६ 
न्नर १८९ 

त्र १८४ 

त्र १८२ क्ष १८२ (व्य) 

चा १०७ 


ज़ १७ नि ८९ 

नी ७३ ह्वि १०६ ह ७२ ता २५ 
क्ष १७९ त्र १७९ 

क्ष १६० 

क्ष १७४ त्र १७४ 

के १०७ 

वा ७६ 

नि २० 


ज ५ त्र १७२(स्फ्‌) नि १०१+ 
वा =+नी =+जि €+आ दण 
क्ष १७२+ (स्फु) 

क ७ 

क्ष १७० त्र १७० 

क्ष १८७ त्र १६१ 

क्ष १5८ त्र १९२ 

जि ७४ ता ७३ त्र १६० आ ७६ 
क्ष १९१ 

ज ७५त्ति२१ 

चा ४१ 

ज़ ६५ 

नि ४४ त्र १९६त्र १६६ 

क्ष १६३ 


Rx 


बलविन्दु लोकेश्वर 
वशङ्करी लोकेश्वर 
वश्याधिकार लोकेश्वर 
वसंतगंधि लोकेश्वर 
वसन्त लोकेश्वर 
बसपंन लोकेश्वर 
वसंत्रसन्त लोकेश्वर 
वसुभूत लोकेश्वर 
वाष्प लोके श्वर 

सुचेतन लोकेश्वर 
सुदर्शण लोकेश्वर 
सुनीवृति लोकेश्वर 
सुन्यनि रंजन लोकेश्वर 
सुपरिकितँन लोकेश्वर 
सुपुष्प लोकेश्वर 

सूर्य लोकेश्वर 

सूर्यवता लोकेइवर 
सू्यंवरलोचन लोकेश्वर 
सुपेवल लोकेश्वर 

सूर्य बिम्व लोकेश्वरं 

सृष्ठिकान्ता लोकेश्‍वर 
स्मरवोर लोकेश्वर 
स्त्रेलोक्यनाथ लोकेश्वर 
स्त्रेलोक्य लोवेश्वर 
स्त्रेलोक्यविजय लोकेशबर 

स्थिति लोकेश्वर 

हरिहरिहरिवाहन लोकेश्वर 
हरिहरिहरिहरिवाहन लोकेश्वर 
हलाहल लोकेइवर 


झारतीप्रभा लोकेइवर ; 
हालाहल लोकेश्वर 
हुतासन लोकेश्वर 
हेमवर्णं लोकेश्वर 

नेपालय्‌ अष्टोत्तरशत लोकेश्वर नाम स्तोत्र पाठ यायेगु चलन 
-ह्वापांनिसें ढु । जनवहालय्‌ नं ह्विल्लि सुथह्नापां थुगु स्तोत्र पाठ यायेगु 
चलन जुयाच्वंगु दु । जनवहालय्‌ जक मखु छेय्‌ छेय्‌ नं गु'लगुर्लिसिनं 
थ्व १०८ ह्य लोकेश्वरा नाम स्तोत्र पाठ यायेगुयाथुकथंया नाम संग्रह 
थायथासं मुनावलय्‌ च्याथी किथी संकलन याये फत । हानं ३६० हा 
लोकेश्चरया नाम स्तोत्र नं अलग हे दु । थुकथंया निगू नाम संग्रह १०८ 
व ३६०्मया स्तोत्र न स्वयाः छगू धलः थन दयेकाः न्ह्यब्वयागु दु । 


ख्वपया चतुब्र ह्ममहाविहारय्‌ २२ ह्य लोकेश्वरया मूर्ति व नां, 
यलया हिरण्यवर्णमहाविहारय्‌ ळिनिलाया छिनिह्य लोकेश्वरया सूति 
च नां, येया कनकचैत्यमहाविहार (जनवहाः) या १०८ ह्या लोकेश्वर 
चित्र संग्रह वाहेक न मेपि ४० ह्य लोकेश्वर देगःया तुनालय्‌ दु 

थूकथं नेपालय्‌ लोकेश्चरया मूर्ति व नां थायूथासय्‌ देगलय्‌ 
अथवा पुलांगु ग्रन्थय्‌ यक्व हे खनेदु । 

थुकी मध्येय्‌ १०८ हा लोकेश्चरया ८ गु थीथी नामस्तोत्र, 
११० ह्य लोकेश्वरया १ गू नामस्तोत्र, जनबहाःया १०८ ह्या लोके- 
श्वर चित्र संग्रह व ३६० ह्या लोकेश्चरया २ गू नामस्तोत्र दु । खनेदुगु 
फुक लोकेश्वरया नां तयाः थ्व लोकेश्वर नाम संग्रह दयेकागु दु । 

थ्व लोकेश्वर नाम संग्रहय्‌ दुश्याःगु लोवेश्वरया नां गनं, सुया- 
पाखे प्राप्त जूगु धयागु खं सीदयेकेत नांया जबपाखे चि व त्या: तया 
बियागु दु। व चिया अर्थ क्वय्‌ च्वयाकथ ख:- 

ज :- जनवहालय्‌ दुगु १०८ ह्य लोकेश्चरया चित्र संग्रहपाखें 
प्राप्त जूगु'नां। व १०८ ह्या लोकेश्वरया चित्रसंग्रहय्‌ छगू निगू नां 
द्वगु खने दुगुलि वद्वगु नांयात संशोधन यानाः तयागु दु । अथेसाँ 
देगलय्‌ दुगु नां नं गथे खः अभेहें दुथ्योकागु दु । उज्वःगु नांयात 
'ज दे' चि तया बियागु दु। 

ह्लि :- जनवहालय्‌ ल्विल्लि पाठ जुइगु १०८ हा लोकेश्वर नाम 
स्तोत्र पाखे प्राप्त जूगु । 


क्ष 


नि :- निष्ठानन्द बज्ञाचार्यपाखें प्राप्त जूगु १०८ ह्य लोकेश्वर 
नाम स्तोत्रयू दुगु नां । 

वा :- वाचस्पति बज्चाचायपाखें प्राप्त जूगु १०८ ह्य 
लोकेश्वर नामस्तोत्रय्‌ दुगु नां । 

नी :- नोलवज्र वज्ञाचार्यपाखें प्राप्त जूगु १०८ ह्य लोकेश्वरया 
नाम स्तोत्रयू दुगु नां । थुगु नाम स्तोत्रय्‌ थाय्‌थासय्‌ थःत श रा जूयें 
च्वंथाथ्‌ “असंनी” चि तयागु ड । 

जि :- जितनारायण साहुपाखें प्राप्त जूगु १०८ ह्य लोकेश्वरया 
नाम स्तोत्रयूं दुगु नां । 

भा :- आशाकाजी वच्ञाचायेपाखें प्राप्त जूगु १०८ ह्य लोकेश्वर 
नाम स्तोत्रयू दुगु नां । 

ह्‌ :- हर्षकुमारी वज्ञाचार्यपाखें प्राप्त जूगु १०८ ह्य लोकेश्वर 
नामस्तोत्रय्‌ दुगु नां । 

क :- सफुती दुगु तर सोत लुइके मफुनिगु नाम स्वोत्रय्‌ दुगु नां । 

ता :- लोकेश्चर संबपाखे प्राप्त जूगु ११० ह्य लोकेश्वर नाम 
स्तोत्रय्‌ दुगु नां । थ्व स्तोत्रय्‌ निह्वा लोकेश्वरया नां अप्व: खने दुगुली 
छह्य अधिकमासया व मेह्य संल्हूया लोकेश्वर धाइगु न्यनेदु । थ्व 
स्तोत्र सफूया फुक पाना मदये धुकूगुलि ५६ निस ७१ तकया नां 
सौके मफु । 

क्ष :- प्रकाश जूगु सफुतो दुगु ३६० ह्य लोकेश्वर नाम स्तोत्रम्‌ 
दुयु नां । 

त्र :-रत्तमुनि बज्त्राचायंपाखे प्राप्त जूगु ३६० हा लोकेश्वरया 
न्नां॥ 

दे :- जत्तबहा: द्यःया देगः छचाःलि तुनालय्‌ तयात:गु ४० हा 
लोकेश्वरया मूतिया नां । 

भ :- ख्वपपा चतुव्रे ह्ममहाविहास्या देगलय्‌ छचाःलि दुगु २२ 
ह्वा लोकेश्व रया नां । ह. एटा! 


+ :- गुम्हं गुम्हं लोकेश्वरपिनि नां छगू हे जुयाः नं यकव आखः 
पाक च्वया तइगु जूगुलि अन्याःथायूतःगू श्रोतं वःगु नां तःताकथं 
-च्वया तःसा+-चि तयाः वया ल्यूने कोष्ठ दुने पाःगु आखः जक कयना 
बियागु दु । 

छगू नामस्तोत्रय्‌ जक पाःगु आखः दुसा नंबरया ल्यूने+ मतसे 
कोष्ठय्‌ दुने जक कयना बियागु दु । 

व-व :- नेपाल भाषाय्‌ व-ब च्वइबलय्‌ व नुवाइवलय्‌ नं मपाः 
थें च्वने धु कूगुलि बुद्ध व ब्रह्मा त्वःताः मेथाय्‌ गथे च्वयातल अथेहे 
तयागु दु । 

ष-ख :- थ्व निगः आखः वरथें हे, य-ज, स-श, व र-ल 
नं च्वइबलय्‌ व नुवाइवलयू नं पाकेगु चलन मढुगुलि ग्रन्थय्‌ च्वयातः- 
कथं हे छ्यलागु जुल । 

पुलां ग्रन्थय्‌ “' लानाच्वंगु आखःया नह्यःने वहेतु बाग: आखः 
तनेगु चलन दु । गथे-य्य, त्त, ण्ण, इत्यादि- 

अथेसां न्हगु भाषांय्‌ थुकथंया प्रचलन तना वने धुंकूगुलि 
उज्वःथाय्‌ न्ह्यःने वाग: आगः मतसें शब्द छ्यलागु दु । 


३७ 


